
LÕUNAEESTI KEELEST JA 
KULTUURIST TELEMAASTIKUL: 
EESTI TELEVISIOONI SAATED 
«MÕTÕLUS" JA ,KIHOg" 


Pealinna poolt vaadates läheb Tartu bussijaamast nähtamatu piir — lõpeb tõtlev edule 
suunatud Põhja-Eesti ja algab midagi muutumatut, isegi kell käib aeglasemalt. Veelgi 
saladuslikumaks muutub reis siis, kui Tartus istud tolmusele bussile sildiga Põlva, Tudu- 
linna või Võru. See viib maailma, kus on oma keel ja kombed, mida tundmata võõraks 
jäädki. Pole siis ime, et lõunaeesti keele ja kultuuri programmi raames tehtu mõjub põhja- 
eestlasele omalaadse vandenõuna, mis tasapisi üha uusi liikmeid kogub ja kuhu sisse sündi- 
mata ei pääse — tahad või mitte, aga luuleõhtutel astuvad üles seto- ja võrokeelsed noored 
luuletajad; Lõuna-Eesti pärimustest ja legendidest tehakse näitemänge; Eesti lõunaosa 
mainekamad mõtlejad esinevad nii raadios kui ka televisioonis ning ükski folgipidu ei 
möödu Lõuna-Eesti laulikuteta. Seni on Lõuna-Eesti invasioonist ,, pääsenud” vaid suure- 
mad päevalehed, kus kõik artiklid korrektses ja kontrollitud koolikeeles. 

Võib-olla paistab Lõuna-Eesti , promo” ebaõiglane vaid põhjaeestlasele, kes elab ja töötab 
pealinna regioonis ning on kiire elu(loe: töö)tempo tõttu kaotamas oma sidemeid kodu- 
külaga? Või on kadeduse põhjuseks see, et teised Eesti regioonid, nagu Harjumaa ja Viru- 
maa, pole suutnud oma kultuuri sedavõrd terviklikult koondada ega ka edasi anda? 
Programm ,Lõunaeesti keel ja kultuur” on aga aidanud ühe Eesti ääreala pärandit 
väärtustada sedavõrd, et kuulumine mingit otsa pidi Lõuna-Eestisse on saanud omamoodi 
auasjaks. Võib isegi väita, et vaikselt ja järjekindlalt oma asja ajavad võrokesed ning seto- 
kesed on eesti rahvakultuuri arhivaari sümboolset staatust tile võtmas saarlastelt, kes 
seda N Liidu suletuse tõttu seni hoida said. 

Samas on Lõuna-Eesti taaselustumine alles viimaste aastate saavutus, ja sellele on 
kaasa aidanud ka ETV Tartu stuudios riiklikul tellimusel valminud telesaated. Nagu räägib 
saadete produtsent ja toimetaja Tiina Rebane, oli saate , Kihog” tegemise juures kaks 
aastat tagasi saada inimesi end kodukandi keeles väljendama hoopis raskem kui praegu. 
Oma ääremaisust, keelt ja kuuluvust häbeneti, minnes kas või keset intervjuud üle kooli- 
keelele. Raskust oma kodu (või lapsepõlve)keele rääkimisel ning selles mõtlemisel oli hoomata 
ka Lõuna-Eesti inimesi ja olusid käsitlenud saadetes , Kihog” ning ,, Mõtõlus”. Meeldiv 
on see, et avalik-õiguslik televisioon on võtnud enda kanda omamoodi valgustustöö ja 
annab vaatajale võimaluse end kurssi viia siinsamas oleva ja elava kultuuriga, mis pole 
harjumuspärane kaubamärgistatud ning turureeglitest lähtuv massikultuur. 

Kuueosaline minisari,, Kihog”, mis oli eetris vaid ühe suve, tõi teleriekraanile tõsielu- 
pilte provintsielust selle hiilguses ja viletsuses. On aasta 2002, suvistel alevitänavatel 
looberdavad õllesed mehed, näod parkunud, jalas vanad sandaalid ja kottis ,adidase“ 


dressipüksid; elukortsudes vanamemmed lähevad päevi näinud mantlites kirikusse või 
pühale allikale; nokkmütsidega lapselapsed putitavad väsinud ,bemarit” ja kusagil küla 
servas, eemal alevimürast, laovad laastukatust pikajuukselised, linnast maausku tulnud 
uus-hipid. 

» Kihog” tähendab ,, killukesi”, kui murdekeel koolikeelde tõlkida. Nähtud saadetest oligi 
» Kihog” oma maaläheduse ja murdekeele poolest kõige raskemini mõistetav, tihti tuli soov- 
mõte, et kuuldav tekst oleks põhjaeestlasele arusaadavaks subtitreeritud. Pilt aga kõneles 
omasoodu, täiendades ja illustreerides seda, mis murdes segaseks jäi. Vaatasin , Kihoist” 
kahte saadet — üks rääkis maainimese raskest argipäevast Eesti äärepeal, teine aga jaani- 
päeva traditsioonidest, mis senini sealsamas äärealadel segamatult oma elu elavad. 

Pildiliselt oli ,, Kihog” hoopis huvitavam kui portreesaade , Mõtõlus, samas segas aja 
ja koha kollaaž , Kihoi” jaanipäevasaates. Vaheldumisi viidi vaataja Treski, siis Karisilla 
jaanitulele, laastumeistri koju ja peoõhtujärgsesse hommikusse. Võhandust ja Sõmerpalust 
rääkiv , Kihog” mõjus aga oma infoküllasuse ning emotsionaalse laenguga terviklikult, 
omaette , Eesti loona” — küsimusi jäi õhku mitmeid: kas äärealadel töö leidmine on inimese 
enda mure või saavad olukorra parandamiseks kaasa aidata ka ametnikud pealinnas või 
rahva esindajad võimuorganites? Kas kodukanti tagasi tulemine ja maaelu on vaid mõnede 
romantikute unistus, rikaste suvelõbu või tuleks seda eluviisi toetada? Ja miks siis seda ei 
tehta? Painama jäi isegi see, mis on saanud sellest Eesti piiri ääres elavast töötust traktoris- 
tist, kes saates oma lugu rääkis? Võib-olla ongi selliste küsimuste teke hea saate proov, 
ehkki vastuseid neile küsimustele tuleb alles otsida. Saate plussiks oligi püüd minna inime- 
sele lähedale, näidata teda tema kodukeskkonnas, viidates samas püsiväärtustele, mis ehk 
ei sõltugi palga suurusest ega auto margist. 

Portreesaate ,Mõtõlus” ülesehitus oli rangem, usutletavad istusid neile mugavas 
keskkonnas ja vastasid saatejuhi küsimustele. Siin oli määravaks portreteeritava isik, tema 
eruditsioon ja esinemisoskus. Kuid mitte ainult see, ka saatejuhi roll oli siin küllaltki olu- 
seisukohti, millega metsakülla tõmbunud poeet juba aastaid üles astunud. Samas oli Enn 
Kasaku jutt sedavõrd infotihe ja hargnev, et usutlejal Taavi Karul oli raske seda suunata. 
Pildiliselt liigendasid saateid filmikatked või albumipildid portreteeritavatest. Silmale köit- 
vamad saated olid neist, kes ise visuaalsete kunstidega tegelevad, nagu Ago Ruus, Navit- 
rolla või Anne Veesaar. Miks aga Kaplinski mootorsaega metsas ringi käis, jäi siinkirju- 
tajale segaseks. Nuriseda võiks ju veelgi, kas või graafilise kujunduse või saatemuusika 
valiku üle, kuid vormist olulisem on see, kuidas sari mõjus. Üllatus oli allakirjutanu jaoks 
portreteeritavate (ka saadete) arv — 23, ja see, et kõik oskasid end üpris hästi väljendada 
murrakuis, mis vahepeal langenud peaaegu et muuseumieksponaadi staatusse. 

Samas asjast endast, ehk lõunaeesti keele ja kultuuri asendist, nähtud saadetes ei räägi- 
tud, see lõigi mulje teisest keeleruumist, mis rahulikult siinsamas kõrval eksisteerib. Ehk 
ongi lõunaeesti keel ja kultuur meie üldisesse kultuuriruumi sedavõrd sulandunud, et 
ilmneda saabki ta vaid selliste erisaadete kaudu? Seosed tekivad ise — ,, Mõtõluse” külaline 
oleks võinud sündida ka Viljandis, Kuressaares, Rakveres või Loksal, peamine on siinjuures 
see, et sidet oma kodukoha kultuuriga pole kaotatud ja ei häbeneta end oma kodukeeles ka 
väljendada. 

Novembris ETV ekraanile jõudev ,,Elolinõ” (, Elujõuline”) ühendab saateid , Kihog” 
ja ,Mõtõlus”. Viieosaliseks kavandatud minisari tutvustab töid ja traditsioone, mis Lõuna- 
Eestis siiani igapäevaelu osa. Räägitakse sepatööst, katusemeistritest, pillimängust, söögist 
ja joogist. Saatejuhiks postiljonist poeediks tõusnud Contra, kes on end seni osanud linnas- 
tumise eest hoida. 

Samas ei saa tõrjuda mõtet, kui palju on meil veel maakohti ja keelekillukesi, rääkimata 
tegusatest inimestest, kes samuti vääriksid esinemisruumi ning esiletoomist. Kas aga nende 
aarete näitamine sõltub tõesti vaid riiklikest abirahadest ja toetusprogrammidest või polegi 
enam midagi näidata? 


»Mõtõlus”. Mereuurija Jüri Tenson ja saatejuht Taavi Karu. 


 MÕTÕLUS” — eetris 2004/2005 kevadhooaegadel, kokku 23 saadet. 

Režissöör Juho Jalviste, saatejuht Taavi Karu, kaamera: Arvo Mägi ja Maido Madis- 
son, produtsent Tiina Rebane. 

Vaadatud saated — Enn Kasaku, Navitrolla, Anne Veesaare, Jaan Kaplinski, Teo 
Krüüneri ja Ago Ruusiga. 

 KIHOg” — eetris 2002. aasta suvel, kokku kuus saadet. 

Režissöör Juho Jalviste, saatejuht Arp Müller, kaamera: Arvo Mägi ja Maido Madis- 
son, toimetaja Tiina Rebane. 

, ELOLINÕ” — jõuab eetrisse 2005. aasta novembris, kokku viis saadet. 

Režissöör Juho Jalviste, saatejuht Contra. 

VASTAB 
ARVO KUKUMÄGI 


Sa oled sündinud Petserimaal Satserinnas. Mida see kant endast kujutab? 

Tegelikult olen sündinud isegi Petseri linnas, Satserinna on minu koduküla. 
Varem käis seal elu, praegusega võrreldes on nagu öö ja päev. Kolhoosi- ja hiljem 
sovhoosielu käis. Esimehed vahetusid, kuid ega midagi ei muutunud. Nüüd on 
see koht täielik maailma lõpp, mitte midagi ei sünni, midagi ei toimu. Elavad 
ainult vanurid ja mõningad joodikud. 


Sinu lapsepõlves oli seal palju noori? 
Minu ajal oli seal väga palju noori, kaheksaklassilises koolis oli umbes sada 
kolmkümmend last, nüüd on vast ainult kümme last. 


Kaua te seal kandis elanud olete? 

Seal kandis elame, nagu kirikuraamatud ütlevad, ajast aega. Ma olen ikkagi 
elupõline setu, sisserännanud me ei ole, juured on väga pikkasid põlvi seal olnud. 
Kümme põlve vähemalt oleme seal elanud, seda ma olen uurinud. Paljud on möö- 
da maailma laiali rännanud, kuid mingi protsent minu verest on ikka sinna jäänud. 
Onu elab mul seal. Kodu on mul seal olemas, ainult pätid käivad kogu aeg sees. 

Minu vanemad on juba rohkem kui kümme aastat surnud. Mul on ka kolm 
aastat vanem õde Ilme, aga ta elab Paides, on apteegi juhataja, proviisor. 


Mis sul lapsepõlvest meenub? 

Lasteaias ma ei käinud, kasvasin kodus ja tilpnesin isa sabas. Isa oli mu elu 
kõige suurem sõber. Ta võttis mind igale poole kaasa, õpetas töid ja tegemisi, 
meil olid pidevalt hobused ja ma olin hobusemees. 

Eredaid mälestusi on terve lapsepõlv täis. Peab saatust ja jumalat tänama, et 
mulle kingiti nii õnnelik lapsepõlv. 


Millega su isa tegeles? 
Ta tegeles sovhoosis õige mitmete asjadega, kord oli ehitusbrigadir, siis karja- 
laudas brigadir. Ta oli kohalik juhtivtöötaja. 


Sa oled Värska keskkooli lõpetanud? 

Jah, Värska on seitseteist kilomeetrit minu kodukülast, kui bussiga sõita. Kui 
ma jala jooksin hommikuti kooli, siis oli viisteist. Ma panin portfelli bussi peale, 
ise läksin jooksuga kooli, järvest läbi ja tundi. Ma olin kõva spordipoiss. 

»Metskannikesed“, 1980. Režissöör Kaljo Kiisk. Diversandid ja metsavennad 
sõjajärgses Eestis. Arvo Kukumägi kehastab metsavendade sidemeest Tõnu. 

Kuidas sa õppimisega hakkama said? 

Õppimine läks mul ludinal, ma ei pidanud mingit vaeva nägema. Ma õppisin 
koolis kõik ära, pärast tunde mul ei olnud vaja õppida. Raskusi oli matemaatikaga, 
kui oli geomeetria, mingisugused ruumalad ja pindalad, kui palju maad on sinna 
või tänna, see oli mul viis, see oli loogiline, sellest sain aru. Aga mingisugused 
»liimeksid“, nendele ei saanud ma pihta. Eks ma jäin klassis maha ka, talvel olid 
spordilaagrid. Kui kolm nädalat koolis ei ole, siis ei saa enam otsa peale. 


Mis sporti sa tegid? 
Mategelesin kõigega, mida vähegi andis teha. Suusatamine ja kergejõustik, kesk- 
ja pikamaajooks ning orienteerumine. Pallimängud, kõike, mida maal sai teha. 


Kas sa näiteringis käisid, oli teil selline asi? 

Mingisugune nagu oli, uueks aastaks lavastati näidend, seal ma siis ka mängi- 
sin. Mäletan, et Jaan Krossi , Mardileiba” mängisime, mina olin Mart. Sellega käi- 
sime Tallinnas esinemas, saime Põlva rajoonis esimese koha, siis saadeti koolide 
näiteringide festivalile. See oli esimene kord, kui käisin Tallinnas, siin võitsime 
selle festivali ära. Mulle kingiti veel raamat , Röövitud. Catriona“, mul onnii hästi 
meeles. 


Pärast keskkooli astusid kohe lavakunsti õppima, kust sul see mõte tuli, oli 
keegi teie kandist varem näitlejaks saanud? 

Kurat seda teab. Ega ma sellest asjast midagi ei teadnud, mul olid hoopis muud 
mõtted, tahtsin geoloogiks saada. Mu naabripoiss õppis Tartus geoloogiat, ta oli 
minust põlvkonna võrra vanem, ta jutustas igasuguseid põnevaid lugusid. Ja mul 
oli samuti rännukirg. Vahepeal tahtsin mesinikuks hakata, isa kasvatas kodus 
mesilasi, vaatasin, et hea rahulik töö. Tallinna tulek oli jällegi saatuse tahe, istusin 
bussi peale, see oli absoluutne juhus, ma ei teadnud, mis asi see näitlemine on. 
Näitlejaid tundsin niipalju, kui läbi televiisori olin näinud. Tartus teatris käisime, 
kohutavalt suure elamuse sain ooperit , Jevgeni Onegin” vaadates. Istusin rõdu 
peal ja ma olin kangestunud, see oli esimene suur teatrielamus. Vahest oleks minust 
saanud väga edukas dirigent või viiuldaja, kuid olud olid sellised, meil ei olnud 
muusikakooli lähedal, ei kunstikooli ega balletikooli. Tuli tegelda sellega, mis 
võtta oli, talviti lugesin hästi palju raamatuid, taskulambiga vatiteki all, ema ei 
lubanud öösiti lugeda, sest hommikul tuli kooli minna. Külaraamatukogust oli 
kõik läbi loetud, Tartust sai ostetud juurde, raamatud olid tol ajal odavad ja kõigile 
kättesaadavad. 


Aga miks sa ikkagi Panso kooli läksid? 

See oli puhtalt jumala tahe. Kuna seal olid eksamid varem kui mujal kõrgkoo- 
lides, ja kartsin matemaatikat ning Vene sõjaväkke ei tahtnud samuti minna. Keha- 
liselt olin õblu, nagu ma praegu olen, ega must maameest ei oleks saanud, kuigi 
ma oskan kõiki maatöid teha. Mul pilkusid silme ees ikkagi suurlinnade tuled. 
Ma olin filme näinud, kõik filmid, mida maal kaks korda nädalas näidati, vaatasin 
ära. Ja muidugi telekast vaatasin. Kui ma olin näinud filmi ,Äraaetud hobused 
lastakse ju maha“, siis tahtsin ma juba midagi muud. 

See oli täielik juhus, et ma siia tulin ja et mind üldse vastu võeti. Pärast oli 
Tallinna linn mulle kohutav pettumus, ma ei saanud üldse aru, mis siin toimub. 
Väsisin kohutavalt ära ja tahtsin minema minna, aga siis tuli leppimine oludega 
ja nii ma sellesse kooli jäin. 


Mitmes lend see oli, kes olid su kursusekaaslased? 
Üheksas lend. Kursusekaaslased olid Ain Lutsepp, Paul Poom, Guido Kangur, 
Roman Baskin, Ülle Kaljuste, Anne Veesaar, tore kursus oli. 


Sa töötasid neli aastat Noorsooteatris. Miks sa ära tulid, tihti öeldakse, et 
lavalt minnakse ära jalad ees või kui lüüakse minema? 

Ma ise päris ei läinudki, mind lasti teatrist lahti. Kalju Komissarov juhtis siis 
teatrit. Eks neil oli õigus ka, objektiivsed põhjused olid. Ja ega ma ei põdenud 
väga, see teater, mida tegi tol ajal Komissarov, mulle küll midagi ei pakkunud. 
Need ideaalid, mida sain teatrikoolist, et mis teater tegelikult on... Aga siis sattusin 
Noorsooteatrisse, see oli üks klatši ja roppuste pesa, teater kui selline organisat- 
sioon, ja repertuaar, mida seal mängiti. Tuli teha lastetükke kolm korda päevas: 
» Varjab taret metsatukk“, ja mina pidin ütlema: , Metsatukk.“ Kas ma selleks neli 
aastat õppisin. See kõik tekitas kohutava lõhe iseendas. Ja siis tuli kärakas kõrvale 
ning igasugused painajad ja probleemid, ma ei olnud selle teatri jaoks päris valmis. 
Ma ei ole eluaeg kõigesööja olnud. Ükskõik millise raha eest ma ikka kõike ei tee. 

Ideaalmaastik“, 1980. Režissöör Peeter Simm. Pioneerijuht Liina Aas (Reet Paavel) ja 
kevadkülvivolinik Mait Kukemeri (Arvo Kukumägi) viiekümnendate aastate 
kolhoosis. 


Algus oli sul teatris väga uhke. Mängisid Rein Saluri , Poiste sõitudes“, see 
oli üks teie diplomilavastusi. Noorsooteatris mängisid Mats Traadi ja Merle 
Karusoo tükis ,Puud olid, puud olid hellad velled“. Neist oli omal ajal küllalt 
palju juttu. Siis tulid Vitja Ljudmila Razumovskaja ,, Armsas õpetajas“ ja nimi- 
osa Goethe ,,Torguato Tassos“. 

Mati Undiga oleks võinud edasi teha, aga siis tuli vahele poliitiline teater. 


Viimati mängisid 1997 ,, Ugalas“ Issaak Babeli ,Loojangus“ Benjamin Kriki. 
Peeter Simm tõi sind pärast pikka vaheaega teatrisse tagasi. 

Poolteist aastat tagasi mängisin Murray Schisgali ,, Armastuse narrides“ , Come- 
dy Productionsi“ all. See oli üks haltuuravärk, sain jälle hingelise põõna, nii et vä- 
he ei olnud. Mõtlesin, et teevad ikka teatrit, aga nemad tegid mingit halturtsi, to- 
pivad endale pappi taskusse. 

Loojangu“ aega meenutan helgelt, see oli päris hea tükk ja tore aeg. Üldse 
tolleaegne Viljandi teater kui organism oli terve. Teater on niisugune asi, et kui sa 
oled palgaline näitleja, siis pead olema kõigesööja, pead olema nagu prostituut ja 
kõik vastu võtma. Pead seitsmekümneaastase viina, õlle ja sita järgi haisva soomla- 
sega ka keppi tegema, kui sa teatris töötad. Kahjuks on see nii, või muidu on uk- 
sed valla. Mina olen valinud teise tee ja olen sellega rahul. 

Mikk Raude foto 


Viktor Menduneni foto 


“Arabella, mereröövli tütar”, 1982. Režissöör Peeter Simm. Endel Pärn (Lahja Aadam), 
Arvo Kukumägi (Halleluuja), Heino Seljamaa (Köiepunuja), Ants Ander (Puujalg) ja 
Jaan Kiho (Haak) mereröövlitena. 


Läheme nüüdfilmi juurde, ennekõike teatakse sind kui filminäitlejat. Teatri- 
leksikonis nimetabki Kalju Haan sind pärast teatrist äraminekut vabakutseli- 
seks filminäitlejaks. Kutselisi ongi meil vist kõikide aegade jooksul olnud 
ainult kaks — Eve Kivi ja Lembit Ulfsak. Sa debüteerisid Peeter Simmi ,,Täto- 
veeringus”, , Karikakramängu“ kolmandas ja parimas novellis. Seda peetakse 
ühtlasi Simmi debüüdiks, enne oli ta teinud vaid kursuse- ja diplomitöö. Tolla- 
sed kriitikud Vaike Kalda ja Ingo Normet on nii filmi kui sinu osatäitmist 
väga kõrgelt hinnanud. Olid siis alles teatrikooli tudeng, missugune oli sinu 
esimene töö Simmiga, hiljem oled tema filmides veel korduvalt mänginud. 

Esimene töö jääb kõige hellemini meelde nagu esimene armastus. Ma võin 
oma vaimusilmas, oma kujutluses selle päevade kaupa läbi lasta. Kõik see, kuidas 
siis filmi tehti, see oli aurulaevade ajastu. Mitte need kiirkaatrid, mis praegu Soome 
lahel sõidavad. Siis oli aega filmi teha ja ei olnud kuskile kiiret, ja oli piisavalt 
raha. Mind raha muidugi tol ajal ei puudutanud. Aga kuidas filmi üldse tehakse, 
see oli esimene kokkupuude, ja hoopis uued inimesed, uued näod, hoopis uut 
moodi elu ja olu. Esimesest päevast hakkas see mulle sobima, ma mäletan nii häs- 
ti, kuidas hakkasime Järva-Jaani sõitma. Seal pidi olema mu esimene võttepäev. 
Sõitsin bussiga Paidesse, sinna tuldi mulle vastu. Terve trupp istus Järva-Jaanis 
puuall ja nad jõid veini. Mind võeti uhkelt vastu, mäletan, et esimesel võttepäeval 

Hundiseaduse aegu”, 1984. Režissöör Olav Neuland. Arvo Kukumägi (teadjamees 
Meleleiv) kusagil XIV sajandi lõpu Kesk-Eestis. 


löödi taldrik vastu kaamerat puruks. See oli esimene armastus. Kui on kurb meele- 
olu või masendus, siis ma meenutan alati seda aega. Kino on seda sorti mehhanism, 
et selle tegemisel ollakse nagu üks perekond. Kui sellel perekonnal on head päevad, 
siis on kõik hästi. Kui ei ole nälga majas ja kõik on terved, siis on hästi. Olgu see 
kas või puusepp, kes lööb naela seina, või režissöör või filmidirektor, nad peavad 
olema nagu üks pere. Mulle meeldib selles seltskonnas õudselt olla, sellepärast 
ma kino armastangi. Kino ei ole see, et tulen ja teen oma näod ära ning pistan pa- 
pi taskusse ja kaon minema, kino, filmitegemine on hoopis midagi enamat. Täna- 
päeval on see küll natuke teistmoodi, aega napib, igat minutit arvestatakse, kõik 
on nagu noodist nikkumine. Kino tegemiseks peab natuke rohkem aega olema, 
kui tahetakse teha mingisugust alternatiivsemat, kunstilisemat filmi. 


Sul on , Tätoveeringus“ väga hea kontakt ja soe suhe mustlanna Zoja Tsjurilo 

ja mustlaspoiss Jaan Brezauskiga. Kuivõrd hästi sa mustlasi varem tundsid? 
Ega ma nende hingeelu ei tundnud. Kuid mustlased käisid Setumaalt ikka 
läbi, müüsid ja ostsid üht-teist. Neid kardeti, et võivad varastada, aga midagi ei 
juhtunud. Mäletan, lapsepõlves sõitis aeg-ajalt mõni mustlasvoor Setumaalt läbi. 

Oti Vasemaa foto 


» Lätoveeringu“ tegemisel oli juhendajaks Andrei Tarkovski, kas sa temaga 
kokku puutusid? 

Üks kord helisaalis puutusin Tarkovskiga kokku, see oli ainuke kord. Ta tegi 
siis Eestis , Stalkerit”. Hirm oli kohutavalt suur, et niisugune iidol siin. Olin tema 
filme näinud, juba kümnendas klassis nägin tema ,,Peeglit“, Jüri Lina tõi selle 
filmi kooli, see oli tol ajal nagu põrandaalune teos. 


Veelgi võimsam oli sinu läbilöök Simmi järgmises, täispikas filmis ,Ideaal- 
maastik“. 1981. aastal Tallinnas peetud XV üleliidulisel filmifestivalil sai Simm 
parima režissööri debüüdi auhinna ja sind peeti kevadkülvivolinik Kukemeri 
osa eest parimaks meesnäitlejaks. Oled vist üleliiduliste festivalide ajaloos noo- 
rim, keda nii kõrgelt on hinnatud. 

Mäletan seda päeva hästi, kui festivali lõpetamine oli. Ma elasin siis ühiselamus. 
Keegi otsis mind üles ja ütles, et pean täna õhtul olema Laevastiku Ohvitseride 
Majas. Mul aga oli parajasti Noorsooteatris tükk ,Soomuslaev ,, Potjomkin“ “, män- 
gisime Haapsalus, Komissarov ei lasknud mind festivali lõpetamisele. Õhtul sõit- 
sime tagasi, siis Peeter Simmi pool anti mulle auhind üle. Stsenarist Karl Helemäe 
oli ka seal. Preemia andmine on eneseteadvust tõstev ja turgutav, tollal oli kinos 
punktisüsteem, mul tõusis automaatselt päevatasu. 


Kuidas sa külvivoliniku ossa nii veenvalt sisse elasid, seda aega ei ole sa ju 
näinud? 

Ma teadsin sellest ajast isa kogemuste kaudu. Meie külaühiskond oli natuke 
teistsugune kui mujal Eestis, hästi tugev ja kokkuhoidev. Meie kandist ei läinud 
Siberisse kuigi palju inimesi, kui üldse läks, ja mingit KGB-d ei kardetud. Üht 
vanaisadest taheti mul ära viia, aga ta sai põgenema. Kui tagasi tuli, siis jäeti 
rahule, tal oli hästi palju lapsi, vahest nende pärast. 


Samal 1980. aastal valmivad veel Mark Soosaare , Jõulud Vigalas“ ja Kaljo 
Kiisa , Metskannikesed“. Mängisid neiski filmides. ,Jõulude“ Mihkel Värbu 
tapetakse, , Metskannikeste“ metsavendade sidemees Tõnu poob end üles. 
Surmateema on sulle algusest peale väga hingelähedane olnud. Keeleõppe- 
seriaalis ,a ja 0“ räägid samuti küllalt palju surmast. 

Surm on iga inimese jaoks väga oluline asi. Sünd ja surm ning vahepeale jääb 
teatud viiv, hetk mingit tilu-lilu-liid, mille sa siia maha jätad või mida sa siia ma- 
ha ei jäta. Need on kaks kõige olulisemat punkti. Et me siia ilma üldse sünnime, 
on suur ime. Jumala tahtmise suur ime. Et just mina siia olen sündinud ja olen 
veel elus, surmapäev on meile teadmata, see on põnev ja see on saladus, ma ei 
karda seda hetke. Mul on suhteliselt terve maamehe mõtlemine, ma võtan seda 
loomuliku asjana. Ma olen näinud surma kõrvalt väga varasest noorusest. Olen 
näinud mootorrattaga surnuks sõitmist ja laipa selle kõrval, aga olen näinud ka 
sellist surma, kus inimene läheb elust väga õnnelikult minema. Kas saab veel ilu- 
samat surma soovida, kui inimene läheb köögist õue, et tuua pliidi alla kohvi 
tegemiseks puid, ja istub tamme alla ning jääb äkki magama. See on ju kaunis. 
Surmas ei ole midagi imelikku ja seda ei maksa karta, kõik, mis me oleme teinud, 
jääb siia, kaasa me midagi võtta ei saa. Seepärast muutubki igasugune ahnitsemine 
nagu mõttetuks. Mis inimesele on tähtis, on soojus, toit, raamatud ja et vahel saaks 
reisida, maailma näha. Ei ole vaja viit autot ja lossi, suures plaanis on see lühike 

mas Kibuspuu 
(Bengt Larsson) ja Arvo Kukumägi (Holmberg) poliitilises kriminaalloos rootslase 
K. Arne Blomi romaani ,,Keegi maksab kätte” põhjal. 


viiv, mis me siin maapeal viibime. Kas pärast surma on veel midagi, selle üle ma 
pead ei vaeva. Kui on, siis on, kui ei ole, pole häda midagi. Tähtis on, et siin mai- 
ses elus saaksime normaalselt omavahel läbi, ilma tüli, kisa ja kärata, ning aitaksime 
ligimest. Mul on niisugused väärtushinnangud paigas, elu põhiväärtustest tuleb 
kinni pidada, siis hing ei valuta. Muidugi tekib igasugust jama, kord oled kellelegi 
raamatu võlgu, siis raha, kord on keegi sinule võlgu. Aga see kõik on nii loomulik. 


Entsüklopeedias on sinu filmirollid lakooniliselt kokku võetud sõnadega 
»Kukumäe psühholoogiliselt veenvalt kehastatud, mõneti neurootiline noor 
tegelane satub tihti vastuollu ühiskonnas käibivate normidega“. Kas see nüüd 
just päris täpne on, oled mänginud siiski küllalt erinevaid tegelasi: politseiins- 
pektor Holmberg Peeter Urbla poliitilises kriminullis ,, Suletud ring”, teadja- 
mees Meleleiv Olav Neulandi filmis , Hundiseaduse aegu“, Kingissepa usaldus- 
mees ja väljaandja Aksel Linkhorst Kaljo Kiisa filmis , Saja aasta pärast mais“ 
ja suure lastekarja isa Jüri Sillarti küüditamisefilmis , Äratus“. Oled sa režissööri 
käe all hästi voolitav erinevatesse osadesse? 

Ma arvan küll, olen suhteliselt paindlik inimene, ma ei ole ka väga pika taibuga, 
stsenaariumi esimesel lugemisel saan ma tavaliselt aru, millega on tegemist. Kui 
konkreetselt vastata, siis mul ei ole ühegi režissööriga tüliks läinud, ma olen ker- 

Mikk Raude foto 


gesti voolitav küll, kuid eks ma olen neile ka üht-teist välja pakkunud. Rolli teeb 
ikkagi näitleja, mitte režissöör, seda meelt olen samuti. Kuigi režissöör on suureks 
toeks ja abiks, jätab oma liha ja vere tselluloidile ikkagi näitleja. 


Sinu viimane väga suur töö oli koos Sulev Keedusega 12-osalise keeleõpetus- 
liku seriaali ,,a ja 0“ tegemine. Mil määral on selles seriaalis improvisatsiooni 
või oli tekst väga täpselt varem paika pandud? 

See on absoluutne improvisatsioon. Kui kaamera hakkas käima, siis algas suur 
improvisatsioon. Lõviosas, 99 protsenti, ei teadnud mitte keegi, mis hakkab juhtu- 
ma. Ma pidin olema selles seriaalis nii stsenarist kui toimetaja. Meil on kohutavalt 
palju materjali, see, mis nendesse kaheteistkümnesse pooletunnisesse juppi läks, 
on köömes. Seriaalis olevad naised olid suures osas minu välja valitud. Meil oli 
nii hea kamp koos, et see lihtsalt ärgitas tööle. See oli omalaadne kogemus, ma pi- 
din olema reporter ja sajas rollis, olema Arvo Kukumägi ja olema näitleja. Ma se- 
gasin kõik teadlikult pudruks kokku, et tulgu või hullem, väga konkreetse noodis- 
tiku järgi tehtud lugu on igav vaadata. 


Proovisin sinu filmiosi kokku lugeda, sain eesti filmides üle kahekümne 
viie. Oled ilmselt filmis kõige rohkem kasutatud näitleja, Tõnu Kark ja Sulev 
Luik jäävad arvatavasti sulle alla. Kas sa ise oled pidanud täpset arvestust? 

Neid osi on ikka rohkem. Ma ei pea ise arvestust, ma olen teinud tööd taanlas- 
tega, soomlastega, rootslastega, sakslastega. Mul ei ole filmograafiat, ma ei doku- 
menteeri üleüldse oma tegemisi. Ma ei pea seda tähtsaks, see, mis on olnud, on 
olnud. Ma unustan selle ära, ma elan tänases päevas. Loomulikult, kes elab mine- 
vikuta, sel pole tulevikku, ka nii võib ütelda, aga minu jaoks pole see oluline, kui 
palju ma olen teinud ja mida olen teinud. Kui see oninimest puudutanud, kui see 
talle on hinge läinud, kui tal on sellest tekkinud mingisugune tunne, kui see on 
teda hetkekski paremaks muutnud, talle mõtteid andnud, siis on see ülim palk 
selle töö eest. Minu isik on seejuures kõrvaline nähtus, ma ei pea end nii tähtsaks, 
etma peaksin üles kirjutama oma tööd — etma olen nii kõva mees. Kui hakkaksin 
üles lugema igasuguseid jublakaid, mis ma olen üliõpilastele tasuta teinud... Kuid 
ma ei tee mingit hinnaalandust, ma võtan seda nagu iga muud tööd, ükspuha 
kellega ma töötaksin. 


Vahepeal tegelesid kuuldavasti mingi äriga, mis äri see oli? 

Sellest ma ei räägi. Eks tänapäeva röövkapitalistlik elu olegi üks suur äri. Loo- 
mulikult ma tegelen siiani millegagi, mul on oma firma. See ei kuulu aga avalikku- 
sele. Ma ei tegele narkootikumidega kaubitsemise ega litside müügiga, tegelen 
oma asjadega, mis vajalikud. 


Sinu viimaste aastate üks mõjuvamaid ja võimsamaid osatäitmisi on linna- 
pea Ervin Õunapuu telelavastuses ,Linnapea ehk Hirmu põhivormid“. Küll 
pisut skisofreeniline kuju, kuid eluline. Kas sind poliitikasse ei ole tahetud 
tõmmata, oled järsu ja ausa ütlemisega inimene? 

On küll tahetud poliitikasse tõmmata, aga ma ei ütle konkreetselt parteid ja 
inimesi, kes seda tahtsid. Need olid päris pikad ja põhjalikud rääkimised, aga jäl- 
legi on mind jumal aidanud, et ma ei läinud liimile; kuid see erakond oli mulle tol 
ajal sümpaatne. Praegu on ta samasugune nagu ükspuha missugune teine erakond. 

Priit Grepi foto 


kus Dan Võim SOADU AW A | 3 
» Tule tagasi, Lumumba“, 1992. Režissöör Aare Tilk. Arvo Kukumägi (režissöör), 


Ants Ander (mineerijast sõjakangelane Valge-Vana) ja Semjon Levin (režissööri 
assistent) kuuekümnendal aastal. 


Kuigi ahvatlus oli suur. Ma võiksin isegi litsi lüüa, kui mõni erakond kutsuks, et 
tule ja kogu hääli ning tööta meie heaks. Kuid need hüvitised läheksid väga suu- 
reks, mida nõuaksin — viietoaline korter kesklinnas, mõni miljon pappi ja kolm 
ilusat sekretäri. Seda kõike poleks nad võimelised täitma. 


Praegu Võru- ja Setumaal elu keeb, tehakse kirjandust, teatrit, muusikat ja 
kujutavat kunsti. Sina ei löö aktiivselt kaasa, miks sa ei taha oma maakonna 
elus osaleda? 

Vaata, suur osa, mis tehakse, on minu jaoks pseudokultuur. Võib-olla see peabki 
tänapäeval nii olema — kõik müügiks. Mul hakkavad külmavärinad üle ihu käima, 
kui ma näen mingisugust raha pärast tehtavat isetegevust. See pole kunst ega 
kultuur. Loomulikult on ka palju ehedat. Ma ei ole organisaatori tüüpi mees, kuigi 
Värska vallas oli juttu, et teha setu rahvuseeposest ,, Peko“ suur suvelavastus, se- 
da mõtet pole ma maha matnud. Võrumaal tehakse rohkem kunsti, käin seal küllalt 
tihti. Mäletan lapsepõlvest, kuidas setu naised laulsid setu laule, see oli ehe, see 
oli tõeline kunst. Nüüd kutsutakse setu naised Tallinna mingisugusesse teatritükki 
ja pannakse nööri pidi kõndima. Või pannakse lennukisse ja viiakse New Yorki, 
põhimõtteliselt näidatakse hõbeehteid ja kuldrahasid, mis neil kaelas. Tõelisest 

kunstist on üks suur ümmargune null alles jäänud. Kultuur ostetakse ära, ta on 
ainulaadne, seda kõlbab mujal maailmas näidata. Kavalpead, nn kultuuritegelased, 
manager'id, teatrijuhid, kasutavad seda ära ja teevad sellest peenraha. Mul on omad 
kohad, kus ma veel midagi ehedat näen, ja seda ma ei näita ühelegi kultuuri- 
tegelasele. 


Räägid sa ka oma pereelust? 

Mul on neli last, kõige noorem on kaheksa-aastane ja kõige vanem kahekümne 
viiene. Noorim teeb juba teatrit ja käib balletikoolis. Ma olen vallaline, ilma kindla 
töö, sissetuleku ja elukohata, nagu Vene ajal öeldi. Ma elan igal pool, kus mul pa- 
rajasti hea on, mul on palju kohti Eestimaal, kus ma võin elada. 


Mõni aeg tagasi tegi täiskarsklane ja Eesti Karskusühingu esimees Olev 
Remsu dokumentaalfilmi ,Uuesti elus“, milles sa oled üks tegelane. Milline 
on sinu suhe praegu kärakaga? 

Momendil on kärakaga nullsuhe. Aga Remsust rääkides, see ei olegi film, liht- 
salt üks oksenduse hunnik, vaadates ükspuha mis mätta otsast. Algselt ütles ta, 
et see jääb AA ringi, ta on kõva AA propageerija. Ta müüs selle aga mingisuguse 
sitase raha eest Eesti Televisioonile maha, see jäägu tema hingele, ma ei suuda ta 
peale isegi vihane olla. Kuigi mu setu veri ütleb, et peaks natuke verd laskma, aga 
ma ei viitsi istuma minna. Mul on häid sõpru, kes ühe löögiga purustavad ninaluu, 
ja see ei tule kuskilt välja. Kui ühel päeval Remsul põlv tagurpidi lüüakse, siis on 
see organiseeritud, aga võta kinni, kes seda tegi. 


Millega sa praegu tegeled? 

Hetkel on mul mitu asja käsil. Kõige olulisem, mida ma teen ka hingega, on 
lastele jõulutüki , Tähesära“ tegemine. ,Tallinki“ hotelli ruumides koos Heino 
Seljamaaga. See on karge, kurblik lastelugu, ei ole mingit tingeltangelit, nagu tavali- 
selt on jõulude ajal. See puudutab teisi väärtusi, mida ma eluski õigeks pean: ligi- 
mesearmastus, üksteise aitamine, headus, ja surma teema ei puudu. 

On igasuguseid plaane, aga ma ei ole mingi rahamanguja ja ega mulle ei anta. 
Ma olen nii kärsitu, et mul jookseb vedru maha, enne kui ma Kultuurkapitalist 
näiteks raha kätte saaks. 

Elu ei ole minu jaoks ainult teater ja kino. Elu tuleb võtta tervikuna, nii nagu ta 
on, oma tõusude ja mõõnadega, ning sellest ei tule ahastusse sattuda. 

Käsil on veel üks vasakpoolne asi. Revolutsiooni on vaja, et natuke alatute 
paksmagude heaolu väristada. Praegu on kõik väga parempoolseks läinud, nagu 
see oleks ainuõige. Samas on meil palju vasakpoolseid inimesi, kelle poole minagi 
kaldun. Loomulikult meeldib mulle Armani ülikond ja head kingad ning maitsev 
toit. Aga ma olen hinges pigem , Elcotegi“ naistega, kes panevad kokku mobiiltele- 
fone ja saavad 3000 krooni palka, kui nende välismaiste kõrilõikajatega, kes julge- 
vad seda kolme tuhandet pakkuda selle töö eest. Ma paneks neile sadamas jalaga 
persse ja mingu otsigu uus turg. Muidugi on need naised õnnelikud, et nendel 
niigi palju tööd on. 

Revolutsiooni on vaja. 


Küsitlenud SULEV TEINEMAA 

»Lurjus“, 1999. Režissöör Valentin Kuik. Vello Janson (Sobolev) ja Arvo Kukumägi 
(Eiche) armastusloos Vladimir Nabokovi jutustuse järgi. 


ARVO KUKUMÄGI on sündinud 9. augustil 1958. aastal Satserinnas, Petserimaal. Ta 
on lõpetanud 1980 Tallinna Riikliku Konservatooriumi lavakunstikateedri näitlejana. 
Töötanud 1980 — 1984 Noorsooteatris, hiljem olnud vabakutseline filminäitleja. Filmirollid: 
1977,.Tätoveering“ (Margus), rež Peeter Simm; 1979,, Õpetaja”, režMark Soosaar; 
1980,,Jõulud Vigalas“ (Mihkel Värbu), rež Mark Soosaar; 1980 ,Metskannikesed“ 
(Tõnu), rež Kaljo Kiisk; 1980 , Ideaalmaastik“ (volinik Kukemeri), rež Peeter Simm; 
1982 , Arabella, mereröövli tütar“ (Halleluuja), rež Peeter Simm; 1983 ,, Suletud 
ring“ (Holmberg), rež Peeter Urbla; 1984 ,, Hundiseaduse aegu“ (Meleleiv), rež Olav 
Neuland; 1985 ,,Puud olid...“ (Vihma-Peeter), rež Peeter Simm; 1986 ,,Keskea rõõ- 
mud“ (episoodis), rež Lembit UIfsak; 1986,,Saja aasta pärast mais“ (Linkhorst), rež 
Kaljo Kiisk; 1987 ,,Vaatleja“ (Iho assistent), rež Arvo Iho; 1989 Äratus” (Kaarel 
Peterson), rež Jüri Sillart; 1990 , Ainus pühapäev“ (episoodis), rež Sulev Keedus; 
1990,,.Igaühele oma“ (episoodis), rež Hardi Volmer; 1991 ,,Rahu tänav“ (Uugu), rež 
Roman Baskin; 1991, Rist“ (osas), rež Lauri Aaspõllu; 1992 ,,Tule tagasi, Lumum- 
ba“ (režissöör), rež Aare Tilk; 1992,, Võlausaldajad“ (Adolf), rež Jaan Kolberg; 1994 
» Tulivesi“ (Türgi-Joss), rež Hardi Volmer; 1997,.Linnapea ehk Hirmu põhivormid“ 
(linnapea Martin Berg; telelavastus), rež Ervin Õunapuu; 1998,.Tappev Tartu“ (presi- 
dent ja tema kloon), rež Ilmar Raag; 1998 ,,Libarebased ja kooljad“ (peremees), rež 

Vahur Puigi foto 


"Sigade revolutsioon”, 2004. Režissöörid Jaak Kilmi ja Ren€ Reinumägi. Arvo 
Kukumägi (EOMi komissar) 1986. aasta õpilasmaleva loos. 


Rainer Sarnet; 1999 , Tähesõit“ kassettfilmis , Kass kukub käppadele“ (peateener), 
rež Jaak Kilmi; 1999 ,,Lurjus“ (Eiche), rež Valentin Kuik; 2001,,Karu süda“ (Venja- 
min), rež Arvo Iho; 2002 ,, Uuesti elus“ (dokfilm), rež Olev Remsu; 2003 12-osaline 
keeleõpetuslik seriaal ,,a ja 0“, rež Sulev Keedus; 2004 , Sigade revolutsioon“ ( ÕEMi 
komissar), rež Jaak Kilmi ja Renš Reinumägi. 

Teatrirollid: 1978 Rein Saluri, , Poiste sõidud“ (Poiss, kes sõidab koju), lav Mikk 
Mikiver, diplomilavastus Draamateatris; 1979 Mats Traat ja Merle Karusoo, ,, Puud 
olid, puud olid hellad velled“ (Hind), lav Merle Karusoo, diplomilavastus 
Noorsooteatris; 1981 Tennessee Williams, , Räägi minuga...“ (Tom), lav Eero Spriit, 
Noorsooteatris; 1981 Ljudmila Razumovskaja, , Armas õpetaja“ (Vitja), lav Kalju 
Komissarov, Noorsooteatris; 1982 Johann Wolfgang von Goethe, ,,Torguato Tasso“, 
lav Mati Unt, Noorsooteatris; 1983 , Kapsapea ehk Kalevi kojutulek“ (Kusti), lav 
Mati Unt, Noorsooteatris; 1997 Issaak Babel, , Loojang“ (Benjamin Krik), lav Peeter 
Simm, , Ugalas“; 2004 Murray Schisgal, , Armastuse narrid“ (Harry Berlin), lav 
Egon Nuter, , Comedy Productions“. 

Arvo Kukumägi ja Konstantin Stanislavski Narva Teatris 2003. aastal 
keeleõpetusliku seriaali ,,a ja 0“ tegemise ajal. 


Sulev Keeduse foto 


CÄROLYN+PÕVVAT=? 
MÕTTEID JA MÕTÕLUSI 
LÕUNA-EESTI KULTUURIST 


BERK VAHER, LAURI SOMMER 


Berk Vaher (B. V.): Hakkaks pihta 
kas või sellest, et suurel määral ja juba 
harjumuspäraseltki samastatakse päri- 
muse taasavastamist just Lõuna-Eesti- 
ga, ehkki mitte kõik sellest pole ju , Lõu- 
na” (kust tuleb , Eesti ballaadid”?) ja 
mõned mõjusamad hääled isegi mitte 
üheselt , Eesti” (setod). Võib-olla see on 
minu kui kultuurivaatleja abstrakt- 
sioon, aga mingit püsivat vastandust 
Lõuna” ja , Põhja” vahel ma ikkagi ta- 
jun, ning selle sees ka , Eesti” ja , mitte- 
Eesti” vastandust — ,,mitte-Eesti” siis 
niivõrd mitte venelaste ega ilmtingima- 
ta mitte eurooplastegi, vaid (näiteks) 
ameerikaliku pseudoglobalismi tähen- 
duses. ,Lõunas” usutakse-loodetakse 
olevat enesetundmise väevälju, mida 
Põhjas” pole, ja selle uskumuse peale 
on olnud võimalik tekitada nii etnomai- 
guga massiüritusi (milleks praegu võib 
vist juba pidada , Viljandi folki”) kui ka 
kohavaimu manifeste, mida tõlge 
euroopalikku” kultuurikeelde pole 
oluliselt tuhmistanud (, Taarka”). Sina 
oled selles vaimus rohkem kodus (mul 
ju juured Virumaal) — kuidas see ele- 
vus sulle paistab? 

Lauri Sommer (1. S.): Lõuna-Eestit 
liitev alus on kindlasti võro keel, mis 
avab ukse kompaktsesse, eesti kirjakee- 
lest kyllalt erinevasse tunnetusse. Võro- 
kestel on sõnaraamat ja väljaanne , Uma 


Leht”, võimas koduloo kogumik, nyyd 
ka raadiosaated, ja nad mõtestavad end 
osalt ka teiste Euroopa murdeyhisuste 
kogemusest lähtudes. Pärimust on mui- 
dugi säilinud paljudes kohtades, aga 
selle kasutamise erksus on Lõuna-Eestis 
kyllap suurem ja kultuurilised tuletused 
mitmekesisemad — Madis Kõivu ja 
Jaan Kaplinski filosoofilistest rända- 
mistest Kauksi Ylle aegade remiksimise 
ja Pulga Jaani ballaadideni, läbi rahva- 
laulude laulmise kuni noorema põlve 
kirjatsurade huumori ja päevakajani 
välja. Elevus peaks olema tegus ja syve- 
nev, mitte ennast upitav või kommert- 
sile mööndusi tegev — peale kunstkäsi- 
töö on seda siiski ka muusikas ja kirja- 
sõnas —, lahjendatud teistsugusus te- 
hakse vahel ka kaubaks. 

B. V.: Uurides eksootikat, olengi ül- 
latusega tõdenud, kuidas kõik kordub 
ja postkoloniaalne draama ka siinmail 
ikka-jälle uute osalistega maha mängi- 
takse; ikka on identiteedikriisis linna- 
kultuuril vaja konstrueerida , üllast 
metslast”, keda imetleda, kelle loome- 
lõigukesi kokku osta ja keda ehk järelegi 
aimata... Kuhugimaani on selline üldi- 
ne huvifoon oma tarbijalikkuse kiuste 
küllap abiks, sest võimaldab nii ka tõsi- 
huviliste süüvimist, saati siis sealsest 
pinnasest kasvanute juurteleidu — võib 
ju küll väita, et suhtumine võro keelde 


21 


Harri Rospu foto 

on soojenenud isegi nende seas, kelle 
eluviisist selle maailm kaugele jääb, ja 
see omakorda on julgustanud rohke- 
maid selles laulma-kirjutama. Kuskilt- 
maalt jällegi võib mitmekordselt vahen- 
datud jäljendus matta esmase eluviisi — 
viimane hakkab kurioossel kombel tun- 
duma vähem autentne isegi neile, kes 
võiksid olla selle pärimuse pärijad. 
Aga mõnel pool toodud paralleel 
rastakultuuriga osutub sügavamaks, 
kui võiks arvata, isegi kui rastakultuur 
ise on märksa suuremal määral hübriid- 
ne eksotiseering erinevaist traditsiooni- 
dest. Mõlema suhtes on üleval küsimus, 
kas autsaider saab end nendesse ilma- 
desse õppida. Ja mõlemas on oma puris- 
tid, kes kultuurikaaslastegi silmis ehk 
üle pingutavad... Aga nii nagu MTV 
näitab meile pseudo-patois'd plötuta- 
vaid tööstusnukke, nii võib ka kohaliku- 
le poplavale sugeneda pelki foneetilisi 
travestiaid lõuna-eesti kultuuri teema- 
del. Aga kui need võro tiinereile meeldi- 
vad (naguapache indian meeldis Punjabi 

tiineritele), kes olen mina, et seda valeks 
hüüda? 


L. S.: Jah, liigne, spetsiifiline purism 
ja rusikaga vastu rinda tagumine, et 
ainult mina tean täpselt, kuidas seda 
keelt rääkima / laulu laulma / taret ehi- 
tama jne peab”, ei vii kuhugi, tekitab 
ainult rumalaid vastuolusid võimalike 
kaastööliste keskel. On aga valida, mida 
oma paikkonnaga harmoneeruvat glo- 
baalsetest muutustest välja noppida. Ja 
vahel on lõunaeestlastele esmalt vaja 
mõnda popkultuurilist välgatust, , Ky- 
nõtraati” või ,Tiid” või ,Lõkõreid“”, et 
nad mõistaksid: see on ju meie oma vin- 
ge värk, see pole ainult vanavara, see 
toimib uuendatud nurga alt ka täna, aga 
seal on paljugi veel taga, milleni jõudmi- 
seks tuleb tööd teha, ei piisa ainult vahel 
rahvariiete kandmisest või , Taarka” 
vaatamisest. Võimalike pärijate purism 
on yldhoiakuna kyll vist pigem tahtma- 
tu, intuitiivne reaktsioon amerikanisee- 
rumisele ja ylepaisutatud popkultuuri- 
le. Taluõuelt tundub see tihti täiesti asja- 


Lauri Sommer. 


tu tõmblemisena. No eks erinevused 
maa- ja linnakultuuri vahel ole ysna põ- 
himised. Kui näiteks koolis satuvad yhte 
pinki istuma Cärolyn ja Põvvat, kelle ni- 
med kehastavad erinevaid ilmavaateid, 
siis mina kyll kahtlen, kas neist saab 
paar. Samas lisab suurem linn liikumi- 
sele hariduslikku, täidesaatvat ja laien- 
davat panust — mõnedki selle mõtesta- 
jad asuvad Tartus. Võimalik lõunaeest- 
lusse sisseõppimine käib siiski maakoh- 
tades elamise, paikade tunnetamise ja 
kõnõlõmise, teises voorus ka kirjavara, 
laulude, arhailise ehituskunsti, käsitöö 
jms kaudu. Näiteks Kytiorg on ju palju- 
dele põhjaeestlastest loomeinimestele 
see ava, mille kaudu nad asjast aimu 
saavad. Võituleb sulle veel mõeldavaid 
yhendusteid pähe? 

B. V.: Kui vaadata kas või Tartu 
NAKist välja kasvanud aktiivsemaid 
Lõuna-Eesti autoreid, siis alguses mõju- 
sid nad ju selgelt pullimeeste ja vem- 
malvärsitagujatena, keda linnarahva 
seas parimal juhul Contra järelväena 


väärtustati. Nüüd on Olavi Ruitlane ja 
Aapo Ilves aga tollelesamale publikule 
üsnagi sarnaste vahenditega ka hoopis 
tõsisemaid asju rääkimas. Neid kuulates 
tunnen üha enam, et sõnal on kaal, vägi 
sees. Ehk selle taga on ka nende endi 
arusaamist, et nad pole ainult eneste 
eest väljas. Huvitaval kombel on siin jäl- 
legi paralleel mustade kultuuriga — 
kuivõrd lüüa läbi meelelahutajana, kel- 
lena , lollid valged inimesed” neid mõis- 
ta suudavad; kuivõrd hakata kõnelema 
oma asjast ja mõistmist taotleda... või 
kuivõrd üldse loobuda heakskiidu taot- 
lemisest ja luua oma suletud subkul- 
tuur. Ehk võro paueri mehed omas jõr- 
mis eestluses vahel protestivad ,,neegri- 
tega” võrdlemise vastu, aga asjata — 
nendega on neil ja meil mu meelest roh- 
kem ühist kui uute ja vanade valgete 
massa'dega. Ja need loetletud küsimu- 
sed on ka eestlaste küsimused, ehk küll 
tarbimisloa eest odavaks tööjõuks ole- 
mine võib tunduda ajalooliselt harju- 
muspärasem. ,, Lõkõrig” ja Aapo Ilves on 

naljaga pooleks ka räppida püüdnud — 
aga miks mitte proovida ka tõsiselt? 
Autentsuse vastu patustamist ei heideta 
ju ammugi enam ette lääneilmas elavai- 
le radikaalasiaatidele, kes on võtnud 
hip-hopi oma väljendusvahendiks 
(Asian Dub Foundation”, ,Fun Da 
Mental”). Sellist globaalset ambitsiooni 
võiks Lõuna-Eesti kultuuril rohkem ol- 
la, nagu näiteks mulgi maailmamehel 
Nikolai Baturinil, kelle romaanid ehk 
enamjaolt otse ,lõunaeesti asja” ei aja 
nagu ta luule, aga see ettekujutus võib 
hõlpsasti ka pealiskaudseks osutuda. 
Või nagu Peeter Lauritsal oma Kütioru- 
päevikus. 

L. S.: Maeitea, kui tulemuslikult see 
neegrite paralleel võrokeste näitele sy- 
vatasandil rakendub. Sealse omakandi 
seostega popkultuuri traditsioon on ere- 
date õite ja hybriidide synnitamiseks 
esialgu liiga õhuke — ,Hetero”, , Setu 
Futu” ja, Ummamuudu”, , Vägilased”, 
Lõkõrig”, , Näiokõsõg” ja ,Zetod”. 
Võro muusikakoolis avati tänavu päri- 
musmuusika osakond. Eks näe, kuidas 
see tänase päevaga lõimuma hakkab. 
Vanalt poolelt olid seto lauluemad, ky- 
lanõiad, käsitöömeistrid ja muinas- 
jutuvestjad selgelt maailmakultuuri osa 
ka ilma sellest midagi teadmata, tradit- 
siooni sygavuse toel, mis hõlmas vahel 
erksalt ka kaasaega. Näiteks mõnedes 
seto lauludes kajastus kolhoosiaeg ning 
hilisemad poliitilised muutused sama 
ehedalt kui muinasmaterjal, ning koha- 
pealimproviseerijatena olid nad puhtad 
eksperimentaatorid. 

Lõunaeestlased on alati heas mõttes 
konservatiivsemad olnud, just tänu sel- 
lele on neil säilinud rohkem vanapära- 
seid jooni keeles ja kombestikus, eripä- 
rane surmakultuur jne. Ulatuslikumad 
multikultuursed eksperimendid on ik- 
kagi suurrahvaste pärusmaa, nõrgema- 
tel natuuridel on seal lihtne suunataju 
kaotada ning omade jaoks kaduma min- 
na. Suur tykk ajab suu lõhki, nagu vana- 

sõnagi ytleb. Muude kantide jooni võe- 
takse võro kultuuris andsakul kombel 
ju yle kyll. Soomeugride põimijal Kauk- 
si Yllel on näiteks luuletus igavesest im- 
pordist, Contra mugandab oma kiiksu- 
dele sõnadele kõiksugu poplaule, Pulga 
Jaan ja , Lõkõrig” tõlgendavad vene ro- 
mansse ja sentimentaalseid lugusid, II- 
ves miksib bluusi ja tõva kõrilaulu jne. 
Selle kandi ylevõtt käibki huumori ja 
tegemismõnu või siis mõtõluse kaudu. 
Maailmamehed on lõunaeestlastel ole- 
mas, enamasti K-tähega algavad: Kaa- 
lep, Kama, Kaplinski, Kasak, Kõiv. Võ- 
rokene elab neis ilmakodanikuga rahu- 
likult kõrvu. 

B. V.: Jah, ja nende maailm tundub 
olevat just selle võrra avaram ja stambi- 
vabam. Mitte see elutu pompöösne 
konstrukt, mida haibivad mitmed eesti 
rahvuskonservatiivid, kel jätkub jabu- 
rust süüdistada Lõuna-Eesti aktiviste 
ressursside murendamises. Mehikesed, 
kelle jaoks saksik dekoratiivrahvuslus 
onomamelusast pärimusest, ei erine ju 
palju venelastest, kes mari kultuurist 
mingit ideoloogiliselt korrektset vitriini- 
versiooni välja vägistavad. Aga noorem 
rahvas, kelle jaoks pärimusereal on 
omamoodi pungi mekk man, kaldub 
vahest enamjaolt tollest ausammastatud 
rahvuslusest samavõrd lahti ütlema kui 
globaalkitšist. See annab lootust. Mõis- 
tagi ei laiene see meelsus või meelsuste 
kogum naljalt kogu rahvale — ,Club 
Tallinna” kunded ei andu labajalaval- 
sile, kui stereotüüpides kõnelda. Aga 
võib juhtuda, et üldine respekt kultuu- 
rierisuste suhtes suureneb — kuni paik- 
kondlik identiteet saab märksa olulise- 
maks rahvuslikust. Kellegi jaoks on see 
«rahvuse hukk”, kellegi jaoks tagasi- 
pöördumine ajalooliselt loomulikuma 
eluviisi juurde. Minu jaoks ei üht ega 
teist — too teadlikkus maailmast ja oma 
senistest raamidest jääb ju alles. 

L. 5.: Näyss-näyss... 


VIIMASE AASTAKÜMNE 
LÕUNAEESTI KIRJANDUS 
Üldist ja problemaatilist 
võru kirjanduse näitel 


VALDO VALPER 


Umbes viimase kümnendi jooksul 
on eesti kirjanduse aastaülevaadete 
koostajad kurtnud ühte ja sama muret 
— kõikeilmuvat ei jõua ega õieti tahagi 
läbi lugeda. Arvan, et uuema lõunaeesti 
kirjanduse käsitlemine aastal 2005 teki- 
tab sellega võrreldava tunde. Võrdlus 
paneb paika vahekorra, et lõunaeesti 

kirjandus peaks põhjaeesti omast ,jõult 
ja arvult” umbes kümme korda väiksem 
olema. 

Võrukesena keskendun oma vaatlu- 
ses võru, vähem setu kirjandusele, st 
lõunaeesti kirjanduse võru- ja setukeel- 
sete autorite loodavale, olles mulgi ja 
tartu kirjanduse osas pealiskaudsem. 


See ei johtu mingist võru šovinismist või 
ekstremismist, vaid tõsiasjast, et ma po- 
le oma naaberetnoste kirjanduseluga 
eriti kursis. Pealegi on Võru- ja Setumaal 
tehtavast oluliselt hõredama mulgi ja 
tartu nüüdiskirjanduse põhjal natuke 
kahtlane üldistada. Aga ega ma ei suu- 
da ka võru kirjandusest siin ammenda- 
vat pilti anda, nimetada kõiki autoreid 
ja teoseid. 

Nüüdiskirjanduse all pean ma sil- 
mas ka varasema lõunaeesti kirjanduse 
taasaktualiseerimist, näiteks uustrükki- 
dena, samuti tõlkeid. Püüan arvestada ka 
antoloogiates, almanahhides jm perioo- 
dikas ilmunut (ehkki sellest õieti tulebki 
minu suutmatus kõigega kursis olla). 

Lisaks tuleks kindlasti mainida, et 
ehkki Kauksi Ülle pole tõesti enam am- 
mu kogu lõunaeesti/võru kirjandus, ei 
saa ilma temata endiselt läbi peaaegu 
ühegi punkti juures, millel siin peatun: 
kõigi ilukirjanduse põhiliikide viljele- 
mine ning tõlkimine, kriitika ja kirjan- 
dusteadus. Peale selle on ta pikka aega 
olnud jõuline eestvedaja, lisaks tegel- 
nud kirjanduse ,kaadritaguse” tööga, 
millest pahatihti saame aimu vaid pel- 
gast märkest mõne ilmunud trükise tii- 
tellehe pöördel. Vaid lastekirjanduse 
kohta on Kauksi Ülle öelnud, et lastega 
tegelemise kõrvalt neile kirjutada pole 
tal tuju olnud, aga küllap saaks ta kogu- 
sid roobitsedes kokku ka ilusa lasteluule 
kogu. Järelkasvuga tegelemisest olgu 
siis nimetatud kaasalöömine võru kooli- 
kirjanduse koostamisel. Selle kõige eest 
pühendan käesoleva artikli Üllele. 

Sarnaselt uute tuultega suureesti kir- 
janduses, paralleelselt ühiskonnamuu- 
tustega, algab elavnemine lõunaeesti 
kirjanduses 1980. aastate keskpaiku ja 
lõpul. Märgiline on 1987. aasta Kauksi 
Ülle debüütkogu ja esimese võrukeelse 
näitemängu, Madis Kõivu ja Aivo Lõh- 
muse ,,Põud ja vihm Põlva kihelkonnan 
nelätõistkümnendämä aasta suvõl“ 
ilmumisega. Ühtlasi on tegemist nn 

võru liikumise algusajaga, st esimest 
korda saab lõunaeesti rahvuskirjandus 
selja taha rahvusideoloogia. Siinkohal 
ei hakka ma võru ärkamisaega ja selle 
probleemistikku ümber jutustama, seda 
ontehtud küll.' Kirjanduse seisukohalt 
võtan vaatluse alla viimase kümnendi. 
Mingit kombatavalt järsku tõusu 1995. 
aastal küll ei toimunud, aga mõned 
sündmused väärivad kirjapanekut. 

* Asutati Võru Instituut. Kultuurimi- 
nisteeriumi alluvuses tegutsev asutus 
seab muu hulgas eesmärgiks võru- ja 
setukeelse kirjasõna ja helikandjate väl- 
jaandmise, samuti ajalooliselt Võru- 
maalt pärit kirjanike tutvustamise. 

* Lepiti kokku kirjakeelevariandis, nn 
uues kirjaviisis, mida kasutab tänase 
päevani hulk tuntumaid võru ja setu 
autoreid.” 

* Ilmus Kauksi Ülle luulekogu , Agu 
ni Eha / Morn and Eve“, ingliskeelse 
rööptekstiga kogu.* Võru luule selline, 
kirjakeele ja murde vastandust eirav 
esitlus manifesteerib selle osalust maa- 
ilmakirjanduses võrdselt iga muu kee- 
lega. Võru raamatute paratekstist hak- 
kab järk-järgult kaduma eesti keel. 

* Ülelahe Kuopios ilmus teadusvälja- 
andena setu rahvuseepos , Peko“. Am- 
mune Paulopriit Voolaise ja Anne Va- 
barna ühisprojekt saab kaante vahele. 
* Hakkas ilmuma ajaleht ,,Setomaa”, 
mis muu hulgas avaldab ka setukeelset 
ilukirjandust. 

* Ansambli , Ummamuudu“ esituses 
sai üle Eesti populaarseksJan Rahmani 
laul ,,Kynõtraat'“. Võru keel tungib tä- 
napäeva popkultuuri. 

*  Niikõnes kui kirjas ilmub esimesi ta- 
gasivaateid võru liikumisele. Tekkinud 
on ajadistants, võimalus tehtut kõrvalt 
vaadata. 

Arvatavasti sai olulisim toodud. 
Taustana tuleks muidugi arvestada, et 
Eesti majanduselu edenemine, Kultuur- 
kapitali taasasutamine ning mitmesu- 
guste Lõuna-Eesti programmide käivi- 


Kauksi Ülle. 


tamine aitas üldse lubada sellist luksust, 
nagu on võrukeelne raamat. Võru kir- 
janduse antoloogiana võetav ,,Võrokiil- 
ne lugõmik“, 1993. aastal ilmunud ,,Võ- 
rokõstõ lugõmisõ raamatu“ täiendatud 
trükk, kannab samuti aastanumbrit 
1995, ilmus ent siiski aasta hiljem. 1996. 
aastal plahvatas Tartus kirjanike maja 
skandaal, millel oli mõju kirjanduselu 
elavnemisele, sealhulgas Tartu NAKi 
taasasutamisele, mis omakorda aitas 
püünele mõned praegused tuntuimad 
võru kirjanikud. Viimase juhtumi juures 
ongi paslik nentida, et lõunaeesti kirjan- 
dus pole arenenud klaasi taga, ta on 
(mahult väiksemana ja ehk mõningate 
lõtkudega) kaasa teinud enam-vähem 
kõik eesti kirjanduses, kultuuris ja ühis- 
konnas toimuva. Omad rõhud muidugi 
on, näiteks Setumaa lõhkumisel on setu 
luule ainele suurem ja pidevam mõju 
kui eesti luule omale. 

Tähtsaim ja loomulikem kitsendus 
rahvuskirjanduse määratlemisel on tra- 
ditsiooniliselt keel. Seega, lõunaeestlase 


poolt eesti kirjakeeles kirjutatud teos ei 
kuulu lõunaeesti kirjandusse. Niimoodi 
päris selget joont tõmmata pole aga lihtne. 

Harilik on juhtum, kus muidu kirja- 
keelses proosateoses mõni tegelane tar- 
vitab lõunaeesti keelt. Näiteid võiks 
siinkohal palju tuua, värskeim oleks vist 
Olavi Ruitlase , Kroonu“, sama võtet 
on aga kasutanud ka Jaan Kross*. Need 
teosed võib muretult eesti kirjandusse 
lahterdada, seevastu Jaan Lattiku juttu- 
des, samuti Voldemar Raidaru noor- 
sookrimkas ,,Hõbelusikad“ on lehekül- 
gi, kus võrukeelsete tegelaste dialoog 
surub täiesti välja eestikeelse kirjeldava 
olluse — loo raam antakse ühes, põhi- 
maht teises keeles. Harvemini esineb 
juhtumeid, kus koodivahetuse koht ei 
lange kokku jutustajahääle, vaid olukor- 
ra, jutuaine vms vahetumisega. Nõnda 
on talitanud Lembit Kurvits (nimilugu 
proosakogus ,, Vanad Soome saapad“), 
pikemaid võrukeelseid passaaže on 
Madis Kõivu eestikeelseis teostes. Aapo 
Ilvese , Tallinnast ära / Talnast äräg““ 

on, nagu pealkirjastki näha, algul eesti-, 
seejärel võrukeelne. Juttu võibki võtta 
tänapäeva võrukese kakskeelsuse väl- 
jendusena.“ 

Luules võib koodivahetust samuti 
ette tulla, , teisi keeli“ võib olla rohkem- 
gi kui üks. Meenub tekste Kurvitsalt ja 
Mats Traadilt; Contral, Ilvesel, Kauksi 
Üllel ja Jan Rahmanil on võrukeelseid 
luuletusi, kus võib kohata üksikuid 
muus keeles (sedapuhku mitte tingima- 
ta kirjakeelseid) sõnu või fraase. Kui 
arvestada veel kirjakeelse remargiga 
lõunaeesti draamakirjandust, on sega- 
keelne lõunaeesti kirjandus omaette 
probleem, mida praegu pikemalt käsit- 
leda ei jõua. 

Isiklikult vaatleksin, just sarnast 
keelt arvestades, võru ja setu kirjandust 
ühtsena, aga kardetavasti enamik setu- 
sid ja võrukesi seda ühtsust ei näe või 
ei taha näha. 

Niisiis valdav osa lõunaeesti kirja- 
nikke (nagu ka valdav osa lõunaeesti 
rahvast) on kakskeelne. Tänapäeva 
autoreist Kauksi Ülle, Rahman, Pulga 
Jaan ja Andreas Kalkun peaksid olema 
ainsad raamatu avaldanud, kes ilukir- 
janduses peale üksikute fraaside omast 
keelest hälbinud pole (viimase kogu- 


28 


Aapo Ilves. 


mikes ja perioodikas ilmunud eestikeel- 
seid tekste võiks pidada noorusaja ot- 
singuiks). Teised kirjutavad, kes roh- 
kem, kes vähem (enamasti rohkem), 
eesti keeles. Olgu siis veel kord rõhuta- 
tud, et lõunaeesti kirjanikest rääkides 
pean ma silmas lõunaeestikeelsete ilu- 
kirjanduslike üksiktekstide autoreid. 

Sellega ei taha ma Bernard Kangrot, 
Richard Rohtu, Valev Uibopuud jt pä- 
ris üle parda heita. Hiljuti koostama 
asutud võru kirjandusloo (ilmselt auto- 
rikeskses) õpikus soovitaksin ma nad 
võru kirjanikest kuidagi eraldada, liigi- 
tada jaotusse ,tähtsad taustakujud” 
vms. Ilma nendeta jääks mõni periood 
hõredaks, piirdudes üksiku luuletajaga, 
kui sedagi. 

Kauksi Ülle on võru kirjanduse mää- 
ratlemisel ühe kirjeldava tegurina välja 
toonud lähedase seotuse rahvaluulega.” 
Mõnikord põhjendatult, ent suhe tradit- 
siooniga on autoritsi ja teoseti muidugi 
erinev. Kauksi Ülle või Pulga juttude si- 
dumine rahvaliku pajatusega näib kis- 
tuna, seevastu näiteks Ago Kalkuni se- 
tujuttude kogude või lõunaeesti lehte- 
desilmuvate pseudonüümsete autorite 
lookeste puhul see nii pole. Minu mee- 
lest suurim vahe nende kahe n-ö rühma 


Contra koos 
emaga. 


vahel seisnebki autorinime positsioonis. 
Igatahes mina ei kardaks lõunaeesti kir- 
jandusterminoloogias juurutada pajatu- 
se ja naljandi terminit. Puudub muidugi 
rahvaluulelt nõutav anonüümsus ja 
suulisus. Aga räägitakse ju nüüd ka kir- 
jalikust folkloorist ja kutselistest rahva- 
laulikutest. Regilauluga mängib ,,nime- 
ga autoreist” enim Kauksi Ülle. Uue, 
riimilise rahvalaulu traditsioonist täna- 
päeva võib lõunaeesti üksikautoreid pi- 
di suhteliselt pideva joone tõmmata. 
Näiteks Contra ja Ruitlase luule lähe- 
dust uuema rahvalauluga on veenvalt 
näidanud Taive Särg?; kuidas suhtuda 
aga näiteks ajalehes ,, Setomaa”, Värska 
leelokoori ,Leiko“ juubelikogumikus 
vm trükitud regilauluridadesse? Ega 
nad mõnest Kauksi Ülle »Tegiluuletu- 
sest“ suurt erinegi. Tihti on tegemist 
tüüpilise juhuluulega, st koor tänab 
kedagi või pahandab valitsusega, raske 
on aga öelda, kunas on tegemist impro- 
visatsiooni hilisema üleskirjutusega, 
kunas teadliku ,luuletamisega“. Sõnolisi 
pole iga kord ära toodud, tean siin ni- 
metada näiteks Minna Hainsood, Lii- 
dia Lindu, Anastasia Puhmu, jättes 
teenimatult nimetamata kümneid. Ek- 
sib see, kes väidab, et tegemist on kirjan- 


duse seisukohalt marginaalidega. Iga- 
üks sõnoliseks ei kõlba. Anonüümse 


laulu nimekad varieerijad olid/ on Setu- 
maal pittu oodatud inimesed, oma küla 
»kirjandusstaarid“. 

Jõudsin riivamisi lõunaeesti perioo- 
dikani. Ilma selleta jääkski pool juttu 
rääkimata. Lõunaeesti kirjandus ei ole 
üksnes raamatukaante vahel või üle- 
riiklikus kirjanduspressis ilmuv. Raa- 
matuturg on väike ja osa autoreid pole 
tahtnud või osanud ,kuulsaks saada”. 
Lisaks on hulk võru uusi kirjaviise tau- 
nivaid autoreid end ametlikust võru lii- 
kumisest distantseerinud. Olen siin rõ- 
hutanud teatud murrangut kümme aas- 
tat tagasi. Spekuleerin, et mõnede (va- 
nema põlvkonna) autorite jaoks võis too 
aeg olla pigem negatiivse tähendusega, 
kui 1994. aastal hukkus nendega ehk pa- 
remini ühist keelt leida osanud kultuu- 
rilehe ,Viruskundra” väljaandja, võru 
kultuuritegelane Heino Sikk.” Ma ei 
taha öelda, et lõunaeesti autorid oleksid 
jagunenud mingitesse vaenuleeridesse. 
Tülikohaks on kirjaviis ja eks kuidagi 
saadakse sellestki üle. Muide, ka Ain 
Kaalep ja Kaido Kama ei kasuta uut kir- 
javiisi. Igatahes ei tohiks nn kõrgkirjan- 
dus ennast ümbritsevast palju kõrge- 

Olavi Ruitlane. 


maks pidada just traditsiooni ja tausta 
pärast. On hea, kui tippudel on kuhugi 
toetuda. Pealegi tasuks meenutada, et 
mitmed praegu olulised autorid, nagu 
Leeni Sõrmus ja Milvi Panga, olid küm- 
mekond aastat tagasi samuti kaunis 
tundmatud. Lõunaeesti nüüdiskirjan- 
dusele on omane hilisdebüütide rohkus. 
Alates 2000. aastast ilmub ,,Uma Leht”, 
tänu selle ja , Setomaa” pidevale ilmumi- 
sele on olemas avaldamisvõimalus. Mul- 
gi kirjandust ilmub ,,Sakalas“. Harva il- 
mumistsükliga,,Mulkide Almanahh“ ja 
»Võro-Seto tähtraamat“ on jällegi roh- 
kem n-ö paraadväljaanded. Mul on jää- 
nud aga mulje, et järjest rohkem ilmub 
ka lõunaeestikeelseid raamatuid. Sünd- 
mus oli Siim Kärneri koostatud luulean- 
toloogia ,Ime kütken tähe poole kist“ 
ilmumine 2002. aastal, mis tõi ajalehe- 
veergudelt ja käsikirjadest avalikkuse 
ette ka hulga lõunaeesti autoreid. Kriiti- 
kat pälvisid aga toimetamisvead, osalt ka 
ortograafiasse puutuvad. 
Vastuoludeks enim põhjust andvast 
kirjaviisiprobleemist saab mööda suu- 

lise meediumi abil. Jätsin 1995. aastaga 
seoses nimetamata Contra esimese kogu 
ja ta avalike esinemiste alguse, kuna 
sellega ei kaasnenud olulist võrukeelse 
tekstimassi kasvu. Kümme aastat hiljem 
on aga seesama Contra, sedapuhku võ- 
rukeelne, esindatud koguteoses ,,Viie 
pääle“, kaaslasteks püünesõbrad Tartu 
NAKi päevilt Ilves, Rahman ja Ruitlane. 
Raamatu, plaadi ja ,ansambli” viien- 
daks liikmeks on Pulga Jaan, kelle loo- 
ming varem on ilmunudki põhiliselt 
helikandjail. Elavaist autoreist on, lisaks 
Pulgale, Võru Instituudi poolt välja an- 
tud helikassettidele jäädvustatud Kauk- 
si Ülle ja Kõivu loomingut. ,Kelläga 
kahr“, Heino ja Leeni Sõrmuse jutuko- 
gu on samuti olemas nii plaadi kui raa- 
matuna. Contra ,,Mosse“ kõlab kettal 
Contra on õhk“, Andreas Kalkun loeb 
luulet kirjandusrühmituse ,,Erakkond“ 
heliplaadil. Viimati ilmus Kauksi Ülle 
»Imäplaatf“. Lembit Eelmäe esituses on 
ilmunud mulgi luule heliplaat , Ku Pi- 
kässillast üle saa“. Teisest küljest, osasid 
tekste võibki kirjapanduna vaid plaadi- 

Aapo Ilves, Kauksi Ülle ja Jan Rahman. 


ümbristelt leida, näiteks Anu Tauli teks- 
te tema mulgi laulude albumilt , Tähe 
tüdär“, samuti mõnesid võru- või setu- 
keelseid tekste ansambli ,,Lõkõrig“ plaa- 
tidelt. Suur osa lõunaeesti luulest ongi 
laulutekstid, lauludena on esmatähtsad 
näiteks Ilvese , Tii“, Pulga ,Egämehe 
reilendri“, Rahmani ,,Kynõtraat'”. Seegi 
toetub traditsioonidele, näiteks Rihhard 
Iheri tütar Leili Iher on rääkinud, et pilli- 
mehest isa lõi oma luuletused enamasti 
rahvaviisidele. Rahmani ,Puupää 
rock'n'rolli“ ja Ruitlase ,Sapikut“, sa- 
muti Pulga ,,Sitta luku“ on raamatust, 
vähemalt sel kujul nagu kogumikus 
» Viie pääle“, imelik lugeda, õige esitus 
on laul. Lõunaeesti kirjandust kirjelda- 
vad ,suulisus“ ja ,rahvaluulelähedus“ 
on omavahel lähedalt seotud. 

Harva on lõunaeesti kirjandus ,eriti 
kirjalik”. Nikolai Baturin on kirjutanud 
konkreetluulet, , Umas Lehes“ on ilmu- 
nud paar Priit Koha koomiksit. 

Võru lugemikus kaasati Kangro, 
Lattik ja Roht võru kirjandusse nende 
jutustajateksti võru keelde panekuga, 

nn tagasitõlkimisega, sama praktikat 
kasutati võru kirjanduse aastal 1999 Ju- 
han Jaigi raamatu ja helikasseti puhul. 
Koostatava kirjandusloo nüüdiskirjan- 
duse peatükis saaks igatahes tõlkevae- 
vata läbi. 

Kauksi Ülle proosa esindab naise 
vaatepunkti, Madis Kõivu ,, Kähri ker”- 
ko man Pekril“ valgustab ühe kodu 
kaudu süvitsi maailma. Maakerale teeb 
tiiru peale Kaido Kama ,Ümbreilma 
reisikirä“. Proosat on kirjutanud veel 
Ilves, Jüvä Sullõv, Enn Kasak, Marju 
Kõivupuu, Triinu Ojar, Mahta Proos, 
Rahman, Heldur Seeba, Elmar Tsääro 
jt. Raidarul on üleni võrukeelseina ilmu- 
nud jutukogu ,,Mo süämen ja meelen“ 
ja kaks luulekogu, välja tuli teine luule- 
kogu Rihhard Iherilt — ,Havvakivi”. 
Lisa on tulnud omal ajal üksikuid võru- 
keelseid luuletusi kirjutanud Hando 
Runnelilt ja Jaan Kaplinskilt, võrukeel- 
se valikkogu , Haukamaa laulu”“ aval- 
das Ain Kaalep. Kalle Istvan Eller on 
kirjutanud nii tartu- kui võrukeelseid 
värsse. , Viie pääle“ autorid on igaüks 

isemoodi, võru noor luule ei ole ainult 
võro pavvõr, on ka tundelüürikat ja mõt- 
teluulet. Aeg-ajalt ilmub luulet Härmä 
Härbä (Jüvä Sullõvi), Lembit Kurvitsa 
ja Evar Saare sulest, veel võib nimetada 
Aadu Birnbaumi, Amanda Feigenbau- 
mi, Valve Helistet, Leila Holtsi, Ado 
Kisandit, Inda Kõivat, Aivo Lõhmust, 
Vaike Lätti, Aili Naruskit, Aivar Sula- 
oja, Kristjan Võsobergi jt. Setu tänapäe- 
va kirjandust teevad Andreas Kalkun, 
Ali Kikkas, Maria Kukka, Madis Ku- 
ningas, Merca, Heino ja Leeni Sõrmus, 
Ilmar Vananurm ja lugematud laulu- 
emad. Mulgi Kultuuri Instituut loodi 
küllalles 1999. a ja lugemik,,Mulgi kee- 
len ja meelen“ ilmus veel mullu, kuid 
Nikolai Baturini valikkogu ,,Sinivald”, 
Lembit Eelmäe, Pent Nurmekunna ja 
Siim Kärneri kogud pole ilma institut- 
sionaalse toeta ilmumata jäänud. Mulgi 
autoritest olgu nimetatud veel Pilvi He- 
limets, Raivo Kolka, Erna Kukk, Helju 
Lehesmets, Eha Lättemäe, Heinrich 
Oja, Mare Osi ja Alli Uuk, noorematest 
Milvi Piir ja Anu Taul. Veel viimase aja- 
ni oli Mats Traat kogu kaasaegne tartu 
kirjandus, nüüd onElläi Tuulepäälselt 
lisa tulnud. Võiks tulla mujaltki, minu 
kuulmise põhjal pole vähemalt lõuna- 
poolne Tartumaa oma keelt unustanud. 

Kuigi , Mino Võromaa“ jm lasteko- 
gumikud pole loodud spetsiaalselt min- 
gi kirjanike järelkasvu kindlustamiseks, 
ei ole kellelgi ka midagi selle vastu. 
Tähtsam on siiski keelehoid. Spetsiaal- 
selt lastele mõeldud raamatuid on na- 
pilt: Jaigi juubeli puhul ilmus omaette 
raamatuna luuletus,,Kesväesä“, kaunis 
on Valtri Etsi (Edgar Valteri) , Mõtsa 
pühäpäiv“. Milvi Panga lastekogu sisal- 
dab mõne võrukeelse värsi, Jüvä Sullõ- 
vilt on ilmunud ,,Kahrukese kulda- 
vahr“ jne. Viimaselt autorilt oleks aga 
eeskuju võtta neil vanemail, kes tahak- 
sid lastele kas või une pealeajamiseks 
omakeelseid jutte-luuletusi lugeda. Ni- 
melt on Jüvä Sullõv oma pere tarbeks 

tõlkinud värviliste lasteraamatute ük- 
sikeksemplare, praeguseks viis raama- 
tut. Tutvuda saab nendega Võru Insti- 
tuudis. 

Lisaks Võrumaalt pärit kirjanike nn 
tagasitõlkimisele on eesti keelest võru 
keelde tõlgitud Kivisildnikku, Hasso 
Krulli, Peeter Sauterit, Heiki Vilepit ja 
Edgar Valterit'*, edelasoome keelest 
Heli Laaksost, hollandi keelest Arjen 
Duinkerit jt. Põhilised tõlkijad on Mari- 
ko Faster, Kauksi Ülle, Merca, Jan Rah- 
man, Evar Saar ja Jüvä Sullõv. Põhiliselt 
vene ja inglise keelest tõlgib-mugandab 
endale repertuaari ansambel ,Lõkõrig“”, 
osa laulutõlkeid on valminud Võru 
Teatriateljee tarbeks.'' 

Alates 1989. aastast on Võrumaa 
erinevais paikades peetud võru keele ja 
kultuuri,,Kaika suveülikoole“ (3. , Kai- 
ka suveülikool“ toimus Setumaal Obi- 
nitsas). Ettekannetes on muu hulgas kä- 
sitletud ka võru kirjandust, suurem osa 
ettekandeist on hiljem trükis ilmunud. 
Ka ,,Võro-Seto tähtraamatuis“, Tartu 
Ülikooli,Lõuna-Eesti keele- ja kultuu- 
riuuringute aastaraamatuis“ ja hajusalt 
mujal perioodikas on ilmunud võru- 
keelseid arvustusi, kirjandusalaseid 
uurimusi, ülevaateid ja esseid. Auto- 
reiks Tiia Allas, Mariko Faster, Kauksi 
Ülle, Vaino Kenk, Janika Kronberg, Jan 
Rahman, Eti-Marje Rannit, Evar Saar, 
Heino Sikk, Ülo Tonts, Liina Valper ja 
siinkirjutaja. Mõne aasta eest loodud võ- 
ru kirjanduse veebikülg http:/ /www. 
wi.werro.ee/ kirjandus on uuendamisel 
ja peaks käesoleva artikli ilmumise 
ajaks juba töötama. 


VALDO VALPER (sünd. 29. X 1973 
Võrus) õpib Tartu Ülikoolis kirjandust ja 
rahvaluulet. 


Fotod Võru Instituudi arhiivist 


Kauksi Ülle näitemängu , Ah tsusku külh...” esitamine Mehikoormas 2000. aastal. 

Olavi Ruitlane, Aapo Ilves, Urmas Kalla ja Kersti Salujõe. 


Kommentaarid: 

1 Viimati põhjalikult: Kaido Kama, , Võru 
asi”. — , Vikerkaar” 2005, nr 7-8. Vt ka Võru 
Instituudi kodulehte http:/ /www.wi.ee/ 

? Võru liikumise algusest peale on tähele- 
panu all kirjaviisi küsimus, algaastail proo- 
viti läbi mitmeid variante, millest ühtki ei 
võetud üldiselt omaks rohkemaks kui paa- 
riks aastaks. Praegu õpetatakse võru keelt 
ja uut kirjaviisi 22 vana-Võrumaa koolis. Vii- 
mastel aastatel on astunud sammu tagasi 
Uma Leht”, loobudes tähtedest, mida ei 
leidu kirjakeele tähestikus. Võru kirjakeele 
poliitikat kajastavad 1989. aastast ilmuvad 
»Võro-Seto tähtraamatud”, esimene uues 
kirjaviisis ilmunud trükis oligi ,, Võro-Seto 
tähtraamat 1996“. 

* Tõlkija Jonathan Roper, raamat ilmus uuele 
kirjaviisile eelnenud, sellest ühe märgi võrra 
erinevas variandis. 

4 Eksam”. — , Looming“ 2001, nr 9. 

5 Ilmunud jutukogus ,Ema on kajaka juu- 
res”, 2001. 

° Vt ka Valdo Valper, ,Bussisõidu mõost 
vahtsõmba võro kirändüse pääle”. , Tartu 
Ülikooli keele-ja kultuuriuuringute keskuse 
aastaraamat”, II. Tartu, 2003. 

7, Võro kirändüse luumine” samanimelises 


artiklikogumikus. Võro Instituut, 2000. 

8 , Naer on puhas. Eri elementide naljakas 
segunemine uuemates lauludes”. , Võro ki- 
rändüse luumine”. — ,,Võro Instituudi toi- 
mõtiseg“ VII, 2000, ,Kaverid ja folkloor. 
Contra laulud”; , Meedia. Folkloor. Müto- 
loogia. Tänapäeva folkloorist“ III, 2000. 
21989. aastal alustanud ,, ülemaailmne võro- 
keste häälekandja“ , Viruskundra” ilmub 
edasi, kuid pärast Sika surma vähenes oluli- 
selt võrukeelne materjal. 

1 Iseon oma eestikeelseid tekste tõlkinud ja 
mugandanud , Viie pääle” autorid (välja ar- 
vatud Pulga Jaan; Jan Rahman on minu tea- 
da vähemalt ühe oma teksti ümber pannud). 
1Lavajaoks on tõlgitud veelgi, aga draama- 
kirjandusest ma ei kirjuta, sarnaselt eesti kir- 
jandusega ilmub tekste trükis väga vähe. Ka- 
sutan juhust ning julgustan autoreid ja kir- 
jastajaid vähemalt Madis Kõivu , Elli” ja mõ- 
ned Kauksi Ülle tükid avaldamisele võtta. 
Viimase kümne aasta sees on trükist ilmu- 
nud Aapo Ilvese ,Wõõbsu palas!”, Olavi 
Ruitlase ,, Volli”, Kauksi Ülle , Taarka”, Ants 
Kõivu ,,Velleg”; ajakirjanduses Kauksi Ülle 
ja Sven Kivisildniku , Tandsja pühälik”. 

KÕRGHOONE EI TAGA VEEL 


AVARAT PILKU 


Lõuna-Eesti uued kunstikeskused on 
kaasaegse kunstikeele ja kultuuri 
avara tõlgendamise näide 


REET VARBLANE 


Kui Eesti põigiti pooleks jagada, siis 
Põhja-Eesti kunsti keskpunkt on Tallinn 
ja Lõuna-Eesti oma Tartu. Tallinna kõr- 
val ei saaks päriselt tähelepanuta jätta 
Narvat, midagi toimub ju ka Rakveres, 
Kohtla-Järvel ja Haapsaluski, aga Tallinn 
on kahtlemata dominant. Tartu kõrval 
tuleks nimetada ka Võrut ja Valgat, kui 
suuremaid lõunapoolseid asustusi sil- 
mas pidada. Kuid vaieldamatult on taas 
tegemist Tallinna ja Tartu vastandamise- 
ga: aktiivne, mõjukas, muutuv, kuid pea- 
liskaudne Tallinn; konservatiivsem, tra- 
ditsioone austav, sügavust hindav Tartu, 
nagu see vastandatus stereotüübina 
meie teadvusesse on tunginud. 

Reaalselt pole selle vastandatusega 
tänapäeval just väga palju peale hakata, 
sest nagu Tallinn nii on ka Tartu märksa 
kihilisem: peamiselt Tallinna õppejõu- 
dude baasil tegutsevad ülikooli maali- 
õppetool ning kõrgema kunstikooli foto- 
ja uue meedia osakond, ,Pallase” ühing 
ning , Pallase” 1930-ndail väljakujune- 
nud maalitraditsiooni jätkav Konrad 
Mäe stuudio, kuid viimasegi juht ja 
eestvedaja Heldur Viires elab peamiselt 
Tallinnas; kunstimuuseumigi pole ku- 
nagi saanud süüdistada ainult oma 
keskkonda kapseldumises, vahest võib 

ette heita vaid tiba liialt traditsioonilist 
kunstitõlgendamist, ning last but not 
least Tartust alguse saanud Kursi kool- 
kond, mis oma nimetuse järgi kuulub 
pigem Põhja- kui Lõuna-Eestisse. 

Ja kas nii väikese kultuuri puhul na- 
gu eesti kultuur on üldse mõtet kõnelda 
geograafilisest jagamisest, sest kiire 
autoga ei kulu risti läbi Eesti sõitmiseks 
rohkem kui kolm-neli tundi, jätkuks 
ainult kiirteid. Nii et Lõuna-Eesti kul- 
tuurist, ka kunstist tõesemalt kõneldes 
võib Tartu rahumeeli kõrvale jätta, mis 
ei tähenda, et Tartu kui omaette feno- 
men ei vääriks eraldi käsitlemist. Tartu 
vaimgi, ükskõik mida selle all siis ka ei 
mõeldaks ja kui tõsiselt sellest ka ei 
räägitaks, ilmub ikka ja jälle nii kirjali- 
kus kui suulises kõneviisis esile. 

Lõuna-Eesti kunsti tõesemal käsitle- 
misel tuleks eristada kahte vahetevahel 
segunevat, kuid siiski eraldi tegutsevat 
tasandit: professionaalsest kunstist väl- 
japoole jäävad autsaiderid, tänapäeva 
rahvakunst, mis traditsioonilisemast vi- 
suaalsest väljendusest erineb ainult eba- 
kindlama, kuid sageli seda siirama väl- 
jendusviisi ning oma tegevuse väikse- 
ma mõtestamise poolest; ja uued, tead- 
likult loodud keskused. Eelkõige vii- 

installatsiooni valmistamas. 


maste potentsiaali tõttu olekski just neid 
mõttekas Lõuna-Eesti kunsti all puudu- 
tada. 


Uut tüüpi maastikupark Kütiorg 
Võrust veel kümmekond kilomeetrit 
lõuna poole jääv looduslikult äärmiselt 
kaunis Kütiorg ilmus Eesti kunstikaar- 
dile juba 1970-ndate algul, kui Eetla ja 
Valdur Ohakas avastasid enda jaoks 
ürgse Kütioru. Kütioru koduleheküljelt 
võib lugeda: ,, Kunagi pidi Eetla tegema 
Võru rahvateatri näitemängule dekorat- 

Kütioru maastikuraja teise etapi üks väliskülalistest, korea kunstnik Ko Seung-hyun 


sioone. Sattusime kevadtalvel sealkan- 
dis suusatama. Eks meil oli väike taga- 
mõte ka — leida sealkandis endale suve- 
kodu. [-- -] Kukkusime ja libisesime Võ- 
rumaa lumisel kuppelmaastikul, tead- 
mata, mis meid all ootab, nii me oma 
Kütiorgu sattusimegi” (www.metsas.ee). 
1970. aasta 22. aprillil (Lenini sünnipäe- 
val) peeti soolaleivapidu, millest sai vai- 
muinimeste kooskäimise algus ning 
sealt edasi juba kui legend — vabameel- 
sete ja pealesurutud režiimi vastaste 
pesapaik. 

Kütiorus käijaid oli palju, kuid tõelisi 
patrioote mitte nii väga palju, nii et neist 
võib kõnelda kui Ohakate omalaadsest 
sõpruskonnast: sõprade seas figureeri- 
vad Madis Kõiv, Vaino Vahing, Juhan 
Viiding, Andres Ehin, Leonhard Lapin, 
Sirje Runge, Toomas ja Peeter Kaasik, 
Peeter Mudist, Toomas Vint, Matti Mi- 
lius, Astrid Reinla, Boris Kabur, Jaanus 
Orgulas, Guido Kangur, Lauri Nebel. 
Või tsiteerides Madis Kõivu ja Vaino 
Vahingut: ,Suviti vooris siia külalisi, 
sadade kaupa asjalisi ja uudishimulik- 
ke, toojaid ja saajaid, vaatajaid ja kuu- 
lajaid, maalijaid ja graafikuid, skulpto- 
reid, pajatseid, perversseid ekshibitsio- 
niste, nende naisi ja nartsissistlikke lap- 
si, nende armukesi, juhuslikke avantü- 
riste, ooperi- ja protestilauljaid, absur- 
diste, nudiste (progressiivseid loomuli- 
kult), noormehi, kes millekski pidid saa- 
ma, kas paremaks või halvemaks, suur- 
teks kunstnikeks või väikesteks päeva- 
varasteks, kes niisugusteks või hullema- 
teks pidid jäämagi. Kõik tulid ja kedagi 
ei valitud” (www. metsas.ee). 

Sõpradega koos külastati ka ümb- 
ruskonnas paiknevaid teiste kunstnike 
suvekodusid, iseäranis kui seal mingi 
üritus käimas oli, nagu Kasaritsas Lola 
Liivati 50. sünnipäevapidu 1978. aasta 
augustis jne. See oli omalaadne, kuid 
nõukogude suletud ühiskonnale nii 
omane koos- ja läbikäimise, ideede va- 
hetamise viis, eluviis. Valdur Ohakale 
ja laiemalt ka meie 1970-ndate maalile 
vahetu looduse tunnetamise võimalus 
ning selle kaudu eesti maastikumaali 
edasiarendus. Suletud avatuse ainuvõi- 
malik eksistents. 

Ohakad lahkusid Kütiorust 1990- 
ndate algul Raplamaale, kui suusabaasi 
rajamine liiga hoogsaks muutus; Val- 
dur Ohaka õpilane Peeter Laurits võttis 
selle koha (ja ka kohavaimu) üle 1990- 
ndate teisel poolel. 1997. aastast tegut- 
seb seal Kütioru Avatud Ateljee. , KAA 
pakub töökeskkonda kunstnikele, muu- 

sikutele, literaatidele ja mõtlejatele nii 
Eestist kui ka mujalt maailmast. [- - -] 
Kütioru Avatud Ateljee on looduskesk- 
konna terviklikkuse hoidmisele ja kul- 
tuurivaldkondade vahelistele kontakti- 
dele keskendunud loominguline ühen- 
dus. [- - -] Põhirõhu asetame väheste 
osalejatega, keskendatud ja professio- 
naalsetele töödele, et rahvarohkusega 
mitte lämmatada Kütioru peamisi eeli- 
seid — vaikust ja looduskesksust. KAA 
ei piira ennast spetsiifiliste kunstiliikide, 
koolkondade ega uurimissuundadega. 
Peamise huvi keskmes on ilmumid, mis 
sünnivad eri kunstide, teadusharude ja 
looduse puutepunktis.” Nii määratle- 
vad ennast ise avatud ateljee initsiaato- 
rid Leelo ja Peeter Laurits. Kütioru ise- 
tekkinud ja isevoolu kulgenud suletud 
avatus on asendunud uue aja reguleeri- 
tud avatud avatusega. 

1999. aastal avati Kütioru maakunsti 
raja (ehk kunstiteoste vabaõhukollekt- 
siooni) esimene etapp, tänavu suvel tei- 
ne etapp, eesmärk on jõuda korrektselt 
märgistatud maakunsti pargi väljaaren- 
damiseni: , Park on meie sõnastuses loo- 
duslik piirkond, kus on tunda inimese 
hoolitsevat kätt. See ei tähenda sirgesse 
rivvi istutatud puid, pügatud hekke ja 
sillutatud teid, hoolitsus keskkonna 
suhtes võib avalduda ka selle iseolemis- 
viiside tunnetamisena ja märkamatu 
korrashoiuna.” Et Ohakate Kütiorg sai 
eksisteerida, tuli seda varjata nii palju 
kui vähegi võimalik ametiasutuste, ko- 
haliku ja keskvõimu eest; et Lauritsate 
Kütiorg saaks edukalt tegutseda, tuleb 
seda hoida nii palju kui vähegi võimalik 
igasuguste ametiasutuste ja fondide tä- 
helepanu keskmes. Ja mõlema eksistee- 
rimise ajal võis just Kütioru sügavast 
põhjast näha kaugemale kui Tallinna 
keskväljaku äärsete (ükskõik kas seda 
nimetati siis Võidu või Vabaduse välja- 
kuks) hoonete ülemistelt korrustelt, kui 
parafraseerida Johannes Saare mõtteid, 
mida ta avaldas KAA maakunsti raja 


John Grzinichi foto 


kunstnikud ja külalapsed. 


esimese etapi, eestlaste Kalle Pruudeni 
ja Argo Männiku, sakslase Anke Melli- 
ni, inglase Paul Rodgersi ja soomeugri- 
lase Pjotr Rjabovi objektide loomise ajal 
1999. aastal. 

Kuid nii nagu koostegevus, ükskõik 
kas seltskondlikumal või enesesse süü- 
vivamal viisil, oli Ohakate Kütiorus 
vaid üks tegevusliine, on see seda ka 
Lauritsate Kütiorus. Ka Ohakas avastas 
Kütioru kaudu looduse suurust ja ürg- 
sust, kuigi parim tulemus oli sageli just 
väikeseformaadiline intiimne maal. 
Peeter Lauritsa Kütiorg on jõudnud ava- 
likkuseni suurte multimeedia projekti- 
dena, milles kesksele fotomeediumile 
on lisatud muusika ja video; kaasatud 
on grimeerijad, stilistid, animaatorid, 
modellid, võtete julgestajad, trükikojad, 


promootorid, mänedžerid, sponsoritest 
ja meediakanalitest rääkimata; viimased 
on lausa raisakotkastena kohal, et esi- 
mesena Lauritsa uut projekti kajastada. 

Kütiorg pani Ohaka endasse süvene- 
ma, Lauritsa apokalüptilisi vaatemänge 
korraldama. Ohakat saatis majandusli- 
kult paremal juhul müügiedu, mis aga 
hävitas ta kunsti kvaliteedi ja kunstni- 
kumaine. Lauritsa suurprojektid, iseära- 
nis koostöös Ain Mäeotsaga (ja veel pal- 
jude teistega) valminud ,,Mullatoidu 
restoran”, ,ökoloogilise kriisi võimalike 
tagajärgede ja inimasustuse tõenäolise 
väljasuremise viisi” külmutatud teater 
(nagu autorid seda ise nimetavad), rän- 
dabaga ühelt maalt ja galeriist teise ning 
pälvib tähelepanu. 

Albert Gulk. Tiigi laul. Metsa laul. Tervitavad sisalikud. See ja järgmised tööd 


Hobusepea galerii näituselt. 


Möödunud aegade otsingul Moostes 
Põlva-lähedane Mooste on tüüpiline 
Eesti asula ning eri aegade kultuuride 
segunemise musternäide: kunagise 
mõisa asemele ehitati uhke sovhoosi- 
keskus koos esindusliku kultuurimaja- 
ga, kahe ajastu — XX sajandi algul pa- 
run Eduard von Nolckeni ajal suurejoo- 
neliselt XVI sajandi lõpuaastail ehitatud 
mõisa ümberkujundamise ning 1970- 
ndate maakeskuste arendamise aja — va- 
hele jääb peamiselt XX sajandi esimesel 
poolel loodud rohelusse ning vaikuses- 
seuppuv küla. Kui kaheksakümnendate 
aastate lõpul leidis mõisa majandushoov 
veel päris tõhusat kasutamist, siis vii- 
mased tosinkond aastat on see seisnud 
suuremalt jaolt tühjana ja laguneb. Asja 
teeb keeruliseks see, et enamik sealseid 
hooneid on juba aastate eest antud üle 
ühele Soome ärimehele, kes pole sealt- 
peale sinna oma nägugi suurt näidanud. 
Ka mainekas mõisauurija Ants Hein 
ei oska olukorrale lahendust leida, sest 

palju sõltub sellest, kuidas on leping 
soomlasega sõlmitud; trahvid, mida 
muinsuskaitse kaitsealuste hoonete lao- 
kilejätmise eest määrab, on harilikult 
üsna tühised. Õnneks tegutseb härraste- 
majas kohalik kool ja nemad on püüd- 
nud küll oma maja jõudumööda korras 
hoida. 2001. aastal otsustasid Moostest 
pärit Tartu ülikoolis maalikunsti hari- 
dust saanud Evelyn Müürsepp ja ajakir- 
jandust õppinud Maia Möllerjust selles 
paigas kutsuda kokku seminari, kus 
arutletakski ellujäämise võimaluste üle 
nüüd juba uues olukorras: sovhoose enam 
ei ole, midagi uut ka pole veel asemele 
tekitatud, kuid kool tegutseb, õllesed me- 
hed poe ümber sumisevad, sovhoosiaeg- 
sed korterelamud on pooltühjad. 
Esimesed mõttetalgud ,Postsov- 
khoZ” viidigi läbi uue linna ning vana 
persooni vastandamise deviisi all. Prae- 
guseks on sellest projektist saanud iga- 
suvine traditsioon ning väljaspoolne 
kultuuriinvasioon on ühelt poolt asen- 


Eero Ijavoinen. 


dunud asula inimeste, iseäranis laste 
kaasahaaramisega ja teisalt laienenud 
rahvusvaheliseks ettevõtmiseks. Ka esi- 
mene üritus hõlmas seminari kõrval 
kunsti, filmiprogramnmi, sõnalava, kuid 
tegijad olid siiski Eestist, peamiselt sõb- 
rad-õpingukaaslased. 2002. aasta ,, Post- 
sovkhoZ” kulges ,,Strata” nime all, hu- 
viorbiit oli isikult kandunud keskkon- 
nale, eri aegade inimtegevuse kihistu- 
sele. Eestlaste kõrval osalesid ka ingla- 
ne, soomlane ning hispaanlane. Hispaa- 
nia kunstnik Jorge Tarazona ei olnud 
mitte ainult n-ö festivali külaline, vaid 
täieõiguslik resident. Mooste stuudio 
kandis MOKSi ehk külalisstuudio ni- 
me, paiknes mõisa valitsejamajas, otse 
mõisahäärberis tegutseva koolimaja 
kõrval, ja oli ning on alati kohaliku rah- 
va silme all. Nagu eestvedajad Müür- 
sepp ja Möller ise on leidnud, on kohalik 
(suhteliselt) aktiivne kultuurielu — 
Moostes on oma rahvateater, kultuuri- 
majas on tihti rahvapeod, vald korral- 


dab sealt kandi mehele Jaan Vahtrale 
pühendatud laste joonistusnäitusi — 
positiivne tegur, sest meie külaruum on 
rahvusvahelise kunstitegemise arenda- 
miseks võõras. Evelyn Müürsepal endal 
oli ka Mooste külalisateljeega alustami- 
sel seljataga mitmekordne avatud atel- 
jeedes ning residentuuris viibimise ko- 
gemus ja just see on aidanud kaasa 
MOKSi edule: , Avatud ateljeed ei ole 
lihtsalt veidrike eralõbu. See on pikema- 
ajaline investeering inimsuhetesse, kon- 
taktidesse, haridusse, avatusse — väär- 
tustesse, mille hoidjaks peaks olema 
riik.” 

Mari Sobolev (nüüd Kartau) on just 
Moostes näinud positiivset eeskuju, kui- 
das rakendada lootusetuse korral enese- 
abi ja kuidas rajada normaalset kunsti- 
institutsiooni, jättes seljataha eesti kuns- 
timaailma mõningates kihtides levinud 
ettekujutused võimumängudest: ,Süs- 
teemi aluseks ei ole Suur Kunstnik, vaid 
toimiv struktuur. [- - -] MOKS on suure- 

Mati Kuusing, Toomas Kuusing, Albert Gulk, Eero Ijavoinen, Kauksi Ülle ja Evar 
Riitsaar 28. septembril 2005. aastal Tallinnas Hobusepea galeriis näituse , Peko helü“ 
avamisel. 


pärane regionaalpoliitilise kunsti näide, 
mis vastandub pealinnakesksele para- 
digmale, kus kogu arvestatav kunst 
asuks nagu aadressil Vabaduse plats 6 
või vähemalt 100 meetri raadiuses. 
MOKS ei vastandu teadlikult, lihtsalt 
toimib täiesti teistsuguste printsiipide 
alusel.” (,Sirp” 27. IX 2002) 

Kui 2002. aastal võis näppudel üles 
lugeda nelja-viit muu maailma kunst- 
nikku, siis järgmistel aastatel on haare 
järjest laienenud ning just nagu Kütioru 
puhulgi haakudes eelkõige sealsete 
kunstnike oma huvidega. 2003. aasta 
 Lerritooriumi” teema fookuses olid 
viimased kolm-neli aastat ja just tollal 
toimunud muutused. Polnud siis ime, 
et tookordsed külalised (paljud juba ka 

ise Mooste residendid) olid endisest 
Ida-Euroopast ning eelkõige selle lõuna- 
osast, n-ö kriisipiirkonnast. 2003. aastal 
tuli Moostesse ameerika heli- ja video- 
kunstnik John Grzinich ning on ennast 
siiani Moostega sidunud. Viimaste aas- 
tate vältel on Mooste (eelkõige Evelyn 
Müürsepp ja John Grzinich) aktiivselt 
tegutsenud ka väljaspool Eestit, eelkõi- 
ge video- ja heliinstallatsioonide alal. 

Kui Kütioru avatud ateljeed iseloo- 
mustab kohaspetsiifika eelkõige loodu- 
se võimsuse ja ürgsuse seisukohalt (loo- 
mulikult lisanduvad sinna juurde ka 
ökoloogilised probleemid), siis Mooste 
on musternäide väikese paiga spetsiifi- 
ka tõlgendamisest ja seda pole sugugi 
nii kerge ammendada. 


Obinitsa ürgkultuur 

Setumaa ja selle kultuur kuulub 
Lõuna-Eesti alla, kuid see on ka midagi 
nii eraldi ja omaette seisvat. Nad on 
kuskil Vene- ja Eestimaa piiril eikellegi 
maal. Ühestki teisest Eesti piirkonnast 
ei ole nii palju lugusid, ühegi teise lau- 
lud, kombed ning rõivad pole sellist 
tähelepanu pälvinud. Obinitsast on saa- 
nud eelkõige tänu kunstnik Evar Riit- 
saarele ning kirjanik Kauksi Üllele mit- 
te ainult setu, vaid laiemalt omakultuuri 
keskus. Kuigi mäletan, kuidas nõuko- 
gude ajal oli pärast ülikooli lõpetamist 
Obinitsasse õpetajaks suunamine hul- 
lem kui Siberisse saatmine. Obinitsa 
grupeeringust on saanud Seto ateljee- 
galerii ,Hal'as Kunn”, aga juba 2001. 
aasta algul alustatud seto uue, kuid tra- 
ditsioonilist kujutamisviisi, kujundeid, 
tegelasi tõlgendava kunsti arendamine 
on samaks jäänud: Obinitsas mitte 
ainult ei toimu (oma)kultuuri festivalid, 
nad on oma töid näidanud Tartus, Pär- 
nus, Tallinnas, Helsingis, Iskaris ja kau- 
gemalgi. 

Enamgi veel, tänavusuvine Kauksi 
Ülle kirjutatud, Ain Mäeotsa lavasta- 
tud ning Merle Jäägeri suureks mängi- 
tud , Taarka” loost sai tõeline menu- 
tükk. ,Taarkast” inspireerituna tegid 
obinitsalased, nii päriselt sealsed kui 
sealses külalisstuudios töötanud muud 
eestlased Toomas ja Mati Kuusing, kur- 
silane Albert Gulk, kauaaegne Paide 
tegevuskunsti festivali promootor Eero 
Ijavoinen jt Tallinna Hobusepea gale- 
riis näituse , Peko helü”. See polnudki 
nagu päris näitus, pigem muserdatud, 
kuid seesmiselt äärmiselt tugeva naise, 
lauluema Taarka ning tema ümbruse 
tõlgendus. Enamgi veel, lausa valulik, 
kuid jõuline üleskutse siiski nii süga- 
valt meis peituvate arusaamade kaits- 
miseks. Kummalise endastmõistetavu- 
sega on obinitsalased pannud kokku 
praeguse prahi (äravisatud eterniit- 
katuse tükid, roostetanud ahjupleki), 


kaitsevaimu Peko ning muistsete orna- 
mentide stiihilise korrapära. Veelgi suu- 
rema enesestmõistetavusega on nad ka- 
sutanud linnakultuurile omast bad pain- 
ting'utning külakultuuri naivismi. Nad 
on kummaline, kuid mõtlemapanevalt 
veenev külaullikeste sürrealismi ja 
kunsti sotsiaalse mõtestamise segu. 

Ja ilmselt nüüd juba eelkõige tänu 
Kauksi Üllele on just Obinitsa kunstis 
nii suur roll naise kujul — Emade emal, 
Tule-, Tuule-, Vee-, Metsa-, Maa-, Karja- 
ja kõigil teistel esiemadel. Provintsikul- 
tuuri maksmapanek Teise kaudu. Pole 
ime, et Kütiorg ehk Peeter Laurits on 
leidnud, et talle kohe meeldib suhelda 
Setumaaga, sest seal on veel elusat tra- 
ditsiooni, pidades silmas just Evar Riit- 
saart ja Obinitsa tuumikut. 

Kuid Setumaa pole ainult Obinitsa. 
On Värska ja on ka Saatse mees Rinaldo 
Veeber, kelle elu kulgeb Saatse muu- 
seumi, sealsete Pekode, neist arendatud 
Kalevipoegade ning Tallinna Euroüli- 
kooli vahel. 

Saatsest, nagu ka Obinitsast, Moos- 
test ja Kütiorust, paistab mõnigi kord 
rohkem kätte kui Tallinna Vabaduse 
platsi majade viimastelt korrustelt. 


Evar Riitsaar. Väike SetomaalS. 


Va 17% 

Harri Rospu fotod 


TEATER JA LAUL 


OTSEÜTLEMISE KEELES 


VEIKO MÄRKA 


Antiik-Kreekas tekkisid ja arenesid 
teater ning muusika käsikäes. Sama 
võib öelda ärkamisaegse Eesti kohta. 
Kuigi teerajajateks olid erinevad isikud, 
siis ajaliselt tekkisid meie algupärased 
muusika- ja teatrikollektiivid üheaeg- 
selt ning seisid rahvusliku liikumise esi- 
ridades — sellest hoolimata, et nii ideed 
kui eeskujud pärinesid saksa ja baltisak- 
sa kultuuriruumist. 

Edaspidine areng läks kahe muusa 
kummardajail lahku nagu kõikjal 
Euroopas. Teatrikeel ja muusikakeel 
võivad küll ka täna koos kõlada, kuid 
mitte üheks sulada. 

Võru keeleruumis* toimus muusika 
ja teatri areng eri radu pidi. Muusika 
traditsioonid on siin pikad, ulatudes re- 
gilauluni nagu ka mujal Eestis. Nagu 
mujal vahetus see traditsioon ka Kagu- 
Eestis XIX sajandi teisest poolest alates 
täielikult saksamõjulise koorilauluhar- 
rastuse ning lõppriimilise külalauluga. 
Samal ajal hääbus lõplikult ühine lõuna- 
eesti kirjakeel. 

Võib öelda, et kui teised eestlased 
hakkasid alates esimesest üldlaulupeost 
1869. aastal üha kõvemini ja julgemalt 
laulma, siis võrukeste hääl jäi hoopis 
vakka. Umbes saja aasta pikkusest va- 
hemikust 1980-ndate lõpuni saavutas 
mõni üksik võrukeelne laul üldise po- 
pulaarsuse — näiteks , Haanja miis” 
Jaan Räppo tekstile. 

Moodne kultuur kustutas folkloori 
elujõu (kaduma see tänu rahvaluule ko- 
gumise missioonile ei läinud). Lõuna- 
Eesti keeltes vana pärimus küll kadus, 
uut omakeelset kultuuri aga ei tekki- 
nud. Ei toimunud ka viimasega seondu- 
vat sõnade ja mõistete hägustumist. 

Mida see oma keele säilinud puhtus 
ja siirus tänapäeval lavalt lauldes või 
rääkides juurde annab, sellest räägivad 
tagapool võru ja setu keeles esinejad 
ise.** 

Teatrilinnaks sai Võru ammu, esime- 
ne eestikeelne näidend lavastati 1882. 
1927 —1948 oli , Kannel” poolkutseline 
teater, kuni 1951. aastani tegutses 
Lõuna-Eesti Teater. Paraku polnud see 
oma keele kasutamise jaoks soodus aeg 
ning lavalt aeg-ajalt kogemata kostnud 
võrukeelsed väljendid hoopis häirisid 
arvustajaid. 

1952 jätkas teatritraditsiooni Võru 
Rahvateater (hiljem Võru Harrastustea- 
ter, nüüd Võru Teatriateljee), mis oli ja 
on traditsiooniliselt üks tugevamaid 
Eestis. 

Iroonilisel kombel pääses , võru 
keel” nõukogude ajal suure üldsuse ette 
kõige rohkem kehakeelena — Kai Leete 
tantsupidudel esitatud tantsuseadetes 
(, Võrokeste tands”, ,Kui naine minno 
pahandab”). 


UUS ÄRKAMINE 

1987. aastal ilmusid Kauksi Ülle luu- 
lekogu , Kesk umma mäge” ja Madis 
Kõivu — Aivo Lõhmuse näidend ,Põud 
ja vihm Põlva kihelkonnan nelätõist- 
kümnendämä aasta suvõl”. Nii olid kor- 
raga olemas kaks autorit ja üks tekst, kes 
ja mis võrukeelsele teatrile elu sisse pu- 
husid. 

Mis puutub laulu, siis see polnud va- 
hepeal kunagi täiesti kadunud ja seda 
oli pealegi lihtsam viljelda — ka väljas- 
pool Kagu-Eestit. Lisaks kohalikele 
muusikutele on setukeelseid laule vii- 
masel kahel kümnendil esitanud näiteks 
»Singer-Vinger” ja , Väikeste Lõõtspilli- 
de Ühing”. 

Alates Eesti taasiseseisvumisest on 
lõunaeesti teater ja laul arenenud suhte- 
liselt kiiresti, kuigi tõeline hoog saavu- 
tati paaril viimasel aastal, eriti pärast 
riikliku programmi , Lõunaeesti keel ja 
kultuur” käivitumist 2000. Mõned mär- 
kimisväärsemad sündmused: 

1989: Esimene , Kaika suveülikool“. 
Just suveülikoolides võib katsetuste jär- 
gus või valmiskujul näha suuremat osa 
võrukeelseid teatri- ja muusikaprojekte. 
1993: Madis Kõivu — Aivo Lõhmuse 
»Põud ja vihm...” EMA Kõrgema La- 
vakunstikooli XVI lennu diplomila- 
vastusena (lavastaja Ingo Normet). 
Selles lennus lõpetasid Ain Mäeots, Ri- 
ho Kütsar ja Margus Jaanovits, kes on 
hiljem koos Merle Jäägeriga moodusta- 
nud ,, Vanemuise” võrukeelsete projek- 
tide tuumiku. 

1994: ansambli , Ummamuudu” laul 
»Kõnõtraat” (tekst Jan Rahman). Selle 
tänini kestev populaarsus leidis kaudse 
jäädvustuse Võru linna tunnuslauses 
Üts ummamuudu liin” (2004). 

1995: Bernard Kangro ,,Susi” , Vane- 
muises” (lavastaja Ain Mäeots, tõlkija 
Kauksi Ülle). Tegu oli esimese keeleli- 
selt , taastatud” näidendiga, mille tege- 
vus toimub Võrumaal, autor on võruke- 
ne ja mis tõlgiti võru keelde. 


1998: Madis Kõivu ,,Omavahelisi jutu- 
ajamisi tädi Elliga” , Vanemuises” 
(lavastaja Ain Mäeots). 

2001: Kauksi Ülle — Kivisildniku ,,Pü- 
hak” , Vanemuises” (lavastaja Ain 
Mäeots). 

2001: Andrus Kivirähi , Rehepapp” 
Võru Teatriateljees (lavastaja Taago 
Tubin, tõlge — rühmatöö). 

2001: ansambli ,,Lõkõrig“ esimesed et- 
teasted Pikakannul ja , Viljandi folgil“. 
2002— 2004: Aapo Ilvese triloogia 
"Ööpik Võhandu kaldalt”, ,Wõõbsu 
palas!”, , Sillapää Ossi kroonika” Rä- 
pinas ja Võõpsus (lavastaja Raivo Ad- 
las, kohalikud harrastusnäitlejad). 
2003: Olavi Ruitlase ,, Volli” Võru Teat- 
riateljees (lavastaja Taago Tubin). 
2004: ansambli ,Neiokõsõ” laul ,, Tii” 
(tekst Aapo Ilves). 

2005: Contra, Aapo Ilvese, Pulga Jaani, 
Olavi Ruitlase ja Jan Rahmani , Viie 
pääle” (raamat + CD + avalikud esine- 
mised). 

2005: , Theatrumi” lavakava ,Pido pa- 
handusõga” (peamiselt Juhan Jaigi, 
Artur Adsoni ning Jaan Lattiku loomin- 
gust; rühmatöö). 

2005: Kauksi Ülle , Taarka” , Vanemui- 
se” vabaõhulavastusena Obinitsas 
(lavastaja Ain Mäeots). 


IDANAABRITE POOL 

Omakorda Võrumaast täiesti lahus 
arenesid teater ja muusika Setumaal. 

Setu teatrist pole enne , Taarkat” 
põhjust kõnelda. Küll võib kõnelda ehk 
edaspidi, sest Kauksi Ülle ja Olavi Ruit- 
lase koostöös on valminud näidend 
eepose , Peko” ainetel. Nõnda on tegu 
puht XXI sajandi fenomeniga. 

Kuni 1920-ndate aastateni olid ena- 
mik setu meestest ja peaaegu kõik nai- 
sed kirjaoskamatud. Seetõttu kandis 
laul eelkõige informatiivset, mitte mee- 
lelahutuslikku funktsiooni. (Näiteks 
2005. aasta oktoobris oleks setu lauliku- 
te peateema kohalike valimiste kulg ko- 

dukandis.) Mida ühetoonilisem (leelota- 
vam) meloodia, seda kergem oli sõnu 
meeles pidada ja süžeed jätkata. Au sees 
polnud mitte kvaliteet, vaid kvantiteet, 
mitte kõri, vaid mälu. 

Kui 1940-ndate aastate lõpul läks 
hoogu üleliiduline kampaania , Stalin 
nõukogude rahvaste rahvaluules”, siis 
leiti Eestist näiteid just ja ainult setu lee- 
lodes. Põhjuseks polnud muidugi rah- 
valaulikute poliitilised veendumused, 
vaid ikka seesama elava ajalehe sünd- 
room. Ajaleht ju kellestki muust eriti ei 
rääkinud. 

Lauluemade geniaalsus ei seisnenud 
mitte vaheldusrikaste meloodiate loo- 
mises, vaid kogu ümbritseva elu jääd- 
vustamises. Seetõttu ei olnud ega saagi 
olla , Taarka” muusikaline osa tava- 
mõistes kuigi huvitav. Taarka-aegsed 
uudised on ammu ,hapuks läinud” 
ning muusikalised numbrid lihtsalt lõh- 
kusid näidendi tempot. 

Lisaks venitas naistekampade publi- 
ku ette ja eest ära marssimine tarbetult 
aega. Olnuks vist parem, kui nad asu- 
nuksid kogu etenduse aja mingis kind- 
las kohas nagu Vana-Kreeka koor. 

Vanemuise” näitetrupi panus oli 
see-eest suurepärane. Eriti hea ning ül- 
latava mulje jätsid need tegijad, keda 
varem lõunaeestikeelse teatriga seos- 
tada eiosanudki — Veikko Täär Armas 
Otto Väisanenina, Alina Karmazina 
Taarka tütrena ja Marje Metsur emana. 
Et Merca tuleb peaosaga vähemalt sama 
hästi toime kui suurilmadaami, kirjani- 
ku ja müstiku Barbara Juliane von Krü- 
deneri, tädi Elli või ,Soe” Pümme-Jeeva 
omaga, selles olin juba ette kindel. 


KUIDAS LAUL JA MÄNG KOKKU 
KÄIVAD 

Võru keeles tehakse žanripuhast 
teatrit (Madis Kõiv, Võru Teatriateljee) 
ja žanripuhast muusikat (, Ummamuu- 
du”, , Neiokõsõ”). Siiski on silmapaist- 
valt suur osatähtsus teatri ja muusika 

põimumisel. On ju mõlemad alles hiljuti 
«Aseseisvalt käima õppinud” ja otsivad 
teineteiselt veel tuge. 

Teatri ja muusika ühendamisel võib 
saada väga kõrgetasemelisi tulemusi (klas- 
sikaline operettja muusikal), aga ka väga 
viletsaid (suvetuurid ja muu palagan). 

Kõige paremini on seni mõlema 
kunstiala harmoonilise arendamisega 
lõunaeesti keeles hakkama saadud 
» Theatrumi” lavakavas , Pido pahandu- 
sõga”. Muusikat on seal napilt, vaid lau- 
lude saated kitarril, akordionil, mando- 
liinil, flöödil või trummil; teatraalsust 
veel napimalt — kõige rohkem Juhan 
Jaigi niminovellis. Aga kõik see vähene 
on nii jõuliselt aktsentueeritud, fooku- 
sesse seatud, deklamatsioonide õhuva- 
hedega pikitud, et jääb mulje, nagu ei 
saaks lavastusest midagi, isegi mitte 
ühtegi žesti, ära võtta ega juurde panna. 

Aapo Ilvese Räpina-Võõpsu triloo- 
gia tugevaimaks osaks pole seni teat- 
raalne ega muusikaline, vaid hoopis 
dramaturgiline külg. Lavastajal on ol- 
nud raske panna üheks projektiks kok- 
ku kogutud asjaarmastajaid balanssee- 
rima triloogia absurdse ja realistliku sü- 
žeepoole piirimaal. Sestap on Raivo Ad- 
las kasutanud lihtsustatud võtteid — 
väljamängimist rekvisiitidele ja poosi- 
dele. Teisest küljest sisaldavad näiden- 
did ohtrasti Ilvese loomingule omast 
süüdimatut muretust ja optimistlikku 
minnalaskmist. Just muretust on asjaar- 
mastajal väga raske laval tõetruult esile 
manada. 

Hoiatavaks näiteks, kui õhuke on 
maitsekuse ja maitselageduse piir, on 
sisuliselt ühe ja sama näidendi, , Ööpik 
Võhandu kaldalt”/,, Sanna takah tiigi 
man”, kaks lavastust. Mõlemad lavastas 
Raivo Adlas, ka polnud Räpina isehaka- 
nud näitetrupp kuigivõrd tugevam Tar- 
tu Vilde Rahvateatrist. Ometi saavutati 
esimesel juhul olusid arvestades suure- 
pärane tulemus, teisel mõttetu palagan. 
Põhjus? Põhiprobleemi (kas Herman 


Juulius Schmalz oli hull ja mis asi see 
loovisiku hullumeelsus üldse on?) teise- 
järguliseks muutmine uute mõttetute 
tegelaskujude, stseenide ja veiderdami- 
se kaudu. 

Tõsi küll, formaalselt on Ilvese tri- 
loogias i-le täpp veel panemata. Kena 
oleks neid kolme näidendit näha ühes 
kohas ühe või kolme järjestikuse päeva 
jooksul. Kahe aastaga jõudsid ju viited 
»Ööpikule...”, mis ,Sillapää Ossis” 
esinesid, vaataja meeles ähmastuda või 
hoopis kaduda. 

Teatud määral balansseerivad muu- 
sika ja teatri piiril ka ansambel ,,Lõkõ- 
rig” ja projekt , Viie pääle”. Esinemis- 
laadilt on nad üsna sarnased, ainult et 
Lõkõrig” tantsib ja laulab, ,, Viie pääle” 
laulab ja loeb. , Viie pääle” kava on 
muutunud ühe suve jooksul tunduvalt 
löövamaks. Muuseas tõestati, et võru- 
keelne punk on Sex Pistols'i klassikaga 
võrreldes veelgi primitiivsem ehk — 
pungi põhimõtteid silmas pidades — 
“õigem”. 

Paraku pole kaasnenud leidlikkust 
lavalise tegevuse arendamisel. Ei pea ju 
teised neli, käed rippu, laval seisma või 
omavahel sosistama ja itsitama, kui 
viies esineb. Muusikaliste komödianti- 
dena on aga vähemalt Contra ja Ilves 
jõudsalt arenevad. 

Võrukeelset teatrit ja muusikat on 
mujal Eestis eranditult hästi vastu võe- 
tud. Neil kultuurialadel puuduvad filo- 
loogide-keelekorraldajate perre kuulu- 
vad oponendid, kes seda tehis- või ole- 
matuks keeleks peaksid ja kes ei püüagi 
võru keeles näha eesti keele üht tuge ja 
juurt, vaid hoopis kirvest, mis seda lõh- 
kuda püüab. 

Nii on kultuuripilt tervikuna ab- 
surdne. Kui võru keel kõlab laval või 
kontserdil, onta olemas, kõik kuulevad, 
saavad aru, mis see on, ja elavad kaasa. 
Kui sama näidendi tekst aga raamatuna 
ilmub, võib rahulikult ülbitseda: ,Pole 
olemas!” 


| ES Va 


A 


| 0 X 
4 N 
i foto N 


isa+Maria Pasti 


Aapo Ilves. 


Raivo Kelp (, Võrumaa Teataja” 
20. 1 2004): , Regionaalne identiteet ja 
natsionalism on olnud ajaloo jooksul 
ühed kõige võimsamad inimeste mobi- 
liseerimise vahendid.” 

Võru keelele vaenulike demagoogi- 
de üks võtteid on mõistete äravahetami- 
ne. Regionaalse identiteedi otsingutele 
kleebitakse külge natsionalismi (separa- 
tismi) silt ja asi tahe. 

Nii palju ajaloost. Edasi vastavad kü- 
simustele tänapäeva Kagu-Eesti teatri- 
ja muusikategijad ise. Kuna kõik interv- 
juud on tehtud eraldi, siis mingisugust 
ümarlauadiskussiooni polnud, pigem 
hargnes iga jutt algsest küsimustikust 
hoopis eri suundades. 


AAPO ILVES (kirjanik, muusik, kunst- 
nik) 

Kui esineda võru keeles Võrumaal 
või mujal, kui palju sellega publikut 
juurde võidab ja kui palju kaotab? 

Pigem ei mõjuta koht üldse publiku- 
numbreid. Näitemängudest on mul ko- 

gemus küll ainult , Ööpik Võhandu kal- 
dalt” /,, Sanna takah tiigi man” etendus- 
tega. Aga ,Lõkõrite” ja , Viie pääle” 
kambaga ringi rännates võin öelda, et 
väljaspool mängimine annab pigem 
juurde. 


Mida publik seal teie juures kiidab? 

Seda, mida me ise pavver'iks kut- 
sume. Selline humoorikas anglitsistlik 
väljend. Neil on huvitav avastada, et 
kusagil kõrval on üks teine keel, mis on 
väga teistsugune, aga millest saab siiski 
aru. Vanad keeled, nagu setu ja võru, 
töötavad vahetumalt. 


Juhan Liivil on kirjakeelse proosa 
seas ka mõned palad Kodavere mur- 
des, mis järsult erinevad tema üldisest 
loomingust humoorika meeleolu poo- 
lest. Kas sul on ka oma keeles kirjuta- 
des teine meeleolu? 

Jah. Võru keeles on suht võimatu 
tühja juttu ajada. Ja mis laulude juures 
silma torkab — palju lihtsam on kirjuta- 
da võru keeles lauldavat teksti kui kirja- 
keeles. Samamoodi on minu arust karja- 
la keel lauldavam soome keelest. Ja saa- 
mi keel ongi enam-vähem laulmine. 
Inglise ja vene keelest laulusõnu tõlkida 
on ka lihtsam, ei peagi nagu tõlkima, 
lihtsalt laulad ümber. 

Ka üleilmastumise mõjud, näiteks 
inglise keele mõju, ohustavad võru keelt 
kui ürgsemat märksa vähem kui täna- 
päeva eesti keelt. 


Millal sa ise võru keeles kirjutama 
hakkasid? 

Täpselt ei oska öelda. Ka siis, kui 
olen kirjutanud kirjakeeles, kumab lõu- 
namaisus läbi. Aga näidendites on mul 
kaval lõunamaisus. Alguses polnud ju 
siinne rahvas valmis omakeelset näite- 
mängu omaks võtma — saksa mängimi- 
ne oli kõvasti veres. Eesti kirjakeel on 
vahepeal palju algupäraseid autorilaule 
lõunaeesti keelest ära varastanud: 

«Haanja miis”, ,Setokese sõitsiva...”, 
Kodukotus”. Hakati siingi eputama — 
ega me olegi kuskilt metsa tagant, oska- 
me küll kirjakeelt rääkida. 

Esimene pääsuke oli , Ummamuu- 
du” ,Kõnõtraat”, aga suur läbimurre 
»Neiokõste” , Tii”. Vahel oli kümme 
aastat, kus väga palju ei toimunud. 
Nüüd olen ise adunud, kuidas keele 
tunnustamine ka kohapeal lahti läks. 
Koolide ülevaatustel on hakatud oma- 
keelseid näitemänge, laule ja luuletusi 
esitama. Skeptiline suhtumine on muu- 
tunud suisa vastupidiseks — mis keeles 
siis veel kui mitte võru? 

Minu esimeses, Schmalzi-näidendis, 
oli võru keelt veel üsna vähe. Teises oli 
see liigendatud eesti keelega, arvestu- 
sega, et kõik aru saaksid. , Sillapää Os- 
sis” oli juba täiesti kaasaegne seis — 
keeled läbisegi. 

Muidugi olid Schmalzi-näidendi 
allikad kirjakeeles. Võõpsu-näidendis ei 
tekkinud enam võru keelega mingit tõr- 
get — peale lavastaja, kes vahepeal mi- 
dagi aru ei saanud. Aga Adlas on ju ka 
väga hea näitleja — siis ta näitles lavas- 
tamist. 


Mitu võrukeelset laulu aastas eesti 
hititurg välja kannataks? 

Ega neid pole praegu üle mõistuse 
palju. Oluliselt rohkem kannatab. 


Tegijate ring pole ju kasvanud. 

On ikka. Tore oleks näha, et kui on 
näiteks Lindora laat, siis need n-ö nalja- 
naised, kes omavahel võru keelt räägi- 
vad, ei läheks lava peale ega hakkaks 
seal kirjakeelt purssima, vaid jõuaksid 
veidi kaugemale. Vanemad inimesed, 
kes on eestistamise ja hiljem venestami- 
se käigus palju vastu päid ja jalgu saa- 
nud, neile võiks kohale jõuda, et oma 
keelt ei pea ainult köögis kõnelema. 


Kas sa kujutad ette, et , Hamletit” 
võiks võru keeles mängida? 


Osa ,Lõkõritest” Helsingis: Janek Kesselmann, Aapo Ilves, Kauksi Ülle, Urmas Kalla 
ja Evar Riitsaar. 


Võib küll. 

Kevadel tegin koos Ain Mäeotsa ja 
ansambliga ,, Poiskõsõ” ühe projekti Va- 
nemuise tänava kultuuriauhindade ja- 
gamise puhuks: tõlkisin popurrii Web- 
beri— Rice'i , Jesus Christ Superstari” 
laule võru keelde. See andis hoopis teist- 
suguse mõõtme. Tõlkida ei tule ainult 
keelt, vaid ka selles keeles mõtlemist. 


Matahan ikka , Hamletist” rääkida. 
Kes seda sinu arvates vaatama tuleb? 

Hästi palju tuleks publikut — oleneb 
muidugi tõlkest. Just sellepärast, et 
Hamlet omandaks lavastuses nii võru 
keele kui ka võru meele. 


ABBA sai ,Eurovisiooni” kaudu 
väga kuulsaks. Võru keel pole seni 
saanud. Mis teil puudu jääb? 

Võru keel võitis 2004. aasta ,Euro- 
visiooni” lauluvõistluse kaudu väga 
palju. Pole meil puudu midagi. 


Kes on teie (pean silmas ,,Lõkõ- 
reid” ja , Viie pääle”) ideoloogilised 
vastased? 

Vaese mehe Guns'n "Roses — ,,Termi- 
naator” — on kindlasti meie absoluutne 
vastane. 


Mis sulle võrukeelses teatris kõige 
rohkem meeldib? 

Ülle , Pühak”, mis oli põnev selle 
poolest, et oli kontekstist nii välja rebi- 
tud. Esiteks mängiti seda Tartus, mitte 
Viitinas. Ja seal rääkisid ka Napoleon ja 
Aleksander 1 võru keelt. Teine tore äär- 
mus on minna just kohapeale, Obinitsa 
või Võõpsu. 

Kindlasti ei tohi jätta lavastamata 
ühtegi näitemängu sellepärast, et ta on 
setu või mulgi keeles. Ega tohi ka ainult 
sellepärast lavastada. Eestis tuleb män- 
gida näitemänge sellepärast, et need on 
lahedad. 

Toomas Dettenborni foto 


Kas võru keeles näidendeid sahtlis- 
se ka kirjutatakse? Pean silmas seda, 
et kõikvõimalike fondide, programmi- 
de ja muude toetuste kaudu peaks võ- 
rukeelne kultuur olema enam kui pii- 
savalt rahastatud. 

Ma ei usu, et Madis Kõiv oleks oma 
näidendid tellimise peale kirjutanud. 
Aga mina olen küll selline uusboheem- 
lasest konjunkturist, kes ainult tellimuse 
peale kirjutab. Madis Kõiv ei ole mulle 
kahjuks eeskuju. 


KAUKSI ÜLLE (kirjanik, hõimutege- 
lane) 

Pühak” ja , Taarka” — mis onneis 
näidendites põhimõtteliselt sarnast, 
mis erinevat? 

Sarnast on rohkem. Mõlemad olid 
näidendid, mõlemas oli teada, kes män- 
givad, kes lavastab. Ja et mõlemas män- 
gib peaosa Merca — ja hästi. Ka kujun- 
daja oli mõlemal sama — lir Hermeliin. 
Kukkus lihtsalt nii välja, et on tore kir- 
jutada, kui tead, et leidub vähemalt üks 
lavastaja ja üks näitleja, kes suurepära- 
selt hakkama saavad. See inspireerib. 

Üks näidend on võru, teine setu kee- 
les. Suurt vahet sellel minu jaoks pol- 
nud, Obinitsa folklorist Paul Hagu toi- 
metas , Taarka” keeleliselt üle. 

Paikkondlik identiteet on neil näi- 
dendeil küll väga erinev. ,Pühaku” te- 
gevus toimub Viitina mõisas, neli kilo- 
meetrit minu sünnipaigast. Perepäri- 
muses oli mõisal tähtis koht. Mu vana- 
ema ja ema käisid selles majas koolis — 
mina ise küll mitte. Lugusid hullust 
mõisaprouast, kes nõudis tüdrukutelt 
aluspükste kandmist, kuulsin lapsepõl- 
vest peale. 

Pühaku” üks eripära oli veel see, et 
Kivisildnik andis algidee ja aitas mul 
kirjutada esimese vaatuse. Tema oli sel 
ajal kogenum näidendikirjutaja. 

Lavastaja Ain Mäeots kasutas , Pü- 
hakus” palju kehakeelt, isegi balletti. 
Näiteks vihjekoht tumma Napoleoniga. 


48 


Tugeva kehakeele ja lavalise mõtlemise 
tõttu muutus näidend keele mitteoska- 
jaile arusaadavamaks —umbes nagu 
Soome TV vaatamine vanasti, kui kõi- 
gist sõnadest päris hästi aru ei saanud. 

Kujunes välja ,Pühaku” sõprus- 
kond, kes näidendit viis-kuus korda 
vaatasid. 

» Laarkas” oli mul hea meel selle üle, 
etosa võttis palju kohalikku rahvast, ka 
lapsi — kõik mu oma lapsed ju samuti.*** 

Kui saad koos perega midagi vaba- 
tahtlikult ja suure rõõmuga teha — see 
on suur asi. 


Võrdle oma tundmusi , Pühaku” ja 
» Taarka” esietenduse eel. Kumma eel 
sa rohkem kartsid? 

Mõlema eel närveerisin. 

Pühaku” pärisesietendus oli hoopis 
Viitinal. Omakandi rahvast oli tohutu 
mass kokku tulnud. Ja kui siis Merca tu- 
li mõisahäärberi uksele ja alustas pud- 
rujagamist... Või see, mida ma tundsin, 
kui terve saal minu ees alla kummardus, 
et näha hõbeliualt pisarate joomise 
stseeni. 

Ka Tartu esietendus mõjus üliemot- 
sionaalselt. Ja , Taarka” esietendus ka. 
Seletan seda nii, et raamatu või plaadi 
esitlusel vastutad ainult ise, teatris tegi 
ühe asja heaks tööd aga 60—100 ini- 
mest. Piinlik on nende arvel endale roh- 
kem tunnustust võtta. 


Kas võru keeles on kuidagi teist- 
sugusem tunne kirjutada? 

Esiteks: ma teen seda oma loomuliku 
tunde järgi, omas keeles, mistõttu dia- 
loogid ja emotsioonid saavad mahlaka- 
mad kui eesti keeles. Muidugi võib mõ- 
ni tegelane ka eesti keeles kõnelda. 

Teiseks: tahan teha näidendeid näit- 
lejaile, kes Lõuna-Eestist pärit, anda nei- 
le laval nende ampluaa. Näiteks Merca 
parimad tükid on ,Taarka” ja Madis 
Kõivu omad. Ka Marje Metsur oli ,,Taar- 
kas” täiesti eriline. 


Alan Proosa foto 


Merle Jääger Taarka rollis. 


Mida oleks ,Pühak” eesti keeles 
kaotanud? 

Midagi ei oleks kaotanud. Selle võib 
vabalt ka prantsuse keelde tõlkida ja 
Pariisis mängida. Mulle oli tähtis pea- 
tegelane Barbara Juliane von Krüdener 
ise, ajaloos teenimatult unustusse jäetud 
tegelane. Minu mõte oli näidata teda 
nihestatult, asetada peaossa mõisa tee- 
nijarahvas. Ja viia poliitiline tegevus 
magamistuppa. Keele valisin sellepä- 
rast, et tookord oli vajalik tõestada, et 
võru keeles saab näidata ka maailma- 
kultuuri sündmusi — see polnud siis 
enesestmõistetav. 

» Taarka” põhimõte oli hoopis teine, 
teha sada protsenti algupärast. See näi- 
dend on võimalikult lähedal vanale kul- 
tuurile, milles näiteks pulmad olid sisu- 
liselt üksainus kolm päeva kestnud 
Ooper. 


Kumbki näidend ei jõudnud kuigi 
ruttu suurele lavale. 

Mu näidendite tee on olnud üsna 
konarlik, libedalt pole midagi läinud. 
»Pühaku” stseene näidati juba suveüli- 
koolis Lüllemäel 1995, , Vanemuises” 
esietendus see kuue aasta pärast. 

Tahaksin, et keegi lavastaks veel 
» Ah tsusku külh...”, mida mängiti vaid 
üks kord Mehikoormas suvel 2000. Seal 
lavastas selle Kalev Kudu. Olavi Ruit- 
lane mängis Juhan Jaiki, Urmas Kalla 
Jaan Vahtrat ning Kudu ise Vares-Bar- 
barust. (Lugu ise kõneleb nende kolme 
mehe kalalkäigust, paadiga ümbermi- 
nekust ja edaspidisest veealusest elust. 
- V.M. ) Selle näidendi kasutegur oli 
minu jaoks suur, seltskond hakkas 
proovide ajal ka omavahel võru keelt 
rääkima. Seal olid ju veel kunstnik Al- 
bert Gulk ning Aapo Ilves pastori kõr- 

valosas. Just sellest näidendist algas 
omakeelne lavastamine, mängimine ja 
kooskäimine. 

Ka Jaigi novellide instseneeringud 
väärivad paremat lavastust. Olen neid 
teinud kolm. 


Kas sinu meelest on võru keeles laul 
ja teater rohkem seotud kui muidu? 

See onrahvuslikust kuldajast pärinev 
tava. Mõjub pidulikumalt. Tänapäeval 
on ju kanii, et kui kurameerima hakatak- 
se, minnakse tantsuõhtule, kontserdile 
või teatrisse. Võrumaa karakterit kujun- 
dades ei saa sellest kuidagi mööda minna. 


Kas võru keeles saab , Hamletit” 
mängida? 

Mul on Hamleti monoloog ammu 
valmis, ilmus ,, Vikerkaares” 5/1990. 
Seda esitas siis Merca kursusetööna. 
Aga on vaja veel keelega tööd teha, seda 
koguda, publitseerida. Meil ei olnud 
kaua keeleinstituuti. Meil pole eesti-võ- 
ru sõnaraamatut. (Teistpidi on. — V. M.) 

Tänapäeva noor ei saa koolist ja ühis- 
konnastnii palju abi, et täiuslikult keelt 
vallata. 


Kas võrukeelne poliitiline teater 
oleks võimalik? 

Olen mõelnud, et on küll. Ruitlase 
» Volli” ju puudutab seda valdkonda 
(metsavendlust — V.M.). Võiks ju teha 
näidendi Leegenite perekonnast, keda 
ka Võrumaa Napoleonideks hüüti. Pä- 
rast punast pööret olid nad enam-vä- 
hem ainsad kommunistid Võrus. Siis 
pani kogu see suur suguvõsa üksteist 
soojadele kohtadele väikevürstideks. 

Ajaloo valupunkte on vaja teatri 
kaudu välja elada. 


Sa oled üks etnofuturismi idee loo- 
jaid. Milline on tänapäeva etnofutu- 
rism? Millegipärast pole seda palju 
näha. 

Soome-ugri futurism pole purustav 

— etlaseme enne linna õhku ja siis ehi- 
tame uue. Aga midagi ikka muutub. Se- 
tumaal on hakatud osaliselt vana moodi 
pulmi pidama. Need pole need päris 
kolmepäevased, aga mõned kombed ja 
laulud on üle võetud. Terve rida inimesi 
ehitab palkmaju setu moodi kinnise si- 
seõuega, sisustavad maja setu talu- 
mööbli imitatsiooniga. Köögis on küll 
vesi sees, aga kaev on ka õuel. Etnofu- 
turism on jõudnud praktikasse. 


Mis on ansambli ,Lõkõrig” mis- 
sioon? 

Lõhe täisajamine. Kunagi sattusid 
ühele ajale kaks protsessi: kogu Eestis 
vahetus regivärss saksamõjulise lõpprii- 
milisega ning lõunaeesti keel hakkas ta- 
ganema. Kadus lõunaeesti bravuur, sü- 
damlikkus, tundeküllus ja huumor. 

Esimene idee tuli näidendist , Ah 
tsusku külh...”, kus Urmas Kalla laulis 
sauna taga tiigi ääres”. Tema keel hak- 
kas teistmoodi töötama, tuntud laul 
muutus palju huvitavamaks. 

Meie plaat tasub peale panna masen- 
dusmeeleolus. Ilmselt on lõunaeesti kul- 
tuuril teraapiline element sees. Kas itku 
kaudu puhastumine või suure rõõmu 
energia. 


Mis vahet on sinu võru ja setu näi- 
dendeil? 

Põhimõtteliselt võiks , Taarka” käe- 
kirjaga näidendi teha ka Hargla rahva- 
muusikust Liiskenist. 


Iseloomusta oma ja üldse lõuna- 
eestikeelsete näidendite publikut. 

Ühelt poolt vaatavad neid inimesed, 
kes muidu teatris ei käiks. Aga kohale 
toob kodukohas mängimine või oma 
laste ja tuttavate osavõtt. Teiselt poolt 
võimaldavad need tükid kaugelt tulnu- 
le tutvuda kultuuriga sügavamalt. 
» Laarka” oli kõrvalnähtusena ka õppe- 
vahend setu ajaloost — peaasi oli mui- 
dugi, et naerda ja nutta sai. 


Mis suunas võiks lõunaeestikeelne 
kultuur areneda? 

Kui tehtaks lõunaeestikeelne kino, 
siis see muutuks Eesti visiitkaardiks. 
Praeguses eesti filmis on siirus ja tunde- 
jõud kaduma läinud. Eesti loovuse kese 
on Lõuna-Eesti mägede keskel. 

Võiks veel kümmekond võru või se- 
tu bändi olla. Ega ingliskeelse popmuu- 
sika mahuga võrreldes pole suurt vahet, 
kas lauldakse eesti või võru keeles. 


TAAGO TUBIN (Võru Teatriateljee 
kunstiline juht, lavastaja) 

Kas võru keeles teatritegemine on 
kuidagi kergema vastupanu teed mi- 
nek? Eripära on ju automaatselt garan- 
teeritud ja sellega seoses ka suurem 
meedia- ning publikuhuvi. 

Kui teha asju meedia- ja publikuhuvi 
pärast, siis võiks niipidi vist mõelda jah. 
Aga ega publik loll ole: kui ta selle eri- 
pära peale kohale on meelitatud ja peale 
sellele eripärale rõhumise muud ei ko- 
gegi, siis ta ilmselt nördib ja järgmisel 
korral vaevalt et tuleb. Tegelik iva pei- 
tub ikka asja enese sisemises vedrus ja 
eripära (antud näitel keel) on lihtsalt va- 
hend selle pinguldamiseks. Kergema 
vastupanu tee pole see teps mitte ka sel- 
letõttu, et arvestades laiemat ja ka ena- 
masti võru keelt mitte valdavat audi- 
tooriumi, tuleb rohkem pöörata tähele- 
panu lavastuse visuaalsele loetavusele. 


Üks sinu oluline võrukeelne lavas- 
tus oli ,Rehepapp”. Kuidas sa selle 
idee said, kes tõlkis? Miks seda lavas- 
tust vaja oli? 

»Rehepapiga” oli nii, et lugesin just 
2000. aasta novembris vastselt ilmunud 
romaani, kui sattusin juhuslikult Metsa- 
venna Tallu ja sealsesse vanasse saeves- 
kisse, läbi mille tol korral veel praktili- 
selt olematu katuse sadas lumelörtsi. 
Kujutlus hakkas kohe tööle ja selle käi- 
vitas keskkond ise. N-ö jumalast hül- 
jatud maa. Võru keele kasutuselevõtu 


Taago Tubin. 


tingis juba trupp kui keskkond ja igaüks 
tõlkis lavastuse tarbeks oma osa ise 
(printsiip, mida olen kasutanud teistegi 
lavastuste puhul). 


Kas võru keeles näitlemine on kui- 
dagi intiimsem? Tundelisem? Kas võ- 
ru keeles saab väljendada enamat kui 
eesti keeles? 

Usun, et on jah intiimsem. Aga ka 
rämedam. Ausam, muhedam, jõulisem, 
poeetilisem. Temas on säilinud mingid 
ürgsemad kõlad. 


Teatriateljee mängis , Kaika suve- 
ülikoolis 2005“ käsitööliste stseeni 

Shakespeare'i , Suveöö unenäost”. Kas 
on mõtet mängida tervet seda näiden- 
dit võru keeles? Kuidas suhtud ideesse 
võrukeelse , Hamleti” lavastamisest? 
Kas võrukeelne poliitiline teater on 
võimalik? 

Kui võrukeelne teater muutuks ees- 
märgiks ja asjaks iseeneses, siis ei arvaks 
ma temast suurt midagi. Vaevalt, Ham- 
let” või mis tahes teine alustekst meil 
sel põhjusel olemas on, et keegi teda 
mingisse keelde tõlgiks ja esitaks. Kõik 
on võimalik ja kõike saab ja võib teha, 
kui on idee ja vastus küsimusele ,, mille 
nimel?”. Kindlasti võiks , Hamlet” võ- 
rukeelsena olla põnev ja tore ja eripä- 
rane, aga küsimus jääb ju samasugune 
kui mis tahes muu loo lavaletoomise pu- 
hul: et mis tähendab ta meile siin ja 
praegu. Tarvilik on leida idee, teksti ja 
keele ühtsus. Siis on mõtet. 


Kas sa kujutad ette, et eksisteeriks 
üks (või koguni mitu) teatritruppi, mis 
mängiksid ainult võru keeles? 

See oleks vist tore, kui neid sünniks 
sisemisest vajadusest, mitte trendiliini 
mööda. Eks selliseid ühe projekti truppe 
teki kindlasti (õnnestunud ja suure pub- 
likuhuviga suveteatrivaimustuses), aga 
programmilise ja kindlama struktuuri- 
ga teatriühenduse juurdetekkimist ma 
ei usu. Teatriateljeega me üritame see 
olla, suhtudes ikkagi keelde mitte kui 
eesmärki, vaid kui tööriista. 


Kas võru keeles mängimine võtab 
rohkem publikut ära kui toob juurde? 

Raske vastata, sest praktiliselt ongi 
kõik mu lavastused olnud valdavalt võ- 
rukeelsed. Siiski tundub, et publikuhuvi 
ilmutab kasvutendentsi, ja siin on mee- 
dia tähelepanu positiivselt aidanud. Ko- 
halikule inimesele, kes on ju põhisiht- 
grupis, peab justkui keegi kusagilt kõr- 
gemalt (ja eriti mõjuv kui Tallinnast) 
vihje andma, et põnev asi ja mindagu 
vaatama. Siis ta tuleb ja ehk jõuab tema- 

nigi arusaam, et ei pea häbenema oma 
keelt ja meelt. Nii nagu see ikka on: sel- 
leks, et endani jõuda, peab teinekord 
pika ringi tegema. 


MERLE JÄÄGER (MERCA, , Vanemui- 
se” näitleja) 

Kumba esietendust sa rohkem kart- 
sid, ,Pühakut” või , Taarkat”? 

Laarkat” kartsin rohkem. Ajaliselt 
lähem inimene, mõnel veel tänapäeval- 
gi meeles. Ja koht oli teine, mitte kodu- 
lava. Vabas õhus mängimine on üldse 
koormavam. Kui vaatajal ikka puu selja 
taga kohiseb, siis ta ei kuule näitlejat ka 
siis, kui see viimase välja paneb. 

Teine aspekt: ka Barbara kummitas, 
aga Taarka kohalolek oli tajutavam. 


Kuidas nad kummittasid? 

Olenevalt oma karakterist. Barbara 
jälgis mu mängu palju teravamalt, isegi 
teatud skepsisega. Taarka vaatas lustili- 
selt, lõbusa uudishimuga. 


Kas see häiris? 

No hoolimata nende suhtumisest 
püüad ju ikka hästi mängida. Päris üks- 
ühele ma neid kopeerida ei püüdnudki, 
laval on ikka ainult kujutlus neist ini- 
mestest. Taarka oli selles mõttes lihtsam, 
ettekujutus tema elust ja tundmustest 
oli mulle selgem. Aga milline on üks 
aadlipreili kasvatusega inimene ja tema 
taust — see on hoopis teine ooper. 


Miks neid näidendeid oli vaja teha 
võru (setu) keeles? 

Igal näidendil on oma põhjus ja 
taust. ,Soe” puhul kõlas süžee kirja- 
keeles lihtsalt banaalselt. Esialgne Ber- 
nard Kangro variant olnudki hoopis 
rootsi keeles. Ülleümberpanekus oman- 
das lugu müstilisemad võimed. ,Susi 
tuli taade” — kõlabju hoopis teistmoodi. 

Kui ,, Pühak” olnuks kirjakeelne, siis 
tulnuks selle dialoogis pidevalt pendel- 
dada saksa, prantsuse ja vene keele va- 


hel — olenevalt sellest, kus Barbara pa- 
rajasti viibis. Oleks tulnud kasutada 
tobedat võtet, mis markeeriks ühelt 
keelelt teisele üleminekut. Aga võru 
keel mõjus, nagu oleks ka matsirahval 
lubatud mõisa aknast sisse piiluda. Ja 
samas kõlas mingil määral ikka nagu 
võõras keel. 


Mis vahe on võru ja eesti keeles 
esinemisel? 

Esimene on meloodilisem, ausam. 
Võru-setu keeles on säilinud sõnade esi- 
algne tähendus, mis kirjakeeles kadu- 
nud. Näiteks , väga” ja ,väega” — üks 
täht annab hoopis laiema tausta. Teine 
variant on hoopis suurema pavver'iga, 
kuna on tunda sõna ,vägi”. Sõnal on 
üks konkreetne ja täpne tähendus. Ka 
purjuspäi on mugavam kõnelda lõuna- 
eesti keelt, sest sõnad voolavad siis nagu 
ise suust. 

Mul oli tegelikult kolm lapsepõlve- 
keelt: eesti, vanaema setu ja kasuvanaisa 
vene. Ma olen tõlkinud päris palju lau- 
lusõnu vene, inglise, soome keelest — 
tihti annab lõunaeesti keelde palju täp- 
semalt üle kanda. Lisaks on inglise kee- 
les nagu lõunaeesti keeleski sõnad, eriti 
tegusõnad lühemad kui eesti keeles. 


Eesti keel on lõunaeesti keelest 
palju sõnu üle võtnud. 

Jumal tänatud, et võtab. Võtku aga! 
Kirjakeel sellega muidugi rikastub. Sa- 
mas on ka võru keel inglise keelest sõnu 
varastanud. 


Kas võru keel toob rahvast teatrisse 
juurde või võtab ära? 

Kõik oleneb lavastusest. Pigem toob 
juurde, sest inimesed tulevad puht 
uudishimust kaema. 


Kas praegu jätkub lõunaeestikeelse 
teatri tegijaid? 

Lavastajaid jätkub, aga kirjanikke 
võiks rohkem olla. Mu sisetunne ütleb, 

Merle Jääger ,Lõkõritega” Helsingis. 


et küllap hakkab selleski vallas järelkas- 
vu tulema — arvestades, kui vähe on 
võru keelt seni koolides õpetatud. Kui 
noored näevad, et võrukeelseid asju 
tunnustatakse, siis on ju stiimul olemas. 
» Taarka” oli kohalikele selles mõttes 
väga oluline. Ka need, kes projektis ei 
osalenud, said aru, et setu värk pole väl- 
jasurev, vaid sellega maksab tegelda. 


Nii et sina oled nagu üks setu kul- 
tuuri päästja? 

Asi pole päästmises, asi on selles, et 
üks lavastus paneb inimeste ajus asjad 
teistpidi liikuma. Pole ju ainult ,Taar- 
ka”, on ka näiteks setu kunstiüritused. 

Need jätavad inimestesse emotsiooni 
sisse. 


Taarka” etenduse lõpul publikule 
kummardamisel nägin su silmis pisa- 
raid. Juhtus seda teistel etendustel ka? 

Juhtus küll. Lihtsalt läks korda! 
Tead, kui palju väge tal taga oli! Kui pal- 
ju teistmoodi elamise-olemise julgust. 
Olen aastaid tema fotosid imetlenud — 
võrreldes teiste lauluemadega on tal 
hoopis teistsugused, väljapoole uudis- 
himu kiirgavad silmad. Oleks Taarka 
lugeda osanud, ta oleks igal hommikul 
postkontorisse lugema tormanud. Minu 
meelest oli tema uudishimu nagu laste 
maailma avastamise uudishimu. 


Setu naiste laulud on minu meelest 
väga monotoonsed. Neis polegi nagu 
tähelepanu meloodial, vaid info sal- 
vestamisel ja edasikandmisel. 

Jah, see oli teine süsteem, nad pidid 
infot vahetama. Aga arusaamatul kom- 
bel on laulud ajapikku aeglasemaks 
muutunud. Võib-olla on põhjus selles, 
et elutempo oli siis aeglasem, laul pidi 
kiirem olema. Nüüd on vastupidi. 


Kui palju , Pühakut” ja , Taarkat” 
proovide käigus muudeti? 

Esimest vist mitte eriti — pole täpselt 
meeles. ,Taarkas” aga tekkis juurde 
äärmiselt huvitav teine plaan. Üllel oli 
palju huvitavaid kõrvaltegelasi, neist 
tõusis esile perekond Rüä — Riho Küt- 
sar ja Tanel Jonas. Tekstis olid nad ano- 
nüümsed, isegi nime polnud. Aga täiesti 
kogemata tekkis paralleelne stoori nen- 
de alatasa kaklevate vendadega, tekkis 
Maarja, kes mehele läheb (erinevalt Hi- 
lana Taarkast — V. M.). See oli vahva, 
tükk hakkas ise oma elu juurde teki- 
tama. 


Sa oled Kauksi Ülle peanäitleja. 


Mida sa tema loomingust arvad? 
Hästi lahe kirjanik. Ta jätab võima- 

luse lavastada oma tekste kuidas iganes. 
Barbara Julianest oleks võinud teha ka 
hüsteerilise vanamuti, Taarkast aga il- 
gelt haleda nutulaulu. 

(Järgneb kontekstiga seostamatu 
kõrvalepõige. — V. M.) ,,Taarka” ja ,Je- 
sus Christ Superstari” vahel on huvi- 
tavad paralleelid: mõlemad peategela- 
sed on sootsiumist välja heidetud, paa- 
riad. Ajaloos on küll isasel paarial elu 
mõnevõrra lihtsam olnud. Aga mõle- 
mad ajasid kindlalt oma rida. Mõlemal 
oli suuri imetlejaid ja suuri põlgajaid, 
kusjuures fännid ei olnud kodukandist, 
vaid kaugemalt. Mõlemaid peeti vähe 
imelikuks. 

Ja surres olid mõlemad üksi — kuul- 
sus saabus hiljem. 


Kas sind kui lõunaeesti esinäitle- 
jannat on võimalik asendada? 

Minu vanusegrupis küll kedagi ei 
tea. Aga nooremate puhul küll. 


Kas võru keeles on kergem laulult 
näitlemisele üle minna kui kirjakeeles? 

Mulle tundub küll. Me oleme ,,Lõkõ- 
rite” esinemistesse teadlikult show-ele- 
mente sisse toonud, dialooglaule, mis 
eeldavad teatud mängu, partneriga 
suhtlemist. Laval partneriga suhtlemine 
— peansilmas ka , Viie pääle” esinemisi 
— on ka mugav mood endale tuge leida. 
Kui näiteks Pulga Jaan laulab olulise 
sõnumiga laulu, siis ei luba teised tal 
end laulu ajal lõdvaks lasta. Sellest teki- 
vad näitemängu alged. 


Viimati ei saagi eesti keeles nii si- 
sukalt laulda? 

Mõned saavad. Tõnis Mägi oskab ka 
eesti keeles sõnumiga laule laulda. Ja 
kadunud Urmas Alender oskas samuti. 
Aga eesti keeles esineb ka palju igasu- 
guseid , toredaid” bände, näiteks , Ne- 
xus”, kellel pole mitte ainult sõnumit, 
vaid iga järgnev salm räägib ka eelmi- 
sele vastu. 


MEELIS LEIS (ansambli , Ummamuu- 
du” juht ja laulja) 

Millal , Ummamuudu” kokku tuli 
ja kust on pärit bändi nimi? 

1989. aasta aprillis. Nimi võttis kok- 
ku meie päritolu Võrust. Teiseks andis 
see vabaduse tegelda ükskõik millise 
žanriga — kuigi me olime siis kantri- 
bänd. Aga läbi aegade on meie looming 
jagunenud kaheks: rahva- ja omaloo- 
ming. Võrukeelset repertuaari on vee- 
rand kuni kolmandik. 


Kes on teie sihtgrupp? 

Näiteks , Kõnõtraadil” polnud min- 
git sihtgruppi, see läks peale east ja kee- 
lest sõltumata. 


Kas on mingit vahet publiku suhtu- 
mises teisse Võrumaal ja mujal Eestis? 

Olen tähele pannud, et võrukeelset 
muusikat võetakse hästi vastu saartel. 
Ja üldse äärealadel — Haapsalus, Pär- 
nus. 


Milles see suhtumine avaldub? 

Inimlikus suhtlemises. Peale esine- 
mist tullakse näiteks uurima, kust me 
pärit oleme. 


Kui palju eesti popmuusikaturg 
võru keelt välja kannatab? 

Ega palju kannata. 1994 oli , Kõnõ- 
traat”, 2004 , Neiokõstõ” , Tii”. Vahe- 
peal polnud suurt midagi. ,, Viie pääle” 
projekt pole suuremas osas puhas võru 
muusika, vaid üleilmsete hittide võru 
keeles esitamine. 

Muusikaturu köögipoolt teades on 
kõige suurem häda selles, et pole enam 
Seitsme vapra” taolist telesaadet. See 
oli väga vajalik väljund ja , Kõnõtraadi” 
läbilöök tuli samuti sealt. Praegu on 
noortele palju ebasoodsam aeg. 


Kas sa tunned võru ja eesti keeles 
laulmises hingelist vahet? 
Minu jaoks on võru keeles laulmine 


Meelis Leis. 


mugavam. Eesti keel nõuab välteid, 
diktsiooni, vaheldust. See kõik on ras- 
kem. Võru keel on ümaram. Muuseas 
— noored lauljad on sedasama öelnud 
inglise ja eesti keele vahekorra kohta. 

Eesti keel on väga pretensioonikas, 
väga vähesed oskavad seda õigesti laul- 
da. Võru keel on ka selle poolest muga- 
vam, et kuulajad ei pruugi igast keeleli- 
sest eksimusest arugi saada. 


Mis oli võrukeelses muusikas enne 
teid? 

Ma ei mäleta peale , Haanja mihe” 
ja , Võrumaa valsi” midagi. Need ikka 
olid ka nõukogudeaegsetes laulikutes. 

Olen ise käinud kirjandusmuuseumist 
bändile laule otsimas ja see pole kerge 
töö. 


Kas võru keeles saab igasugust 
muusikat teha? 

Saab küll. Tuleb ainult uusi sõnu ka- 
sutusele võtta. Need ei pruugi aga eriti 
hästi kõlada: ,kuramiirma”, ,installiir- 
ma”, ,programmiirma”. 

Võru keele võlu on otseütlemine, sil- 
makirjalikkuse puudumine, oma seisu- 
kohtade selge väljaütlemine. Võib-olla 
natuke toorelt — aga otse! 


Mida arvad võru muusika järelkas- 
vust? 

Praegu mind kodukandiga miski eri- 
tiei seo, ei tea, missugused lasteansamb- 
lid ja -koorid seal on. Olin ,, Võruvisioo- 
ni” 2004. aasta žüriis, seal küll keegi võ- 
ru keeles laulmisega silma ei paistnud. 
Positiivne on ,,Lõkõrite” tulek. Meie ise 
elame praegu vaikelu ega arenda eriti 
võru keelt. 

Kahju, et,, Neiokõsõ” pole jätkanud. 
Background oli olemas. Kaks neiut sellest 
kuuluvad praegu setu naisansamblisse 
»Ummaleelo”, mille taustabändis ma 
ise mängin. 

Aga eks see oli puhas äriprojekt. 
Kahju, üks folgisugemetega pop-projekt 
võiks meil ju ikka olemas olla. Nagu ma 
aru sain, oleksid neiud ise hea meelega 
jätkanud. 


Setu muusika on ju üsna mono- 
toonne. 

Jah, ainult kuus-seitse versiooni har- 
moonias on algupärased. Neid on üsna 
raske muusikaliselt garneerida. Teisest 
küljest on setudel neutraalne terts — 
maailmas ainulaadne kahehäälsus. 


Mis vahe on setu ja võru keeles 
laulmisel? 

Setu keeles on palju vene laensõnu. 
Näiteks oli ,Ummaleelo” ühe viimase 

laulu pealkiri , Hairasoo”. Ma arvasin, 
et see tähendab umbes sama nagu 
»tsimmairuudiralla” või ,juhhaidii”. 
Tuliaga välja, et hoopis venehorošo mu- 
gandus. Tagantjärele kuulates sobis 
tekstiga tõesti hästi. 


Kas võru keeles laulmine pole ker- 
gema vastupanu teed minek? Origi- 
naalsus ja sellega kaasnev tähelepanu 
on ju garanteeritud? 

1990-ndate alguses, kui alustasime, 
oligi meie põhieesmärk eristuda, et tä- 
helepanu saavutada. Pubide ja laevade 
bändid mängisid ju 99 protsenti kattu- 
vatrepertuaari. Ma ei tea, mida meie tol- 
leaegne kontrabassimängija Ain Aavik- 
soo , Ummamuudu” nime välja pakku- 
des mõtles, aga igatahes väänati seda 
esialgu kohutavalt, mis meid muidugi 
solvas. Aga üks lugu, , Kõnõtraat”, õpe- 
tas õige häälduse kogu eesti rahvale sel- 
geks. 

Kergema vastupanu teed minek see 
pole. Miks me muidu nii kaua oleme te- 
gutsenud? See on meile hingelähedane 
keel. Kergema vastupanu teed oleks 
hoopis inglise või vene keeles laulma 
hakkamine. 


KRISTI PUMBO (,, Theatrumi” näitleja) 

Kuidas näidendi ,Pido pahandusõ- 
ga” idee üldse tekkis ja kuju võttis? 
Internetitutvustuses öeldakse kuidagi 
nii, et pudrupada hakkas peas podise- 
ma”. See on kuidagi liiga lihtne. Pud- 
rupada pidi podisema hakkama ikka 
igaühe peas personaalselt. 

Midagi pudrupaja podisemise sar- 
nast tegelikult toimuski. Kohtusime selle 
seltskonnaga kaks korda nädalas ning 
kandsime üksteisele Võrumaalt pärit lu- 
gusid ette. Lood võisid olla nii võru kui 
ka eestikeelsed. Kõik esitatud tekstid pi- 
did olema paberil kirjas (kaasa arvatud 
noodid), et koguda need ühe punase 
kausta vahele. Kui kaust sai , täis”, tegi- 
me Eva Kalbusega ettepaneku sõelale 


»Pido pahandusõga” trupp (vasakult): Tõnis Rätsep, Kristi Pumbo, Eva Kalbus, 


Donald Tomberg, Tarmo Song ja Eva Vilt-Malleus. 


jäävate lugude ja nende potentsiaalse jär- 
jekorra kohta, kuid kõigil oli õigus öelda, 
kui tulemus ei rahuldanud. Vaidlusi oli 
palju, kuid valdavalt puudutasid need 
lavakava vormilist, mitte sisulist külge. 
Pidasime oluliseks ka seda, et paralleel- 
selt kõlaksid nii rahvapärimuslikud kui 
autoritekstid. Seepärast meenutabki kõik 
see pudrupada, kuhu igaüks on lisanud 
oma iva. Nüüdseks sisaldab see minu 
jaoks Võrumaale iseloomulikke märksõ- 
nu: pidu, laulmine, kirik, nõidumine, se- 
tude kulul nalja viskamine jne. 


Miks te valisite välja just need 
kolm autorit? Mis on neis ühist? Ja 
samas, mis on neis ka vastandlikku, 
sest ega päris sarnastest tekstidest ju 
kah kava ei tee? 


Jaigi, Lattiku ja Adsoni tekstid moo- 
dustavad vaid osa kavast, kuigi tõesti 
ilmselgelt lõviosa. Nimetatud autorid 
kirjutavad olulisest, on humoorikad ja 
neid lugedes ,,tunneb oma kandi mehe 
ära”. Paljud proovidesse toodud tekstid 
jäid välja just seetõttu, et nad polnud 
»lavalised” ja kippusid hajuma. Eriti 
puudutab see pärimuslikke tekste, mida 
oli vaja mõtteliselt palju tihendada. 


Ma oletan, et kuuest näitlejast, sina, 
Eva Kalbus, Eva Vilt-Malleus, Tõnis 
Rätsep, Tarmo Song ja Donald Tom- 
berg, osa olid varem võru keelega roh- 
kem kodus kui teised. Kuidas see ko- 
gemuse ülekandmine välja nägi? Kui 
raske on mittevõrulast võru keeles la- 
val elama panna? 

Helvin Kaljula foto 


Neli meist on kas vähemal või roh- 
kemal määral Võrumaaga seotud ning 
võru keelega iga päev kokku puutunud. 
Ülejäänud kahel oli lihtsalt suur tahe 
kaasa teha. Inimestel on erinev keele- 
taju. Neile kahele on seda antud ja see- 
pärast polnud töö keeruline. Peale selle 
kuuleb meie kavas siiski ka eesti keelt. 


Luulekavade tegemine on eesti 
teatris väga auväärne traditsioon. Kui 
palju te mõtlesite varasema (näiteks 
Jaan Toominga või Juhan Viidingu) 
traditsiooni peale? Oli teil veel min- 
geid eeskujusid? 

Kindlasti on ainuüksi Tõnis Rätsepa 
kohalolek seda nn varasemat traditsioo- 
ni meie kavasse üle kandnud. Millegi 
järgimisest meil omavahel proovides 
juttu ei olnud, kuigi Tõnis ikka aeg-ajalt 
Juhanit meenutas. 


Kas oli juhus, et just , Theatrum” 
oli esimene Tallinna ,,päris”-teater, 
mis võrukeelse lavastuse valmis sai? 

Usun küll. On lihtsalt imeline kok- 
kusattumine, etnii palju võrukaid ühte- 
kokku juhtus, ja neid on muide , Theat- 
rumis” veelgi. Esimesel kursusel kand- 
sime erialaeksamil ette katkendi Madis 
Kõivu ,,Põuast ja vihmast” ja teadsin ju- 
ba siis, et võru keel on ka edaspidi lavale 
toomist väärt. 

See kava sündis tegelikult koduigat- 
susest. Vahel läheb meel väga kurvaks, 
kui pole aega Võrumaale sõita. Siis saab 
minna koju juttude või laulude kaudu. 
Kuna Võrumaa ja murdekeele järele 
igatsejaid oli ümberringi veel, siis tänu 
sellele me kokku saime ja jäime. 


Kas võru keeles näitlemine on kui- 
dagi kergema vastupanu teed minek? 
Selles mõttes, et tähelepanu on ju ga- 
ranteeritud üksnes välise originaalsu- 
se tõttu? 

Liikuma panevaks jõuks saab siiski 
olla armastus selle vastu, mida teed, ja 

teadmine sellest, mida tahad öelda. 
Tallinnas olles on tekkinud Võrumaale 
mõeldes mingi tunne, mis on kombinat- 
sioon tänutundest, süütundest ja auvõ- 
last, aga parimas tähenduses. Tahaks ja- 
gada teistega seda, mida meile , teele” 
kaasa anti. 

Kuigi, küsimus on mõnes mõttes 
küll õigesti küsitud. Ka meil oli proovi- 
perioodil kõhklusi, kas ei aja me mitte 
liialt omaenda asja, kus kõrvaltvaataja 
jaoks on kandvaks vaimuks vaid võru 
keel ning sedagi ainult neil, kel on selle- 
ga vähem kokkupuudet olnud. Kuid 
tundub, et kartused olid asjata. 


Kas võru keeles saab publikuga pa- 
rema kontakti? On see kuidagi siiram 
ja südamlikum kui eestikeelse kava te- 
gemine? 

Võrukeelse teksti ettekandmine esi- 
tab ka kirjakeelsele publikule kõrgenda- 
tud nõudmisi — tuleb kuulata tähelepa- 
nelikumalt, kui harjutud. Saalis on seni 
olnud inimesed, kel on murdekeele vas- 
tu spetsiifilisem huvi. Tagasiside järgi 
saab kohe aru, kes saalis on võrukas ja 
kes ,,eestlane”. Võrokestel on ikka võro- 
keste naljad. On palju sõnu, mis ainult 
võrokese jaoks midagi tähendavad — 
näiteks ,tsukrukrõngel”. Kõik teavad, 
et tegu on pruuni suhkrukringliga, mi- 
da sai Võru linnas keldris asuvast , pii- 
mäpuudist” osta. 

Ka mulle on öeldud, et kui kõnelen 
võru keeles, on tunne, et olen teine ini- 
mene ja oleks tarvis uuesti tuttavaks 
saada. 


Kas publik võtab seda etendust Võ- 
rumaal ja Tallinnas erinevalt vastu? 

Jah. Võtab küll. Tallinnast eemal on 
inimesed eelarvamustevabad, vaoshoi- 
tumad, kuid tänulikumad. Suvel käisi- 
me sama kavaga ka Lõuna-Eestis ning 
see sai enesele uue elu. Kui oled näiteks 
hommikul just Põlva kalmistul vanava- 
nemate hauale lilli viinud ning õhtul loe- 


»Zetod”, (vasakult): Artur Linnus, Jalmar Vabarna, Heimar Puurmaa ja 
Jaanus Viskar. 


takse Amanda Feigenbaumi luuletust, 
mis kirjeldab sama teekonda, siis on pilt 
silme ees muidugi elavam ja värskem, 
kui seda Tallinnas meenutades. 


KRISTJAN PRIKS (ansambli ,,Zetod” 
juhendaja) 

Võtke kokku ,,Zetode” kui bändi 
eksisteerimise õigustus. Mida sellist te 
teete, mida keegi teine ei tee? Miks te 
seda teete? 

»Zetod” mängivad seda, mida esi- 
isad ja -emad on laulnud, aga trummi- 
de, kitarride ja akordioni bändiseadetes. 
Oma kodukandi laulud oma rahvarõi- 
vais kõlavad vägevamalt kui igapäeva- 
riietuses linnaisandate ninanokkimine. 
Teevad teisedki nii (seda vägevat, mitte 
ninanokkimist, näit. , Lõkõrig”), aga nii 


noored tavaliselt pillide taga sellist ener- 
giat ei vahenda. ,,Zetod” ei kasuta ener- 
gia vallandamiseks müra, vaid läbi- 
mõeldud koosmängu. Seto keel ja nende 
loomupäraselt häbenematu olek lisab 
sellele veel mahla juurde. 


Kas bändi nimi vihjab sellele, et te 
olete just nagu setod, aga päriselt siiski 
mitte? 

Mina pole nime saamisega kursis, 
aga visuaalselt viitab lõimumisele küll 
— seeon minuisiklik arvamus, tagant- 
järele. 


Kui palju teie loomingust on lõuna- 


eestikeelne? 
Eestikeelset polegi. 

Kas setu keeles laulda on kuidagi 
vahetum ja siiram kui eesti keeles? Kui 
palju publikut te sellega kaotate ja kui 
palju juurde võidate? 

Vahetum ja kõlab palju paremini. Iga 
osa publikust on võit. Ei kaota midagi. 


Võib vist öelda, et eestikeelse muu- 
sika publik Eestis on üsna kindlalt pii- 
ritletav — kõik, kes oskavad eesti keelt. 
Setu keelega pole see hoopiski nii, kül- 
lap kuulatakse teid ka Tartus, Viljan- 
dis ja Tallinnas? Kas teie publikul mi- 
dagi ühist ka on? 

Kes saab lihtsalt energialaengu, kes 
hea tuju, mõnele läheb rahvakultuur ka 
korda. Lood on heakõlalised ja hoogsad, 
tekst humoorikas. Kes aru ei saa, võib ta- 
juda, eton sümpaatne. Mul on raske pub- 
likut kirjeldada, olen vähestel kontserti- 
del ise käinud. Õpetan peamiselt lugu- 
sid. Aga stringe on küll lavale loobitud. 


Kas setu keeles võib kõigest laul- 
da? Kas näiteks poliitiline päevakajali- 
ne muusika oleks mõeldav? 

Ja lauldaksegi igal teemal, poliitiline 
päevakaja on olemas. See on elav laulu- 
kultuur, mitte linnareservaadi muuseu- 
mivariant. ,Zetode” repertuaaris on ka 
omaloomingulisi palasid bändi kokku- 
tulemisest ja muust eluolust. 


Märkused: 
* Terminit ,lõunaeesti keel” kasutan siin- 
kohal üksnes võru ja setu keele ühisnimeta- 
jana. Termin on pälvinud küll ametliku staa- 
tuse riikliku programmi ,, Lõunaeesti keel ja 
kultuur” kaudu, pole aga täpne, sest Edela- 
Eestil pole sellega pistmist. Sisuliselt ei saa 
rääkida ka tartu- või mulgimurdelisest kaas- 
aegsest kultuurist, kuigi Võru Teatriateljee 
Ennola” on osaliselt Tartu (Rõngu) murdes. 
Täpsem oleks ,kagueesti keel”. Aga ,võro 
kiil” kui kõige lühem ja rahvalikum on ehk 
kõige elujõulisem. 

Praegu on keele kirjakuju lapsekingades 
nagu tema nimetaminegi. ,,Põua ja vihma...” 
pealkirja kohta leidsin otsingusüsteemi esi- 

i Veiko Märka. 


mese nelja viite seast kolm varianti, kusjuu- 
res see ainus, mis kordus, oli kindlasti vale. 
Nii võib tänapäeval veel teatud mööndus- 
tega kasutada vastandit ,võru keel” — 
kirjakeel”. 


** Nii selle lõigu kui ka enam-vähem kogu 
loo juures võib viidata Ain Mäeotsa ja Sven 
Karja intervjuule , Keel vormib tunnetust” 
(Sirp” 27. IX 2002). 


*** Mitte ainult Ülle pere. Kui Merle Jäägeri 
tütar Ode proloogis noore Taarkana lavale 
astus, käis publiku seast kohe kahin läbi: 
» Täitsa ema nägu!” 

TIÄTRE, MUUSIKA NI KINU 


MINO ELUH 


KAUKSI ÜLLE 


1962 olõ sündünü. Latsõiäkodo Võ- 
romaal, Pärlijõõ veereh Saarlasõ küläh. 
Kasvatus — võrokiilne. Ol5-õs kesk 
mõtsa algusõh elektrit, tapeete, televii- 
sorit, autut, hulka raamatit. Lauljid oll, 
laulikit oll. Tädi sõbranna uma ja sääl 
ollig tindiga kirotõt laulusõnag, aasta- 
arv 1968 ja värmipleiatsidega tsehken- 
det roosi ni rüälillibukedi seeh. Vana- 
imä laul ilosa selge helüga laulu , Tähe- 
kene, miks sa vilgud...“, ,Laev tõstis 
purjed“, ,, Vanaema helde-lahke“, ,, Ema 
süda” ,Rong see sõitis tsuhh, tsuhh, 
tsuhh“. Rongi vai laivaga sõidi allõs 
keskkooli aigu. Laulmine mull5 miildü 
ja naksi üteh laulma, a es lähäg õigõlõ. 
Tuu mul algusõh lusti är es võtag, nii et 
kui jo suurõmbana mõisti laulikist sõn- 
no lukõg, mugu lauli uma viie pääl. 
Kõrd võti raamadu ette ja kiti vanaimä- 
le, et ma laula tõisist külälatsist parem- 
bal5, ni naksi esitämä. Tuu um ainus 
kõrd kui latsõpõlvõn vitsu sai — hindä 
kitmise ja ilmaasalda uhkustamise iist. 
Kui sai kuvve aastadsõs, pand unu maj- 
ja elektri sisse ja ostõti raadio. Vanaimä 
tegi toimõtusi väläh, mina kullõlsi raa- 
diot. Meile miildü eriti laul , Rohelised 
niidud“. Kääni ruttu nupust raadio kin- 
nig, et kui vanaimä väläst tarrõ tulõ, 
kullõmi kuuh lõpuni, a kui kuuh raadio 
valla käändsemi, laul hoobis Heli Lääts. 
Mamma ütel, et tuu ei avita, kui raadio 
kinnig käänät, laul lätt iks edesi. Mina 
ai umajorru — saaiks, piät saama. Kiäki 


koskil lajah ilmah niisama unist — leiut 
maki. 


Muusika 

Piduligus kisk asi puulpäivist, kui 
kavah oll puul tunni rahvamuusikat, 
raadio kääneti kõvas, vanaimä laul pol- 
kad5lõ ja reilendridele sõnnu pääleg ja 
minnu kisuti raamadu vai käsitüü ta- 
kast tandsõ opma. Tä oll esig kah veidü 
noorõlt kannõlt opnu, a tüdrikil es las- 
tag pilli mängi ega raamatut tuhni, tüüg 
jääseg tegemädä. Hirmujuttu kõnõldi 
pernasest, kiä oll lugõnu ja talgusüük 
es olõg saanug õigõs aos valmis. Aga 
noid tandsõ, midä mull5 latsõna oll 
opat, sai kolmkümend aastat ildampa 
Tartu tandsuklubih edesi oppi ja , Vil- 
jandi folgil“ tandsitas noid kõrda säidse 
pääväh. 

Kolhoosih linakakmise vai kartoldõ 
sortmise man laulti. Mina mänge edi- 
mält väikuna linakurstõst tett hakkõ all 
ja jäi magama naisi laulõ pääle, a ei ma 
mäledä midä nä lauli, kas võisõ mõni 
vana naane 60ndide lõpuh lauldag ,Lõ- 
põ, lõpõ põllukõist”? Toda küll, et 

Ma pole kirjasolkija, 

Ei tea ma mis on aabits 

Ma vaene linakolkija 

Mu tööriist on mu roobits 

Seo laulukõnõ kumisi iks peräh kõr- 
vuh, kui võro aabitsat ehk kiräoppust 
koosti ja toimõti. 

Edimäne minno rabanu etendüs oll 


61 


edimädse-tõs5 klassi koolilatsõna mär- 
disantõ tulõk. Miig küläh oll laululine 
rahvas ja üts suguvõsa, kost nuur pilli- 
miis kah peri, tulliki. Väläh kost pini- 
haukmist ja laulu ,,...Märdig ommag 
kavvõst tulnug ... läbi suu sumpa, 
sumpa ... suu mättä märisiväg ... 
kastõhaina kaksas kaala...“ Kõigil ollig 
meesterõiva säläh, ehkkä osa oll naisi, 
sandiimä oll kül luvvaga mammi, kiä 
muinasjuturaamatide nõidu muudu 
näüdäsni vigurijuttu ai. Laulig tandsõg 
ja pilsõvag viläterri , viska sisse vilä- 
õnnõ, kalla sisse karaõnnõ“, nuiassivag 
villu ja linnu, ni vanaimä tsusas näile 
pisu raha. Põrmandu pääle jäig muadsõ 
jäleg, viläteräg ja salaperäne õhkkond. 
Vanaimä ni imä arudi, et kiäollig, ja va- 
naimä selet, et nii käüdäs elämisest elä- 
miste mardi ja kadripäävä aigu. Mina 
kah kiusama, et ma ka taha minnäg, imä 
muiduki arvas, et ,,koolinoorele ei sobi 
kerjamine“, a vanaimä rahust, et ega sis 
kerjämise peräst kiä käü-õi. Lõpus 
viiendä klassi latsõna õnnõstu mul kah 
külälatsi kamp kokko saiag ja luba nuia- 
ta. Meid opas vällä sõbranna vanaimä 
Roosi, karist, et minnäg tulõ vaiksõlt, 
laulma naada ussõ takah vai aknõ all, 
kolki ei toheg, märdisandih piät olõma 
miihhirõiva, ja mustag ni hirmsa, a kad- 
risandih valgõ ni puhta. Märdig omma 
viläõnnõ tuuja, Kadrig karaõnnõ andja, 
märdel om märditands, kadrid5l ketra- 
mine ja kadrititt kinkalõ nuiatas hamba- 
rahha, et märdisandõl, kedä naaseg 
mängvä, piät põrknast ja katõst keedet 
kardokast tegemä kunstriista külge, et 
kui kumbatas, piät midägi peiu jäämä. 
Viläkusmaagia! A mis kõgõ päämine, 
piät pallõma ja tennämä. Sisselaskmist 
piät pallõma, luba tandsi piät pallõma, 
andid piät pallõma, ja kui midä andas, 
piät tennämä ja õnnistama. Nii suuvsõ- 
migi vilä ja karaõnnõ ärg ja nigu esihin- 
däst lätsig tennämissalmig järjest pi- 
kembäs, sooviti tuukõrd ziguliõnnõ ja 
teleka vai iäkapi õnn, aia, kodo, perre, 

karjaõnnõlõ lisas. Ma uutsõ kadri- ja 
mardisandiaigu rohkõmp kui jõulõ vai 
koolivaheaigu. Mullõ miildü otsi kam- 
pa kokko, tetäg kostüüme, mõtõlda lau- 
lõ, esinedä erinevide perride man, 
kompvekke ja raha kahjaeti, oll elevüst, 
aiks miäkit muud oll tuu, miä kuts. Tol- 
samal edimädsel kõrral trehvässimi 
naabrikülä Ala-Hiire tallu. Laulimi uma 
lühkü laulusalmig ärg, a pernane imest, 
et ah, nii lühkült, ni laul edesi pikält; 
praegu tiiä, et regivärsilist kadrilaulu 
väega hääh esitüseh. Kümmekond aas- 
tat ildampa löüdse tollõ pernase lault 
laulug kirändüsmuuseumist linte päält, 
aga tuud latsõna kuuldmise tunnõt ei 
saag unõhta, tuu oll määntsegi ilma val- 
lalõ minek mino jaoss. Laulu kuuldmine 
ja sandih käümiseg. Seo om üts vähätsid 
muistsid kombid, miä om joudnu aigõ- 
ga üteh muutuda ja teno toolõ mi päivi 
vällä tullag. Perimusõst huvitõt inemi- 
sena olõ teedäg saanug, et kadri ja mar- 
disantõ iihkäüjä omma võiollag sügüd- 
sedseg tenoriitusõg maaimäle, põlluvi- 
läkusõ kaitsjalõ, karjaimäle. lihkäüjä 
omma sügüdseseg miihi- ja naisipalvu- 
sõg, kos kah pääimä vai -esä kuts kokko 
osavõtja pernaseg vai peremeheg, lepiti 
kokko ollõtegija jne, käüti läbi elämiseg 
õnnistõh ja korjati anni, minkast osa anti 
haldjile-valdjile ni ülejäägist tetti pidu. 
Aga riitustõst arvataski tiätrit ollag sün- 
dünü. Tiit mõnõ eesti kirändüsõpiku 
valla, tiätri sündünü Dionysosõlõ pü- 
hendet riitustõst. Mina sääl Kreekan 
seenig käünüg ei olõg, a tiätri om mu 
jaoss sündünü ja umal nahal proovit 
umakultuurist perinevana. 


Sissejuhatus tiätrehe 

Edimädseg draamag ja tragöödiag, 
midä ma näi, ollig pulmag ja matusõ. 
Mu kaemiskotos oll küük. Matus ja 
pulm pidänü olõma tõsidsõ sündmu- 
sõg, inemine kuuli ja matõti mahag, ine- 
mine läts mehele vai võtt naasõ ja läts 
kotost võõralõ paika elämä, a köögist 


kaieh oll nigu kõvvõr piigli vaihel, et 
kurvag asjag ollig mõnigi kõrd koomili- 
seg. Perän Molieri ja Shakespeare'i lu- 
kõh vai kaieh tull midägi miilde uma 
külä tegelästest — ihnuridest vai edvis- 
täjidest, rikkist perijist vai vaesist mõr- 
sjist. 

Kirotõh näidendit , Pühak“ Viitinä 
mõisaprouast Barbara Juliane von Krü- 
denerist, võtigi sääl tollõsama köögist 
vai tiinjidetarõst kaemise punkti. 

Nii vanna pulma, kos kõik pulm oll 
laulupulm, mu aigu inämp miig kandih 
es peetä, ehkkä muusikat laulu ja tandsu 
ni pulmanalla jagusi. Etendüseg ollig 
auvärtide man. Painutõdi kõokõsõ lat- 
vu piteh kokko, panti tii kinnig ja nuur- 
paar raudkäe vai pulmaesä vai truuska- 
ga pidig tii valla lunastama. Puhastõdi 
puppi sinepist, lüüdi kopkast poolõs, et 
kas rahakott saa mehe vai naase kätte. 
Kõik tiidse, midä tetäg vai kui mängi. 


Kolm aastakka vana Ülle üteh uma imäga, kiä juhat Kärgula koolih balletiringi. 


Nii nigu koolih pioneerikoondusi vai 
koolinäidendit Lumivalgukõsõst lavas- 
tõdi joht es olõg. Raudkäest sai allõs lau- 
lupulmast kolhoosipulmas arõnõmise- 
ga pulmavana ja pulma juhatõdi nigu 
tüükollektiivi pito. Aig oll tõsõs lännü, 
esinämp nõukogudõ aigu olõ tähtis nii- 
võrd suguvõsadõ osa inemise saatusõh 
vai suguvõsadõ ühinemine, a tüükollek- 
tiiv ja korterijärjekõrd. 

Inemiste mälestüste ja kunagi nättü 
iihkujul tett seto pulma videost kaieh 
nättü tuu ooperina. Lavastus katõ koo- 
riga. Ja jälleki om tegemist kollektiivse 
lavastajaga. Mõrsjat ja kosilast kaitsva 
uma suguvõsag ja truuska (raudkäsi, 
esämiiss), lauluga saabus kosilasõ hõim 
mõrsja kodo, nallaga pruumma joudu 
truuska, kummal om vaimukamp jutt. 
— Pink om mädänü — 

— Ol5-õi mädänü, kimmäs om, hämmä, 
sõs tunnõt, kui terveg pink om — 

(pakk tõsõlõ truuskalõ pitsi, tuu juu ärg, 
tunnistas pingi kõvas, niisama tunnista- 
das pehmes padi ja ilosas ni virgas 
mõrsja). 

Pulmakommõtõh om seeh aoluku 
(näütüses pruudirüüv osutas kunagid- 
sele naisi tõmbamisele), sigivusmaagi- 
list (pruut hoit üsäh poisslast, et latsi 
saanu), tõrjemaagilist (pruudi rautami- 
ne, kui peiupoisig lööväg väidseg, mõõ- 
gag ja kirvõ pruudi kotsil kokko ni tollõ- 
ga võtva tä vahtsõ suguvõsa kaitsõ 
alag). 


Edimäne näidend 

Aga peristiätre, kontsert, kinu? Kui 
pallo toda joudsõ 70-ndätel Rõugõ ki- 
helkonda? Tiätrist ei mäletä midägi pää- 
le koolietendüisi, edimäne peris tükk oll 
keskkooli aigu nätt ,Elektra saatus on 
lein“. Õkva kui näi, tarkus käeh, et piäs 
nakkama tiätrikriitikus. Es saag. A edi- 
mädse näidendi Ellen Niidu latsiluulõ- 
tuisi ümbre põimassi viiendäh klassih 
valmis. , Kevade tulek“. Päätegeläne oll 
Päikesekiir, kiä kuuh poisi ja tüdrukuga 
heräht üles lilli, tsirkõ ja eläjid. Klassiju- 
hataja võtt mu katekopkadsõ koolivihu, 
lugi läbi ja lavast. Ainult et kui osag kät- 
te jaeti, es olõg mu nime takah kiräh mit- 
te Päikesekiir, a Kullerkupp. 

Kontserdel taht imä kävväg. Kont- 
serdig ollig suurõmbide külli vai alevi- 
de laululavadõ pääl. Mäledä eriti Vello 
Orumõtsa, kiä laul, et ,Sa kaeg Ma- 
ria...“.Imä iksõ ega laulu pääleg ja min- 
nu kihulasõg seivä. Tuukõrd jäi ,,LLõkõ- 
ride“ ansambli tegemiseni, kos Ilvese 
Aapo tuud ummamuudu naas esitämä, 
viil mitukümend aastat. Kooli latsikuur, 
kiä kogoni Talina laulupidol är käve, ja 
hulga muud. 


Lina pääl 

Kinog, midä tuukõrd näüdäti, ollig 
isamaasõast vai india filmi vai harvõmb 
indiaanlastõst. Kooli vai kultuurimaja 
saal, latsõg edimädsest katsanda klassi- 

ni ja lina pääl kaevigu, tapmine ja takah 
ajamine, heroiline muusika ja laibag. 
Saalih pilluti kompvegipaprid vai nügi- 
ti eelmidse ria tuul8. India filme man 
oll tävveste tõnõ maailm, tõnõ muusika, 
tõnõ loodus. Aga indiaanifilmeh oll 
kangõ5lan. Selgemp kui Kalevipoig vai 
Tsapajev. Tekit patriootilidse meeleolu, 
loeti klassih eestiaigsid aokirju, mängiti 
mõtsavendi ja miilitsät. 

Selge om aga, et muusika, tiätre egä 
kino es päseg mu latsõpõlvõh võistlõma 
ilukirjandusõga. Kümneaastanõ olli, sis 
vanaimä möi lambag ärg ni ost televii- 
sori, a tuu minnu tõmmas vähä. Tuu- 
kõrd olli kah seriaalig — , Neli tankisti 
ja koer“,“ Kapten Tenkes“” ja vast viil 
midägi. Ega nätäl näüdäti riideti telekah 
tiätriõdakut, a ma es kaeg vanaimä ja 
imäga inämbüste, pallo kutsuvamp oll 
lukõ vai kirota vai palli mängmän käv- 
väg, rattaga sõita ja külälatsiga kalal ni 
mõtsah kävväg. Muusika nakas mullõ 
küläpidol miildümä. Saarlasõst nelä ki- 
lomeetri raadiustõ jääseg sääntse vanag 
kooliga küläg-keskusõg nigu Viitenä, 
Ristemäe, Sännä ja Rõugu. Pidug, tands 
peräst kinno inämbüste toimu Riste- 
mäel, vanah kooli saalih. Näüdäti india 
vai mõni muu film ärg, näütüses , Heli- 
sev muusika”, ni sis mängse tandsus ko- 
halik ansambli vai pand kinomiiss pääle 
lindi, mille laulug ommag pääluu seeh 
tuust aost, kui olli kuustõist vai säitse- 
tõist. , Kord kalalaeva pardal, ma kohta- 
sin üht meest...“, , Ai äm ö taantsing 
kuiin...“ Jne. Pidudõl mängse tollõ kan- 
dinoortõansambli, kos Lillemõtsa Aivar 
mängse akordeoni, kannõld ja kitarrõd 
ni laul , Valgeid roose...“ Tä oll rahva- 
muusikide perrest, kos niimäg-esäg kui 
vanavanõmba mängeg ja laulig, ni jo 
kolmõtõist-nelätõistastadsõlt mängse ja 
laulsõ timägi kohaliguh ansamblih. Mil- 
le ma täst mineviguh kiroda? Joud tä 
Vinnemaalt sõaväest vinne kaunitarigi 
uma kodoküllä Listakulõ är tuuag, näi 
tõist bussih näide tuukõrd neläaastadsõ 


pujaga, kinkaga naane vinne aktsendiga 
võro kiilt kõnõl. Alla kolmõkümnedselt 
sõit laulja traktoriga koskilt pervest alla 
ja sai surma. Mu kooli aigu oll viil nii 
Rõuguh kui Ristemäel kui ka Krabil an- 
sambli, no inämb olõ-õi mu teedäg. 
Muusigakeskusõg ommag, värmitele- 
viisorig, auturaadiog, CD-pleieri. Jo üli- 
koolist kodo käümä tullõh võeti minno 
vasta uudissõga, et Rossa om rasõ. Mino 
küsümüse pääle, et kiä, kiä, tiiä ei ma 
Rossat joht, selgu, et tuu om määndsegi 
seriaali tegeläne, midä kõik kaig. Inne 
lääne seriaalõ tulõkit kõnõldi külä- 
uudissid. 


Bänditego 

Ollig ao, kos ,,S5mokie” vai, Oueeni” 
plaat mass täika pääl kuupalga. Minno 
rabasi tuukõrd 16-aastadsõna ansambli 
» Boney-M“ kotsilõ kuuldu. Et nuug, kiä 
kontserdil mikrofoni hoitva ja laulva, 
tegeligult ei laulag, laul hoobis mäned- 


Kauksi Ülle mäng Kullõrkuppu umakirotõt näütemängoh. 


ser ja kiäki tandsutüdrukist. Praktiline 
talopojamõistus õkva tüühhü, et sys saa 
minagi jo bändi tetäg. Noh, eks võro- 
seto bändi ,Lõkõrig“” mänedseri-tand- 
sutüdrukuna sai noorusjahmatus ,,Bo- 
ney-M-ist“ kogõmalda elustõdus. 
Minu ainukõnõ muusikaelamus 
keskkooli aost um piä niisama tukõv, 
kui latsõna kuuld kadrisandilaulujupi- 
kõnõ. Võro I Keskkooli sõpruskuul 
Aluksnest oll tulnug küllä ja ütiskont- 
serdil läti poisig laulig läti rahvalaul8. 
Lihtne, seletämätü vägi. Mul om silmä 
iih küll, et kontserdil mängiti klaverit, 
klarnetit, viiulit jne. Aga miilde om jää- 
nüg õnnõ tuu läti meestelaul, midä ko- 
hassi 2004. aastal vahtsõst Läti ansambli 
»Vilki“, tõlkõn ,,Soeg“ CD pääl. Ollõv 
läti fundamentaliste ansambli, kiä esi- 
nes vähž, selle et vana laulu ja võitlus- 
kunsti ni rõivide harrastusõst sai elulaat 
ja no om ansambli liikmil müüdä Läti- 
maad lajah taastamisel talug, saaõi nii 

tihti kuuh kävväg. Kohe või muusika 
viiäg. Vai tandsuklubi. Obinitsa ümbru- 
sõ külädeh ommag uma kodosid üles 
ragumah kah hulk nuuri perrid, kelle 
tutvus vai umakultuuriharrastus alost 
tandsuklubist, kos tandsiti saandivahe- 
tusõaigsid tandsõ. 

Nii mu klassikaaslasõg Rõugõ kooli 
päivilt kui ka Võro 1 Keskkoolist laulig 
ekskursioonõl, kolhoosi vai malevatüü 
man, koolõl vai kultuurimajjuh ollig 
inämbüste noortõansambli;, es 015 disko- 
ajastu viil eestikiilset laulukultuuri häö- 
tänü. Parag, kui nuur põlvkond võtki kid- 
ra kätte, sis inämbüste ingluskeeli laul- 
mise saatõs. A tuust, misjaoss om eestläi- 
sil vai üldse inemisil vajja võõrkeeli laul- 
dag, kui ei sunnita, ma arvu ei saaki. 

Inemisi tege vaesõs ja tummas laul- 
dag ja tandsi mõistmise kaomine. Masi- 
nist tullõv muusika ja kastist näüdätä- 
väg tundõ ei asõnda inemisele tedä hin- 
näst, hindä vällä mängmine om tähtsä. 

Keskkooli aigu kirodi ka väiku näi- 
dendi õpilasmaleva isetegevuskavas. 
Tegevuskotos oll prügimägi ja päätege- 
läne ärvisat paprõtükk luulõtusõga. 
Klassikaaslasõg ollig hädäh, et kui tuud 
mängi. Kohta ka tuu etendüsekene võist- 
lusõl määnestki edimäst es saag, a mõnõ 
aasta peräst näi ma Talinah Juhan Vii- 
dingu tükkü ,Olevused” ja kai, et hulga 
lätt kokko. Jo oll tuukõrd midägi õhuh. 

Nigu keskkooli aigu nätt film prügi- 
mägede elänikest ,Liivakarjääride 
kindralid“ tundu tuukõrd piä ulmena, 
aga karmi igäpääväelona parag eläs 
hulga inemisi niiviisi periselt. 


Tartu tiätre 

Kui ma 80-ndide aastide algusõh 
joudsõ Tartu Ülikuuli aokirändüst op- 
ma, sis , Vanemuisõ“ tiätrih lavastivag 
Tooming ja Hermaküla. Üts kursusõsõ- 
sar, kellest sai filosoof, oll Hermakülä 
puult, tõnõ, kinkast tiatri kirändüsala 
juhataja sai, oll Toominga puult. Mina 
käve näidega tiätrin hää meelega üteh, 

aes mõistag üteldä, kumma lavastusõg 
mullõ inämp miildüseg. Tiatridirektor 
oll tuukõrd Kaarel Ird. Timä hällüpäivä 
tähistedi etendüsega , Eesti ballaadid“. 

Kõivu ja Vahingu ,,Faehlmanni” näi. 
Säält mäletä jälleki häste valit rahvalau- 
lujuppõ. 

Mäletä viil ütte sügüdsest Udmurdi 
rahvalauluansambli kontserti. Saisig 
sääl lava pääl nigu säidse vanaimäkeist 
ja laulig määndsegi latsõpõlvõ aigust 
kõrvuh olõva kuminaga. 

1985. — 1986. aasta paiku naksi luulõ- 
klubiga ,, Vile“ regivärsilist lugulaulu 
Naasetapja Toomas“ lavastama. Kats 
jutustajat, sinisiiba tsirgukõnõ, Toomas, 
kuldnaans... Etendämädä tä siski jäi. A 
laulug laulimi kohtumisõhtul punkari- 
tega (Trubetsky, Villu Tammõ ja tõsõg) 
iks mahag, punkaritele miildü väega. 


Võrokiilse tiätre häll 

Võrokiilse tiätre tugõmisel ja takast- 
kukkamisel ni päähämäärmisel om suur 
osa võro liikumisel. Just, Kaika suvõüli- 
kuulõ“ jaoss om tellit näütemängõ vai 
pakut asatundlikku kaejat. 

Edimäne ,Kaika suvõülikuul“ oll 
Kaikal 1989. 

Edimädse dramatiseeringu tunt 
muinasjutust, kos vaenõlats viimädsenä 
sanna lätt ja vanatühä poig tedä kosima 
tulõ, kirodi 1991. aastal, kui toimu ,,Kai- 
ka suvõülikuul“ Obinitsah. Siski jäi tuu 
lavastamadag, üts võro liikumise juhtõ, 
luudusõtsäpendäjä, es tahag kuradi 
ossa mängi. 

Tuuvasta 1993. aastagal , Kaika su- 
võülikoolih“” Sulbin tull võro kultuuriga 
tutvuma Ingo Normet uma kursusõga 
ja performantsi-lauluooperi mooduga 
lavastimi säälsamah Aino Kalda ,,Pühä- 
jõõ kättemassu“ ärg. Kiäki näütlejist ast 
kiviga jala veritses ja pääle lavakatuden- 
gide viil Navitrolla mängse mõisnikku 
— veskiehitäjät. 

1989. aasta paiku selet Kaalepi Ain, 
et Bernard Kangro kirotanu eesti keeli 


näidendi , Hunt”, a XVIII saandi tõsõl 
poolõl iks kiä kõnõl5-õs Karulah eesti 
keeli. Soovit ärg tagasi tõlki. 

Saigi Karula kandi sõpru appi võttõh 
tõlgit. Mängiti 1995. aastal , Kaika suvõ- 
ülikoolih“ Lüllemäel, kandih kos tu lu- 
gu kunagi oll sündünü. ,, Vanemuise“ 
tiätre nuur lavastaja Mäeotsa Ain kuuh 
Merca, Helena Merzini, Liina Olmaru, 
Margus Jaanovitsi ja Riho Kütsariga 
etendiva luku Lüllemäe koolimajah ja 
kõnõldas, et üts kohalik nallavend oll 
lava iih istun Helenat vai Liinat kund- 
sast haardnu. Etendüst naati mängmä 
5. märdikuu pääväl 1995 ,, Vanemui- 
seh“, tallõga avati E-lava. Õigupoolõst 
oll seo etendüs tõnõ võrokiilne tükk kut- 
sõlidseh tiätreh, kui lugõda edimädses 
1993 Ingo Normeti lavastusõh Kõivu- 
Lõhmusõ ,, Põud ja vihm Põlva kihlkon- 
nan nelätõistkümnendämä aasta suvõl“ 
Eesti Muusigaakadeemiä Korõmban 
Lavakunstikoolin. ,Susi“ lei läbi. Krii- 
tigu naksi kõnõlõma Võromaa müsti- 
kast, ehkkä võrokõstõ jaoss oll tegemist 
tollõga, mille Mäeots mul käsk võro kiil- 
de panda — Based ona real story — niita 
vast ollgi. 

Võrokiilse tiätre algus oll vähä ette- 
arvamadag. Koskilt ma mäledä, et Kõiv 
ja Lõhmus pakig, et ,Põuda ja vihma” 
iks kiäki inne kui viiekümne aasta pe- 
räst är ei lavasta, a noorõg es mõistag 
midägi pelädä ja tükk laval nii mis välk. 
1994. aastal Kaika suvõülikoolih Põlvah 
Kõivu kodokülä kultuurimajah toimu- 
nu etendüse ,Põud ni vihm...” keskel 
lei pikne elektri ärg ja näütlejäg mängeg 
edesi küündle valgõl. 

1988. aastal Põlgastõn toimuva su- 
võülikooli jaoss sai valmis Madis Kõivu 
Elli, miä etendü , Vanemuiseh“ 19. 
joulukuu pääväst 1998. 

1996. aastas, kui toimu Kaika suvõ- 
ülikool Viitenäh, kirodi kuuhtüüh Sven 
Kivisildnikuga näütemängu ,Tandsja 
Pühälik!“, mis alatõh 8. süküskuu pää- 
väst 2001 nime all, Pühak“ etendü ,, Va- 


nemuise“ väikuh majah. Kaika suvõüli- 
kooli jaoss Mehikuurmah 2000 kirodi 
näitemängu , Ah tsusku külh...“. Tuu 
om lugu Jaan Vahtra, Juhan Jaigi ja 
Johannes Vares Barbarusõ kalalkäügist. 
Seo näütemäng sündü Juhan Jaigi uur- 
mise ja tõlkmise ni timä juttõ lavastustõs 
kohandamise man. 1999. aastagal Kaika 
suvõülikooli jaoss Lepistül sai tõlgit Ka- 
lev Kudu Jaigi-ainõline dramatiseering 
»Pido pahandusõga“ ja 2001. aastagas, 
kui toimu suvõülikool Pikäkannuh, oll 
jo valmis Jaigi novelli ,, Vihmatark“ dra- 
matiseeringu käsikiri. Rõugõ kohaligu 
näütetrupiga Kudu Kalev tollõ ka ärä 
lavast. 

Kui tullag tagasi näidendi ,, Ah tsus- 
ku külh...“ etendüse mano, sis tuu om 
edimäne tükk, kos sai kokku minolõ 
tähtsä võro tiätre jaoss vällä märgit 
tsihig;: 

1. Kiil — kõkkõ saa tiätreh võro keeli 
tetäg 

2. Perimusliku laulu, muusika, tand- 
su sissepandmine 

3. Tegevusõ toimumine mitte ainult 
egäpäätseh maailmah, a ka ülemidseh, 
alomidseh ja muial ilmuh 

4. Uma kultuuri perimusligug luug 
ja müüdig 

5. Nii ta vast ollgi moodulidsus (Ba- 
sed on a true story) 

6. Tihe kuuhtüü lavastaja ni näütleji- 
dega 

» Ah tsusku külh...“ kirotamise man 
oll nõvvo andjas Ruitlasõ Olavi. Pääte- 
geläseg ollig kats kirglikku kalamiist, 
Juhan Jaik ni Jaan Vahtra, Ruitlanõ and 
mitu kõrd hüäd nõu kalameeste tüüvõ- 
tõtõ ja hingeelo asjuh. Lõpus tull täl kui 
pikäaigsõl harrastusnäütlejäl esig viil ka 
Jaiki mängmä naada. 

Timahava oll vastapiteh. Ruitlasõlt 
telliti näidend seto , Peko“, seto eeposõ 
tegeläsest, muistsõst kuningast, viläkus- 
jumalast-kesväesäst. Olli tälle nõvvo- 
andjas, a peräotsah kirodi esig näiden- 
dile piä poolõ manog. Saigi näidend ka- 

tõpääleg. Veidü nigu Kõivu Madisõ 
muudu, kiä kah om näidendid kirotanu 
kuuh Vahingu, Runneli ja Lõhmusõga. 

Võro vai seto filmist unistamine om 
võro-seto liikumisel pikk olnug. Kaalepi 
Ain om uma ettekannõtõn paknu Jaigi 
mitmid novelle ja Pombi-ainõlist ro- 
maanikolmikut filmis. Väiksid linatöid, 
miä olõ-õi mängufilmig, om ette võet. 
Üts piiripäälne, kos oll tukõv rollimän- 
gu maik man ja mille tegemist vähä 
päält näi, om Urbla Piitre , Potisetod tu- 
levad jälle“ (ülesvõtmine suvõdõl 2002 
ja 2003) näütämiseg 2003 ja 2004. Seto 
Noort Seltsi iistvidämisel (Raudoja 
Ahto, Raali Ain) kõrraldõdi kolmõ ho- 
bõsõvankriga savist anumide (potig, 
kausig, kannig, savipardsig) müügireis 
küläst küllä Obinitsa ümbrusõst Tartu 
hansalaadalõ. Kümmekond noorõmbat 
seto miist uursõva potisetod5 kotsilõ va- 
nõmbide inemisi käest ja kiräsõnast. Va- 
nast käveg potisetog iks ütekaupa, a 
kombsõ ja seto meestekultuuri teedüstä- 
mises minti kolmõ hobõsõga ni käüti 
müüeh, lauldõh, kromkasid mängih kü- 
läst küllä. Nädälisi rännäkid võtig üles 
kaamerameheg. Valmis filmih tullgi mi- 
to plaani vällä. Näütüses noortõ potise- 
todõ erineväg iseloomug, seto laulug, 
tandsug, pilliluug, mino jaoss oll pääte- 
geläses lõuna-eesti rahvas, näide hu- 
moorikus ja külälislahkus kokko saami- 
sõ man. 

Muiduki oll asjal ruttamise maik 
man, tuust materjalist olõs viil tihedäm- 
pä ja erilidsembä filmi saanug. Teema 
jakus tei väiku dramatiseeringu ka Ju- 
han Jaigi novelli ,Kirilä Ivvo“ perrä, a 
tuu uut parlag tetätahtjid. 

Vaimusilmän ma võro ja seto filmi 
näe jo ammug, nii nigu tiätritki, kos ütit- 
seh lavastusõh mängnü ni näütlejäg kui 
kohaligug ehedä tüübig. Võrokõisil ja 
setodõl om toda vanaaigsõt mängulist 
esinemise mõistmist iks seen noist 
aigõst, kui kollektiivse mälu juhtmisel 
lavastõdi pulma, matust, talgut, palvust 

vai muud tähtsät kogokondlikku muu- 
tust. Esieränis tugõvalt sai tada tundag, 
kui Mäeotsa Ain lavast , Taarkat“ Obi- 
nitsah. Kohaligug näütlejäg pannig kir- 
masõ ja kongressi tegevüse täütes ummi 
kunagi kuult nalju ja muid lausid, mõ- 
nõg nimeldä tegeläseg saig nimeg ja 
kõrvaltegeläseg iseloomug. Kuuaigsõ 
egäpäävätse tüü man lavastusõga ja 
Obinitsah elleh saig näütlejag inämb 
kontakti perimuskultuuri ja seto eloga 
ni keelemõistmine ,,edenesi“. Kohali- 
gug noorõg nakassi inämb umma kul- 
tuuri hindama ja saig mängi ummi esi- 
vanõmbide ello ja lauldag näide laulõ. 
Noidsammu laulõ laulva noorõg ja lat- 
sõg nüüd edesi kokko saieh, külä vaihel 
kuljatõh vai kirmastõl. Om suur asi, et 
tiätret tetäs pääle riigi tiätremajju ka 
väiksih küllih ja huvilidseg saavag 
pruumi kinkaski tõsõs kihästümise 
põnõvust. 

Juttu om ka , Taarka“ filmis tegemi- 
sest. Toda uut näidelnü vai näidendit 
nännüg seltskond süämest. 

Lõunaeesti filmig tulõmadag ei jääg, 
a kost ja kinkast kinu arõnõma nakkas, 
om hindälgi põnnõv. Midä varõmb, to- 
da paremb, seenig om viil lõunõpuul 
uma maa vaimu, kiilt, maastikku, ehe- 
dät üllehpidämist, kõnõlõmaldag poo- 
lõst tosinast võro-seto kiränigust, kinka 
käest filmi käsikirja telli. 


POSTKOLONIALISTLIK VAADE 
SETODELE, NAISTELE JA 


»TAARKALE" 


ANNELI SARO 


Kauksi Ülle, , Taarka“. Lavastaja: Ain 
Mäeots. Kunstnik:Iir Hermeliin (külalise- 
na Tallinna Linnateatrist). Osalevad: 
Merle Jääger, Ode Alt, Marje Metsur, 
Helena Merzin, Alina Karmazina, Riho 
Kütsar, Tanel Jonas, Margus Jaanovits, 


ag 


»Ta um tõistõ, tä om ilodu, esä verd”. Merle Jääger (Taarka). 


Indrek Taalmaa, Veikko Täär, Indrek 
Tulp, ,Helmekaala“, , Tsibihärbläseg“, 
»Helbi“, , Helmine“, ,Hõpõhelmed ja 
Meremäe mehed“, , Väike Hellero“. 
» Vanemuise“ esietendus 4. VIII 2005 
Obinitsa Seto Seltsimaja õuel. 


10% 

» Tema tulised silmad otsekui põlesivad, ja ülepea oli kogu tema olekus palju 


temperementi ja midagi metsikut, mustlase taolist.” Merle Jääger (Taarka). 


Theatre is a risky business. Ja seda nii 
tegija kui ka vaataja seisukohalt. Minu 
rahulolematuse juured , Vanemuise” 
selleaastase suvelavastusega on peidus 
täiesti valedes eelootustes. Lavastuse 
pealkiri ning reklaam väitsid, et etenda- 
takse lugu seto legendaarsest-skandaal- 
sest lauluemast Hilana Taarkast (1856- 
1933). (Siin ja edaspidi, et vältida nega- 
tiivseid konnotatsioone sõimusõnadega 
setu” ja ,setukas”, kasutan sõna ,,seto”, 
nagu see rahvakild ennast ise nimetab.) 
Näidendi autorit Kauksi Üllet tuntakse 
kui võro keeles ja rõhutatult naisvaate- 
punktist ning loomulikult peamiselt 
naistest (endast?) kirjutavat kirjanikku. 
Võrust pärit Ain Mäotsale on see neljas 
lõunaeestikeelne lavastus, enne ,,Taar- 
kat” on , Vanemuises” lavale tulnud 
Bernard Kangro ,Susi” (1995), Madis 
Kõivu , Omavahelisi jutuajamisi tädi 
Elliga” (1998) ning Kauksi Ülle ja Kivi- 
sildniku , Pühak” (2001). Mäeotsa loo- 
mebiograafias paigutuvad need lavas- 
tused õnnestumiste esikümnesse, kus- 

juures seto-võro keelt vabalt valdav 
Merle Jääger on neis teinud oma näitle- 
jakarjääri ehk kõige säravamad rollid. 
Vanemuise” draamatrupp, kellest mit- 
med said oma esimesed tuleristsed lõu- 
naeesti keelega juba diplomilavastuses 
Põud ja vihm Põlva kihelkonnan nelä- 
tõistkümnendämä aasta suvõl” (1993, 
lav Ingo Normet), on aastate jooksul 
oma keeleoskust oluliselt lihvinud ning 
andnud alust õndsateks oheteks profes- 
sionaalse võrokeelse teatri sünnist. 
= Taarkas” tegid kaasa ka seto leelonaase 
ja näiokõsõ (lisaks veel hulk kohalikke). 
Seega — milline kogemus ja loomingu- 
line potentsiaal on sellel kooslusel! 
Kogu viimase poolaasta on kestnud 
poliitilised aktsioonid ja diskussioonid 
Eesti-Vene piirileppe ning Setomaa Ve- 
nele äraandmise ümber. Seoses sellega 
kerkisid jälle mitmed setode problee- 
mid ning tugevnes üle Eestimaa elavate 
setode ühtehoidmine. Obinitsa Seto 
Seltsimaja õuel 2005. aasta augustis 
mängitud , Taarka” kujunes suurepära- 


Kuna kogu hõbe 
on juba läinud 
varasemate 
võlgade katteks, 
siis astutakse 
viimane samm ja 
talu päästmiseks 
ohverdatakse 
teismelise Taarka 
ehted — 

tema kaasavara. 
See algus mõjub 
peaaegu 
feministlikuna. 
Marje Metsur 
(Taarka ema). 


- 


selt ajastatud teatriprojektiks, millel 
oleks võinud olla märkimisväärne sot- 
siaalne tähendus ning vastukaja. 
Taarkat” vaadates sai aga aega- 
mööda selgeks, et tegemist on muusika- 
ližanriga. Hiljem näidendit lugedes 
leidsin, et autor on selle operetiks nime- 
tanud. Kuna muusikali- ja operetižanri 
vaheline erinevus ongi raskesti määrat- 
letav, siis ei hakka ma žanrinimetust 
vaidlustama. Muusikale peetakse üldi- 
selt kergeks meelelahutuseks ning tõsi- 
sed teatriuurijad nende analüüsile palju 
tähelepanu ei pööra. See arrogantsus ei 
tulene mitte niivõrd muusikast, vaid 
maailma ja inimeste stereotüüpsest ja 


pealiskaudsest (sügavusmõõtmeta) esit- 
lemisest muusikalides, mis ometi nii 
adekvaatselt väljendavad postmodern- 
se ühiskonna meelelaadi. , Taarka” 
kontrolletenduses 3. augustil paistis la- 
vastuse stereotüüpsus, jantlikkus ning 
pealiskaudne ülelibisemine enam silma. 
Viimasel etendusel 18. augustil vedas 
mul istekohaga rohkem — ees keskel 
nägi ja kuulis paremini —, nii et märka- 
sin ka rohkem detaile ja esialgne paha- 
meel sai pisut leevendust. Tagapool is- 
tuvatele umbkeelsetele vaatajatele võis 
aga , Taarka” jäädagi lihtsalt eksootili- 
seks folkmuusikaliks. 

ikka. Helena Merzin (Anna Raudkats). 


Lavastuse kõige probleemsem koht 
on minu meelest kompositsioon — foo- 
kuse puudumine loo jutustamisel — ja 
see saab alguse juba näidendist. Kom- 
positsioonilise nõrkuse käes kannata- 
vad mõlemad Kauksi Ülle näidendid, 
nii , Taarka” kui ka ,Pühak”, mis mõle- 
mad räägivad ühe naise elulugu. Auto- 
ril on küll väga hea dramaatiline soon, 
ta leiab algmaterjalist üles teatraalsed 
ja näitlejaile palju mänguvõimalusi pak- 
kuvad sündmused, kuid neid sündmu- 
si lahti mängides kipub ta unustama 
oma pealisülesande. Muidugi, tänapäe- 
val kirjutatakse palju selliseid näiden- 
deid, mis eiravad klassitsistlikku draa- 
matehnikat ning keskendatuse nõuet, 
kuid sel juhul püütakse see ,eksimus” 
kuidagi oma vooruseks keerata. ,, Taar- 
kas” on stseenilahendused tihti üsna 
traditsioonilised, et mitte öelda trafaret- 
sed, ning nii mõnigi iseenesest põnev 
folkloorne detail või pikem laul mõjub 
oma peateemast, Taarka loost, kaugene- 


72. 


Võõrad tundusid oma keskkonnast välja kistult pisut kohtlaste ja koomilistena nagu 


misega lihtsalt ballastina, mitte aga ri- 
kastava intertekstuaalse materjalina. 
Fookuse puudumine paistab olevat üks 
algajate näitekirjanike hädadest — kõik 
ideed ja kogu tehniline arsenal püütakse 
ühes tekstis mängu panna. 

Nii näidend kui ka lavastus jaguneb 
kolme suuremasse temaatilisse plokki. 
Esimesed nelikümmend viis minutit 
püütakse jutustada Hilana Taarka (Mer- 
le Jääger) elulugu. Järgmised kolmküm- 
mend minutit, mille poolitab vaheaeg, 
toimub folklooriansambli teatraliseeri- 
tud etendus, loomulikult lauluema osa- 
võtul. Kolmandas kolmandikus pöör- 
dutakse aga ootamatult Setomaa eestis- 
tamise ja tsiviliseerimise protsessi juur- 
de, mis Taarka elu seisukohalt näis küll 
üsna ebaoluline. Ning viimaks Taarka 
surmale keskenduv epiloog. Järgnevalt 
kõigist kolmest teemast ja osast lähemalt. 


Taarka (Merle Jääger) käib öös oma a tütre Tatjoga (Alina Karmazina) külas laulmas 
ja kerjamas. Tatjo küll häbeneb, aga ema elurõõm võidab kõik eelarvamused. 


Taarka — liivajooksnud feministlik 
projekt 

= Taarka” kõige dramaatilisem ning 
tähendustest kõige rikkam stseen on 
teose algus, kui Taarka isa (Margus Jaa- 
novits) nõuab kaardimänguvõla tasu- 
miseks oma lapseootel naiselt (nähtud 
etendustes Marje Metsur, dublant Liis 
Bender) hõbeehteid ehk tsäposkaid. Ku- 
na kogu hõbe on juba läinud varasemate 
võlgade katteks, siis astutakse viimane 
samm ja talu päästmiseks ohverdatakse 
teismelise Taarka ehted — tema kaasa- 
vara. See algus mõjub peaaegu feminist- 
likuna, tuues samas esile kõik loo seisu- 
kohalt olulised teemad: naiste masen- 
dav olukord (Taarka ema varasemad ra- 
sedused on katkenud kas raske töö või 
mehe peksmise tõttu, elu joodikust me- 
he kõrval); alkoholismi laastav mõju; 
hõbeehted kui naise eneseväärikuse, 
majandusliku staatuse ja tulevikuvälja- 
vaadete allikas; Taarka kui Teine, võõ- 
ras, väljaarvatu (Taarka eriline lauluan- 


ne ja sõnaseadmisoskus, töö kui väärtu- 
se alahindamine, joodikust isalt päritud 
häbi, vaesus ning keevaline mustlase- 
loomus). 

Lavastuses pole seda küll rõhutatud, 
kuid Taarka erines teistest ka välimuse 
poolest. Anna Raudkats on kirjeldanud: 
» Tema tulised silmad otsekui põlesivad, 
ja ülepea oli kogu tema olekus palju 
temperementi ja midagi metsikut, must- 
lase taolist” (kavaleht). Näidendiski põ- 
latakse Taarka miniana ära, sest ta on 
vaene ning teistsugune, inetu: , Ta um 
tõistõ, tä om ilodu, esä verd” (Kauksi 
Ülle 2004: 23). 

Siinkohal meenuvad mõned Taarka 
looga paralleelsed Setomaal aset leid- 
nud seigad. Teise maailmasõja ajal sün- 
dis ühes seto peres tõmmutverd tüdruk. 
Kuna tema vanemad esindasid pigem 
kartulikoorevärvi juustega kahvanägu- 
sid, siis oldi külas küllaltki veendunud, 
et selle lapse isaks on mõni mustlane. 
Võõrad hakkasidki tüdrukut kutsuma 

Väisaneni (Veikko Täär) külaskäik 1913. aastal kujuneb märgilise tähtsusega 


sündmuseks nii Taarka kui kogu seto kogukonna elus, sest selle tulemusena 
kutsutakse Taarka Soome presidendile laulma. Marje Metsur (perenaine). 


mustlaseks või mustakeseks. Mul on 
põhjust uskuda, et tegemist oli siiski väi- 
kese geneetilise vingerpussiga. Nii et 
geenid ees, traumad taga! Ehete kunagi- 
sest fundamentaalsest tähtsusest seto 
naise elus annavad tunnistust paaril 
korral kuuldud pihtimused mõne vane- 
ma naise suust: ,, Mul hõpõt õs olõ ja ma 
tuuperäst pidol ka taha-õs kävvü.” Tsä- 
poskad ei mõjutanud mitte ainult tüdru- 
ku mehelesaamist, vaid ka tema enese- 
väärikust. 

Teine pilt kujutabki seto külapidu 
ehk kirmaskit, kus laval toimuva üldise 
möllu sees tuleb ometi ilmsiks, et Taar- 
kat külas millegipärast kiusatakse. (Näi- 
dendis näidatakse ja öeldakse need põh- 
jused selgesti välja.) Järgmistes stseeni- 
des näeb vaataja, kuidas Taarka käib 
pulmas eeslauljaks, mõistes, et vaevalt 
ta oma pulmas kunagi laulda saab; kui- 
das tema eluaegne armastus Vasso käib 
salaja Taarka juures saunas küla peal; 
kuidas Taarkale sünnivad kaksikud; 

kuidas üks laps maha maetakse (Taarka 
viiest lapsest kolm surid); kuidas ta käib 
mööda küla laulmas ja kerjamas, unus- 
tades nii mõnigi kord oma lapsed jne. 
Laval hakkab sündima vastuoluline 
kangelane”, kes tekitab nii külarahvas 
kui ka vaatajais ühekorraga imetlust ja 
hukkamõistu. Kuid palju aega ja tähele- 
panu Taarkale ei anta, sest tema lugu on 
ainult ettekäändeks ühele suuremale, 
rahvast ja kultuuri esitlevale projektile. 


Folkloorietendus — identiteedi eten- 
damine 

Juba lavastuse esimesse kolmandik- 
ku on põimitud rõhutatult palju seto 
kombestikku: kirmask, pulmad, matu- 
sed jms. Kui kirjanik on püüdnud tut- 
vustada setodele omaseid rahvakom- 
beid (mh ka sünnitamisel), siis lavastaja 
on tuginenud kõige levinumatele ste- 
reotüüpidele: rõhutatakse pidevat vii- 
najoomist (pakub viljakat pinnast jäme- 
koomikaks!) ning sellega automaatselt 


Naisuurimuses on 
juhitud tähelepanu 
sellele, kuidas 
meeste kirjutatud 
elulood 
keskenduvad 
pöördelistele 
ühiskondlikele ning 
ametialastele 
sündmustele ning 
naiste kirjutatud 
elulood keerlevad 
rohkem pere- ja 
isikliku elu ning 
vaimsete väärtuste 
(õnn, armastus) 
ümber. Sellest 
seisukohast lähtudes 
on , Taarka” 
kirjutatud ja 
lavastatud selgest 
meesvaatepunktist. 
Margus Jaanovits 
(Paulopriit 
Voolaine), 

Indrek Taalmaa 
(Setoola Sirgvo) ja 
Riho Kütsar 
(Villem Ernits). 


kaasnevat kaklemist ja noavälgutamist, 
lisaks muidugi kannavad setod kogu 
aeg pidupäevariideid ning laulavad. 
Kindlasti tuleks mainida, et kõike seda 
näeb publik autentses seto talus (hoo- 
ned ümbritsevad kindlusena suletud 
õueala), kuhu on küll toodud tükike aia- 
maad kõrvitsate, kurkide, päevalillede 
jms näol (kunstnik Iir Hermeliin), vahe- 
ajal pakutakse seto sööki, jooki ja käsi- 
tööd. , Vanemuise” , Taarka” meenutab 
kangesti XIX sajandi esimese poole Tal- 
linna saksa teatrit, kus mõnikord eten- 
dati näitemänge ka eesti keeles, et pea- 
miselt sakslastest publik saaks tutvuda 
eksootilise ainestikuga: pärismaalaste 


keele, rahvariiete ja kombestikuga. Need 
lavastused olidki tihti keskendatud min- 


gi tähtpäeva ümber: , Talgud” (1826), 
pantomiim , Jaaniõhtu Mustjõel” (1827), 
lühinäidendid rahvalaulu ja -tantsuga 
»Liso ja Ado, ehk se kawwal peigmees” 
ning ,Liso ja Ado kichlatusse pääw” 
(1829, 1830, 1831), , Talgo taggatip ehk 
peaparrandamine” (1830-1859). (Kask 
1970: 25) Sõltumata ajast ja kohast, väsi- 
vad kultuurikandjad ikka vahel , kõrg- 
kultuurist” ning laskuvad alla rahva 
sekka, et pisut lõbutseda. 

Lisaks tavapublikule raamisid , Taar- 
ka” folkloorietenduseks kaks loo-sisest 
Võõrast: eesti rahvatantsu-uurija Anna 

Raudkats (Helena Merzin) ja soome 
folklorist Armas Otto Väisanen (Veikko 
Täär). Ühelt poolt andsid nad võimalu- 
se pikemalt erinevaid laule ja laulumän- 
ge tutvustada, ning need olid siin tõesti 
huvitavad, tähendusrohked ja teatraal- 
sed, mida ei saanud kahjuks kõigi muu- 
sikanumbrite kohta öelda. Teiselt poolt 
aga toimus identiteedi konstrueerimine 
Võõraste imetlevates silmades ning 
nende tagasipeegelduses. Võõrad tun- 
dusid oma keskkonnast välja kistult pi- 
sut kohtlaste ja koomilistena nagu ikka 
(Merzini Raudkatsi literatuurne keel, 
jäägitult pühendunud noteerimine ja 
tantsusammude järelekordamine ning 
Tääri Väisaneni puine ugri segakeel, 
vaimustusest säravad silmad, kohme- 
tuse ja entusiasmi vastasjõud), kuid 
ometi sümpaatsetena, ning seda paljus- 
ki tänu näitlejate stiilitundele. 


Identiteedi etendamine sotsiaal- 
poliitilisel tasandil 

Väisaneni külaskäik 1913. aastal ku- 
juneb märgilise tähtsusega sündmuseks 
nii Taarka kui kogu seto kogukonna 
elus, sest selle tulemusena kutsutakse 
Taarka Soome presidendile laulma. 
Seks puhuks laenavad külanaised Taar- 
kale hõbeehted ning panevad talle pähe 
liniku, päästes ta nii küpse vallalise nai- 
se kahtlasest staatusest, pühitsedes ta 
ametlikult lauluemaks ning võttes ta nii 
sümboolselt kogukonda tagasi. See on 
ka esimene kord, kus vaataja näeb Taar- 
kat nutmas. Lavastuses mängiti suurde 
plaani just see Soomes käik, Võõra tun- 
nustus, mitte niivõrd aga kodune init- 
siatsioonirituaal, mis võis Taarka jaoks 
olla tähtsamgi. 

Võõra teema jätkub ka lavastuse kol- 
mandas osas, kus sündmuste keskpunk- 
ti asetatakse seto rahva valgustajad Vil- 
lem Ernits (Riho Kütsar), Paulopriit 
Voolaine (Margus Jaanovits) ja Samuel 
Sommer (Tanel Jonas). Järgnevalt käiak- 
segi läbi mitmed ühiskondliku tähtsuse- 

ga sündmused (esimene seto kongress 
1921. aastal, perekonnanimede panemi- 
ne, seto laulupidu ja lauluemade pre- 
meerimine), mis aga Taarka elu ilmselt 
eriti ei mõjutanud. Taarka kui inimene 
kaotatakse siin käest ning ta muutub 
mingiks lauluveteraniks. Naisuurimu- 
ses on juhitud tähelepanu sellele, kuidas 
meeste kirjutatud elulood keskenduvad 
pöördelistele ühiskondlikele ning ame- 
tialastele sündmustele ning naiste kirju- 
tatud elulood keerlevad rohkem pere- 
ja isikliku elu ning vaimsete väärtuste 
(õnn, armastus) ümber. Sellest seisuko- 
hast lähtudes on , Taarka” kirjutatud ja 
lavastatud selgest meesvaatepunktist. 
Nii kujunes ka lavastuse emotsionaal- 
seks kõrgpunktiks Seto hümni laulmine, 
eelkõige just lüürikasse kätketud traagi- 
lise eksistentsiaalse ja kahe maailma pii- 
ril elamise tunde pärast. Samas esitati 
Taarka emotsionaalne avanemine pä- 
rast laulupidu, hingevalu väljanutmine, 
väga vaikselt maas lamades, nii et see 
jäi peaaegu märkamatuks, lisaks varju- 
tas hetke tõsiseltvõetavust sellele eelne- 
nud purupurjus Taarka pikk kaaberda- 
mine laval. (,, Taarka” lavastajakontsept- 
sioonist võib välja lugeda karskusideo- 
loogia propagandat, sest joodikud ja 
napsutajad on tõstetud pidevalt suurde 
koomilisse plaani ning nad lõpetavad 
halvasti. Õpetlik ka eestlastele!) 

= Laarka” postkolonialistliku analüü- 
si võiks lõpetada Andres Keili puhtsü- 
damliku ülestunnistusega: , Mõneti ei ole 
alates eelmise sajandi 20. aastatest mitte 
midagi muutunud — kasiis, kui setod 
Eesti Vabariiki integreeriti, käidi neid 
vaatamas nagu indiaanlasi. Nii meiegi 
praegu.” (Keil 2005) 

Kohusetruu arvustajana pean esile 
tooma ka olulise kujundi lavastuse lõ- 
pust: Taarka tagasipöördumist koju, 
Hilana külla, aga ka manala teele, mär- 
kis Jäägeri aeglane lahkumine tagalaval 
asuvast väravast, millest läks mööda 
külatee. Indiaanireservaadi hõngu aitas 


Setode rahvuslik eneseteadvus on alati olnud nagu kahe teraga mõõk: oma ja armas, 
aga parem on teistele mitte näidata. Igaks juhuks! 


luua aga ilmselt mõne vaataja värava 
taha pargitud auto, mis kohe sellesse 
eksistentsiaalsesse pilti sattus. 


Paar märkust mängu kohta 

Noort Taarkat mängib esimeses 
stseenis harrastusnäitleja Ode Alt. Kui 
lavastustervikus sulandusid elukutseli- 
sed ja asjaarmastajad üsna hästi ning es- 
teetiliselt häirivaid hetki eriti polnud, 
siis selles võtmelise tähtsusega väga jõu- 
lises etteastes tekkis selge ebakõla ning 
noornäitleja väikese lavakogemuse tõt- 
tu ka oluline infokadu. See kaval ja kont- 
septuaalne tütre-ema salajasele sideme- 
le rajatud rollijaotus ennast tehniliselt 
siiski ei õigusta. Seda enam, et Merle 
Jääger on üks neist vähestest eesti näitle- 


Alan Proosa fotod 


jannadest, kes valdab totaalse ümberke- 
hastumise kunsti ning on mänginud rol- 
le preilikestest vanaeitedeni, nii et ka 
tütarlapse etendamine poleks talle min- 
git raskust valmistanud. Väikese aru- 
saamatuse põhjustas samas Metsuri ja 
Jaanovitsi suur vanusevahe abikaasade 
rollis, aga olgu, teater on ju mäng. Kui 
ühes stseenis kasutatakse kaht vastand- 
likku printsiipi, realistlikku ja tinglikku, 
siis tekib tahtmatult küsimus: ,miks?”. 

Mängulise ja humoorika põhitooni- 
ga lavastuses on vähemalt üks jämekoo- 
miline stseen, mis rikkus igasuguse hea 
maitse piire. Taarka käib koos oma tütre 
Tatjoga (Alina Karmazina) külas laul- 
mas ja kerjamas. Tatjo küll häbeneb, aga 
ema elurõõm võidab kõik eelarvamu- 

sed. Ühte tallu saabudes hakkab Tatjo 
pidurdamatult leiba, pekki ja piima vit- 
sutama, peremees (Tanel Jonas) hüpleb, 
iharast rõõmust põlvi lõua alla kisku- 
des, ning lahkudes peidavad ema-tütar 
kogu laual leiduva toidutagavara, käte- 
rätiku ning lilled põue. Nalja nabani! 
Kontrolletendusel oli raske aru saada, 
et Tatjo pidi kannatama vaimse puude 
all. Teisel vaatamisel mõjus tüdruku 
käitumine aga tõesti kummaliselt ja 
õõvastavalt, nii et tulemuseks oli õudne- 
naljakas vaatepilt. Epiloogis tõuseb Tat- 
jo vaimse tervise teema küll uuesti, aga 
siis juba seoses ema surmaga. 
Lavastuses tegid säravad osad Merle 
Jääger ja Marje Metsur, kuigi Jäägeri 
Taarka jäi alla tema varasematele võru- 
keelsetele rollidele ja selle mõnest põh- 
jusest oli juttu eespool. Mõlemale oli 
iseloomulik nauditav vabadus seto kee- 
le rääkimisel ning eriliselt ekspressiivne 
autentne” kehakeel, mis kohalikke 
kombeid mitte tundvatele vaatajatele 
võis mõjuda teatraalse ülemängimise- 
na. Kõik kultuurilised praktikad sisal- 
davad üldiselt etenduslikku elementi 
ning seto kultuur on sellest eriti teadlik 
(parimaks näiteks kogu see erinevates 
väljundites avalduv rituaalne ja argine 
itkukultuur, mida ka etenduses de- 
monstreeriti). Kui feministlikud teoo- 
riad räägivad sellest, et verbaalne keel 
on meeste kehtestatud sümboolne süs- 
teem ja naised peaksid otsima oma keelt 
näiteks kehakeelest, siis võib see jääda 
esoteeriliseks ideekeseks. Setode, eriti 
seto naiste hulgas on kehaline kõnelemi- 
nenii orgaaniliselt sõnalise kõnelemise- 
ga seotud, et võib rääkida suurest hul- 
gast stereotüüpsetest sõnalis-žestilistest 
fraasidest, mis ei ole küll unikaalsed, 
kuid linnainimese jaoks üsna harjumus- 
päratud. Näiteks räti kohendamine ene- 
seväärikuse kinnitamise märgina, räti- 
otsaga pisarate kuivatamine või kuiva- 
tamise markeerimine kurbuse märgina, 
põlvili langemine šoki ja taevase halas- 

tuse palumise märgina jmt. Loodetavas- 
ti tasandas näitlejate väljenduslik keha- 
keel ka keelebarjääre. 

Setode loomupärasest performatiiv- 
susest andis märku ka kohalike näitle- 
jate, lauljate ja pillimeeste üllatav lava- 
line vabadus (see on ilmselt ka lavastaja 
teene). Tõsi, vanemad kaldusid olema 
spontaansemad, liikuvamad. Eraldi tu- 
leks esile tõsta Anita Punamäe sisemise 
pingega esitatud laulik Toomkat ja tema 
võistulaulmist, -sõimlemist Taarkaga. 
Ebaloomulik, lavastatud oli ainult nei- 
dude liikumine ühes kobaras nn näitle- 
misstseenides (valgete rätikute tõttu 
meenutas see lambakarja, mitte tüdru- 
kuid), lauldes selline veider liikumis- 
muster kadus. 


Varjatud potentsiaalist 

Taarka loos ja lavastuse meeskonnas 
on peidus tohutu potentsiaal: kokku on 
saanud kolm väga jõulist, karismaatilist 
ning hullu Lõuna-Eesti naisrebelit, kõik 
kolm veel kunstnikud pealekauba. Taar- 
ka kui külasant, vallasema, tööpõlgur, 
liiderdaja ja väsimatu laulik — tõeline 
sotsiaalne hälvik! Kauksi Ülle ise on 
paljulapseline ema, kirjanik ning väsi- 
matu võrokene — sotsiaalses mõõtka- 
vas kindlasti teatud marginaal. Merle 
Jääger — avalikult seto, endine punkar, 
näitleja, luuletaja, sõdur. Ei pääse ka 
Jääger (kas siit see armastus relvade 
vastu?) esindama traditsioonilist ette- 
kujutust eesti naisest! Torkab kohe valu- 
sasti silma, et neil kolmel naisel on väga 
palju ühist. Kuid ei elustunud laval 
Taarka ega paistnud välja, et kirjanik 
või peaosatäitja oleksid saanud või taht- 
nud end inimeste ja naistena isiklikult 
mängu panna. Tõsi, eneseväärikust ja 
mängurõõmu nägin mõlema nägudel, 
aga sellest jäi kuidagi väheks. 

Bryant Alexander on teatriuurimises 
laiemalt käibele toonud mõiste ,,genera- 
tiivne autobiograafia”, mida ta definee- 
rib kui performatiivset vastust tähen- 


duslikule kohtumisele autobiograafilise 
teisega. Generatiivset autobiograafiat 
võib võrrelda tegelasega samastumise- 
ga, kuid selle aluseks on intertekstuaal- 
ne identiteet: tegelase, näitleja ja vaataja 
identiteetide segunemine. See on olu- 
kord, kus fiktsionaalne kohtumine teise- 
ga suunab nii näitlejat kui ka vaatajat 
meenutama ja uurima oma vastavaid 
kogemusi, töötama oma autobiograafia- 
ga (Alexander 2000). ,, Taarkat“ lugedes 
ja vaadates tekkis mitmeid painavaid 
küsimusi. Kas tõesti ei puudutanud ke- 
dagi see, mis tunne on olla naine ja 
kunstnik XIX sajandi lõpu agraarses 
seto külaühiskonnas või XXI sajandi al- 
guse kapitalikogumisele orienteeritud 
linnaühiskonnas? Ja mida tähendab olla 
seejuures veel paljulapseline ema — 
roll, mis eeldab suurt enesesalgamist ja 
peaks justkui olema vastuolus kunstni- 
kukutsumusega? Ja kes ning miks tun- 
nevad, et nad on surutud ühiskonna 
marginaaliasse, et neilt on võetud pea- 
aegu igasugune valikuvõimalus? Ja mi- 
da tähendab olla seto või võroke? 

Näiteks Obinitsas elav ja , Taarkas” 
kaasa mängiv Maarja Hõrn tunnistas 
avameelselt: ,,See on ilmselt jäänud nõu- 
kogude ajast, et üsna paljudele külaela- 
nikele ei meeldi ,,setotamine”, et see on 
nagu häbiasi. Meie klass sai omavahel 
hästi läbi ja vähemalt minu kuuldes sel- 
lepärast ei mõnitatud“ (Kivimaa 2005). 
Setode rahvuslik eneseteadvus on alati 
olnud nagu kahe teraga mõõk: oma ja 
armas, aga parem on teistele mitte näi- 
data. Igaks juhuks! 

Mitmed lavastuse probleemid peitu- 
vad muidugi näidendis, kuid ei saa 
mööda vaadata sellest, et lavastaja ning 
näitlejad on mõtlevad inimesed, koge- 
mustega professionaalid, ning drama- 
turgiline tekst pole eesti teatris puutu- 
matu pühadus. , Taarka” ilmus trükist 
juba 2004. aastal, seega oli võimalus 
teksti varem või hiljem kohendada, seda 
enam, et näitekirjanik ise osales proovi- 


des ja lavastuses. Võib siis järeldada, et 
näidend rahuldas kõiki ning tekstilistest 
rikkustest sorteeriti välja see, mis sobi- 
tub traditsioonilise suvelavastuse maat- 
riksiga: lõbus lihtsakoeline vaatemäng 
mõnes Eestimaa ilusas kohas. Kui mui- 
dugi tegijad ei taha tunnistada oma os- 
kamatust või laiskust. 

Suvelavastuste arvustusi on heaks 
tavaks lõpetada niimoodi: , Inimesed 
said veeta Obinitsas toreda õhtupooliku 
ja kokku võttes tõi see projekt nii esine- 
jatele kui ka vaatajatele ilmselt rohkem 
rõõmu kui kurvastust.“ Aga mida tä- 
hendab sõna ,,tore“? Kas see ei ole ühe 
kunstiprojekti jaoks ikkagi liiga leige 
väljend? Kuna , Taarkas“ nappis süga- 
vust või traagikat ning puudus tõsisem 
ambitsioon, siis ei tõusnud ka lavastus 
lendu, kunstiime jäi sündimata, katarsis 
kogemata. 

SUVEMUINASJUTT LEIGOL 


Vaateid ja võrdlusi 
LUULE EPNER 


William Shakespeare, ,, Suveöö unenägu“. 
Lavastajad: Tõnu Lensment ja Taago 
Tubin. Kunstnik: Liina Tepand. Tule- 
kunst: Tõnu Tamm. Muusika: Aivar Tõn- 
so. Osades: Ain Lutsepp, Jaan Rekkor, 
Guido Kangur, Laine Mägi, Tõnu Oja, 
Viire Valdma, Hilje Murel, Evald Aavik, 
Peeter Volkonski, Ines Aru, Tarmo Taga- 
mets, Agu Trolla, Mart Usin, Glen Kelp, 
Meinhard Uiga, Peeter Pai jt. , Ludus 
Rusticuse“ esietendus 27. VII 2005 Leigo 
vanal järvel. 


Asudes lähivaatlema mõnd lavas- 
tust, tuleb vaatlejal otsustada, kuidas se- 
da kontekstualiseerida. Taustu ja tingi- 
musi, mis mõjutavad teatrisündmuse 
identiteeti ja vastuvõttu, on palju ja mit- 
mesuguseid, sest teater toimib vastas- 
tikku seotud ideoloogiliste, majandusli- 
ke, sotsiaalsete, eetiliste, esteetiliste jne 
süsteemide ja ideede mõjuväljas (Postle- 
wait 1991: 165). Valida potentsiaalsete 
raamistike seast välja need, mis on min- 
gi lavastuse jaoks relevantsed, ei ole 
lihtne ülesanne, olgu peale, et alati saab 
valikut õigustada isiklike huvide ja kal- 
duvustega — üht erutab uue teooria 
töölepanek, teist võrdlus teatriloolise 
traditsiooniga, kolmandat võib-olla la- 
vastuse positsioon teatriturul. Tänavu 
suvel Leigo talu mail mängitud ,, Suveöö 
unenägu” (lavastajad Tõnu Lensment ja 
Taago Tubin) võiks muu hulgas olla näi- 
de sellest, kuidas konteksti üsna jõuli- 

selt ette konstrueeritakse. Kindlasti pole 
selle mõjust prii ka siinkirjutaja, kes näi- 
teks teab, et tema tekst ilmub ,Teater. 
Muusika. Kino” lõunaeesti kultuurile 
pühendatud erinumbris. Mis siis ikka, 
võtkem väljakutse vastu, nagu on moes 
ütelda. 

Võru kontekst aktualiseeriti üpris 
üheselt , Suveöö unenäo” eeltutvustus- 
tes, kus anti teada, et käsitöölisi hakka- 
vad mängima Võru Teatriateljee harras- 
tusnäitlejad ja nad teevad seda selges 
võru keeles. Juba veebruaris, artiklisarja 
» Leatritüki sünnilugu” välja kuulutades 
(sarjast paraku asja ei saanud), kirjutas 
» Postimehe” reporter Andres Keil, et te- 
gemist on regionaalsele arengule suuna- 
tud projektiga ning lavastuse kontsept- 
sioon olevat osalt üles ehitatud profes- 
sionaalide— harrastajate ning eesti — võ- 
ru keele vastandusele (Keil 2005 a). Mai- 
kuus harrastajate üht proovi kirjeldades 
nägi ta valmivas lavastuses integrat- 
siooniprotsessi avaldust (Keil 2005 b). 
Esietendust arvustades ei maini kriitik 
aga kummalisel kombel võrukeelseid 
käsitöölisi enam sõnagagi, vaid kiidab 
hoopis lavastaja meeleolu- ja õhkkonna- 
loomise oskust (Keil 2005 c). Samasugu- 
ne nihe leidis aset , Eesti Päevalehes”: 
enne esietendust reklaampealkiri ,,Es- 
makordselt kõlab võrukeelne Shakes- 
peare”, pärast aga rääkis arvustaja 
Andres Laasik peamiselt lavastaja võit- 
lusest loodusega. Tõsi, erinevalt ,, Posti- 

Vaataja naudingu oluliseks koostisosaks võinuks olla imetlus ja imestus selle üle, mis 


kõik (suve)teatris võimalik on ja kuidas trumbatakse üle loodusjõud. Ain Lutsepp 


(Puck). 


mehe” ametivennast põhjendas ta sää- 
rast kannapööret: idee tuua käsitööliste 
stseenide kaudu sisse kohalik teema 
paistnud esialgu huvitav, kuid ei olevat 
realiseerunud suure õnnestumisena 
(Laasik 2005). 

Usaldades eelreklaami, tuleks lavas- 
tust käsitleda interkultuurilise teatri il- 
minguna, mis on eesti teatris uudne ja 
atraktiivne. Sellises teoreetilises viite- 
raamistikus annaks ,, Suveöö unenägu” 
ju interpreteerida küll, kuigi esteetilisi 
dominante see nähtavasti ei ava. Täpse- 
mat määratlust otsides võib põhimõtte- 
liseks vaidlusküsimuseks tõusta see, kas 
tegemist on intra- võiinterkultuurilisu- 
sega. Vastus oleneb võru keele ja kul- 
tuuri staatuse määratlemisest: kas eesti 
keele murre või iseseisev regionaalkeel, 
kas ,üldeesti” kultuuri lokaalne variant 
või teine kultuur (või eesti kultuuri Tei- 
ne, kui soovite). Siit edasi: kas tuleks 
rääkida eesti kultuuri hääbumisohus 
osa taasavastamisest ja väärtustamisest 
teatri vahenditega (intrakultuurilisus) 
või eri kultuuride kokkupõimimisest 


(interkultuurilisus); viimasel juhul — 
kas dialoogist või võitlusest hegemooni- 
lise ja allutatud kultuuri vahel? Näib, 
et ehkki argumenteerida saab ka esime- 
se vaatekoha kasuks, on võru kultuuri- 
identiteet praeguseks nii kindlalt välja 
kujunenud (kujundatud), et on olemas 
laialdane valmidus aktsepteerida seda 
teisena või vähemasti olemuslikult teist- 
sugusena kui põhjaeesti kultuur. Niisiis 
interkultuurilisus; veel täpsemalt saab 
aga ,,Suveöö unenägu” kontseptualisee- 
rida multi- ehk antud juhul bikultuuri- 
lise teatrina, mille aluseks on Patrice Pa- 
vis” sõnul eri etniliste ja lingvistiliste 
rühmade vastastikused mõjud ja kus 
väärtustatakse kultuuriliste kogukon- 
dade koostööd, nägemata selles ohtu 
rahvuslikule identiteedile (ref: Schech- 
ner 2002: 252). 

Ometi tundub, et kahe kultuuri kom- 
bineerimine ,, Suveöö unenäos” ei and- 
nudnii huvitavat tulemust, kui võinuks 
oodata, ega mõjutanud kuigivõrd üld- 
kontseptsiooni. Mahult ei ole käsitöölis- 
te osa juba algtekstis väga suur (ajakir- 

janduses kõlanud väide, et võru keeli 
kantavat ette veidi alla poole tekstima- 
hust, on ilmne liialdus), peale selle esi- 
tasid nad Pyramuse ja Thisbe loo siiski 
eesti kirjakeeles, vürtsitades seda üksi- 
kute võrukeelsete sõnadega, nagu prigu 
või pini — mille peale Hermia uudishi- 
mulikult küsis: ,, Mis see pini on?” Põhi- 
liselt toimis võru keel — mille kõla on 
ju iseenesest kena kuulata — Shakes- 
peare'i , madala”, lihtrahvaliku keele- 
registri osavalt leitud tõlkevastena, sti- 
listilise eristusena. Hoopis võimsama 
kultuurilise nihestuse andnuks kõrg- 
stiilse värsskõne tõlkimine võrukeelseks 
— kohe meenub Riho Kütsari esitatud 
võrukeelne monoloog , Olla või mitte 
olla” ühel , Vanemuise” aastapäeva- 
üritusel —, aga see pole mingil moel 
pretensioon vaadeldava lavastuse tegi- 
jatele. Võru keele kasutamise üks resul- 
taate oli käsitööliste koomilisuse mahe- 
nemine (sõnakoomika asemel teise kee- 
le efekt), mis lavastuse tonaalsusega 
hästi kokku klappis. 

Teise eristava joonena lisandub võru 
keelele käsitööliste osatäitjate staatus 
harrastusnäitlejatena, millele suunas 
publiku tähelepanu ka kavaleht, kus 
toodi ära iga mehe amet eraelus. (Olgu 
meenutatud, et peale Võru harrastajate 
tegid haldjatena kaasa Varstu kooliteat- 
ri, Kõgõkogo” tütarlapsed.) Asjaarmas- 
tajatest etendajad, ühendatud kohaliku 
keelega, toodab ,,autentsuse” tähendust 
— eksole ju ikka kiidetud asjaarmasta- 
jate siirust ja pühendumust vastandina 
külmale näitlejatehnilisele meisterlikku- 
sele. Kuid jälle ei andnud võte ,,asjaar- 
mastajad mängivad asjaarmastajaid” 
Shakespeare'i komöödia opositsioonile 
oluliselt uut või ootamatut tähendust, 
ehkki mõjus värskendavalt. Võru Teat- 
riateljee näitlejad esitasid diletante, ise 
mingit näitlejatehnilist diletantlikkust 
ilmutamata, proffidega samal tasemel; 
vahva oli Peräotsa Kolla (Tarmo Taga- 
mets, kes ongi diplomeeritud näitleja) 

“õigete” näitlemispooside ja -maneeride 
edev demonstreerimine ning Vilepilli 
Vello (Agu Trolla) püüdlik ja naljakas 
travestia Thisbena. Käsitööliste tõsi- 
meelselt koomiline teatritegemine töö- 
tas küll lavastuse kommentaarina (vrd 
Peters 2005 a), kuid näidendiga ettean- 
tud viisil, nii et aadli ja lihtrahva oposit- 
siooni varjundamine võru taustadega 
jäi atraktiivseks lisaväärtuseks ja roh- 
kem vist teatritundjatest vaatajate jaoks. 

Interkultuurilisuse perspektiivist on 
huvitav , Suveöö unenägu” kõrvutada 
teise tänavusuvise suurlavastusega 
Lõuna-Eestis, milleks oli Kauksi Ülle 
» Taarka” Ain Mäeotsa režiis. Möön- 
gem, et nende kahe dramaturgiline ma- 
terjal on üpris võrreldamatu: ühel pool 
maailmakirjanduse kõrgklassika, teisel 
dokumentaalne originaalnäidend, auto- 
ri enda sõnul setu kommete ja ajaloo 
aineline opereti moodi näitemäng 
(Kauksi Ülle 2005: 170). , Taarka” pidi 
olema setu kirjanduse kehtestamise jõu- 
line akt ja samaaegu jätk juba kuju võt- 
nud professionaalse võrukeelse teatri 
traditsioonile, mille moodustavad es- 
majoones Mäeotsa enda lavastused — 
rea alguses Bernard Kangro võru keelde 
ümber pandud ,, Susi” (1995), edasi Kõi- 
vu ,,Omavahelisi jutuajamisi tädi Elli- 
ga” (1998), Kivisildniku ja Kauksi Ülle 
Pühak” (2001) ning nüüd siis ,Taar- 
ka”. Kõigis neis on kaasa teinud Merle 
Jääger ja kolme juures autori või tõlkija- 
na Kauksi Ülle. Nüüd pakkusid Mäeots 
ja kaks kanget naist, kelle juured Võru- 
maal, rahvalauluküllast setu pärimus- 
teatrit. Pannes kokku dokumentaalse 
ainese, eheda folkloori ja kohalikud as- 
jaarmastajatest laulu-tantsurühmad, kes 
olid kutseliste näitlejate suhtes suures 
arvulises ülekaalus, näeme jälle püüdu 
autentsusele, mis sedakorda tõepoolest 
determineeris esteetikat ja mõjus ka 
kontseptuaalselt. Kui ,, Suveöö unenäos” 
oli võrokeste osaks kujutada koomilises 
võtmes alamrahvast, keda aristokraa- 


Madis Kalmeti Lysanderi armastuses Hermia (Hilje Murel) 
kes noore neiu võludest hullutatud. 


did (ja publik) vaatavad lõbustatult, siis 
Taarka” vaatepunkt oli vastupidine: 
kohalik rahvas, autentse pärimuse val- 
daja ja valitseja, ülendati tüki tõeliseks 
peategelaseks. Kui , Suveöö unenäo” 
teater teatris”-stseenis kommenteerisid 
aristokraadid kerge irooniaga amatööri- 
de ponnistusi, siis , Taarka” üht emot- 
sionaalset haripunkti, Hilana Taarka eh- 
timist setu naiste poolt, pole võimatu in- 
terpreteerida ka näitleja Merle Jäägeri 
rituaalse vastuvõtmisena kohalike setu- 
de hulka, s.o teatriprofessionaali legiti- 
meerimise aktina. (Kohaliku rahva süm- 
boolset võimupositsiooni kujutas ka 
baabapraasniku stseen, kus setu tüd- 
rukud mõnuga mõnitasid ,, Vanemuise” 
meesnäitlejaid — muidugi nende tege- 
lasi, aga lisanükkega.) Autentse setu 
kultuuri väärtustav vastandamine sel- 
lesse mittekuuluvatele ,,võõrastele” oli 
usutavasti ka põhjus, miks rahvaluule- 
uurijaid mängiti kerge koomuski laadis, 
mis permanentselt eksalteeritud Anna 
Raudkatsi (Helena Merzin) puhul terav- 
nes karikatuuriks. Küsimuseks jääb aga, 


Haide Rannakivi fotod 


vastu aimub küpset meest, 


kas , Taarka” ise kui rahvakultuuri teat- 
raliseeritud taasesitus erinebki nii väga 
omaaegsete folkloristide püüdlustest, 
mida arvati heaks pilgata. Kas oleks 
folklooripärandile toetuv teater ülepea 
võimalik, kui seda pärandit poleks ko- 
gutud ja üles kirjutatud? Mingi kriipiva 
tunde selline lahendus igatahes jättis. 
Teiselt poolt murendas autentsuse 
mõjuvälja , Taarka” etenduse ümbritse- 
mine kaubanduslik-meelelahutusliku 
sigina ja saginaga. Vaheajal sai nautida 
setude tantsu- ja lauluetteasteid, müügi- 
putkades pakuti kohalikke sööke-jooke 
ja käsitöötooteid, enne etenduse algust 
katsuti järele publiku teadmised ja jagati 
auhindu, pärast lõppu läks käima kir- 
mask jne. Seda kõike kandis ilmselt setu 
kultuuri propageerimise ja tutvustami- 
se õilis eesmärk (Setumaa maineüritus 
» Taarkast” ju teha tahetigi — vt Kono- 
nenko 2005), kuid samas raamistasid 
jõulised müügistrateegiad , Taarkat” 
ennast entusiastlikult väljapakkuva ek- 
sootilise huviväärsusena, turistliku šõu- 
na. Turismaga, lihtsustades, idealiseeri- 

des ja pakendades rahvakultuuri (vrd 
Schechner 2002: 236), aitab küll algset 
ja ehtsat säilitada ja eksponeerida, kuid 
ka moonutab seda. [Folkloori kaubaks 
muutmise ohust kirjutas , Taarkaga” 
seoses Rait Avestik (2005).] Nii andis 
Taarka” pärimusteatri lavastusena 
vastuolulisi signaale, tema enese kul- 
tuuriline identiteet oli kergelt skisofree- 
niline, nõnda et võib küsida: kui ta keh- 
testas setu pärimust, siis mida ta õieti 
kehtestas? Muidugi, ega , Suveöö une- 
nägu” ses suhtes palju erinenud, sealgi 
konkureeris lavastuse kui kunstiteose 
mõjuväljaga laadakultuuri reminist- 
sentsidega seltskondlik sündmus. 

Pöördugem tagasi kontekstualiseeri- 
mise küsimuse juurde. Kui interkultuu- 
rilise teatri teoreetilised tööriistad ,Su- 
veöö unenäo” esteetikat adekvaatselt ei 
ava, siis tuleb proovida mõnd muud vii- 
teraamistikku. Kohe pakub end välja su- 
velavastusis alati oluline tahk: etenduse 
suhestamine loodusega, kohavaimu 
mõjuvus või mõjutus. (Ka arvustuslikku 
retseptsiooni läbis märksõna ,järve- 
teater”.) Selles perspektiivis nihkub foo- 
kus ruumipoeetikale. 

Suveöö unenäo” vabaõhuetenda- 
misel on maailma teatris pikk ajalugu, 
mis nõiduslikku metsa paigutatud tege- 
vuse puhul on ka ootuspärane. Max 
Reinhardti legendaarse , Suveöö une- 
näo” (aastail 1905—1934 kokku kaks- 
teist lavastusversiooni) esimene ver- 
sioon (1905) lummas vaatajaid pöördla- 
vale püstitatud metsaga, mis koos Men- 
delssohni muusikaga olevat loonud ro- 
mantilise ja müstilise atmosfääri. Hiljem 
lavastas Reinhardt seda näidendit ka 
vabas looduses, näiteks aasal Oxfordis, 
iidsete tammede varjus, või Hollywoodi 
pargis, kuhu ,,dekoratsioonideks” istu- 
tati sadakond suurt puud ja üle ojakese 
ehitati sild jne (vt Kennedy 2004, Bojad- 
žijeva 1987). Kodumaisest teatrist on ni- 
metada Finn Poulseni , Suveöö unenä- 
gu” Tartu Toomemäel (Emajõe Suvetea- 

ter, 1999). Metsa ümbermängimist vee- 
koguks kohtas Robert Lepage'i skan- 
daalses lavastuses 1992. a (tõsi, mitte 
looduses, vaid Londoni teatrimajas), 
kus laval oli liiva ja mudaga täidetud 
bassein, mille kohal hõljus säng, ning 
näitlejad tegutsesid vee ja mudaga nii 
innukalt, et teater olevat pidanud esiri- 
dades istujaile suuri vihmakeepe jaga- 
ma (Kennedy 2004: 323). Midagi nii 
ekstreemset lavastaja Tõnu Lensment ja 
kunstnik Liina Tepand ei pakkunud, 
kuid ohtralt visuaalseid efekte küll. 
Mängupaik, Leigo turismitalu vana 
järv ja selle ümbrus Otepää kõrgustiku 
kuppelmaastikul, on õigupoolest inim- 
käega kujundatud ja vormitud maastik, 
samuti on tänu ,Leigo järvemuusika“ 
kontsertidele sellesse juba ladestunud 
kultuurilisi tähendusi. Niisiis polnud 
publikumagnetiks senitundmatu paik 
Eestimaal, vaid kõrgkultuuriliste üritus- 
tega vääristatud koha ette teada võlu. 
Lavastuse koduleheküljel lubati haarata 
mängu ,kogu ilu, mida pakub Leigo 
muinasjutuline märgala” (http:// 
www.ludusrusticus.ee), ja selle nimel 
oli tõesti pingutatud. Teatriuurija Gay 
McAuley järgi võib lavastus saada ko- 
hast (place) inspiratsiooni või olla koha 
uurimise ja kogemise vahend: mõni- 
kord pühitseb lavastus kohta, mõnikord 
kasutab kohta omaenda huvides ära, 
mõnikord aga mängib reaalse ja fiktsio- 
naalse kogemise liitekohas (McAuley 
2003: 599). ,Suveöö unenägu” paistab 
kuuluvat teise liiki, kuna ,lavastas” ak- 
tiivselt Leigo loodust näidendi fiktsioo- 
nimaailma visualiseerimise huvides — 
transformeerimaks järvemaastikku 
maagiliseks haldjariigiks. 
Mänguruun oli organiseeritud 
enam-vähem keskkonnateatri põhimõ- 
tete järgi, st püüti hõlmata kõik paigad 
Leigo järve kallastel ja vete peal. See tõi 
kaasa nn multifookuse, st vaataja pidi 
korduvalt tegema valiku mitmel pool si- 
multaanselt nähtava ja toimuva vahel. 

Guido Kanguri Demetriuse suhtumises teda visalt jälitavasse Helenasse (Viire 
Valdma) on rohkem naiste tähelepanust hellitatud mehe tüdimust kui vaenulikkust. 


Mänguruumi käsitati elastse, modellee- 
ritava looduskeskkonnana, millesse 
etendus ei sulandu, vaid mille ta aktiiv- 
selt hõlvab. Sageli kaldub loodus suve- 
teatris täitma dekoratiivse fooni rolli kui 
kaunis maastik, mida vaataja on kutsu- 
tud imetlema; vastukäiguks ongi maas- 
tiku muutmine keskkonnaks, mis haa- 
rab vaataja endasse, kuid mitte pelgalt 
iseendana, vaid lavateose fiktsionaalse 
maailmana, mida ta projitseerib (vt ka 
Saro 2002: 19). Nii toimus ka , Suveöö 
unenäos”. Paraku osutus hõlvatav ruum 
pisut liiga avaraks, vahest ka omamõjult 
vastutõrkuvaks, ning publiku ümber 
toimuva tegevuse jälgimine oma istme- 
tele (muide, väga ebamugavatele) nae- 
lutatud vaatajate jaoks õige pinguta- 
vaks. Esietenduse järel nurises kriitika 
ühel häälel lavastuse alguse üle, mis oli 
paigutatud mäenõlvale publiku selja 
taha; minu nähtud etendusel oli stseen 
üle kantud platvormsaarele järvel ning 
valge linaga laud ja muu atribuutika 
üleval mäel taandunud kujundusele- 
mendiks. Kuid mänguruumi venitasid 


välja ka näitlejate, eeskätt armastajapaa- 
ride liikumine vahekäigus ja külgedel, 
eriti aga lõkketuledega dekoreeritud 
vastaskalda mänguvõtt — sinna sõideti 
parvega üle järve ja joosti ümber järve, 
sealt saabusid jalgratastega käsitööli- 
sed-kohalikud jne. Vastaskallas ei olnud 
looduskaunis ,lavatagune“ mängust 
vabadele näitlejatele, vaid sinna oli pai- 
gutatud mõni oluline sündmuski, nagu 
Titania uinutamine võlulillega. Kui pi- 
kad vahemaad võtsid mõnikord tarbe- 
tult tempot mahaning kippusid hajuta- 
ma tegevust, siis halb helivõimendus te- 
gi sedasama tekstiga, nii et kohati võis 
olla päris raske viia kokku kuskil kaugel 
viibiv näitleja, tegelane (kes räägib?) ja 
tekst. (On kurioossevõitu, et Leigol 
mängitud sõnalavastuse kavalehele 
pandi loo ümberjutustus, justkui aima- 
tes, et vaataja võib narratiivi jälgimisega 
kimpu jääda, eriti kui , Vanemuise” sa- 
manimelise balletilavastuse kavalehel 
tavapärast libretot ei leidunud — kuid 
tantsukeeli jutustatuna oli lugu abso- 
luutselt loetav.) 

On ilmselt paratamatu, et vabaõhu- 
lavastuses läheb kaotsi Shakespeare'i 
ruumi-dihhotoomia — Ateena (tsivili- 
seeritud elu reeglite järgi) versus mets 
(tunnete ja tungide vabadus). Praktilis- 
tel põhjustel mängiti õukonnastseene 
selsamal saarel, kus armastajate metsa- 
seiklusigi, ent kuna mängupaiga muu- 
tuv tähendus kuulub teatritinglikkuse 
hulka, millega oleme harjunud, ei tekki- 
nud sellest segadust. Jättes Ateena välja, 
võib ikkagi öelda, et fiktsionaalse maail- 
ma ja mänguruumi suhe ei põhinenud 
päriselt visuaalsel analoogial — märksa 
lähemalt olid need seotud lavastuses 
Toomemäel, suure kivi ümber, kõrgete 
puudeall. Shakespeare'i suveöist metsa 
asendasid suveõhtune järv ja saar, mil- 
lest tulenes mitmesuguseid muudatusi, 
alates tekstikohendustest kuni Demet- 
riuse (Guido Kangur) ja Lysanderi (Ma- 
dis Kalmet) triivimiseni parvedel, sel- 
met ekselda udus, näitlejannade Hilje 
Mureli ja Viire Valdma füüsilist kõrg- 
vormi tunnistavad ujumisretked ja mit- 
med vettekukkumised kaasa arvatud. 
Mingeid suuremat sorti ümbertõlgen- 
dusi ülekanne metsast järvele minu 
arust kaasa ei toonud. Küll aga seadis 
kunstniku ja lavastaja ette keerulise- 
maid ülesandeid, sest küllap on veeko- 
gu raskem kaasa mängima panna kui 
puid ja kive. Need ülesanded lahendati 
efektselt ning kunstiliseks dominandiks 
paistiski tõusvat teatriimede (või -trik- 
kide) abiga loodud maagia ja muinas- 
jutt. Vaataja naudingu oluliseks koostis- 
osaks võinuks olla imetlus ja imestus 
selle üle, mis kõik (suve)teatris võimalik 
on ja kuidas trumbatakse üle loodus- 
jõud. Juba etenduse algus oli nõiduslik 
— Puck (Ain Lutsepp) kõndimas mõõ- 
detud sammul mööda veepinda järvel 
seisva pimestavvalge voodini. Hiljem 
demonstreeris vee peal käimise võimet 
ka haldjakuningas Oberon (Jaan Rek- 
kor), ja isegi eesliks nõiutud Peräotsa 
Kolla omandas selle. Helenat otsima 

lendas Puck, ,veel nobedam kui tatar- 
lase nool”, sõna otseses mõttes — vihi- 
nal üle järve; järvest purskus veejuga- 
sid, Oberoni kõhutuul visualiseerus ro- 
helise raketi lennukaarena jne. Imedega 
ühines ilu: lõkked kaldal, tumeda järve 
ja vees peegelduvate tulede kaunis 
kooskõla, liuglev parv lõkerdavate 
haldjaneidudega; lisaks hellitati kuul- 
mismeelt originaalmuusikaga (helilooja 
Aivar Tõnso) muusikute trio elavas esi- 
tuses. Lavastaja ütleb oma sooviks olnu- 
vat , tungida igikestva armutungi sala- 
dusteni. Jõuda argireaalsusejärgsele tei- 
sele kooskõla tasandile, kus maised käi- 
tumisnormid ei oma inimvahelistes su- 
hetes otsustavaid tähendusi” (http:/ / 
www.ludusrusticus.ee). See teine, mit- 
teargine reaalsustasand visualiseeriti 
tõepoolest meeleolukalt ja meeliköit- 
valt. 

Küsitavam oli naturaalse ja teatraal- 
se ehk loodusliku ja kunstliku vahekor- 
ra lahendus, millega suveteatris tuleb 
alati tegelda. , Loodus, iga , päris koht”, 
mis asetseb väljaspool teatri kaitsvaid 
semiootilisi piire, on halastamatu kriitik 
teatraalsuse suhtes [- - -] igal põõsal on 
täielik õigus papist rekvisiit välja naer- 
da,” kirjutab kunstnik Liina Unt (2002: 
27). , Suveöö unenäo” kunstnik Liina 
Tepand kriitikat nähtavasti ei kartnud, 
vaid täiendas looduse loomulikku ilu 
pisut kitšilike, liialdatult ilusate detaili- 
dega: rohu sisse oli torgatud üle-elusuu- 
rusi valgeid kunstlilli, millesarnaseid, 
ainult kirevamaid, võis näha ka saarel, 
visuaalselt kunstliku (kunstipärase) ele- 
mendina mõjusid ka orkestrandid ning 
helerohelised, erkroosad, punased ja 
kollased haldjarahva kostüümid. See 
kujundus ei soovinud loodusega leebelt 
harmoneeruda, vaid ehitas selle sisse 
üsna ülbelt omaenda teatraalse ja ereda- 
värvilise maailma. 

Eespool kõneks olnud , Taarka” oli 
ka stsenograafia ja kohavaimu poolest 
Suveöö unenäost” selgesti erinev, kui 


Lensmendi ,, Suveöö unenäo” armunud on küpsemad ja elukogenumad, neis on 
vähem spontaanset emotsiooni ja rohkem sihikindlat tegutsemist oma ihaldatu 
kättesaamiseks. Vastavalt vanemad on ka Theseus (Peeter Volkonski) ja Hippolyta 
(Ines Aru) — väärikas valitsejapaar, kelle abielu ajendiks võib uskuda pigem 
poliitilist kaalutlust kui kirge. Muusikud vasakult: Tanel Paliale, Sander Saarmets ja 
Aivar Tõnso. 


mitte vastandlik. Obinitsa Seto Seltsima- 
ja vana setu kindlustalu moodi kinniehi- 
tatud õu oma etnograafiliste ja ajaloolis- 
te konnotatsioonidega on folkloorila- 
vastuse etendamiseks muidugi ideaalne 
koht, peale selle veel teatri jaoks varem 
pruukimata, publikule avastuseks. 
Võrdlemisi väike ja suletud ruum ei 
lasknud mänguenergial hajuda. Obinit- 
sas sai etendus kohavaimudelt jõudu 
ning aitas neil omakorda mõjule pääse- 
da, lir Hermeliini lavakujundus, kui se- 
da nii võib nimetada, oli aga lihtsalt vai- 
mustav. Seemneist-istikuist hoole ja 
armastusega kasvatatud hiiglaslikud 
kõrvitsad, kurgid ja kapsad, hernepee- 
nar, mitut sorti lilled, lisaks räästa all 
rippuvad sibulavanikud ja kuivatatud 
kalad — kõik see moodustas taimse 
»Aekoratsiooni”, mis sõna otseses mõt- 
tes kasvas välja loodusest ja sulandus 
absoluutse orgaanilisusega taluolustik- 
ku. Kui juurde arvata setu rahvariided 
kostüümidena ning lapsed ja loomad la- 
val (hobune ja kits, minu nähtud eten- 
dusel ka juhuslikult mänguplatsile eksi- 


nud koer), siis saame täiskomplekti eht- 
sust ja naturaalsust produtseerivaid 
võtteid. 

Nõnda pakkus Lõuna-Eesti suvetea- 
ter anno 2005 võrdlemisi erinevaid ela- 
musi. Ühelt poolt kõrgklassikat kunst- 
maastikul, mažoorseid armumänge 
teatraalses ja artistlikus stiilivõtmes, 
vürtsiks pisut kohalike rustikaalset koo- 
mikat. Teiselt poolt setu laulumängu, 
ehtsat ja oma, kus sekka ka valusamaid 
teemasid ja toone. Ega vist kumbki la- 
vastus realiseerinud oma potentsiaali, 
üks ei lummanud täielikult, teise väge 
vähendas liiga nähtav püüd pakkuda 
eksootikat neile, kes , tulevad maale n-ö 
liblikavõrguga” (Kabun 2005). Peale sel- 
le oli mõlemal etendusel probleeme heli 
ja nähtavusega. 

Rääkimata on ,, Suveöö unenäo” rol- 
lidest. Võimalik, et tegevuse üleviimine 
järvele inspireeris haldjaid kostümeeri- 
ma putukateks, kui juba loobuti müto- 
loogiliste olendite kujutamise konvent- 
sioonidest — eks või neid näha lendle- 
mas vete peal, samas kui metsas ootaks 


teater 87 


nägevat loomsemaid (või taimsemaid?) 
eluvorme. Üksiti sai reaalelulise põhjen- 
duse asjaolu, et armunud haldjaid ei 
näe. Või siiski: , Lenda ära, lepatriinu!” 
peletas pahaaimamatu Hermia haldjate 
kuningat. Kostüümidest palju kauge- 
male haldjate putuklikkus siiski ei läi- 
nud. Ain Lutsepa Puck oli ehk kõige 
loomulähedasemritsikale, kelleks ta oli 
riietatud: muretu tembutaja, kes lustli- 
kult tekitab ja lahendab armusegadusi; 
kergejalgsem, ,,õhulisema” plastikaga ja 
mõneti helgemas tonaalsuses kui Han- 
nes Kaljujärve Puck Finn Poulseni lavas- 
tuses. Lepatriinu Oberoni (Jaan Rekkor) 
ja tõreda herilase moodi Titania (Laine 
Mägi) roll sisaldasid traditsioonilist 
haldjalürismi õige vähe, ennem olid nad 
kaua koos elanud abielupaari nägu, kes 
ei saa teisiti, kui peavad teineteisega 
nääklema ja kiusu ajama, kumbki jon- 
nakalt oma õiguses kinni. Üleüldse olid 
selle lavastuse armastajad vanemad, kui 
eesti publik nägema harjunud või harju- 
tatud: ,, Suveöö unenägu” on lavastatud 
põhiliselt teatrikooli diplomitööna. Nii 
on seda mänginud VI lend 1974. a (lav 
Grigori Kromanov), XV lend 1990. a (lav 
Kalju Komissarov) ning eelmisel hooajal 
nägi rambivalgust XXII lennu versioon 
(lav Priit Pedajas). Viimase puhul, mida 
siinkirjutaja veel näinud pole, on räägi- 
tud minimalistlikust lavast ja teksti- 
kesksest, värsside ilu esiletõstvast re- 
žiist (vt Peters 2005 b), millest Lensmen- 
di stiil ilmselgelt erineb. Kui tudengila- 
vastused, aga ka Poulseni suvelavastus, 
on teinud panuse noorte näitlejate tun- 
desiirusele, siis Lensmendi , Suveöö 
unenäo” armunud on küpsemad ja elu- 
kogenumad, neis on vähem spontaanset 
emotsiooni ja rohkem sihikindlat tegut- 
semist oma ihaldatu kättesaamiseks. 
Vastavalt vanemad on ka Theseus (Pee- 
ter Volkonski) ja Hippolyta (Ines Aru) 
— väärikas valitsejapaar, kelle abielu 
ajendiks võib uskuda pigem poliitilist 
kaalutlust kui kirge. 

Ka Poulseni suvelavastuse moodsalt 
rõivastatud söakad armastajad näitasid 
iseloomu (naised rohkem kui mehed), 
nüüd on romantilisest stereotüübist veel 
enam eemaldutud, ehkki väline kaas- 
ajastamine piirdub enam-vähem meeste 
tänapäevaste ülikondade ja päikesepril- 
lidega. Guido Kanguri Demetriuse suh- 
tumises teda visalt jälitavasse Helenasse 
on rohkem naiste tähelepanust hellita- 
tud mehe tüdimust kui vaenulikkust, ja 
Madis Kalmeti Lysanderi armastuses 
Hermia vastu aimub küpset meest, kes 
noore neiu võludest hullutatud. Ka 
naiste rivaliteet on terav ja tahtmised 
tugevad, ning omavaheliste suhete se- 
gadikus löövad välja üsna ilmsed sek- 
suaalsed alamtoonid. Armunute mõõ- 
dutundeliselt moderniseeritud käitu- 
mismustrid säilitavad psühholoogilise 
usutavuse läbi kõigi loo pöörakute, nad 
on küll koomilised, kuid liialdusteta. 

Suveteatri raamistikus näeb , Suveöö 
unenägu” minu meelest välja keskmi- 
selt korraliku üritusena: leidlikud ideed, 
mis osalt takerdusid teostuse puudu- 
jääkidesse; looduse teatraliseerimise 
katsed poolel teel; huvitavate nüanssi- 
dega rollilahendused üldjoontes tradit- 
sioonilise tõlgenduse raames. Kui aga 
tänavu mängukavas olevaist/olnud 
Suveöö unenägudest” tuleks välja vali- 
da üks, siis eelistaksin hoopiski belglase 
Hugo Fanari ,, Vanemuises” lavastatud 
balletti, mille postmodernistlik stilistika 
mängib tavatähendusi kaugelt julge- 
malt ümber kui sõnalavastused. Üllatu- 
si on seal palju: Iir Hermeliini rohelise 
hiigellehe sisepinda meenutav mitme- 
tasandiline lavakonstruktsioon; põne- 
valt eklektiline haldjaskond, kus leidub 
nii animaalsust kui ka viiteid tänapäe- 
vastele meediatüüpidele ja subkultuuri- 
dele; seebiseriaali kõrgseltskonna laadis 
valitsejapaar ja karaktertüüpidena lahen- 
datud armastajad; Aivar Kallaste moela- 
vastaja Ouince, kes tantsib Tarantino in- 
tervjuud (sic!); Jaan Willem Sibula ülinal- 


Võru Teatriateljee näitlejad esitasid diletante, ise mingit näitlejatehnilist 
diletantlikkust ilmutamata, proffidega samal tasemel. Käsitöölised (vasakult): Mart 
Usin (Ribikundi Robi), Peeter Pai (Tilli Toomas), Glen Kelp (Kräbo) ja Agu Trolla 
(Vilepilli Vello). 


jakas diletant-tantsija Bottom jne. Eijulge 
küll teha üldistusi nüüdistantsuteatri 
avangardsusest sõnateatriga võrreldes, 

Haide Rannakivi fotod 


,GRUPP-80" — MÄLESTUSI 
TEATRITEGEMISEST VÕRU 


"KANDLES" 


JANIKA KRONBERG 


Uskumatu, aga tõsi — mõningatest 
sündmustest on tõepoolest möödas 
kakskümmend viis aastat. Tänavune le- 
gendaarse ,Propelleri” kontserdist ja 
«neljakümne kirja“ kirjutamisest vee- 
randsajandi möödumise tähistamine 
kergitasid taas meelde ühe tollesse aega 
kuuluva teatriloolise nähtuse, olgugi et 
omal ajal jäi see üsna perifeerseks. Ja ol- 
gugi see Võrus teatritegemist kajastavas 
muidu heas raamatus ,, Avastage Võru 
Kannel” (Võru, 2000) täiesti tähelepanu- 
ta jäänud. Kogumiku autori Silvi Jan- 
sonsi sõnul materjalipuuduse tõttu kul- 
tuurimaja arhiivis. 

Seega jääb üle pöörduda oma mälu 
ja isiklikus arhiivis paratamatult samuti 
katkendlikult säilinud dokumentide 
poole. Sest mälu on ju selektiivne, ja tol- 
laseid ajalehelõigendeid ei märganud 
mu väljakujunemata arhivaarivaist veel 
täpselt dateerida. Alles hoida aga küll. 
Järgnevalt tulebki nende põhjal kõne al- 
la üks teatritegemise katse Lõuna-Eestis 
— harrastuslik ja ebaprofessionaalne, 
võiks ju öelda, ent samas nooruslikult 
julge ja entusiastlik, ehk eksperimen- 
taalnegi nii omas ajas kui üldisemalt, 
katse, mis asjaosalistele ja küllap ka too- 
nasele publikule andis olulist vaimset 
ärgitust. 

Kunagi 1980. aasta sügisel tuli Võru 
kultuurimajja , Kannel” kokku umbes 
seitse Kreutzwaldi-nimelise Võru 1 
Keskkooli õpilast. Kutsujaks, vististi Võ- 
ru kohaliku ajalehe , Töörahva Elu” 
kaudu, oli tänavune Eesti Kultuurkapi- 
tali ,Ela ja sära” stipendiumi laureaat 
Kalev Kudu, kes pärast aastast kultuur- 
hariduse tudeerimist Tallinna Pedagoo- 
gilises Instituudis oli mingite sekelduste 
tõttu koolis sunnitud kodulinna naasma. 
Tollal oli ta tuntud eelkõige diskorina 
ja teinud oma Tallinna-aastal ka paar te- 
ledisko saadet Eesti Televisioonis. Kolm 
aastat Kalevist nooremana ja tema naab- 
rina samas majas elades olin paaril tema 
õhtul nuppe keeranud ja plaate vaheta- 
nud ning kutse peale läksin — ilma eri- 
liste vaimsete huvideta küll — koos paa- 
ri klassikaaslasega vaatama, mida kul- 
tuurimajas mingile noorsoometoodiku 
töökohale maabunud Kalev nüüd plaa- 
nib. Side teatri ja kultuuriga üldse oli 
Kalevil juba kodust kaasas — tema isa 
Ilmar Kudu oli tollal Võrus täitevkomi- 
tee kultuuriosakonna juhataja ja mängis 
ka ise paljudes Võru Rahvateatri lavas- 
tustes ning ilmselt juhendas mõnevõrra 
ka Kalevit. Niivõrd, kui poja loomulik 
isepäisus ja eksperimenteerimistung 
seda lubasid. 


»Sein”. Olime 
küll , kõigest” 
tellised seinas, 
samal ajal kui 
solistidena 
kandsid 
etenduse raskust 
Üllar Kibena ja 
Tea Maadla 
(Kõrs), kuid 
süsteemi 
destruktiivne 
mõju 
üksikisikule oli 
juba muusikast 
lähtudes 
esiplaanil ka 
selles lavastuses, 
haakudes 

» Grupp-80” 
teiste tegemiste 
ideoloogiaga. 


Kalev plaanis teha teatrit. Pealinnast 
oli ta saanud aastasele teatrialasele hari- 
dusele lisaks kaasa ka energiat ja ideid 
ning nüüd vaimse guruna pürgis neid 
meie abil ja vahest meid ka oluliselt vor- 
mides teostama. Alustasime etüüdidest 
ja eneseharimisest. Nädalas paarikord- 
sed kokkusaamised, millest ajapikku 
said proovid, algasid treeningust, hääle 
lahtitegemisest ja muust säärasest, ning 
kulgesid hilisõhtusse Kalevi soovitatud 
ja meie loetud kirjanduse arutamisega. 
Avastasime ,, Loomingu” ja ,,,Loomin- 
gu” Raamatukogu”, ahmisime endasse 


Hermann Hesse ,Stepihundi” , ainult 
hulludele” võlu, lugesime Linnart Mälli 
tõlgitud india klassikat, Mahatma Gand- 
hit ja Jawaharlal Nehru ,India avasta- 
mist”, prantsuse eksistentsialiste, poola- 
katest olid terase tähelepanu all eesti 
keeles ilmunud Stawomir Mrožeki no- 
vellid, kodumaistest autoritest lugesime 
kõige rohkem vist Mati Unti ja Arvo 
Valtoni varasemaid groteskseid novelle 
ja Jüri Üdi luulet, ilmselt ka üht-teist kä- 
sikirjalist, samuti vähest eesti keeles il- 
munud teatriteoreetilist kirjandust. Fil- 
mikunsti avastasime endi jaoks uuest 

vaatevinklist Andrei Tarkovski teoste 
kaudu. Kuidagi jõudis meieni , nelja- 
kümne kirja” koopia, mille kooli direk- 
tor Ilmar Reiman konfiskeeris, kedagi 
küll karistamata. Vastupanu süsteemile 
ei olnud teadlik, küllaga intuitiivne, põ- 
hinedes ebamäärasel äratundmisel, et 
miski on mäda selles riigis. Tollaseid 
vastukajasid ajakirjanduses ja kulisside- 
taguseid arutelusid meenutades kerkib- 
ki nime all , Grupp-80” esinenud koos- 
luse põhiteemana esile süsteemi ja ük- 
sikisiku konfliktne vahekord. Mässu- 
vaimu ja individualismi virgutasid seal- 
samas Võru kultuurimajas tollal juba te- 
gutsenud ansambel ,,Hetero”, esialgse 
ja miskipärast keelatud nimega ,,Hete- 
ronoomia”, kelle AC/DC ja Judas Priesti 
mõjuline hard rock nii mõnelgi korral 
järgnes , Grupp-80” etendustele. 

Julge pealehakkamine ilmnes grupi 
esimeses, kunagi detsembris 1980 kesk- 
kooli laval ette kantud kompositsioonis 
Kool!?”, mis saialguse õpetajaid paro- 
deerivatest etüüdidest ja oli rajatud ära- 
tundmisefektile. Tigedust selles ei ol- 
nud, vähemalt suhtusid õpetajad enda 
karikeerimisse üpris sallivalt, mässuvai- 
mu aga küll. Kalev on hiljem meenuta- 
nud veel ,Kooli” teist, radikaalsemat 
varianti, mille esitasime Vastseliinas, 
kuid selle erinevatest nüanssidest puu- 
dub mul mälestus. Igatahes lõppes la- 
vastus Juhan Viidingu luuletuse ,,Kõr- 
ged, kummalised, sopilised majad, kiire 
elu, vanad linnateed...” kooris lugemi- 
sega ja see andis kogu etendusele tuge- 
va eksistentsiaalse värvingu. 

1981. aasta kevadel esietendus 
 Grupp-80” teine, aga tagantjärele 
mõeldes kõige pretensioonikam, hull- 
julgegi ettevõtmine: tuntud poola draa- 
makirjaniku Tadeusz Rõžewiczi täis- 
pikk näidend , Kartoteek”. Kavalehel 
puudub täpne esietenduse aeg, kuid sel- 
lel on ära toodud kõik ,,Grupp-80-ga” 
koostööd teinute nimed. Peaosa, Kange- 
last, mängis muidugi Kalev ise, ja tegi 

seda hästi. Et tegelasi oli päris palju, kut- 
suti truppi juurde paar tütarlast ja män- 
giti mitut rolli. Kalev on hiljem meenu- 
tanud, et , Kartoteegis” püüdsime või- 
malikult siiralt uurida ahistavast ruu- 
mist või ,,süsteemist” eraldunud inime- 
se kannatusi, eetilisi printsiipe ja komp- 
lekse. Meelde on jäänud ühe vaataja 
arusaam lavastusest, et see oli fašismi- 
vastane. Teravik oli muidugi suunatud 
totalitaarse süsteemi vastu üldse. 

Säilinud kavaleht tunnistab ,,Grupp- 
80” kaasategemist samal kevadel ka 
ühes tantsulavastuses: 26. mail toimus 
kultuurimajas ,, Kannel” TPedl-s tantsu- 
juhtimist õppinud Ülle Meejärve diplo- 
mietendus, koreograafiline komposit- 
sioon ,Sein” — Mait Agu juhendamisel 
ja muidugi tollal värske Pink Floyd'i 
plaadi ,,The Wall” muusika järgi. Olime 
küll , kõigest” tellised seinas, samal ajal 
kui solistidena kandsid etenduse ras- 
kust Üllar Kibena ja Tea Maadla (Kõrs), 
kuid süsteemi destruktiivne mõju ük- 
sikisikule oli juba muusikast lähtudes 
esiplaanil ka selles lavastuses, haakudes 
 Grupp-80” teiste tegemiste ideoloogia- 
ga. Arvustusi selle etenduse kohta ilmus 
ka kesksetes ajalehtedes, vähemalt 
» Noorte Hääles”. 

Ilmselt sama 1981. aasta kevadel 
valmis Ülle Meejärve ja Kalevi ühistöös 
teinegi liikumisetendus, kuid üksnes 
 Grupp-80” esituses ja koomilises võt- 
mes — kriminaalballett , Hambatehni- 
ku mõistatus”, mille suure kodumaa 
reeturi paljastamisest pajatav libreto 
oleks justkui pärit mingist ajalehest, näi- 
teks ,Sirbi ja Vasara” huumorisabast. 
Mängisin spiooni, kes Lääne ees lömita- 
vale hambatehnikule heidab üle õla 
Marlboro” paki. Lavastuse vaimukai- 
ma, energilise ja vilunud kagebiidi rolli 
tegi praegune , Tallinki” raamatupidaja 
Meelis Asi, toimetades oma paljastuste- 
gevust Hatšaturjani , Mõõkade tantsu” 
saatel. Grupi lavastustes oli muusikal 
üldse väga oluline osa. 


”Sõnadeta 
vaatemäng 1”. 
Becketti tüki 
ainukest tegelast 
mängides pidin 
sisseelamiseks 
kõvasti 
tudeerima 
absurdifilosoofiat 
ja 
konspekteerisin 
Albert Camus” 3 
»Sisyphose f 
müüti” usinamalt 
kui marksismi- 
leninismi 
klassikuid millal 
iganes hiljem. 
Pildil 

Janika Kronberg. 


Vahepeal ähvardas Kalevit küll 
Nõukogude armee, kuid kuidagi õnnes- 
tus tal seda ülimalt isiksusevaenulikku 
teenistust edasi lükata. Küllap oli siingi, 
nagu paljude teiste puhul, tegemist süs- 
teemivastase mänguga. Sügisel 1981 jät- 
kas ,,Grupp-80” igatahes uue hooga, ol- 
gugi vahepeal keskkooli lõpetanute võr- 
ra vähenenud koosseisus. Kunagi 1982. 
aasta algul esietendus ,, Kandles” nelja- 
osaline kompositsioon , Lahkumine”, 
aluseks poolakate Julian Kawaleci no- 
vell , Armid” ja Stawomir Mrožeki 
»Tundmatu sõduri ausammas” ja 


» Trummilööja juhtum” ning Samuel 
Becketti lühinäidend ,,Sõnadeta vaate- 
mäng 1”. Lavastuses tegi kaasa kultuuri- 
maja kunstiline juht Kalju Liiver, män- 
gides , Armides” tundetut Meest Lakk- 
kingades, kes, ikka sedasama süsteemi 
esindades, hävitab revolvrilaskudega 
süütut ja individuaalsust manifesteeri- 
vat mängurõõmu. Lavastus tervikuna 
tõi esile Kalevi absurdilembuse, mis po- 
le teda jätnud tänaseni. Selle sügavusest 
annab tunnistust see, et Becketti tüki 
ainukest tegelast mängides pidin sisse- 
elamiseks kõvasti tudeerima absurdifi- 

Ahhiivifotod 


losoofiat ja konspekteerisin Albert Ca- 
mus" , Sisyphose müüti” usinamalt kui 
marksismi-leninismi klassikuid millal 
iganes hiljem. See lihtsustatult tegelase 
kukkumistest ja viledest, püüdluste 
mõttetustest siiski kuidagi helgesse re- 
signatsiooni — vähemalt tagantjärele 
sõnastatud toonases lavalises taotluses 
— kulgev näidend oli tegijaile õigupoo- 
lest sama pretensioonikas ettevõtmine 
kui ,,Kartoteek”, ent kuidagi, ja mitte su- 
gugi kehvasti, see õnnestus. Igal juhul 
ei raatsi siin tsiteerimata jätta üht lauset 
Kalevi ajaleheartiklist: , Meie eelmistes 

Tennessee 
Williams, 
»Elamiskõlbmatuks 
tunnistatud”. 
Maire Tuul (Willie) 
ja 

Margus Kurvits 
(Tom). 


töödes vähem rakendust leidnud J. Kron- 
berg mängib , Becketti-tükis” end huvi- 
tavaks inimeseks.”' Nojaa, ühe versioo- 
ni järgi sain sõnadeta rolli oma kehva 
diktsiooni, eriti rotatsismi tõttu, mis hili- 
semas eas on vist vähenenud. Peamiselt 
Kauksi Ülle sulest — kes parasjagu har- 
jutas kätt Tartu Riikliku Ülikooli esime- 
se kursuse žurnalistina — ilmunud ar- 
vustustes nii , Lahkumise” kui ka teiste 
lavastuste kohta jagus tunnustust kõi- 
gile osalejaile. 

Grupp-80” viimane esinemine toi- 
mus 29. aprillil 1982: taas etendati , Lah- 


T. Rožewiczi ,Kartoteek“ 


Kollaaž elust ilma vaheajata. 
Tõlkinud: Aleksander Kurtna ja Boris Kabur. 
Lavastaja: Kalev Kudu 
Kunstnik: Anu Tamm 
Valgus ia heli: Robi Koik 
Rait Raudmäe 
Tegelased ilmumise järjekorras: 


«Kangelane» Kalev Kudu 
Ema Aivi Kann 

Isa Üllar Volkov 

1. Rauk Janika Kronberg 
2. Rauk Maire Tuul 
Hääl Teki ALT Kaja Kaurson 
Olga Ruth Mets 
Onu Margus Kurvits 
Soni Meelis Asi 
Kaabu Toomas Russak 
Bobik Üllar Volkov 
Bobiku Peremees Meelis Asi 
Ettekandja Ruth Mets 
Proua Aivi Kann 


Aivi Kann 
Ruth Mets 


Paks Naine 
Temperamentne Naine 


Neiu Kaja Kaurson 
Õpetaja Teomas Russak 
Sekretär Kaja Kaurson 
Ajakirjanik Margus Kurvits 


Aeg: TÄNA ja edaspidi 


kumist”, millele aga uuslavastusena eel- 
nes Tennessee Williamsi lühinäidend 
= Elamiskõlbmatuks tunnistatud”, Tomi 
ja Willie osas meeldejäävalt Margus Kur- 
vits ja Maire Tuul, taustamuusikaks pa- 
rasjagu nende ridade kirjutamise aegu 
Tallinnas tuuritava Phil Collinsi ,In the 
Air” — kesoleks võinud tollases umbsu- 
ses ennustada hilisemat staaride paraadi 
siinmail ja eriti sellist kokkusattumist! 
Isikliku ja võõrandamatu mälestuse- 
na tollest viimasest etendusest kannan 
oma peopesal kahe õmblusega armi. 
Nimelt olid esimeses, Williamsi näiden- 
di vaatuses laval olnud mingid kangaga 
kaetud atribuudid, mis markeerisid 
raudteed, ja kangas oli tõmmatud pin- 
gule lavalaudadesse taotud naeltega. 
Vähemalt üks nael oli vaheajal jäänud 
tangidega välja kangutamata ja oma vii- 
masel kukkumisel maandusin just tolle 


»Kartoteek 


Tuntud p 


luuletaja ja dramaturgi Tadeusz Rožewiczi 
esimene os «Kartoteek» (1958) sai nii kodumaal kui 
ka välismaa 1 el tohutu menu iseks ning peaaegu sür- 
realistliku groteskiteatri alustajaks Poolas. Teose uudset 
tehnikat on nimetatud ka kollaažiks. Termin on laena- 
tud maalikunsti kus lõuendile, papile või lauatükile kinni- 
tatud pleki- ja metallitükid, nööri- ja traadijupid, ajalehe- 
väljalõiked ning nõudekillud moed vad absurdseid ja abst- 
raktseid kombinatsioone, et sümbo! la kaasaegse maailma 
kaootilisust ning absurdsust, Tema lavateoced koosnevad or- 
ganiseerimata ning omavahel seos situatsioonidest, mil- 
lest kohati kasvab koomika, nn. absurdihuumor, Sellised 
mehhanilised kleeppildid on pandud väljendama meie tehnika 
ja industrialisatsiooni ajastule iseloomulikku automaatset te- 
gevust. Rožewiczi dialoogid kubisevad sõnaraamatu märksõ- 
nade ja tähtede mehhaanili t — rivistustest, publitsistlike 
ning teaduslike tekstide tsitaatidest, tänava-argoost pärit väl- 
jenditest. 


Rožewiczi draama ei ole niivõrd umbusaldus intellektuaalse 
kultuuri vastu kui kuristiku tunnetamine vaimu- 
kultnuri kõrget sfääride ja inimese tavalise 
1 vahel, mis on ajalooliselt ilmnenud sellisel apokalüp- 
ccl viisil, et seda kunagi enam unustada ei tohi. 


A. Kurtna 


Armas vaataja! «Kartoteegi» peategelane on kollektiiv- 
ne kangelane. Ta on anonüümne, tal pole kindlat isik- 
sust, iga, elukutset, isegi mitte nime (neid vahetab ta ühtelu- 
gu). See on keegi, kes intensiivselt elab läbi sellised näh- 
tused nagu sõda, okupatsioon, kurjus, patt. Oleme arvamisel, 
et võttes peategelast eelkõige kui tunde- ja mõtteko- 
gumit oleks just see Teile esimeseks võtmeks lavategevus- 


se, etendusse sisseelamisel. 


Lavastaja 


naelapea otsa. Veidi rohkem kui kolm 
tilka verd sai seega kunsti altarile ohver- 
datud, kuigi teatri asemel olen hiljem 
rohkem pühendunud mõne muu muu- 
sa teenimisele. 

 Grupp-80” läks laiali ettekavatse- 
tult hüvastijätuetenduse ja teadliku pa- 
ratamatusega, enamasti põhjuseks osa- 
liste koolilõpetamine ja uute horisontide 
vallutamise tung. Kalev võeti siiski sõja- 
väkke. Otsekui kinnitamaks, vähemalt 
osaliselt, neid Juhan Viidingu sõnu, mi- 
da paar aastat hiljem mulle endale tsi- 
teeriti: , Kõik, kõik mu sõbrad olid sõja- 
väes.” 


Kommentaar: 
1 Kalev Kudu. ,,, Grupp-80” lahkub lavalt”. 
—,. Töörahva Elu” 29. IV 1982. 

HILISSUVI PÄÄBUL JA 
"VANEMUISE" ETENDUSED 
VALGAS 44-NDA AASTA JUUNIS 


MADIS KÕIV 


Kuid piisab sellest, lähme tagasi Int- 
sikurmu peole. Aga ei, peo kohta ei ole 
enam midagi lisada. Teeme seepärast 
hüppe ja jõuame tagasi Pääbule, sest 
seal hakkasid sündmused kiiresti arene- 
ma ning viisid meid lõpuks Rapla kirik- 
lasse lõksu ja viimases lõppkokkuvõttes 
mind siia, kus ma praegu olen ja kust 
enam pääsu pole. 

Tagasisõidu üksikasjadest ei mäleta 
kõige vähematki, ka kohta sündmuste 
jadas, kuhu tagasi jõudes sattusime, ei 
suuda enam täpselt kindlaks teha, isegi 
seda mitte, kas sakslased olid majja tul- 
nud enne meie äraminekut või olid tul- 
nud vahepeal, nii et me nende tulekut 
ei näinudki, või tulid nad alles pärast 
meid. Üldse on sündmuste järjekord 
mul segi läinud, sest too kuulus , Vane- 
muise” külaskäik Valka (3.—8. VI, nagu 
kirjutab , Postimees”) sündis umbes sa- 
mal ajal kui me Tännassilmas käisime, 
nii et ma ei teagi ütelda, oli see varem 
või oli see hiljem, kuigi seniajani tead- 
sin, et teatriskäik ja sellega seotud draa- 
ma langes hilissuvele, meie Pääbul-ole- 
mise viimastele päevadele. Nii et pean 
järjekorda korrastama ja pole sugugi 
kindel, et ma sellega hakkama saangi. 

Võib-olla ei arenenudki (kuhjunud- 
ki) sündmused nii väga kiiresti, vähe- 

maltneed, milles olime osalised või liht- 
salt tunnistajad. Pigem tuli otsustav ja 
viimane samm liiga äkki ja ootamatult, 
nii et tagantjärgi muljed justkui inertsi- 
ga jooksid kokku ja moodustasid näili- 
ku puntra dramaatiliste või lihtsalt eru- 
tavate sündmuste harudest. 

Nii tunduski siis mulle, et ema ,,ka- 
dumaminek” ,, Vanemuise” etenduste 
ajal Valgas pidi sündima pärast õhurün- 
nakut Pääbule ja umbes samal ajal, kui 
nägime pikeerivaid lennukeid Hummu- 
li kohal, kui isa sealt rattaga mööda sõitis. 

Rahulikumad sündmused lasevad 
end rahulikumalt ja tõepärasemalt ritta 
korraldada, näiteks Olterite pool oli 
sündinud muutus: valge (õieti roheline) 
maagia oli asendunud mustaga. Polnud 
selles midagi eriti erutavat, aga kumma- 
line see oli, et ka mina sellest mingil mää- 
ral nakatusin ja ei suutnud sellele vastu 
panna, võtsin maagilistest trikkidest osa 
ja osavõtmise ajal olin sama usklik kui 
nemad kahekesi, Vello oma isaga. 

Kuid Vello oma isaga siin Tõrva kan- 
dis jäävad sedapuhku jutustamata. Kui 
nad uuesti mängu tulevad, on asjad juba 
tõsisemad, ja siis on musta või valget 
maagiat hädasti tarvis, nii meil kui neil; 
kas neil sellega midagi õnnestus, ei tea 
ma ütelda, aga meil ebaõnnestus täieli- 


kult. Kuid siin Pääbu ümbruses nüüd 
muudest asjadest. 

Kui mõtlen Pääbu-suve teisele poo- 
lele, siis näen kollases hilissuve õhtu- 
valguses kihutavat ratturit. Ta jõuab Soe 
alevikku, keerab majade vahel kaupluse 
juures vasakule, sest tee teeb siin sõlme, 
siis uuesti paremale üles mäkke. Päike 
paistab madalal vasakult ja venitab pa- 
remal varju pikaks. Nagu iidaegade 
kõrgetel ratastel sõidukiga kihutab vari, 
seni kuni mäe teisel poolel tuleb rattur 
sadulast maha ja varigi teeb oma muu- 
tuse läbi, kuigi rataste kõrgus sellest ei 
vähene. Rattur olen mina. Mahatulemi- 
neon kord. Ülesmäge ei sõideta, sest rat- 
takett võib katki minna ja uut pole kus- 
kilt võtta. Olen seda kord juba ütelnud, 
aga ta kuulub sellesse algpilti ja on tolle- 
aegse jalgrattamehe esmane postulaat. 

See on sissejuhatus nägemustele; 
nagu kirjadega pildid kinos, millele 
järgneb lugu ise. 

Lugu ise võib alata sellega, et ma 
jõuan Roobe kõrtsi kohale ja Pääbu suur 
majakast paistab siit hilisõhtu hämaru- 
ses kätte. 

Üldse näen Pääbut nüüd tagantjärele 
kas heledas märtsihommikus või hilis- 
suve hämaruses. 

Midagi hämarat on selles majas iga- 
tahes — , objektiivselt” täiesti, kuigi ei 
midagi ebameeldivat selle juures. 

Nii sissejuhatus kui ,loo alguse” 
toonid on aga petlikud või vähemalt 
ühekülgsed. 

Läbi murdnud nägemuse esimestest 
piltidest, muutuvad toonid mitmekesi- 
semaks, tulevad juurde lõhnad ja hää- 
led, tunded ja meeleolud. 

Nii näen ma , Vanemuise” etenduste 
draamat samuti sügise kollases valgu- 
ses, aga nagu ma juba ütlesin, asitõen- 
did väidavad — ,, Vanemuine” oli Val- 
gas juuni algul, niisiis on valgus tegeli- 
kult varasuvise õhtu oma ja peab seega 
paistma hoopis teises toonis kui too, 
milles seda nüüd näen. 


kh A 


Madis Kõiv Võr 

Ja nagu samuti rääkisin, ei ole mul 
täiesti selge, kummale suvepoolele see 
draama kuulub. Pigem esimesele (piir 
on Põlvas käik, nagu see loomulikult 
olema peab). 

Draamast endast ei ole ma vist veel 
pajatanudki — vähemalt mitte vajaliku 
põhjalikkusega. Teen seda nüüd ja alus- 
tan sissejuhatuseks ühe juba jutustatud 
looga. See on sellest, kuidas isa ja ema 
läksid Läti-Valka kinno ja jäid ära ligi 
kella kaheni öösel ja mina ei saanud ra- 
hu ja jooksin alates kella üheteistküm- 
nest iga poole tunni tagant mööda Ku- 
perjanovit alla linna poole ,, vaatama”. 
Iga kord järjest kaugemale. Miks mööda 
Kuperjanovit ja mitte mööda Kunglat, 
ei tea ütelda. Vaist vist ütles, kuigi kui 
ema ja isa lõpuks tulid, olin mina toas 
ja parajasti alustasin uut käiku; veel 
toas, kuid juba teel uksele. Ehkki ma 
neid tänaval ei tabanud, olid nad tõesti 
mööda Kuperjanovit tulnud ja oleks 
nad kümme minutit hiljem jõudnud, 
oleksime pimedal tänaval kokku saa- 
nud, võib-olla üksteisest möödagi läi- 
nud, sest pimendamine ju oli. Aga ei, 
isa ja ema oleksin ma ära tundnud sam- 
mude kõla järgi, kui need ka vaevalt 
kuuldavad oleks olnud. 

Ants oli minuga koos üleval, ootas 
samuti kella kaheni välja, tuli vist algul 
isegi ühel korral tänavale vaatama, aga 
hilisemaid käike kaasa ei teinud, kuigi 
istus siiski üleval; miks, on raske seleta- 
da, sest se d a hirmu või muret, et kuhu 
nad siis jäänud on, ta kindlasti ei tund- 
nud ja ärkvel istumine pidi seega talle 
mõttetuna tunduma; kuid seltsi mõttes 
ta voodi ei läinud või arvas, et nii on 
huvitav, miks mina muidu magama ei 
lähe, või oli lihtsalt uudishimulik, mida 
ma lõpuks teen, kui isa ja ema ei tulegi. 

Nii või teisiti, voodi ta ei läinud. 

Ja , Vanemuise” draama ajal täpselt 
samuti. 

Kuidas see lugu päriselt algas ja mis- 
moodi see oli korraldatud, seda mäletan 

sama vähe kui toimumise aega (võin sa- 
mavõrra eksida, kui eksisin sündmuse 
ajalise paigutusega). Kuid ,, Vanemuise” 
Valga-etendustega ta seotud oli, kuigi 
võib-olla mitte algselt. See tähendab, 
võib-olla oli ema sõit Valka tarvilik min- 
gil muul põhjusel ja , Vanemuise” eten- 
dused juhtusid just sellele ajale. Või sea- 
dis ema oma vajaliku käigu selleks ajaks 
— kuna juhus seda võimaldas, või pol- 
nudki emal muid asju kui ainult neil 
etendustel käimine. 

Postimehe” järgi anti Valgas eten- 
dusi neljal päeval, ühe korra keskpäeval 
esitati kirju kava ja neli korda õhtusi 
etendusi (ühel keskpäeval esineti veel 
haiglas sõduritele). Kõik muusikažan- 
rid olid esindatud: ballett, ooper ja ope- 
rett. Niisugused on siis tõsiasjad (mida 
Valga Teataja” omalt poolt kinnitab). 

Niisiis ema sõitis ja meie jäime Ant- 
suga kahekesi Pääbule. Küllap perenai- 
ne pidi meie eest hoolt kandma, st söögi 
eest muretsema ja vaatama, et me õhtul 
kodus oleksime. Perenaine oli üldse vas- 
tutulelik inimene ja temalt võis teistsu- 
gustki abi saada, nii et ema meie pärast 
arvatavasti ei muretsenud. Millest see 
siis tuli, et mina ema pärast muretsema 
hakkasin? 

Arvan, et muutusin rahutuks juba 
päeval, ei püsinud paigal, pidin alatasa 
maantee poole vaatama. Õhtupoole, kui 
Nirgi auto tuli, kas tundsin ta sõidu 
pealt ära? Nägin ise, kuidas sõitis peatu- 
matult Pääbu tee otsast mööda, või ütles 
mõni, kes nägi, ja mina olin parajasti 
toas, või... Kus ma mujal ikka olla või- 
sin, kui ma väljas tee otsa poole ei vah- 
tinud. Toas siis veel, aga päris õhtul ma 
vaevalt enam tuppa läksingi. Ja siis hak- 
kas päike laskuma aegamööda ja läks 
aegamööda kollasemaks ja kollase- 
maks, laskus kuni augustiõhtuni välja 
(see juuni esimeste päevade päike), ja 
jälle oli Antsul igav ja käis koos minuga 
kaasas, algul teeotsani ja siis järjest kau- 
gemale Valga poole, kuni Roobe kõrtsi- 


ni välja ja kaugemalegi veel, kui hämar 
juba oli ja päike Ohne metsade taha 
kadunud. 


Need kaks hirmuelamust on eriti 
selgesti meeles, mitte just lausa oma 
asjalikes üksikasjades, oma tähendus- 
likkuses — tähendustele tähendamises 
— onnad end kõigi hilisemate hirmude 
salamehaanikasse verekaanidena külge 
— ei, isegi sisse imenud. 

Võib-olla on nad ühtlasi kõige täpse- 
mad tolle aja märgid, signaalid millele- 
gi, mis tookord õhku koormasid, vähe- 
malt on nad vältimatud komponendid, 
ilma milleta kukub aeg — see möödu- 
nu, mida McTaggarti järgi B-seeria mõõ- 
dab — kokku, hävitab A-seeria sootu- 
maks ja jätab meid ilma igavesti-nüüd 
olemisest — iseendast. 

Ikka on nüüd ja nii-nüüd, et mu hir- 
mud on koos nende märkidega — igiva- 
nadega, aga ikka praeguste tähendus- 
tega — kohal, nüüd siin, sest kust me 
lõpuks teame, kus-siin me oleme ja ku- 
nas on kunas. 

Ma ei mõista ütelda, kumb oli ras- 
kem ootamine, kas too mullusügisene 
Valgas või see nüüdne, siin Valga — Tõr- 
va maanteel, sest öö hakul me ainult seal 
olimegi, Ants ka, kes kogu lugu võttis 
mingi mänguna, mida kaasa tuleb teha, 
mis pikapeale läheb ometi igavaks, kuid 
millest pääsu pole, kui ei taha Pääbule 
tagasi minna — üksi pimedasse tuppa. 
Pererahva nelja-aastane tütar, kellega 
Ants ehk vahel mängis, oli kindlasti ma- 
gama saadetud ja hämaras köögis võis 
veel vaid perenaine askeldada. 

Ja kui ma nüüd vaatansinna ta- 
gasi (või edasi, sest ka seda ma ei tea, 
kas minevik on (ainult) ettenäidatud tu- 
levik või on ta oma olemasoluga midagi 
arusaamatut), siis näen meid kahekesi 
viimases (augustikuu) õhtuvalguses ku- 
sagil Roobe kõrtsi taga ühe torni juures 
ja Antsu sinna üles ronivat, justkui kuu- 
luks see turnimine mängu juurde, ja 


miks ei pidanud kuuluma, kui , mängu” 
kogu tegevus oli sihitud Valga poole 
vahtimisele. 

Ikka veel ootasin (kuigi enam ei loot- 
nud), et ööpimeduses tuleb auto, mis 
ema , koju” toob. 

Ei tulnud ega toonud. 

Alles järgmisel päeval, kui mu lootu- 
setutilmet juba kõik majalised olid mär- 
ganud ja mind lohutada püüdsid ning 
seletusi pakkusid, miks ema eile siis ei 
tulnud, miks ta täna hommikul ei tul- 
nud, miks... siis lõpuks ta saabus. 

«Valga Teataja” järgi pidi see olema 
teisipäevane päev — 6. juuni 1944. 

Kui kaua ma eelmisel ööl maanteel 
konutasin ja kas Ants lõpuks siiski 
mängust” ei tüdinenud ja tuppa ei läi- 
nud, magama, ja minagi viimaks, kus 
ootamine, mis nüüd oli juba ilmselgelt 
mõttetu, on sada korda raskem ja rõhu- 
vam kui väljas — maastikul —, ja kõige 
lõpuks ikkagi magama jäin, võib-olla 
koguni linade vahele, riidest lahti, pid- 
žaamas, nagu kord ja kohus, seda ,. pilt” 
enam ei näita. 

Ainult see on teada, et kuigi uni 
toob unustust ja annab kergendust”, 
on seda rängem ärkamise teine, mõni- 
kord juba esimene hetk — hirm, pea- 
aegu loomalikul kujul ja füüsilise valu- 
na, sööstab su kallale, ja tunne, et ,,seda 
ma üleeiela”, onnii tugev, etimestama 
paneb, kui palju niisuguseid hetki 
siiski on üle elatud. Need on esime- 
sed hetked, kus aju ,juba teab”, kuid ei 
suuda veel inimlikult funktsioneerida. 
Hiljem loomalik valu kaob, aju inimlik 
pool saab võidu ja hirm ja ängistus võta- 
vad samuti inimliku kuju, raskema veel, 
kuid ilma tolle orana torkiva füüsilise 
valuta. 

Algab uus ootamine ja maanteele 
vahtimine, nüüd on hirmu segunenud 
juba leinamõtted. 

Nii see küllap oli. 

Samal hommikul liitlaste maabumi- 
ne Normandias. 

Aga maei teadnud seda, stei mäleta- 
nud, alles nüüd, kui olen ajalehtede abil 
oma mälukolikambrit korrastanud ja 
teatridraama õigesse kohta (tagasi) ni- 
hutanud, tean. Kuid ei tea ikkagi, kas 
tollel hommikul, kui ema ootasin, tead- 
sin juba. Kas ema teadis, kui pärale 
jõudis? 

Kuid need arutlused on mõttetud, 
sest ei anna midagi. Kui ma ei suuda 
neid kahte sündmust, ema tagasitulekut 
ja uudist liitlaste invasioonist, ühte viia 
— jamaeisuuda —, siis ei saa ma neile 
küsimustele mälust mingit vastust — 
nad ei korreleeru seal üksteisega ja 
ainult väliste abivahenditega saan ütel- 
da: pidin ehk teadma/ei võinud veel 
teada. 

Ema tuli ja ei teinud oma äraolekust 
suuremat numbrit, ei püüdnudki end 
kuidagi välja vabandada või mind mu 
kannatuste pärast lohutada. Kõik oli te- 
ma meelest korras, pidi küll, jah, juba 
eelmisel päeval tulema, üle-eelmisel 
vaatama balletti ja ooperit, järgmisel 
päeval, kui mängiti ,Lõbusat leske”, 
tagasi sõitma — sest ei pidanud opere- 
tist lugu või polnud piletit saanud. Noh, 
aga pileti ta sai, küllap isa oma muusika- 
meeste kanalite kaudu hankis, ja siis 
kõlbas operett vaadata küll ja isegi nii, 
et lubadus tagasi tulla ununes täiesti. 
Kuid lohutus oli tagavaraks siiski ole- 
mas — mina pidinteatrisse saama ja ko- 
he sellelsamal päeval, sest rohkem eten- 
dusi avalikkusele ei antudki, täna ja 
homme, täna ballet/ooper, homme ope- 
rett ja mõlemale päevale oli isa mulle 
piletid hankinud. 

Nii et pikka seletamist — miks sa ik- 
ka ei tulnud, kui lubasid, jne — ei saa- 
nudki tulla, ka , muutustest läänerin- 
del”, kui need teada olidki, jäi rääkima- 
ta, sest pidin kohe ratta selga hüppama 
ja minema kihutama, et õhtuseks eten- 
duseks pärale jõuda. 

Eilne ootamine ja öised kannatused 
ununesid — seks korraks. Aga meelde 

olid nad ikkagi sööbinud, niivõrd, et tä- 
naseni neid mäletan, rohkemgi, suudan 
oma tundeid ja hirme taastunda. Mitte 
eisuudaainult, vaid eisuudaneid 
vältida — kui situatsioon seda ise 
nõudma hakkab. Ja kuigi ma ei suuda 
ütelda, kumb neist ootamistest oli rän- 
gem, siis ometi tean, et see viimane oli 
tähendusrikkam, sest nihkus mälus 
meie senise elamise lõppu ja on oma pil- 
diga augustihämaruses tornil turniva 
Antsuga selle märk. Oli üleüldse viima- 
ne ootamine enne suure ja lõputu oota- 
mise algust. (Unedes jätkub see suur 
tänaseni välja.) Kuhjumispunkt, mille 
ümber kogunevad teised (st tõelised) 1õ- 
pueelsed sündmused kuni selleni välja, 
etistume Rapla jaama varikatuse all, mi- 
na tunnen ühes sealsamas konutavas 
mehes ära Eduard Oja ja ema läheb alevi 
kiriklasse Vollit otsima, sest seal ütel- 
dakse olevat ta elukoht. , Ootamine 
maanteel” tuleb kevadest sügisesse, et 
kuhjumisvõimet kinnitada, et neid teisi, 
ise eemalevalgunu, laiali valgumast 
hoida. 

Pikemal mõtlemisel muutuks ta 
staatus kahtlaseks, isegi nägemustes, 
kuid veel pikema ja põhjalikuma järele- 
kaalumise järel võib-olla siiski mitte. 

Nimelt sellepärast, et mälus ja mälu- 
produtseeritud nägemustes sünnib ema 
ootamine ja suur hirm ning selle järgnev 
minuenda käimine neilsamul etendus- 
tel, mida emagi vaatas, ja sellega seotud 
elamus (nauding?) palju aega hiljem, 
pärast Põlvas käiku (ma ei hakka enam 
uuesti arutama, mis oli objektiiv- 
selt varem, mis hiljem), ja muudab 
selle viimase nägemuses külaskäiguks 
kadunud maale” — mida hiljem, kui 
kõik teisiti läks, kui kavatsetud oli, tuli 
uuesti luua. 

Ma ei targuta nende fantoomide üle 
pikemalt, räägin neist kahest etenduse- 
õhtust, mille pärast , suurt hirmu” pidin 
tundma — siis kui ema neil käis — ja 
«suurt häämeelt”, kui järgmisel kahel 


päeval ise neil käisin. Koos isaga, kes 
vaatas vist mõlemad etendused kaks 
korda läbi. Muusikamehe asi ja küllap 
tal , kroonu moosekandina” oli ka vaba 
sissepääs. 

suur häämeel” algas küll üsna na- 
dilt ja madalalt, sest esimesel õhtul oli 
kavas ballett ja ooper. Balleti pealkirja 
ega autorit ei mäleta, aga kui uskuda 3. 
juuni , Valga Teatajat”, siis tean tagant- 
järele, et balleti nimi oli , Sügis” ja kuna 
leht midagi autori kohta ei ütle, siis jään- 
gi selles asjas ignorandiks. Omaenda 
mälust leian vaid üsna vastikut puu- 
klotside klõbinat, ka saan sealtsamast 
allikast kätte, et klõbinat tegi peamiselt 
lühikeses seelikus ja muidu niisugustes 
riietes, et jättis mulje, et peale seelikuju- 
pi tal seljas muud polnudki, ühesõnaga, 
peaaegu alasti lehma moodi naisterah- 
vas koos ühe samuti üsna palja (aga 
meesterahva puhul on niisugust asja 
palju raskem imiteerida — tedagi miks) 
noormehega, kes teda taga ajas ja, nagu 
ma aru sain, lõpuks kinni püüdis, mis- 
peale ,lehm” ta käte vahel ripendama 
jäi, umbes nii, nagu oleks surnud. Olek- 
sin heameelega ära tulnud ja jalutussaa- 
lis oodanud, kuni uus etendus algab, 
sest seda kõike oli üsna raske taluda, 
aga isa istus siinsamas mu kõrval ja te- 
ma olekust võis selgesti välja lugeda — 
kui muusikameheks tahad saada, kan- 
nata ära, sest kogu lugu käis orkestri, st 
muusika saatel, mida klõbin just eriti ei 
seganud — ja vastupidi ka; ehkki muu- 
sikast ei mäleta vähimatki, aga orkestrit 
ja dirigenti siiski, niisiis muusika pidi 
olema. 

Ehk polnudki etendus ja esitus nii 
lõpmata vilets või mina kõrgema kunsti 
vastuvõtmiseks liiga noor ja treenimata 
— lihtsalt, pole ma balletti kunagi hästi 
talunud ja sellega see algas — või vastu- 
pidi, etalgus nii talumatu oli, pole suut- 
nud sellest algiiveldusest elu lõpuni pä- 
riselt lahti saada ja ühtegi elavat balleti- 
etendust nautida. 


Imre Kälmän, , Silva“. Lavastaja Udo 
Väljaots. Endel Aimre (Edvin) ja Elo 
Tamul (Silva). Esietendus 17. 1 1947 
» Vanemuises“. 


Ja kummaline veel, mingi erootiline 
elamus võinuks ju ometi sündida, sest 
lehm” paistis minu kohalt vaadatuna ju 
päris paljas ja lühike seelikujupp toonitas 
seda eriti, kuid mitte mingit erutust ei 
sündinud — tõesti, niisama vähe kui tõe- 
line lehm seda tekitada suudab, suutis 
tema seal ,Säde” seltsi püüne pääl. 

Pärast balletti ja vaheaega tuli ,,Pajat- 
sid”. Olin seda ooperit kindlasti varem 
raadiost kuulnud, mõnda juppi ehk ise- 
gi kuulanud neil pühapäevahommikus- 
tel ooperitundidel, mida isa mu meele- 
härmiks tavaliselt mängida lasi ja mis 
mulle — kui ma mingil põhjusel välja 
ei pääsenud ja toas pidin õiendama — 

enamalt jaolt masendavalt mõjus, kuid 
mis oma kõrgesitajate hääle tõttu para- 
tamatult kõrvu hakkas. Kuid raadio ka- 
dus meie majast koos ooperihommiku- 
tega. Põles kõigi teiste sõja algul inimes- 
telt äravõetud aparaatidega metalliko- 
baks, nii et kui olingi praegu etendata- 
vat ooperit kuulnud, ära ma teda igata- 
hes ei tundnud — etoleks juba kuulnud. 

Midagi muud ja lihtsamat tundsin 
ära, õieti, sain aru, nimelt: niisugune on- 
gi ooper ja kuulub seesuguse kuulami- 
seks mõeldud kraani liiki, mida püha- 
päevahommikutel raadiost ette mängiti 
(lauldi), kuid on selle liigi väga armetu 
esindaja. 

Kui ,Sügises” oli esmane ja põhiline 
puuklotside klobin, siis siin oli see tolm, 
nii otseses kui ülekantud (kuid väga lä- 
hedale üle kantud) tähenduses: kõik, 
mis laval liikus, liikus tolmus või keeru- 
tas tolmu üles, ka hääled, mis raadiost 
kuulduna olid kõlanud küll mingil moel 
(raadiopäraselt) moonutatuna, kuid 
siiski puhtalt, selgelt ja täpselt, mattusid 
siin tolmu ja kuuldavale tuli kähisev ja 
kusagilt justkui laudade vahelt väljapi- 
gistatud toon, mille kohta ei saanud 
ütelda, oli see õige või vale. Kostüümid 
ja dekoratsioonidki olid tolmust hallid. 
Intriig ise, tobe nagu ta mulle näis, pani 
end lõpuks siiski maksma, nii et etendus 
meelest ei läinud, vastupidi, koos oma 
tolmu, kähisevate häälte ja halastama- 
tult tagasivõtmatu lõpuga jäi ta kõvasti 
ja kindlasti meelde ja kuulen ja näen te- 
da ikka, kui mulle kusagil temast mõni 
ta katkend (proloog peamiselt) kõrvu 
ulatub. Aga itaalia ooperiga ei ole mu 
vahekorrad hiljemgi olnud kuigi soojad, 
nagu ka balletiga üldse (võib-olla näi- 
teks Stravinski , Püha kevad” oleks mu 
suhtumist muutnud, kuid ma ei ole seda 
kunagi laval esitatuna näinud). Kas või- 
vad mõlema antipaatia juured ulatuda 
“esmase muljeni”? Kardan, et ei. Ka kõi- 
ge puhtamad esitused (ja nemad eriti) 
sünnitavad mus terava vastumeelsuse 

ja ängistustunde, pigem oli algus isa pü- 
hapäevastes ooperikuulamise tundides 
kui tolles esimest korda elavas esituses 
laval nähtud ja kuuldud etenduses. 

Järgmisel õhtul mängiti siis , Lõbu- 
sat leske”. Eelmise päeva kogemusest 
läksin etendusele eelarvamusega, kuid 
tunnistan, kõik oli teisiti: kuhu oli kadu- 
nud eilne tolm, kuhu olid visatud puu- 
klotsid, kuidas hääled olid ennast äkki 
vabaks laulnud, kuidas kostüümid ja 
dekoratsioonid särasid? Ma nautisin 
etendust otsast lõpuni. (Ma pole kunagi 
suutnud vastu seista ka Wagneri muusi- 
ka maagiale, nii et ses suhtes on meil 
siis Hitleriga sama maitse.) Võin siiski 
oma kaitseks ütelda, et kui järgmine 
kord (palju hiljem ja teises lavastuses) 
läksin ,Lõbusat leske” vaatama, nau- 
dingut enam ei tundnud ja tulin võib- 
olla isegi enne lõppu ära. Võib-olla, aga 
võib-olla pidasin ka lõpuni vastu. Selle 
tüki naudingu imesin esimesel korral 
tühjaks. Pärast seda käisin aeg-ajalt ikka 
vaatamas operette, ,Silvat”, , Nahk- 
hiirt” ja , Mustlasparunit”, ja nautisin 
esimesel korral neidki, kuid seegi süm- 
paatia möödus kiiresti (pärast keskkoo- 
li) ja operett pigem peletas eemale kui 
tõmbas, ja kindlasti mitte sellepärast, et 
Viini ja uus-Viini operett ja see žanr üld- 
se on ennast, nagu üteldakse, tänaseks 
ammendanud, sest see, mis operetti 
asendas ja ,,kaugeltki ei ole ennast veel 
ammendanud” — muusikal —, on mind 
algusest peale jälestustundega eemale 
peletanud. Vastumeelsust Verdi ja ve- 
rismi suhtes ei saa selle tülgastusega 
võrreldagi. Midagi agressiivselt vaenu- 
likku on tema — muusikali — esteeti- 
kas. Midagi mind ja võib-olla 
ainult mind ähvardavat. Muusikali 
vastu hakkan mõttes niisamuti karjuma, 
kui tookord vanasti karjusin ja kisenda- 
sin punaste sandalettide vastu; kunagi 
ammu Aruteel. Ja mingi sugulus on neil 
kahel ,objektiivseltki” — usun seda. 
Kuid küllalt siinkohal sellest. 


Johann Strauss, 
» Nahkhiir”. 
Lavastaja 

Udo Väljaots. 
Helga Lilleorg 
(Rosalinde) ja 
Helend Peep 
(Heinrich 
Einstein). 
Esietendus 

2. XII 1949 
Vanemuises“. 


Niisiis lisandus mu filmist päritud 
armastustele (kellest ülim oli too alg- 
hiinlanna, kes filmi lõpus, kui atašee 
(kangelane) kuulas nende mõlemate 
lemmikplaati ,,Wer die Heimat liebt wie 
ich und du”, tagasi tuli — tasa — ja ta 
selja taga seisma jäi ja käed kangelase 
õlgadele pani, või jäi lihtsalt uksele ja 
ütles midagi, mille peale atašee, vaos- 
hoitud, nagu ta kogu filmi jooksul oli, 
jäi muutumatus poosis ja muutumatu 
ilmega istuma ja oma plaati kuulama. 
Seal nad siis lõpuks olid jälle koos — 
ich und du) ,, Vanemuise” lõbus lesk, kes, 
nagu hiljem osutus (siis kui teadsin 
juba, mida see nimi tähendab ja polnud 
vaid pelk trükisõna kavalehel, mida too- 
kord ehk ei viitsinud lugedagi), oli Elo 
Tamul. Kes oleks võinud seda uskuda! 


Aga sellel kõigel ei ole praegu vähi- 
matki tähendust. Peaasi ikkagi on see, 
et juuni alguse etendused nihkusid nä- 
gemuses augusti teise poolde ja Pääbul 
olemise lõppu, ja võib-olla mitte ainult 
ema ,, kadumise” pärast, kuigi peamiselt 
sellepärast siiski. Niisiis olen oma looga 
kaugelt möödas etenduste tegelikust 
ajast, kuid pole ikka veel lähedale jõud- 
nud nende , nägemusajale”. 

Hilja Rieti / TMMi foto 


PÄKARAUAKANDLE 
MÄNGUTRADITSIOON VAJAB 


ELUSTAMIST 


IGOR TÕNURIST 


Niisugust kannelt ja ka mängutehnikat 
ei esine ühelgi kandleid mängival rahval 
Soomest Leeduni, seega on ta ainult eesti 
kandlemängukultuuris kujunenud eripära- 
ne nähtus. See on nn topeltkeeltega (küla)- 
kannel, millel mängimiseks kasutatakse küll 
üldtuntud katmistehnika võtteid, kuid viisi 
mängitakse erilise rõngakujulise ,,päka- 
raua” abil. 


Eesti uuemate, XIX sajandi teisel 
poolel või XX sajandi algupoolel välja- 
kujunenud nn tsitri tüüpi külakannelde 
erinevate vormide seas torkab silma üks 
kandletüüp, millel kõik viisikeeled on 
dubleeritud poole võrra lühemate, okta- 
vi häälestatud lisakeeltega (st iga noodi 


Päkarauakannel. Meister Elmar Luhats. 

jaoks on kaks pillikeelt). Rahvas kutsub 
sellist pilli ka , topeltkeeltega kandleks”. 
Tänapäeval on seda tüüpi vanu pille 
veel mõnevõrra liikvel, kuid tavaliselt 
ei osata nendel enam mängida. Iga kan- 
neldaja, kes on proovinud seda tüüpi 
pilli sõrmitseda, on kiiresti veendunud, 
et vaid sõrmedega mängimiseks see 
kannel ei sobi — pill ei kõla hästi, sest 
sõrmega topeltkeelte näppimine ei taha 
eriti õnnestuda, kuna sõrm ei haara kor- 
raga kahte pillikeelt, peale selle on keel- 
te pinge niivõrd suur, et sõrmeotsad on 
üsna pea villis, jne. Hea, kui bassikeeli 
on vaid kolm, siis häälestatakse nad I, 
V, IV astmesse (T, D, 5). Aga kui bassi- 
keeli on rohkem? Kuidas neid häälesta- 
da ja ka mängida? 


Toan Popkovskihhi foto 


Kandlemängus 
kasutusel olnud 
näppevahendid. 
Keskel on näha 
mängurõngad 
ehk ,,mängimise 
sõrmused“. 


Näib, et sellised kandled olid eriti le- 
vinud ja osalt on veel tänini kasutusel 
eeskätt Lõuna-Eestis, Võrumaal ja Tar- 
tumaal. Sealt on nad hiljem mingil mää- 
ral levinud Eestis ka mujale, sh setude 
juurde. Ümberasujate vahendusel levis 
selline kandletüüp ka Peipsi järve taha, 
samuti muutus ka Petseri ümbruse vene 
külades ja mujalgi Pihkvamaal mõne- 
võrra venelaste muusikariistakski. Seal 
nimetatakse seda pilli gusli'ks. 

Niisugune kandletüüp on üle saja 
aasta tagasi lõplikult välja kujunenud 
ilmselt Lõuna-Eesti ida- ja kagupoolsetes 
maakondades. Esimesed dokumenteeri- 
tud andmed selliste topeltkeeltega kan- 
nelde kohta koos ülesmärgitud häälestu- 
sega pärinevad XX sajandi algusest, kui 
vene rahvapilliuurija Nikolai Privalov 
kirjeldas tol ajal Peterburis elanud Võru- 
maalt ja Tartumaalt pärit eesti kandle- 
meeste pille. Mõned nende kandled on 
Peterburi muuseumides tänini alles, mis 
tõendab, et vastav kandletüüp oli tol ajal 
juba lõplikult välja kujunenud. 

Kuna kogu kandlekultuuri leviku- 
alal Soomest Leeduni ja Loode-Vene- 
maani leidub nii vanemaid, ühest puust 
õõnestatud kandleid, kui ka uuemaid, 
reeglina ühekordsete keeltega pillitüü- 
pe, on tõenäoline, et topeltkeeltega kand- 


le väljakujunemisel võidi võtta eeskuju 
ka muudest pillidest. 

Eelkõige isegi klaverist, millel on ju 
lausa mitmekordselt dubleeritud kee- 
led. Ja on ka teada, et mõned kandle- 
meistrid on töötanud näiteks Peterburi 
ja Tartu klaverivabrikus. 

Teiseks ja vististi peamiseks eesku- 
juks olid mitmesugused eritüübilised 
saksa ja ameerika-saksa päritolu tsitrid, 
mis hakkasid XIX sajandi lõpul Eestis 
ja naabermaadeski ostupillidena laialt 
levima. Mitmesuguseid tsitreid müüdi 
näiteks Türil tegutsenud Avelinius Tõ- 
nissoni muusikaäri kaudu. Sealt said 
muuseas alguse tänapäevalgi tuntud nn 
Wanemuise kandled, millega tegeles 
tema pillimeistrist vend Ustus Toomend 
(Tõnisson). 

Et mõista topeltkeeltega kandle tek- 
kimise tagapõhja, tuleb neid tsitreid na- 
tuke iseloomustada. Tsitriteks nimeta- 
tud keelpillid jagunevad kahte põhirüh- 
ma — näppelauaga ja seega lühendata- 
vate viisikeeltega tsitter ja ilma näppe- 
lauata, nn vabade keeltega ,tsitrid”. 

Saksa rahvapärasele tsitrile on ise- 
loomulik mõne ühepikkuse viisikeelega 
(1—5) näppelaud (nagu kitarril jt), mil- 
lel mängitakse vasaku käega keeli lü- 
hendades, nagu näiteks kitarril (mängu- 

tehnika on muidugi teistsugune), kee- 
led pannakse helisema paremas käes 
oleva lipitsa või rõngaga. Saadet nopi- 
takse eriliste saatekeelte hulgast, neid 
võib olla kuni 30. Eritüübilisi näppe- 
lauaga rahvapäraseid tsitreid esineb 
Euroopas laial alal Skandinaaviast Slo- 
veenia ja Belgiani. Eestis ja Lätis olid 
omal ajal tuntud eeskätt tsitri uuemad 
saksa variandid. Need näppelauaga tsit- 
ritüübid ei muutunud aga Eestis rahva- 
päraseks (ilmselt oli oma kohalik kannel 
hingelähedasem). Kuid meie jaoks on 
nende puhul tähtis üks detail — lühen- 
datavaid viisikeeli pandi nendel helise- 
ma parema käe pöidlas oleva erilise 
rõngaga, mille väljaulatuva otsaga tõm- 
mati pillikeelt. Rõngas võis olla metallist 
või luust. 

Teine pillitüüp, tavaliselt samuti tsit- 
riks nimetatud, meenutab üldjoontes 
meie tuntud kannelt (mis tekitabki sega- 
dust pillide eristamisel). Selle põhitun- 
nus on laudadest kokkuliimitud madal 
trapetsikujuline kõlakast (selle lühem 
pikikülg võib olla ka veidi voolujoone- 
line). Näppelaud puudub! Osa madala- 
maid keeli, sh ka bassikeeled, on ühe- 
pikkused ning seejärel hakkavad viisi- 
keeled lühenema (seetõttu on trapetsi- 
kujulisel korpusel spetsiifilised, alati 
äratuntavad proportsioonid). Iga pilli- 
keel annab nagu meie kanneldelgi vaid 
ühe tooni. Justneid viisikeeli hakatakse- 
gi tasapisi dubleerima paralleelse keele- 
ga, mis on sama pikk või natuke lühem, 
kuid mitte kunagi poole võrra lühem 
nagu eesti kanneldel! Üksikute bassi- 
keelte asemele hakatakse seadma val- 
mis saateakorde ehk rahvapäraselt duu- 
re ja nii tekivad nn kitarrtsitrid. 

Neid enamasti vabrikutootena levi- 
vaid pille (laskumata praegu üksikasja- 
desse) on näiteks XIX ja XX sajandi vahe- 
tusel ilmunud Avelinius Tõnissoni 
kaupluse reklaamitrükises , Muusika- 
riistade hinnakiri” nimetatud ,rahva- 
tsitriteks”, ,akord-tsitriteks” (akord- 

zither), ,kitarr-tsitriteks” (gitarr-zither), 
 krooni-kanneldeks” (korpusel oli kroo- 
ni kujutisega kleebis), ,, tuleviku-kannel- 
deks” ja , kontsert-harfiks” (konzert-har- 
fe). Hiljem lisandub neile veel suurem 
nn Wanemuise kannel, kusjuures pea- 
aegu kõik nimetatud pillid esindavad 
vaid ühte (!) põhilist pillitüüpi (valmis 
saateduuridega). Erinev on vaid eriliste 
nuppude-klahvidega varustatud nn 
akordtsitter, millel teatud klahvile vaju- 
tades saab ka vastava akordi kätte. 

Rahva seas on selliseid pille nimeta- 
tud, suuremat vahet tegemata, vahel 
»tsitterkandleks” (!) või tavaliselt liht- 
salt , kandleks”. 

Eelnimetatud tsitrite, v.a klahvidega 
akordtsitri üheks erijooneks oli see, et 
neid soovitati mängida küljelt, st laiema 
otsa poolt (mitte pikikülje poolt, nagu 
kandlel mängitakse), st keeled olid män- 
gija suhtes perpendikulaarsed. Mõlema 
käe pöidla otsas olid aga spiraalsed rõn- 
gad, mille otstega libistati üle kahekord- 
sete keelte, neid helisema pannes. Mai- 
nitud Tõnissoni hinnakiri nimetab neid 
= mängimise rõngasteks”, mis tehti ,,cel- 
luloidist, terasest ehk uuest hõbedast”, 
samuti , kilpkonna luust”. 

Lugude mängimist hõlbustati nen- 
del pillidel veel eriliste paberist , punkt- 
nootidega”, mis asetati keelte alla. 

Tavalise kandlega harjunud eestla- 
sed üritasid algul nii ka mängida, kuid 
kiireks mänguks oli niisugune asend 
üsna ebamugav (eriti veel kui pillil olid 
samal tasandil ka pooltooni keeled peal, 
st pill oli kromaatiline). Tulemuseks oli, 
et uudne ,,tsitterkannel” pöörati harju- 
muspärasemasse asendisse ja mängiti 
nagu tavalist kannelt. Sama tehti akord- 
tsitrite puhul ka klahvidega, võttes klah- 
vid maha ja muutes instrumendi puh- 
talt viisipilliks (selliseid , kandleid” on 
Eesti muuseumides päris palju). 

Olemasolevate andmete põhjal ei 
saa praegu täpselt öelda, kellel Võru- 
või Tartumaa pillimeistritest tuli XIX 


Mängusõrmuse abiks võtmisega pandi kandlemängus aktiivselt osalema vasaku käe 
pöial, siit ka rahvapärane nimetus , päkaraud“. 


sajandi lõpukümnenditel idee konst- 
rueerida nimetatud keelpillide ajendil 
uus kannel, täpsemalt suhtes 1:'/ 7 tO- 
peltkeeltega kannel (harva on tehtud 
isegi ka kolmekordsete keeltega kand- 
leid). Selle kandle üheks iseloomulikuks 
tunnuseks on pilli kõlakaanel, pikemaid 
keeli poolitaval joonel, asuv kandlepul- 
kade — virblite — teine rida, mille külge 
kinnitatakse oktavi võrra kõrgemaks 
häälestatud lühemad keeled. Niisugust 
iseärasust vabriku tsitritel polnud. See 
oliilmselt kohalike pillimeistrite leiutis, 
mis andis kandlekõlale erilise teravama 
värvingu. Tõsi küll, vähemal määral 
ringles ka peaaegu ühepikkuste keelte- 
ga (nagu kirjeldatud tsitritelgi) topelt- 
keeltega kandleid (kaks rida virbleid 
asus kandle kõlakorpuse kaarjalt viltu- 
sel serval), kuid niisuguseid pille oli ka- 
sutusel palju vähem. Ka sellise pilli 


kõlavärv on veidi pehmem, oktavisse 
häälestatud eri pikkusega keeled anna- 
vad aga mõneti teravama kõla, mida 
väärtustati tantsumuusika tegemisel. 
Topeltkeeltega kannelde puhul eelis- 
tati katmistehnikas mängu, mida on 
rahvapäraselt nimetatud ka ,siblimis- 
tehnikaks”. Samas tehnikas mängiti ka 
ühekordsete keeltega kanneldel, enne 
kui mindi üle puhtalt noppimistehnikas 
sõrmedega mängimisele (nn sõrmekan- 
nel). Vahel on seda kirjanduses nimeta- 
tud ka harfipäraseks mänguks. 
Üldjoontes seisnes katmistehnika 
selles, et lühemate keeltega mängija 
poole asetseval kandlel summutati va- 
saku käe sõrmedega akordiks mittevaja- 
likke keeli, tõmmates seejuures paremas 
käes oleva pulgaga üle vabade keelte. 
Viisimängu võis veel täiendada, mängi- 
des vasaku käe sõrmega läbivaid noote 


muusika 107 


(mulistades”, nagu öeldi) või tippides 
paremas käes oleva pulgaga meloodia 
kõrgemaid lisanoote, haarates sama 
pulgaga aeg-ajalt ka bassikeeli (kui neid 
üldse oli). Kõrgemaid noote võis mängi- 
da ka vasaku käe pöidlaga, kuid need 
keeled ei kõlanud sama tugevalt, kui 
pulgaga haaratult. 

Nüansse võis olla teisigi, kuid põhi- 
mõte jäi samaks. 

Samal põhimõttel mängiti uuemat 
kannelt Soome keskosas Saarijärvel (kir- 
janduses tuntud kui ,Saarijärve stiil”), 
kuid soome kandled olid ühekordsete 
viisikeeltega, eripäraks oli ka kolme 
bassikeele erakordselt lai paiknevus. 

Pulgaga või luutükiga on varem kat- 
mistehnikas mängitud Lätis ja Leedus 
väheste keeltega väikekanneldel ning 
Loode-Venemaal gusli'del; üksikuid 
andmeid on Eestistki (muuseas, setu nn 
labaga kanneldel nii ainult mängitigi), 
nii et põhimõtteliselt polnud see tehnika 
eesti külakanneldajatele võõras (ehk siit 
ka väljend ,, kannelt lööma”?). Seda ha- 
kati Eestis edasi arendama vaid vasta- 
valt uute kandletüüpide omaksvõtule. 

Teiseks oluliseks uuenduseks, mis 
on iseloomulik vaadeldavale kandlele, 
oli tsitrimängust tuttav , mängimise sõr- 
muse” kasutuselevõtt. Tähtis on siinko- 
hal toonitada selle lisaseadeldise uud- 
sust katmistehnika puhul, sest sellega 
pandi mängus aktiivselt osalema vasak 
pöial, mida seni kasutati vähe, juhusli- 
kult või asendati hoopis paremas käes 
oleva pulgaga. Kokku võttes muutus 
kandle kõla ühtlasemaks ja tugeva- 
maks. Jälle on meil tegemist eesti küla- 
pillimeistrite poolt võõraste eeskujude 
loova kasutamisega, mille tulemusena 
sündis lokaalne kandlemuusika stiil! 

Tõele au andes peab mainima, et 
mängusõrmust (seda terminit on muide 
kasutanud eesti teenekas rahvapilli- 
õpetaja Eik Toivi) üritati umbes samal 
ajal ehk XX sajandi algul juurutada tsit- 
rite eeskujul ka Leedus, kus tegeldi oma 


108 


kankles'e edasiarendamisega. Paraku ei 
läinud mängurõngaga mängutehnika 
käibele (seda kasutati küll tsitrimängu 
puhul, eriti harrastasid seda kohalikud 
juudid). 

Et selgemalt eristada seda topelt- 
keeltega varustatud ja mängurõngaga 
katmistehnikas mängitavat Lõuna-Eesti 
kannelt teistest eesti kanneldest võiks 
kasutusele võtta koguni uue termini — 
päkarauakannel”, mis tugineb män- 
gurõnga rahvapärasele nimetusele ,pä- 
karaud” (päkk = pöial). 

XX sajandi jooksul on päkaraua- 
kandleid siiski üha vähemaks jäänud, 
sest osalt on see mängutehnika (nagu 
kogu katmistehnika) teatud mõttes 
muusikaliselt piiratud võimalustega, 
osalt on pehmekõlalisemat, sõrmedega 
mängimist hakatud ilusamaks pidama; 
kõrvale on aegade jooksul tulnud nop- 
pimistehnikas mäng, millel rohkem väl- 
jendusvõimalusi, jne. Valjuhäälne päka- 
rauakannel on kunagi olnud soositud 
simmanipill, kuid simmanite pidamine- 
gi onära jäänud ja lõõtspill on osutunud 
simmanitel tõsiseks konkurendiks. 

Üheks viimaseks päkarauakandle 
tuntumaks mängijaks oli Lõuna-Tartu- 
maal Ahunapalu külas elanud Aksel 
Tähnas (1911 —1997). 1950. — 1970-ndail 
aastail tegeles aga päkarauakandlega 
üsna aktiivselt Tartus elanud Räpina 
juurtega mitmekülgne rahvapillimees ja 
pillimeister Elmar Luhats (1908 —1991). 
Luhats tegutses omal ajal tulemusrik- 
kalt Tartu Ülikooli Rahvakunstian- 
sambli rahvapilliorkestris, kus ta täius- 
tas mitmeid pille. Temalt õppis seda 
tüüpi kandle käsitsemist poeg Toivo 
Luhats (sünd. 1938), kes on seda pilli 
Tallinnas tänini lastele edukalt õpeta- 
nud. Seda on ta teinud omaaegses Tal- 
linna Pioneeride- ja Koolinoorte Palees, 
mis nüüd tuntud Noorte Huvikeskus 
Kullo“ nime all. Toivo Luhatsi õpilas- 
test viivad päkarauakandle traditsiooni 
edasi sellised tuntud rahvapillimehed 


nagu isa ja poeg Andres ja Mart Abro, 
Enrik Visla, Jaagup Kippar, Toomas 
Luhats, samuti Tarmo Kivisilla ja Mar- 
gus Veenre. 

Kui Eesti Folkloori Seltsis tekkis idee 
kutsuda mänguõpiku avaldamise kau- 
du ellu päkarauakandlel mängimine, 
anda sellega ka uus elu kolikambrites 
tolmuvatele topeltkeeltega kanneldele, 
millega ei osata tänapäeval palju midagi 
ette võtta, siis oli kogemustega kandle- 
õpetaja Toivo Luhats just see mees, kelle 
poole otsustati vastava mänguõpetuse 
tegemise palvega pöörduda. Toivo Lu- 
hatsi puhul on tegemist mitmendat põl- 
ve Räpina kandi muusikatraditsiooni 
jätkava rahvapillimehega. 

Toetudes oma kogemustele ja õppe- 
materjalile, koostaski Toivo Luhats ,,Pä- 
karauakandle mänguõpetuse” käsikir- 
ja. Rahvapilliuurijana täiendas seda õpi- 


kut ajaloolise sissejuhatava osaga käes- 
oleva artikli autor, juhtumisi ka ise 
kandlemängija. Selle materjali põhjal 
valmiski käesolev ülevaatelugu Lõuna- 
Eesti päkarauakandlest ja talle omasest 
erilisest mängutehnikast. Õpik peaks 
ilmuma tuleval kevadel. 

Nadežda Rumjantseva fotod 


PÖÖRANE JA PSÜHHEDEELNE 
SETO MEESTELAUL 
Ansamblist ,Liinats'urag” 


MÄRT-MATIS LILL 


»Liinats urag” om Tartoh ütte kjauv 
seto müihhilaulu park, koh laulvag Hao 
Paali, Kalkuni An 'dreas, Kalla Urmas, Kol- 
ga Kaspar, Lippusõ Pärtli, Panovi Piitre, 
Sommõri Lauri, Vahelaanõ Paali, Valpri 
Valdo, Haagi Arvi, Sarve Heno ja Metssalu 
Jüri. 2000. aastaga sügüse naksig jo innegi 
harvakult üteh esinenüg meheg kuuh kõrra 
perrä laulmahe kjauma. Koorih laulvag pää- 
miselt seto juuriga mehe, kiä elässeg Tartoh 
ja kinkäle miildüs sääne miihhi laul, mitä 
laulti XIX aastagasaa lõpuh ja XX aasta- 
gasaa algusõh seto küllih. 

Seto mühhilaul om veid 0 tõistmuudu, 
ku njoog laulug, mitä naas “eg ommag laul- 
nug; miihhi lauluh om erri muudu pingutõ- 
dug helüg, pikembäg ääleg ja pall o erisugu- 
matsiilostuisi. Nigu seto naisilauluh, jago- 
nõs ka seto miihhilauluh synolise järgi ütlev 
koor terävä helüga killõst ja vool ult lakja 
hargnõvast torrõst. , Liinats urag” laulvag 
njoid laul6, mitä myistsõvag viil kodo-Seto- 
maal uma laulõ laulnug Uusvada ja Mere- 
mäe meheg, veid “0 vähäp laulõ tõisist Seto- 
maa nulgist, naisi puult üle võõdõt miihhi- 
laulõ ja setokõisi ummamuudu ümbre pant 
vahtsit rahvalaul6. 

(Allikas: www.liinatsurag.ee) 

Eesti rahvamuusika suurimaid müs- 
teeriume on arhailise meestelaulu vähe- 
sus. Regilaul jäi siin pigem naiste pärus- 
maaks. Seto meestelaul kui erand üld- 
pildis mõjub seetõttu seda jõulisemalt 
ja värvikamalt. Sellest, milline energia 
kõlab vastu neist lauludest, võib ka tä- 
napäeval saada pisutki aimu, mis siin- 
sete meeste mõttemaailma varasematel 
aegadel erutas. Päris kalevalalikke eepi- 
lisi mõõtmeid nende laulude sisu ei 
omanda, küll on neil aga sarnaselt jõuli- 
ne ja sugestiivne väljenduslaad. 

Selleks et niisugust laulutraditsiooni 
tänapäeval ikka veel elus hoida, ei ole 
vaja ilmselt mitte ainult rohkesti entu- 
siasmi, vaid ka üksjagu pöörasust. , Lii- 
nats'urag” ongi mind alati võlunud sel- 
le positiivse hullusega, mis kõlab vastu 
nii nende esinemistest kui ka lihtsalt ole- 
misest väljaspool kontserdilava. Ilmsel- 
gelt ei ole seto meestelaul liinatsurade 
jaoks lihtsalt omanäoline harrastuspro- 
jekt, vaid pigem elustiil või maailma- 
vaade. Ja selles maailmavaates on olu- 
lisel kohal äratundmine, et seto meeste- 
laulul on midagi olulist öelda ja kui see 
ära kaoks, jääksime — ja mitte ainult 
meie — ühest erilisest elutunnetusest 
kantud muusikakultuuri võrra vaese- 
maks. Võib-olla see annabki tsuradele 

»Liinats'urag” Viljandi pärimusmuusika festivalil 27. juulil 2003. 
Pildil (vasakult) Kaspar Kolk, Paul Hagu, Arvi Haak, Paul Vahelaan, 


Andreas Kalkun (istub maas), Lauri Sommer, Heno Sarv, Peter Panov, Pärtel Lippus, 
Jüri Metssalu, Valdo Valper ja Urmas Kalla. 


selle jõu ja energia, mis pingestab nii 
nende esinemisi kui kõlab ka vastu 
niisama lauldud lauludest, mida an- 
sambli jõukeskmeks kujunenud Hagu 
Pauli eestvõtmisel ikka ja jälle üles võe- 
takse. Ma loodan, et tsuradel jätkub 
seda jõudu veel kauaks, sest ajaga lähe- 
vad nad ainult paremaks. Praeguseks ei 
ole ,Liinats'urag” jõudnud hääleliselt 
päris ühtlustuda ja nii on lauljatel veel 
üsna eristuv laulumaneer. Seetõttu on 
mõnikord tunne, et kogu koor koosneb 
killõ'dest (killõ on see laulja, kelle hääl 
seto kooris peabki tugevalt välja kostma 
ja eristuma). Aga eks see oletingitud ka 
olukorrast, milles me praegu elame — 
erinevalt traditsioonilisest seto külast 
ümbritseb meid tänapäeval lugematul 
hulgal erinevaid laulmisviise ja igaüks 


võtab teadlikult või alateadlikult mida- 
gi sellest ümbritsevast omaks. 

Pikema ühislaulukogemusega muu- 
tuvad aga tsurade hääled kindlasti üht- 
semaks. 

Minu enda lähem kokkupuude tsu- 
radega toimus kahe aasta tagusel Viljan- 
di pärimusmuusika festivalil, kus ma 
neid kahel kontserdil orelil saatsin. Sel- 
lest koostööst jäid mulle nende laulud 
tükiks ajaks pähe kumisema ja tegeli- 
kult kestab see seto meestelaulu psüh- 
hedeelne toime siiamaani. Loodetavasti 
on tsurade esinemistel ja CD-plaadil sa- 
masugune mõju ka laiemale kuulajas- 
konnale. 

LÕÕTSPILLIMEISTER 
AUGUST TEPPO FENOMEN 


TARMO NOORMAA 


Olen ise lõõtspillimängija ja Viljandi 
Kultuuriakadeemia rahvamuusika eri- 
ala vilistlane. Kui ma koolides rahva- 
muusikat ja pille tutvustavaid loenguid 
pean, küsin tihti lastelt, mis pill mul 
käes on. Huvitav on teada saada, milli- 
sed seosed tekivad laste peas konkreet- 
sete rahvapillidega. Rahvapillidel on 
igas piirkonnas olnud oma nimi. Nii on 
lõõtspilligi kutsutud näiteks nimedega 
»korts” (rohkem küll akordioni kohta), 
«härmonik”, ,härmoonik”, ,põrguorel”. 
Olen märganud, et kui näitan lastele 
Teppo lõõtsa, siis Lõuna-Eesti koolide 
õpilased üldiselt teavad, millega tegu. 
Põhja-Eesti koolides aga pakutakse ena- 
masti nimetuseks akordioni. See on 
täiesti loogiline, kui mõelda, et August 
Teppo elas terve elu Võru lähedal pille 
meisterdades ning enamik tema pille 
ongi Lõuna-Eesti inimeste käes. August 
Teppo on legendaarne mees ja tema pil- 
lid on mänginud pidudel üle saja aasta. 
See on piisav aeg, et jätta kultuuriruumi 
kustumatu jälg. Selle tõestuseks on kas 
või Lõuna-Eesti laste äratundmisrõõm. 

Lõõtspillimängijana olen alati otsi- 
nud vastust küsimustele, milles seisneb 
August Teppo fenomen, tema erilisus? 
Miks on tema pillid nii hinnatud? Kust 
ta võttis eeskuju oma pillide tegemi- 
seks? Kuidas on võimalik, et koolihari- 
duseta mees meisterdas nii häid lõõts- 
pille, et tänapäevani pole suudetud eesti 

meistrite seas sama taset saavutada? 
Milline oli tema sotsiaalne roll tollases 
ühiskonnas, milline on see praegu? 

Minu huvi vormus eelmisel kevadel 
diplomitööks , August Teppo ja tema 
lõõtspill”, mille olulisemaid lõike tahak- 
singi teiega jagada. 

Üks minu eesmärke on kirjeldada 
konkreetset Teppo pilli aastast 1915. Ar- 
van, et pilli ehituse ja mängustiili vahel 
on tugev seos. Mängustiil sõltub suures- 
tiinstrumendist. Näiteks, kui hästi , kee- 
led vastavad”, palju kulub õhku, kui 
kerged on nupud, milline on häälestus- 
printsiip? Ja üldiselt: kuidas on pill ehi- 
tatud? Kirjeldusandmetele olen lisanud 
enda kui Teppo lõõtspilli mängija kom- 
mentaarid. Kommenteerin pilli ehitus- 
likke aspekte, lähtudes oma kogemusest 
pillimängijana. Et mõista Teppo lõõtsa 
fenomeni paremini, on möödapääsmatu 
rääkida meistrist endast. Illustreerin 
August Teppo elukäiku mälestuste ja 
ütlustega, et aru saada tema rollist tolle- 
aegses ühiskonnas. Teppo pille ja elulu- 
gu koos analüüsides on võimalik leida 
vastus küsimusele, milles seisneb Teppo 
pilli erilisus. 


Millised pillitüübid olid levinud? 
Kõigepealt oli mul plaanis välja sel- 
gitada võimalik(ud) Teppo lõõtsa ees- 
kujupill(id). Kust ta võttis eeskuju oma 
pillide tegemiseks? Külastasin Eesti Kir- 


August Teppo 
(1875 —1959) 
valmistatud 
pillid on 
mänginud 
pidudel üle saja 
aasta. 


jandusmuuseumi Eesti Rahvaluule Ar- 
hiivi, Teatri- ja Muusikamuuseumi, kü- 
sisin Eesti Rahva Muuseumist ja vaata- 
sin ekspeditsioonivideot Johannes Saare 
pillikogust, lugesin artikleid August 
Teppost (vt kirjanduse loetelu), küsitle- 
sin lõõtspillimängijaid. Otsisin tolleaeg- 
seid pille, pillide müügikatalooge ja kir- 
jutisi, mälestusi August Teppost. Sel- 
gus, et Eesti muuseumides pole ühtegi 
nii vana lõõtspilli, mis võinuks olla Tep- 
pole eeskujuks. Säilinud on paar müügi- 
kataloogi: , Harmonikute hinnakiri” 
aastast 1901, Viljandi T. Puskari ja Pe- 
terburi Aleksei Petrovitš Rosmõslovi 


1 1 17 
A 
M 4441 


ni (04, 


pilliäride müügikataloog (tiitelleht ka- 
dunud, pärineb XX sajandi algusest). 
Sain teada, et Moskvas asub Alfred Mi- 
reki nimeline lõõtspillimuuseum, kus 
on väga hea ülevaade Venemaal levi- 
nud lõõtspillitüüpidest. Kahjuks pol- 
nud mul võimalik sinna minna. Ka mä- 
lestustes ei räägita konkreetsetest eesku- 
jupillidest. Teppo ise väidab, et tihti võt- 
tis ta eeskuju teiste meistrite ja tehaste 
pillidest. Materjali selle teema kohta on 
arhiivides väga vähe, võib öelda, et ei 
olegi. Tolleaegsed pillid olid enamasti 
vabriku töö, mis ilmselt polnud väga 
kvaliteetne. Pillid ei ole tänapäevani säi- 

Foto Eesti Teatri- ja Muusikamuuseumi kogust 


linud. Saab toetuda inimeste mälestus- 
tele, kuid needki on väga kaudsed. Või- 
malik on võrrelda vanade lõõtspillide 
fotosid ja teha järeldusi pillide välisku- 
junduse põhjal. Võib oletada, et Kagu- 
Eestis olid XIX sajandi teisel poolel ka- 
sutusel Venemaa vabrikute pillid, kuna 
kontaktid Tsaari-Venemaaga olid tihe- 
damad kui Lääne-Euroopaga, kus asu- 
sid samuti lõõtspillide valmistamise te- 
hased. Teada on, et Teppo puutus kõige- 
pealt kokku oma venna üherealise vab- 
rikulõõtspilliga, kuid see pill pole säili- 
nud. Seega pole võimalik käesoleva 
uurimuse tulemusel täiesti kindlalt öel- 
da, millised konkreetsed pillid olid 
Teppole eeskujuks. 


Pillimeister August Teppo (1875 — 
1959) ja tema kujunemine pillimeist- 
riks 

August Teppo eluloo uurimisel tugi- 
nen Taavi Teinbasi raamatule ,Lõõtspil- 
lidest, lõõtspillimängust ja -mängija- 
test” (1994) ja kolmele-neljale perioodi- 
kas ilmunud artiklile, Eesti Rahvaluule 
Arhiivi salvestistele, mälestustele ja in- 
tervjuudele August Teppo pojapoja 
Heino Teppo abikaasa Linda Teppoga 
ning lõõtspillimängijate Elmar Ruusa- 
mäe ja Heinar Kahariga, kes tundsid 
Heino Teppot ja August Teppo poega 
August Teppo juuniori. 

August Teppo sündis 29. augustil 
1875 Võrumaal Loosu külas. August 
hakkas pilli mängima 8-aastaselt.(1) Oli 
lihtne poiss nagu teised külapoisid, koo- 
lisundust tollel ajal ei olnud ja õpetajaks 
oli talle vend Aleksander. August ar- 
mastas pillimängu kuulata ja ka ise käed 
külge panna.(2) 

Vend oli lõõtsamees ja tal oli üherea- 
line vabrikus valmistatud lõõtspill.(3)Pä- 
rast vanema venna surma sai Teppo pä- 
randuseks pilli, mis enam õieti häältki 
ei teinud. Tuli siis mänguriist korda sea- 
da ja häälde panna. Pilli ,timmisättimi- 
ne” — seeoligi Teppo suurim ime; oma- 

tehtud tööriistad praktilised ja täpsed. 
Filigraanse täpsusega meislid, mõned 
päris mikroskoopilised, millega sai pil- 
lile anda kauni välimuse — siiani pole 
leitud kahte ühesuguse ornamentikaga 
lõõtsa.(2) Meislid tegi ta vanadest viili- 
dest. Meisleid oli kokku umbes 200.(3) 

Vend suri, kui August oli 11-aastane. 
Kaheteistkümneaastaselt hakkas ta ven- 
nast järele jäänud üherealist lõõtspilli 
parandama ja häälestama.(4) , Pill läts 
summa” ehk katki, oli August Teppo öel- 
nud. Pärast seda toodi talle teisigi lõõts- 
pille parandada.(3) Esimese pilli tegi ta 
otsast lõpuni valmis 15-aastaselt.(4) Väi- 
detavalt kasutas ta sealjuures suupilli 
keeli.(5) Vestlusest lõõtsamees Heinar 
Kahariga aga järeldub, et esimese pilli 
tegi ta hoopis 17-aastaselt. Väitnud oli 
seda August Teppo poeg August juu- 
nior.(6) See konkreetne pill oli kolme- 
realine. 

Teppo arendas oma pilli edasi ja tu- 
lemuseks oli neljarealine kolmekoori- 
line lõõts.(1) Kust ta ideed sai? Eks eel- 
kõige ikka oma peast, mõnikord võttis 
vaadata ka kellegi teise töö. Mitte kuna- 
gi ta aga ei kopeerinud, vaid varieeris, 
täiendas...(2) Teppo ütles ise oma pilli 
täiustamise kohta: ,, Mis ma ilosamba tüü 
näi, toole naksi viil järgi tegema.” (4) 

Kõikide lõõtsade juures kasutas ta 
nöörkanti: , Tumeda ja heleda puit liistu 
liimis ta vaheldumisi; ja oma tehtud, jalaga 
ringi aetaval kreissael, saagis nad kaldnurga 
all välja. Kui ta esimesed pillid oli valmis 
teinud, siis varsti tema kuulsus levis ja 
mitmelt poolt toodi talle parandada ja uusi 
tellimusi, sajandivahetusel oli lõõtsmooniku 
hind umbes 80 — 85 rubla, paljudel pillidel 
on hind graveeritud pilli nöisilbrist plaa- 
dile.”(3) Võrdluseks: korralik tööhobune 
maksis tollal 20 rubla. Neli hobust pidi 
üles kasvatama ja ära müüma, et Teppo 
pilli osta.(7) Tean, et ühele 1916. aastal 
valmistatud lõõtsale on graveeritud 
hind 100 rubla. Pillid olid väga kallid ja 
vähesed said endale neid lubada. 


A 

Aastal 1915 valmistatud lõõtspill. 


Uue lõõtspilli valmistamiseks kulus 
meistril vähemalt pool aastat aega, sest 
pillitööd võeti kui harrastust, mida tehti 
enamasti talvel, kui oli talutööde vahe- 
aeg. Kuni aastani 1910 tegi ta umbes ühe 
pilli aastas, rohkem ei jõudnud — katse- 
tas ja proovis uusi töövõtteid, materjale. 
Hiljem aga kaks aastas. Võib öelda, et 
1910. aastaks oli Teppo lõõts välja kuju- 
nenud. (6) Pillide erinevused piirduvad 
edaspidi ainult kas keeleraudade arvu 
(kooride) või väliste elementidega (kau- 
nistused). 

Pillide muutumine sajandi esimesel 
kümnendil on ilmselt seotud mängustii- 


li muutusega: vanadelt salvestustelt 
võib kuulda, et mängiti aeglasemalt, 
bassi venitati rohkem (nn jõrratamine), 
mäng oli monotoonsem, kasutati vähe 
erinevaid strihhe (näited: August Tep- 
po, Elmar Lindmets). Uuem mängustiil 
on erksam ja virtuoossem, bassi löödi 
teravamalt ja lühemalt, lood olid kiire- 
mad ja erinevate strihhidega (näited: 
Richard Reino, Karl Kikas). Uus mängu- 
stiil seadis pillile uued nõuded. 
August Teppol olevat tekkinud pilli- 
soovijaist järjekord. Esmajoones rahul- 
danud ta nende tellimusi, kes lubanud 
suuremat töötasu.(8) Hiljem ta ei jõud- 

nud ise teha nii palju pille, kui oli telli- 
musi, ja tal tekkisid abilised. Teada on 
Kõllestes elanud Tiidemani-nimeline 
mees, kes tegi Teppole põhiliselt puutöö 
osa, vahelõõtsu ja pani isegi keeleraudu 
sisse.(3) Elmar Ruusamäe sõnul oli Tep- 
po öelnud omaalltöövõtjale:, Sa teit kor- 
puse, ma pandse mängo sisse, ja hind lätt 
pooles.” (7) 

August Teppo pidas oma pillide 
kohta ranget arvestust. Tal oli selleks 
raamat, kuhu ta kandis pilli tellija nime, 
hinna, kulunud materjalid, valmimis- 
aasta.(3) Raamat asub Loosu külas Tiga- 
se talus August Teppo pojapoja Heino 
Teppo abikaasa valduses. Esimestele 
pillidele märkis ta bassipaku peale järje- 
korranumbri. 

Üks vanemaid säilinud lõõtspille on 
tehtud 1894. aastal, selle järjekorranum- 
ber on 8. Intervjuu tegemise ajal Elmar 
Ruusamäega asus lõõts Kanadas.(9) El- 
mar Ruusamäe väitis, et tema pojal Rai- 
nisel oli kunagi kolmerealine (3+3+2 
häälerauda) pill järjekorranumbriga 2, 
aastast 1892. Ta ostis selle Holopite su- 
guvõsalt Siidre talust. Olnud hea hää- 
lega pill. Praegune omanik on ka teada 
— elabTartus. Olen ise näinud ja mängi- 
nud Heinar Kahari omanduses olevat 
Teppo lõõtsa, mis on valmistatud aastal 
1896. Selleks ajaks oli Teppo pilli välis- 
kujundus juba välja kujunenud. Eespool 
mainitud lõõtspill on väga sarnane hili- 
semate Teppo lõõtsadega. , Pillig olliva 
algusyst pääle väega kõrralikult tett.“(7) 
Mis Teppo tett, see häste tett.“(2) 

Kõige rohkem on säilinud pille aas- 
tatest 1910 — 1918, peaaegu iga aastakäi- 
gu kohta kaks. Aastatest 1920 — 1950 on 
seevastu teada väga vähe. Arvatakse, et 
1920. —1940. aastatel pille tellinud olid 
sellest põlvkonnast, kes põgenesid sõja 
eest välismaale. Kindlasti võeti Teppo 
lõõts kui kallis mälestus kodumaast 
kaasa. Pärast sõda oli Teppo pilli ühe 
rea hind 100 rubla: neljarealine lõõts 
maksis 400 rubla.(7) 1950-ndatel tegi 

Teppo ainult mõne lõõtspilli, nende 
omanikud on enamikus teada. 

Tundub, et kõige paremad pillid pä- 
rinevad aastatest 1912 — 1915. See on mi- 
nu subjektiivne arvamus ja kogemus. 

Keegi ei tea täpselt, mitu lõõtspilli 
Teppo kokku tegi. Arvatakse, et 120— 
200. Lisaks need pillid, mida taise ei val- 
mistanud, aga pani sisse oma keele- 
rauad (võru keeles ravvag).(3) August 
Teppo oli aktiivne pillimeister seitse- 
kümmend aastat. Tänaseni on säilinud 
30 originaalset Teppo lõõtsa.(8) 


Teppo lõõtsa tämber 

Kõige rohkem hinnatakse Teppo 
pilli juures tema kõla, tämbrit. Võru- 
maal öeldakse, et Teppo lõõtsa kõla 
»pand vere kiima ja jala tatsuma“. Milles 
see kõla erilisus seisneb? Teised meist- 
rid pole suutnud oma pillide juures 
Teppo tämbrit saavutada. Oluline on 
naturaalne häälestus. Kahtlemata on 
suur tähtsus keelte ja keeleraua mater- 
jalil ja töötlusel. Keeleraud ei tohi keele 
võnkumisel tekkivale survele järele 
anda. 

Kindlalt saab väita, et keelte ja keele- 
raudade materjali tellis ta kusagilt Root- 
sist või Saksamaalt.(6) Võrumaa Muu- 
seumis säilitatakse 1,2 cm pikkust üma- 
rat keeletraadi juppi ja kahe rulliga ma- 
sinat, mille vahel pressiti traat lapikuks. 

Olen kuulnud palju versioone sel- 
lest, kuidas Teppo keeli töötles. Toon 
siin ära minu arvates kõige realistliku- 
ma. Heinar Kahar on hariduselt insener 
ja metallitehnoloog, ta on kombineeri- 
nud oma teadmised ja mälestused Au- 
gust Teppo pojapoja Heino Teppo ju- 
tust., Keelte materjali tellis meister Võrust 
» Juudi koloniaal- metallipoest”. Spetsiaalne 
keele pronks” tuli traadi kujul, kas Rootsist 
või Saksamaalt. Valu traat oli tehases tehtud, 
koosnes vähemalt neljast erinevast metal- 
list. Kui traat masinaga oli lapikuks pressi- 
tud, tuli teda pinnida (vasaraga töödelda). 
Keeled peavad olema kinnituskohast jämeda- 


Heinar Kahar 
oma lõõtspilliga, 
mille August 
Teppo valmistas 
aastal 1896. 

mad ja lahtisest otsast õhemad. Pidi pinnima 
õige kiiruse ja tugevusega. Sepistamisel toi- 
mub vasesulamis struktuurimuutus — pehme 
sulam läheb jäigaks. Keel peab olema õige 
jäikusega, et võnkuma hakkaks ja heli teki- 
taks. Liiga pehme sulam ei võngu, vaid pain- 
dub kõveraks; liiga jäik murdub pooleks. Kui 
kogemata pinnis liiga palju — tuli keel liiga 
tugev ja pidi keelematerjali noolutama — lask- 
ma leegist läbi, see andis sitkust juurde. ”(6) 

Väga tähtis aspekt on neetimine. 
Neetimise kvaliteedist sõltub, kas keel 
püsib hääles. Pinnimis- ja noolutamis- 
oskus tuli ilmselt katse-eksituse meeto- 
dil. Töötlemistehnoloogia suurepärane 


valdamine pluss väga hea keelematerjal 
annabki kokku nn Teppo keelte kvali- 
teedi. Teppol oli looduse poolt suur an- 
ne — tatunnetas materjale ülihästi. 
Lõõtspillis ja akordionis on heliteki- 
tajateks keeled, mis töötavad nn läbilöö- 
va keele (ingl k free reed) tööpõhimõttel. 
»Läbilööva keele” helitekitamispõhimõ- 
te on üks keerulisemaid. Keel on kinni- 
tatud plaadile ainult ühe otsaga ja teine 
ots võngub (kooldub) keeleraami sisse 
ja välja. Keele võnkumisel tekib keele 
igas osas erinevaid sagedusi — ülem- 
toone. Tekkiva tooni spektri määravad 
madalaima sageduse ja suurima (võn- 

ke) amplituudiga põhitoon ja ülemhe- 
lid, mille amplituudist oleneb tooni kõ- 
lavärving ehk tämber (põhitoon tekib 
keele lahtises otsas).(10) Tämber on nii- 
siis (pilli)keele liitvõnkumisel tekkivate 
sageduste summa. Tämber sõltub keele 
materjalist, heli tekitamise ja võimenda- 
mise viisist ning leviruumist (EE 1996, 
sub tämber).(10) 

Pilli üldist tämbrit mõjutavad kõik 
pilli juures kasutatud materjalid. Igal 
materjalil on oma tämber. Näiteks tam- 
mest otsalaudadel on oma kõla, vahtrast 
keeltekambritel oma. Teppo pilli tämbri 
erilisus on keelte kvaliteedi, häälestuse 
ja pilli korpuse materjalide valiku koos- 
mõju. 

Keele kvaliteedi määravad ära keele 
füüsikalis-keemilised omadused. Proo- 
vin sõnastada keele kvaliteedi näitajad: 
1. Dünaamiline ulatus — kui palju õh- 
ku on vaja, et keel hakkaks võnkuma 
(st helisema); kui suure amplituudiga 
(dB) on keel võimeline võnkuma, ilma 
et murduks. Määrav tegur on keele ma- 
terjal ja struktuur. Palju sõltub ka keele 
paigutusest pilli sees ja õhujoa suunast. 
Keel peab olema täpselt keelerauale nee- 
ditud, ei tohi olla liigseid õhuvahesid. 
2. Tämber — keele liitvõnkumiste 
summa (subjektiivne: mõnele meeldib 
see tämber, mõnele mitte). 

3. Häälespüsivus, stabiilsus — kui kii- 
resti muudab keelematerjal oma struk- 


tuuri. Mõjutavad tegurid on veel neeti- 
miskvaliteet ja keeleraua materjal. 

Kokkuvõtteks võib öelda, et Teppo 
keeled on keskmise dünaamilise ulatu- 
sega, väga isikupärase tämbriga ja püsi- 
vad ülihästi hääles. 


Teppo pillid üldiselt 

August Teppo valmistas kolme- ja 
neljarealisi pille. Kolmerealised olid 
kahe- või kolmekoorilised ja neljareali- 
sed kolmekoorilised. Teppo olevat kat- 
setanud veel minoorsete bassidega pilli 
ja viierealist lõõtsa. Pillid on kaunista- 
tud kas tavalisest vasest või valgest va- 
sest ehk poola hõbedast ornamentidega. 
» Nöisilber küljed ja pihkva timm pidi olema, 
siis pidi hästi hea pill olema.”(3) Puitma- 
terjalina kasutas Teppo harilikult vaht- 
rat, tamme või õunapuud. 

Pill on neljarealine, kolme kooriga. 
Pilli parema käe all olevate helide ula- 
tus: F — f3 ehk neli oktavit. Kõige mada- 
lam noot asub neljandal ja kõrgem esi- 
mesel real. 

Esimese rea helide ulatus: f — f3. 
Teise rea ulatus: c — e,3. Kolmanda rea 
ulatus: G — b,2. Neljanda rea ulatus: 
F — 12. 

Igale bassiklahvile vastab mõlemas 
suunas lõõtsaga kolm oktavitesse hää- 
lestatud keelt. Igale akordiklahvile vas- 
tab mõlemas suunas seitse keelt. Akor- 
did on erineva ehitusega. 

Akordide ehituses on ülekaalus viies 
ja esimene aste, sellest tulenevalt on 
akordid puhta ja särava kõlaga. Akord 
on kõrges registris ja kogenematu kuu- 
laja tihti ei eraldagi viisihelisid akordi- 
helidest. 

Teppo lõõtsa bassikeeled saavad õh- 
ku ainult ühe kanali kaudu, mistõttu 
keel ei vasta piisavalt kiiresti ja hakkab 
helisema hilinemisega. Teppo lõõtsa 
mängijad arvestavad sellega ja vajuta- 
vad bassiklahvi varem alla, et keel hak- 
kaks õigel ajal helisema. Parimad kirjel- 
datud tehnika valdajad on olnud Au- 
gust Teppo ja Karl Kikas, tänapäeval 
aga Aivar Teppo ja Ants Taul. 

Teppo ei kasutanud häälestamiseks 
helirauda, seetõttu on peaaegu kõik te- 
ma pillid erineva häälestusega. Endel 
Koppel rääkis, et vana Teppo käis Riiast 
timmi“ (häält, häälestust) toomas.(11) 
Paul Mandel väidab, et Teppo lõõtsadel 
on ,, Pihkva timm“.(3) Mida Riia ja Pihkva 
» timm“ täpselt tähendab, ei ole teada. 

Lõõts on häälestatud naturaalselt, st 
enim kasutatavad kooskõlad (toonika- 
ja dominantkolmkõlad) olid puhtaks 
häälestatud. Näiteks, kvint natuke kõr- 
gem, terts natuke madalam ja septim 
madalam kui tempereeritud häälestuse- 
ga pillidel. Sellest tulenevalt on Teppo 
lõõtsal tekkivad kooskõlad (akordid) 
puhtad ja säravad. Kuna kvint on kõr- 
gem, on ka iga järgmine helistik (lõõtsal 
L ILIIL IV rida) kõrgem kui temperee- 
ritud häälestusega pillidel. 

Enamiku pillide põhihelistik on ku- 
sagil E-duuri lähedal. Vaatlusalusel pil- 
lil aga Es-duur. Kõige pillipoolsemat ri- 
da loetakse esimeseks reaks.(12) Põhihe- 
listikuks loetakse kolmanda (III) nupu- 
rea helistikku. Kolmerealisel pillil aga 
teise nupurea helistikku. 

Timmi“ puhtuse teevad kogenud 
lõõtsamängijad kohe selgeks. Kui mingi 
kooskõla ei ole puhas (naturaalne), öel- 
dakse kohe: ,pole Teppo timm”. Ma ei 
mõtle siin pille, mis on lihtsalt häälest ära. 


Mängijana tean, et,, Teppo timm“ ja Teppo 
tüüpi lõõtsa mänguvõtted on tihedas 
seoses. Teatud akorde ja jookse saab 
mängida ainult, Teppo timmiga“” (ehk na- 
turaalse häälestusega) lõõtsa peal — teis- 
tel pillidel (näiteks akordion) need ei kõ- 
la. Sellest tulenevalt väidan, et , Teppo 
timm“ on Teppo tüüpi pilli juures oluline 
kvaliteedi näitaja. See väide ei kehti, kui 
pillil mängitakse mittetraditsionaalset 
või teiste rahvaste muusikat. 

Nupulaual asetsevad nupud neljas 
reas. Põhiliselt mängitakse kahel kesk- 
misel. Lõõtsa kokku surudes saame ühel 
real mängides järjestikused toonika 
kolmkõlad: esimesel real Des-, teisel As-, 
kolmandal Es- ja neljandal real B-duur. 
Lõõtsa lahti tõmmates saame aga domi- 
nantakordid, võttes abiks mõne noodi 
eelmiselt realt. Esimesele reale vastab 
kõige alumine ehk esimene bass koos 
sekunda'ga, teisele teine bass jne. 

Esimese nupurea viies nupp teeb 
mõlemas suunas ühte häält. Olen män- 
ginud erinevaid, läänest ja idast pärit 
lõõtspille, aga sellist häälestust pole ko- 
hanud. Arvan, et Teppo kasutas seda 
teatud kooskõlade puhtaks häälestami- 
sel — häälestamise hõlbustamiseks. 

Teppo pillid on väga filigraanselt ja 
kunstipäraselt kaunistatud. Arvatakse, 
et ornamendid on ta osaliselt laenanud 
eeskujupillidelt ja kirikuhõbedalt. Ta 
varieeris ja kombineeris olemasolevat ja 
kindlasti mõtles välja ka palju uut. Tep- 
pol oli üle 200 erineva meisli kaunistuste 
tegemiseks ja kõik pillid on natuke eri- 
nevalt kaunistatud. 


Kokkuvõte 

Tuginedes uurimuse tulemustele, 
julgen väita, et Teppo pillide erilisus, 
nende fenomen, seisneb väga kvaliteet- 
sete algmaterjalide kasutamises, vii- 
mistluse kvaliteedis (nii pilli seest kui 
ka väljast) ning August Teppo talendis: 
üliheas materjalide tunnetamises, käsi- 
tööoskuses ja täpsuses. 

Kindlasti vajab teema edasi uurimist, 
sügavuti minemist. Tuleks uurida teisi 
Teppo lõõtspille erinevatest aastatest. 
Peab kaasama rohkem käsitlusi füüsi- 
kast, akustikast, keemiast, mehaanikast. 

Sain kinnitust oma arvamusele, et 
pilli ehitus ja häälestus mõjutab mängu- 
võtteid ja stiili. Aga ka Teppo lõõts ei 
ole ideaalne. Tal on ka palju puudusi, 
mida tulevased pilliehitajad võiksid ar- 
vesse võtta. Näiteks bassikeelteni ei jõua 
piisavalt õhku, et panna keeled kohe he- 
lisema. Pilli ehitustehniliste puuduste 
tõttu on Teppo pilli bassikeeli väga ras- 
ke häälestada. Pill raiskab suhteliselt 
palju õhku ning mängimine nõuab 
suurt füüsilist pingutust (eriti neljarea- 
line lõõts). 

Hea oleks tulevikus võrrelda oma 
uurimust teiste Teppo ja üldse käibel- 
olevate lõõtspillide kirjeldusega või 
nendealaste uurimustega. Siis oleks 
võimalik selgitada, kui palju mõjutasid 
vabriku- ja teiste meistrite pillid Teppo 
tööd. 

August Teppo oli geniaalne pilli- 
meister ja omaaegses ühiskonnas hin- 
natud mees. Tema loomingu populaar- 
sus ja tänapäevani kasutusel olevad 
ütlemised ning mälestused on tõestus 
temast kui tõelisest kultuurifenomenist. 
Loodan, et käesolev artikkel aitab luge- 
jal teadvustada üht meie kultuuriruumi 
eredat isikut ning et minu uurimus ei 
jää viimaseks selles teemavaldkonnas. 
Eelkõige soovin, et August Teppo elu- 
töö austajaid tekiks aina juurde... 

AIN SARV 
5.1 1948 — 26. IX 2005 


Ta oli mees, kelle kustumatuks kireks 
ning tõeliseks armastuseks oli pärimusmuu- 
sika. Ta oli asendamatu ,,Leegajuses“. Alus- 
tanud eestirootslaste muusika uurimise ja 
tutvustamisega, jõudis ta eesti meestelaulu 
uurimise ja taaselustamiseni. Neid lauldi 
tema eestvõttel Viljandi pärimusmuusika- 
festivali legendaarsetes meeste laulutubades. 

Lisaks pärimuse kogumisele ja uurimi- 
sele ning fotograafiale jõudis ta tegelda arvu- 
tiõpetamisega, kujundamise ja kirjastami- 
sega. 

Ta oli tuline vaidleja, sõnakas õiguseot- 
sija, mees, kel jätkus jõudu võidelda nii Seto- 
maa eest, kuuludes Seto Kongressi Vanema- 
te Kogusse, kui esindada Pakri saart Saarte 
Kogus. 


Postimees“ 29. IX 2005 


LIIS BENDER 
19. VII 1947 — 20. X 2005 


Liis Benderi Maarja probleemid on 
spetsiifilisemad, tema küsimised usulis- 
filosoofilistel teemadel kuuluvad juba elu- 
olemuslike mõtiskluste valda. Näitlejanna 
malbe mängulaad aga haarab ja teeb keeru- 
kad mõttekäigud inimlikult mõistetavaks. 

Vanem naine räägib oma elu lugu, rää- 
gib jumala ja iseenesega. Varjata pole tal 
midagi, küsida on palju ja vastuseid ta ei 
ootagi. 


Kiti Kaur. Teatrilabor näitab Lutsu 
teatrimajas naissust (lavastusest , Neli 
monoloogi neljale naisele“). 

Postimees“ 9. XII 2003 


2. november 
URVE TAUTS 
ooperilaulja ja pedagoog — 70 


2. november 
IVO SILLAMAA 
pianist — 50 


3. november 
INGRID RÜÜTEL 
rahvaluule- ja muusikateadlane — 70 


4. november 
MAIT ROBAS 
ooperilaulja — 80 


4. november is 
ILMAR MIKKOR 
näitleja — 70 


6. november 
LINDA TOOMSALU 
ooperilaulja ja pedagoog — 75 


9. november 

ALEKSANDR ILJIN 
näitleja, Vene kultuurikeskuse 
kunstiline juht — 60 


10. november 

MARDI VALGEMÄE 
kirjandus- ja teatriteadlane ning 
kriitik — 70 


13. november 
BOLESLAW WEIDEBAUM 
näitleja, pedagoog ja muusikaterapeut — 80 


17. november 

TÕNIS UIBO 
ooperilaulja — 60 

21. november D 
UNO UIGA 


koorijuht ja pedagoog — 80 


24. november 
TOOMAS KÕRVITS 
kitarrist ja laulja — 60 


25. november 
REIN AGUR 
lavastaja — 70 


28. november 
ERICH JAANSOO 
näitleja ja lavastaja — 85 


28. november 
MARIS KIRME 
muusikateadlane — 60 

ÜLIÕPILASMALEV 


REIN PAKK 


» MALEV“. Režissöör Kaaren Kaer, stse- 
naarium: Õ-Fraktsioon (Kaaren Kaer, 
Tõnis Leht, Lauri Lippmaa ja Erik Moo- 
ra), operaator-lavastaja Andrus Prikk, 
kunstnikud Leen Võrno ja Marge Mar- 
tin, monteerijad Tambet Tasuja ja Jüri 
Shestakov, helilooja Ülo Krigul, visuaal- 
sed efektid 6 animatsioon: Jüri Shestakov 
= Revolver Film, helirežissöörid Horret 
Kuus, Olger Bernadt (Film Audio OÜ), 
peaprodutsent Anneli Ahven (Exitfilm 
AS), kaasprodutsendid Tõnis Leht, Lauri 
Lippmaa ja Erik Moora (Ö-Fraktsioon 
OÜ). Osades: Ott Sepp (Uru), Mirtel 
Pohla (Ilge), Uku Uusberg (Tugis), Argo 
Aadli (Leholas), Üllar Saaremäe (mentor 


Wolfram), Mait Malmsten (vend Wis- 
muth), Ain Mäeots (Lembitu), Merle Jää- 
ger (Lembela), Märt Avandi (Jurmala foogt 
Hippolyt), Raivo E. Tamm (piiskop Al- 
bert), Anti Kobin (Manivalde), Sergo Va- 
res (Läti Henrik) jt. IMX/35 mm, 109 min, 
värviline. O Exitfilm AS/ Õ-Fraktsioon OÜ 
/ ETV, 2005. 


»Malevat“ on nüüdseks juba arvus- 
tatud ja kritiseeritud küll. Ilmar Raag 
on koguni filmi kaitseks ja kriitika vastu 
sõna võtnud, osutades, et film on küll 
leidnud kriitikat, kuid mitte konstruk- 
tiivset. Võib-olla. Tunnistan, et naerda 
sai, kuid kahjuks oli ka stseene, kus naer 


Malev“, 2005. Režissöör Kaaren Kaer. Saabub eestlaste salarelv. 

lõppes mõnevõrra varem kui nali. Iga- 
tahes üks on selge — enamik täispikki 
mängutfilmidebüüte kukub palju kehve- 
mini välja. Nii et siis õnnestumine. Ja 
pealegi, vahel ei oska mõni tuntud va- 
nameister kümneid kordi suurema eel- 
arvega ka midagi enamat peale hakata. 
Näiteks Terry Gilliam filmiga , Vennad 
Grimmid”. Nii et veelgi rohkem õnnes- 
tumist. 

Kõigi tegude taga on inimesed ning 
neil inimestel on maailmavaade ja koge- 
mused. Kõigel on oma päritolu, oma 
juured. Kõik asjad kuuluvad mingisse 
traditsiooni. Filmid ei ole üldiselt selles 
mõttes erand. Vähemalt mitte , Malev”. 
,Õ-Fraktsiooni” ja nende , Maleva“ pu- 
hul võib selgelt jälgida kaht traditsiooni: 
ülikoolipõlve isetegevuse traditsioon ja 
Monty Pythoni traditsioon, kelle huu- 
mor, vähemalt legendi järgi, sündis sa- 
muti rühma vaimukate meeste üliõpi- 
lasisetegevusest. Monty Pythoni kohal- 
olek oli filmis nii ilmne ja tsitaadidki 
küllalt sirged, et sellega paistab kõik sel- 
ge olevat. Minule pakkus rohkem huvi 
too ülikoolipõlve isetegevuse tradit- 
sioon. Sellest kirjutaks nüüd kohe veidi 
pikemalt. 

See traditsioon kannab endas huu- 
morit, mis on küüniline, sarkastiline, 
must, vahel ka eneseirooniline ja tihti 
riigivõimu ja nii-öelda päriskultuuri 
naeruvääristav. Sellise huumori üks 
hiilgeaegu oli Eesti Üliõpilasmalev 
nõukogude võimu ,viljakates” tingi- 
mustes. Üliõpilasvaimu ja üliõpilasvai- 
mukuse jaoks olid need tingimused 
tõesti viljakad. Mäletan oma teismelise- 
east vanema venna sõpra Jaak Lõh- 
must, kes oli käinud ,, Euromaise“ EÜE- 
rühmas. Neil oli selline laul: EÜS ja 
Euromais“” on ühtne NATO-pere, kus 
Reagan, Thatcher, Pinotchet teeb pai ja 
ütleb tere. Oli see vast aga julge laul, 
mõtlesin siis. 

See üliõpilashuumor on küll intelli- 
gentne, kuid samas kaunis pidetu ja im- 

personaalne. See huumor on pärit lage- 
datest eikellegi ühikatubadest, ühika 
ühisköökidest, kus tüdrukute praetud 
kartulid salaja nende seljataga ära 
süüakse ja tüdrukud pahaks ei pane, 
sest need polnudki õieti kellegi kartulid. 
Neid nalju teevad inimesed, kes ei pea 
millegi eest vastutama. Neil pole lapsi, 
perekonda, positsiooni, kodu, laene, lii- 
singuid, mööblit, elukutset, poliitilisi 
ega esteetilisi väljakujunenud eelistusi. 
Kogu maailm on nende ees lahti. Ja see 
on lahe, unikaalne seisund. Kuid see ei 
saa olla kuidagi püsiv seisund. Pigem 
on see puudulik seisund, ebatäiuslik. 
Nad ei seisa millegi eest, aga teavad sisi- 
mas, et nad peavad varem või hiljem 
hakkama seisma. Sellepärast väljenda- 
vadki nad ennast täiega ja keeravad 
vindi ülegi. Sest äkki hiljem enam ei saa, 
hiljem võivad neist saada ontlikest pere- 
isadest hästi makstud spetsialistid. 

Pean tunnistama, et mind ennast häi- 
ris üliõpilaspõlves selline otsustamatuse 
seisund väga. Ma tahtsin just näha, mis 
saab hiljem. Mille ma omaks võtan ja mil- 
le eest seisma hakkan. Mis mulle külge 
jääb ja kes minust saab. Näed, ei osanud 
muretut üliõpilaspõlve täiega nautida. 

Aga vabalt võib ka olla, et see üliõpi- 
lashuumor ongi Tartu Vaim, võib-olla 
väljendubki selles täna unikaalne Liivi- 
maa kultuur, mis erineb Eestimaa omast. 
Võib-olla on see sama värk, mida kand- 
sid kunagi Baer ja Struwe ja ,, Pallas“ ja 
Lotman. Võib-olla. 

Ikkagi oli kinost lahkudes natuke 
kahju, et polnud õieti ühtegi elamust, 
nalja sai, aga miski nagu ei puudutanud 
päriselt, ei liigutanud, ei kõnetanud. 

Sest ega see, mis kinos müüb, ei ole 
ju kabjaplagin, heliefektid ja rakursid, 
vaid ikka elamused, mis tekivad vaata- 
jates. Aga ,Õ-Fraktsiooni“ meestel on 
veel küllalt aega ja usun, et tekib kind- 
lasti ka võimalusi filmivaatajale näidata, 
kes nad päriselt on, mis nad tahvad ja 
kus nad lähvad. 


Malev“. 
Ärritunud 
Lembitu 

(Ain Mäeots). 


Malev”. 
Prantsuse 
Templiordu 
meister 
Telemachos 
Krõbe. 


Kaaren Kaer. 


KAAREN KAER (sünd. 28. X11978 Peni- 
jõel, Lääne-Virumaal) on õppinud 1997 — 
1998 Eesti Humanitaarinstituudis sotsio- 
loogiat ja aastast 1998 õpib Tartu Ülikoolis 
politoloogiat. Teinud amatöörmängufilmid 
Tõprad“ (2002) ja ,Tapja õllejogurti 
rünnak“ (2002) ning lühidokumentaalfil- 
mid , Jäätants“, ,Raisakotkad“ ja ,Su- 
vevärvid“ (kõik 2003). 2005. aastal lavas- 
tas täispika mängufilmi , Malev“. Kõik fil- 
mid on valminud rühmituse ,, Õ-Frakt- 
sioon“ rühmatööna. Avaldanud erialaseid 
publikatsioone ja tõlkinud raamatuid. 

LÕPUKS ON IKKA OLEMINE TEINE, 
MÕNE NAISTERAHVAGA VÕI... 


AARNE RUBEN 


7 W.O.L.T.K.A. — METSA VENNAD “/ 
W.O.LT.K.A. — Metsän veljet / Warriors 
of Independence. Režissöör Pekka Lehto, 
stsenaarium: Pekka Lehto, Tiro Küttner, 
Wilhelm Behrman ja Beatrix A. Mill- 
burn, operaator Kasimir Lehto, monteerija 
Akke Eklund, muusika autor Tuomas 
Kantelinen, produtsendid Pekka Lehto, 
Juhani Tamminen ja Thomas Tielsch; 
Soome-Eesti dokumentaalfilmi osades on 
tegevad Helve Laksberg, Aivar Voitka, 
Ülo Voitka, Helju Voitka, Kalju Voitka 
ja Margo Vaino. 35 mm, 77 min, värviline. 
O Kinofinlandia / Allfilm, 2004. 

Filmi , W.O.LT.K.A.— Metsavennad” režissöör Pekka Lehto. 
i i i 


Pekka Lehto , W.O.L.T.K.A. — Met- 
savennad” on tegelikult väga hea film, 
teostus on ideaalne. Filmile loob puändi 
Aivar Voitka, kes ei ütle oma laulatusel 
jah-sõna, vaid kõnnib lihtsalt metsa. 

Voitkade kannatuste rada on siin 
rahaks tehtud. Filmis ja selle ümber on 
eetilisi küsitavusi teisigi. Meediast on 
hästi teada, et üheks laulatuse äpardu- 
mise põhjuseks on asjaolu, et Aivar ei 
nõustunud filmimisega. Rügamise eest 
filmi peaosalisena maksti Helve Laks- 
bergile ainult 10 000 krooni, ehkki filmi 
eelarve oli 28 miljonit. See on lihtsalt ini- 


»W.O.LT.K.A. — Metsavennad”. Omaaegne tuntud metsavend Alfred Käärmann ja Ülo 
Voitka. 


mese lollitamine: sa paned isegi oma 
pulma soome filmimeeste heaks tuksi, 
saad aga vastu näruseid sandikopikaid. 

Kumbagi vellekest filmi esilinastuse- 
le Helsingisse ei kutsutud. USAs on 
nõnda, et kui mõne staari tähtsat sugu- 
lastki esilinastusele ei kutsuta, kirjutab 
sellest , Ananova”. Meil tegutsetakse ja 
põhjendatakse teisiti, siin võib lausa ära 
tuua produtsent Juhani Tammineni 
mannetud eneseõigustused ,SL Õhtule- 
hele“: , Vendi Voitkasid ega Laksbergi 
pole Soome kutsutud. Miks nad peaksid 
minema? Nemad peavad PR-tööd tege- 
ma siin Eestis.” Soome pole tõepoolest 
isehakanud staaride jaoks, mingu kõik 
metsa tagasi — nii või? 

Kasu on siin lõigatud niihästi Voit- 
kadest kui ka nende ohvritest. Võib aga 
arvata, et leppimatus rahaahne ühis- 
konna ja üldise mammonakultusega 
just oligi üks põhjusi, miks vennad 1986. 
aastal ulaelu elama hakkasid. Üldine 
foon oli ju niisugune, et kui sul midagi 


hinge taga eiole, siis ei ole sa mitte kee- 
gi. Voitkad valisid millegi saavutami- 
seks kõige primitiivsema tee: poeröö- 
vid. Mindi laia metsavabadusse, otsus 
selleks aga sündis Aivari skisofreenses 
ajus. 

Tõepoolest, 1986. aastal jõudis KGB- 
sse info, et vennad tahavad Suislepa 
lennuväljalt lennukit kaaperdada. Esi- 
mesed kaldumised asotsiaalse krimino- 
geensuse poole ilmnesid samuti just siis. 
Aivar Voitka oli sel ajal üheksateist- 
kümneaastane. Meestel algab skisofree- 
nia just sel ajal või veidi varem, naistel, 
kes selle haigusega üldse paremini toi- 
me tulevad, jääb see paar aastat hilje- 
maks. Asion ajurakkude ,inventuuris”, 
mida peaaju ja närvisüsteem hilises teis- 
meeas korraldavad, üleliigsed ajurakud 
kaovad või teisenevad. Haiges inime- 
ses, kellel hippokampuse ajurakud al- 
gusest peale vale struktuuriga, kulgeb 
ka see inventuur haigelt, sellest hetkest 
aga algab skisofreenia. 

Filmi tegijad otsivad Voitkade käitu- 
mise põhjusi: Nõukogude sõjaväe eest 
kõrvale hoidmine, hirm, et Eesti politsei 
on sama jõhker kui Vene miilits — tegu 
ju ikkagi samade inimestega, nagu Ülo 
Voitka linateoseski ütleb. Lõppkokku- 
võttes jääks Lääne vaatajale kindlasti 
arusaamatuks, miks Voitkad ikkagi 
metsa jäid, kui riigivõim neile korduvalt 
kinnitas, et Eesti on nüüd vaba. Vastus 
sisaldub Ülo Voitka sõnades: ,, Metsas 
mõtles Aivar suurtele asjadele. Ta rääkis 
impeeriumi ehitamisest. Mina hoolitse- 
sin rohkem söögi ja peavarju eest.” 

Paneme siia juurde Ülo-poisi teised- 
ki sõnad, kah filmist: ,Ja siis, kui mõtled 
mõnikord, praktiliselt, kui kinos käisid, 
siis teadsid ikka, et kui hakkad liini aja- 
ma mõne naisterahvaga või... Aga võõ- 
rast inimest usaldada on küllaltki raske 
ja lõpuks on ikka olemine teine, kui naise 
tood.” Nagu käesoleva artikli pealkirjast- 
kilugeda võib, teadsid Voitkad, et naiste- 
rahvaga on olemine ikkagi teine! 

Ilveste impeerium” on luul, see on 
kinnise osakonna jaoks. Luulul ei ole 
mingit pistmist reaalsusega, leidis Karl 
Jaspers pärast seda, kui psühhiaatrid 
olid aastaid asjatult otsinud luulust 
tegelikkust peegeldavaid tähistajaid. 
Aivar Voitkale pandud diagnoos on 
nähtavasti õige, filmiski viitab kõik sel- 
lele. Pulmas, enne minema kõndimist: 
Küll Helve teab, küll Helve need asjad 
korda ajab...” (Skisofreenik ei hooli 
maailmast, milles ta elab, tugiisik ajab 
kõik niikuinii korda.) Olukorrast Jäme- 
jala psühhiaatriahaiglas: , Mind on siin 
täitsa sandiks tehtud.” (Mõned skiso- 
freeniaravimid, näiteks haloperidool, 
vähendavad tunduvalt hallutsinatsioo- 
ne, kuid mõjuvad koordinatsioonile, 
samm muutub tõepoolest tatsuvaks, 
nagu kõnniks sant.) 

Filmi produtsendi Juhani Tammine- 
ni arvates peaks aga Aivar Voitka tege- 
lema PR-tööga, ja just siin, Eestis. Helve 
Laksberg leiab, et haiget inimest saab 


hõlpsasti endale meheks võtta. Läänes 
reisivad skisod rahulikult ringi mööda 
vaatamisväärsusi, marsruutideks Pariis, 
Rooma. Reisidel saadab neid nende tu- 
giisik. Ainult Eestis pigistatakse haige ja 
isegi muredes vaevlev inimene tühjaks 
nagu sidrun, kui küsimuse all on raha. 

Aga Aivar Voitka ei arva PR-tööst 
midagi. Milleks talle selle maailma abi- 
elugi? Temal on oma impeerium, kus ta 
on hinnatud ja austatud. Talvevaikuses 
kummardavad ilves-tšinovnikud, Karu- 
de Ministeeriumi struktuur on laitma- 
tult paigas... 

Kujutlegem siinkohal armsat pildi- 
kest. Pekka Lehto töötuba. On õhtu. Sis- 
se astub Aivar Voitka. Lehto on üsna ül- 
latunud: ,,Ma ju ütlesin, et sina tegele 
PR-tööga Eestis, nüüd oled sa siin!” 
A. V.:,,Kopra-vanamees on saanud im- 
peraatoriks. Ma tulin ütlema, etimpee- 
rium on veel korralikult välja ehitamata. 
Rästik ja kiil tegid riigipöörde, aga kap- 
sauss tegi kannapöörde!” 


» W.O.LT.K.A.— Metsavennad”. Ülo Voitka koos ema Heljuga. 

Niisugune informatsioon võtaks 
nõutuks ka kõige kogenuma inimeste- 
tundja. Siinkirjutaja on aga võtnud nõu- 
tuks Pekka Lehto film. Ühest küljest vä- 
ga puändikas ja trendikas, aga eetilistele 
küsimustele sai juba osutatud. 

Filmis on näha tendentsi pantvange 
võtnud kurjategijaid kangelastena ku- 
jutada, üksnes politseinike realistlikud 
kommentaarid hoiavad seda protsessi 
vaos. Ülo Voitka, kes kohtupingis süü- 
distuste all oli õnnetu ja hädine, praalib 
kaamera ees enesekindlalt: ,, Pikasilla 
konstaablilt võtsime teenistuspüstoli 
ära. Mine sa tea — kindlam on relva ik- 
ka enda käes hoida kui kellegi teise 
käes.” Massimeedia on juba teinud oma 
töö ja mehes hakkab maad võtma rah- 
vuskangelase-vabadusvõitleja tunne. 
Mida primitiivsem on inimene, seda 
hõlpsamalt võtab ta omaks pressi paku- 
tud mõttemalle. Pantvangide võtmise 
eest oleks aga näiteks Venemaal , mitte- 
vägivaldsetele poistele” saadetud kaela 

jagu eriüksusest ,, Alfa”. Ja nemad juba 
nalja ei mõista. 

Mittevägivaldsetele? Ütleb ju venda- 
de ema filmis: , Aivar on lapsest saadik 
kartnud seda... vägivalda.” Ja lisab Hel- 
ve Laksbergi kohta: ,See naine ei olegi 
muud tahtnud kui seda... raha.” Helju 
ilmselt kardab Helvet, seepärast kasu- 
tab ta tema kohta ümbernurgaütlemist 
see naine”. 

Voitka-vendade filmi sobib ka Mar- 
go Vaino erapooletu ajakirjaniku osas, 
kes räägib Voitkadega seonduvast 
Vabadusideaalist” vaevu tajutavas 
irooniavõtmes. 

Õigesti oletasid mõned filmi tegijad, 
et kõnesolev teos puhub uuesti lõkkele 
ühiskonnas juba vaibunud Voitka-dis- 
kussiooni. Viie aasta jooksul, mis on 
möödunud Voitkade püüdmisest, pole 
me heaoluühiskonnale üldsegi lähema- 
le jõudnud. Dissident Ülo, kes Nõuko- 
gude ühiskonna mõtteviise omaks ei 
võtnud, teab nüüd, et ta tahab olla nagu 

kõik: tema unistuseks on oma firma ja 
siis elu mõnel lõunamere saarel. Seal 
aga niimoodi punkrit ehitada ei saa: ta- 
rantlid ja mürgiämblikud ronivad sisse. 
Järelikult tuleb seal elada kui miljonär. 

Mis puutub Helve Laksbergi, siis 
ühest küljest on tema soov abielluda nii 
palju kannatanud mehega naiivne. 
Kõikidest inimestest meeldib mulle 
kõige rohkem just pruut,” on Aivar 
Voitka ütelnud, otsekui saaks pruut- 
olemine mõni kindel amet olla. Teisest 
ja tähtsamast küljest äratab Laksberg, 
nõnda nagu film teda käsitleb, sümpaa- 
tiat — oma pulmakleidis on ta tõeliselt 
kaunis ja omamoodi sobib tal ühte heita 
looduslapsega. Laksberg on taarausuli- 
ne, Maaema messi korraldaja. Puude ja 
ojakivide kallistamine, mida maausk 
representeerib, oli ju just vendade Voit- 
kade amet. Niisiis on teatud eeldused 
sobivuseks juba olemas. Kunagi pole 
välistatud, et õnne tuleb edaspidi 
kamaluga. 


PEKKA LEHTO on sündinud 1948. aastal. 
Filmid: 1976 ,Ikäluokka“, koos Pirjo 
Honkasaloga; 1978 ,,Vaaran merkki“, 
koos P. Honkasaloga; 1979 , Kainuu 39%, 
koos P. Honkasaloga; 1980,.Tulipea“ (Tu- 
lipää; mängufilm), koos P. Honkasaloga; 
1983 ,,250 gramma-radioaktiivinen 
testamentti“ (mängufilm), koos P. Honka- 
saloga; 1985,.Da Capo“ (mängufilm), koos 
P. Honkasaloga; 1990 ,Temppeli“; 1990 
»Yksinteoin“; 1992,, Kaev“ (Kaivo; män- 
gufilm); 1997,.Boy Hero 001“; 1999,,The 
Real McCoy“; 2001 , Tango Kabaree“ 
(mängufilm); 2004,,W.O.I.T.K.A. — Met- 
savennad“ (W.O.LT.K.A. — Metsän- 
veljet); 2005 ,, Game Over“ (mängufilm). 


POTISETOD-VABALAPSED 


AAPO ILVES 


7 POTISETOD. TEINE TULEMINE“. 
Autor Peeter Urbla, operaatorid Andrus 
Prikk, Arvo Vilu ja Peeter Urbla, montee- 
rija Anri Rulkov, heli kokkusalvestus: 
Horret Kuus (Film Audio OÜ); potisetod: 
Margus Timmo, Ahto Raudoja, Ain 
Raal, Evar Riitsaar, Toomas Valk, 
Margus Palolill, Meelis Seedre, Ivo 
Tombak ja Paul Vahelaan; potimeistrid: 


Meelis Krigul, Eva ja Peeter Krossmann, 
hobused: Timmu, Hasper, Juku, Ettur II, 
Robi ja Eera. Filmitud potisetode retkedel 
2002. ja 2003. aasta augustis, produtsent 
Peeter Urbla. Beta SP, 50 min, värviline. 
O Exitfilm, 2004. 


Peeter Urbla potisetode film ,,Poti- 
setod. Teine tulemine“ algab nagu 


”Potisetod. Teine tulemine”, 2004. Režissöör Peeter Urbla. 

Potisetod. Teine tulemine”. 


stiilipidu. Mingid kummalised tegela- 
sed askeldavad ringi, sätivad-praavita- 
vad hamesid ja villasukki, topivad savi- 
nõudesse õlgi ja õlgedesse savinõusid, 
laulavad ja kargavad, tõmbavad lõõtsa 
ja teevad taluõuel lõket. Talu on ilus, ini- 
mesed huvitavad. Ka prominentide pa- 
raad ei lase ennast kaua oodata, ära- 
tundjate jaoks avab selle end paari aas- 
tavahetusetaguses Urmas Oti jutusaates 
kuldlapse staatusesse suhelnud Lõmaš. 
Tema laulunumber kaubaseto Pirgo 
kurvast saatusest jääb siiski vaid inter- 
metsoks. Lisaks lastele tulevad mängu- 
platsile edukat filmiprojekti ennustama 
hobused ning üsna pea paneb ka vähem 
nutikas vaataja vähemalt filmi pealkirja 
abiga askelduste mõtte paika. 

Enne potivoori teeleminekut vilksab 
üle ekraani üks teose esimesi kõnekaid 

metastseene, otsekui piiblist välja kara- 
nud Simsoni ja Delila lugu ise. Et potise- 
tode odüsseia üleliia vägetäiseks ei ku- 
juneks ja olukorrad ikkagi kontrolli all 
püsiksid, meelitatakse üks juba algus- 
kaadritest alates üsna kehtestavalt mõ- 
junud fsura pingile ja hoolitsevad naise- 
käed kärbivad tema hiussit. Värvid on 
kirkad — nagu setude ettevõtmisi üles 
võttes peabki, montaaž tihe ja toimuva 
dokumentaalsuses kahelda pole ei või- 
malik ega mõtet. Ladusalt ja usutavalt 
film ka jätkub, potisetodel on liha luudel 
ja laul suul, teeäärtes ootavatel inimestel 
hea meel. Kirikukellana kõlavate savi- 
pottide jutt ja kauba vastupidavuse 
tõestamiseks kahel jalal kaussidel kar- 
gamine on potisetonduse vaieldamatu 
klassika. Päähämäärmineon vanderselli- 
del hästi käpas, sellel alal tõusevad nau- 


ditavateks staarideks Ahto Raudoja ja 
Evar Riitsaar. Paraku jäävad nad lõuna- 
maa scene'iga kursis mitteolevaile vaata- 
jaile pelgalt nimetuteks statistideks, sest 
autor pole inimesi ja kohti tutvustavate 
subtiitrite lisamist vajalikuks pidanud. 
Tegelaste nimed jooksevad üle ekraani 
alles ja ainult pärast pildilise osa lõppu, 
ja sellest on pisut kahju. 

Nimetu kangelasega on halb või ise- 
gi võimatu samastuda, anonüümse po- 
tiseto igatsev-aateline pilk ja traditsioo- 
nide taaselustamise jutt ei pruugi mõju- 
da tühjapoolsest pateetikast enamana. 
Tuleb nentida, et see va traditsioonide 
tagasi toomise teema ongi tegelikult fil- 
mi sõnalise osa kõige nõrgem lüli. Her- 
man Juulius Schmalzi järgi (kelle loo- 
dud on ka filmis pidevalt kõlav laul ,,Se- 
tokõsõ sõitsivä“”), on teada, et omaaeg- 


sed keraamikat paberitoorme vastu va- 
hetavad rännumehed polnud omavahel 
teps mitte sõbralikult konvois. Konku- 
rents oli tugev. Ning vaata — potiseton- 
dus polegi ju kuhugi hääbunud, vaid 
võtnud lihtsalt teistsuguse kuju. Täna- 
päeva , potiseto” voorib üle kontrolljoo- 
ne, teeb odavast kroonist kalli rubla ja 
sellest omakorda esemeid ja vedelikke. 
Parem, kui me nendest rohkem ei räägi, 
pealegi ei pakuks see teema kindlasti 
võimalust nii atraktiivseks filmitööks. 
Meie ja Urbla kangelased — nagu ekraa- 
nilt näha — on ikkagi pigem kultuuri- 
kandjad ja pärimusekogujad, keele ja 
meelelaadi edasi- ja laialivedajad. 
Tiitrite teema juurde tagasi. Hästivä- 
ga sümpaatne ehk umbõlõ illos on see, et 
seto, idavõro ja muid filmis kõlavaid 
keeli-keelekesi pole hakatud alakirjaga 

kirjakeelseiks nämmutama, lastakse va- 
nal keelel mõjuda nii, nagu peab. Ja täp- 
selt nii peabki — ku miäkit arvo saa-õi, 
pole vähimatki põhjust rahuloluks; üle- 
ilmastumine ja urbanismus on oma aju- 
sid silestava töö hästi teinud. Tul6 pääd 
vasta saina pessä ja häonü hindätiidmise 
perrä ikma naada... 

Ja siist edesi ma veediikse kõnõlõgi tuust, 
kuismuudu sjood luku lõunamaa muudu 
vasta võetas. Ma ol6 sjood filmi paar kõrda 
siistkandi inemiisiga üten kaenu, ja edimäne 
otsom naile väegä miildtnti. Sääl om jo kõgõ 
uma tutva inemese, ja kotussõ om kah tiidä. 
A mida edesi, toda vähämb miildüs. A mille? 
A tolle, et määnegi ull om nakanu montiir- 
ma pilti niimuudu, et egäsääne külädõ järe- 
kõrd, kost läbi sõidetäs, om ilmvõmalda per- 
sehe käänätt. Säänsest tsurkmisest saa-õi 
seto arvo, saa-õi võrokõnõ arvo. Ütsõtak viil 


134 


naabri Maiduga üten kaime, võtime tsilga 
viina ja märgutime tuu as'a perrä. Muidoki 
või ka tuu hädä olla, et Urbla Piitre filmse 
tuu kate aasta vai kate huuaoga umbõlõ pallo 
kokko ja perän läts ullis ja ai kogemada sassi, 
tuud peäs timä hindä käest küsümd, a tõist- 
muudu jälki taha-i säänest jamma usku, 
vast tal õks oll midä plaanib. 

Et jah, lõunamaa inimesele tekitab 
filmi keskpaigas algav logistiline pusle 
arusaamatust ja meelehärmi. Ja see 
omakorda viib mõttele, et tegelikult on 
meil tegemist millegi enamaga. Hüp- 
ped-hüperboolid aja ja ruumi telgedel 
on ju pigem omased sellele žanrile, mi- 
da eesti keeli ulmeks nimetatakse. Järe- 
likult võib eeldada, et autorid on mingil 
hetkel pelgast konstateerimisest tüdi- 
nud ning tekitanud teosele (vähemasti) 
imaginaarse käsikirja. Avastatu valgu- 


ses tuleb suhtumist muuta ning arvusta- 
da näitlejatöid ja muid mängufilmjaid 
avaldisi. Põhilised staarid said eespool 
juba ära märgitud. Kõrvalosatäitjatest 
tõusevad tugevamalt esile kahtlemata 
Margus Palolille ,reaseto“ ning Too- 
mas Valk lõõtsamehena. Vaieldamatult 
on filmi üks nauditavamaid stseene 
muusikaklipp, milles lisaks Valgu kar- 
mõškale teeb hääli vana bussirüma. 
Samuti suudavad vähesest kaadrisole- 
kust hoolimata ennast päikeseliste soo- 
ritustega mällu vajutada Raali Ain, Va- 
helaane Paali ja Kauksi Ülle. Teadjana 
nendin, et nii on nendega lood ka väljas- 
pool kaameraulatust, ja see annab ulme- 
kale jällegi tugevat eluhõngu juurde või 
tagasi. Margus Timmo tasane hallkar- 
dinal mõjub kohati kaosepoolseks tõm- 
buvas pildireas rahustavalt. Timmo on 
peaosaline ka ühes vägivaldsemasaction- 
stseenis, pealegi annab tema murduv 
rangluu tingeltangelile juurde traagilisi 
noote. Positiivset ning käsi higiseks aja- 
vat pinget sisaldavad eetrijoomise mi- 
nutid ning Kauksi Ülle piruetid võrk- 
palliplatsil. Elulähedasim ning oma hal- 
luses värvikaim on siiski Urmas Paeti 
mängitud külaloll. Eestis vohava tropi- 
kultuse juures võib sellise osaga suisa 
kultuskangelase staatuse otsa komista- 
da. Kaameratöö ä la , Dogma“ lisab seik- 
lustele kunstilist sügavust ning aitab do- 
kumentaalsusemuljet süvendada. 

Erootikaga linateos ei priiska. Mõ- 
ned alastistseenid on, aga need jäävad 
kõik meesterahvaste kanda. Hingesta- 
tuim ülesastumine latskõstõ puulõ päält 
saab Maali Kahuskile. Tema ennast- 
unustav tants õhtuhämara ja lõkketule 
taustal on väga hästi filmilindile püütud 
ja mõjus vähemalt siinkirjutajale millegi 
tõeliselt ilusa, igatsev-valusa puudutu- 
sena. Õnneks tasandab see sõnatu ko- 
reograafia ka seda koredust, mille teki- 
tasid muidu üsna sujuvalt kulgevas 
eeposes rabeda lavastusega monoloo- 
gid potisetode naiste esituses. 


Kahjatsema peab, et nagu Andres 
Maimik enne teda (lühimängufilmis 
»Kurat tuleb sauna”), on ka Urbla liiga 
vähe kasutanud Seto Kuningriigi päeval 
filmitut. Nii jääbki asjasse pühendama- 
tul adumata, et filmi käigus üks kange- 
lastest potisetotamise kõrval ka Seto- 
maa ülemsootskaks valitakse. Setode ja 
eestlaste üks olulisimaid vahesid ongi 
ju see, etesimesed tunnevad oma kunin- 
gad juba nende eluajal ära. Kui Urbla 
juba meelevaldse montaaži teele läks, 
oleks kuningriigi päev palverännu lõpp- 
punktiks oluliselt võimsam olnud. 
Nüüd on selleks jäänud Tartu hansa- 
päevade laadapalagan ja butafooria. 
Pseudokeskaegse , Miki-Hiire“ banaal- 
sed küsimused kiusavad, maanteel tant- 
simise vabadus on seljataha jäänud ning 
potisetod ei tunne endid linnakivide va- 
hel just kõige mugavamalt. Ilmselt tajub 
seda siiski ka autor ise; või mille kuradi- 
ma pärast ta siis muidunii järsult viima- 
se kaadri ette annab? Ja selleks on rõõm- 
salt murol püherdav hobune ehk hopõn. 
Põgene, vaba laps... Oligi autorite tege- 
lik soov ja kogu narratiivi mõte selline? 

Igatsus vanade heade või uute ja ilu- 
sate aegade järele paistab tegelaste ja te- 
gijate silmist ja filmist kenasti välja küll. 
Tekke viil! 

KAAMERAGA VEERE PÄÄL 


ARP MÜLLER 


” VVAHTSÕ ILMA VEERE PÄÄL“. 
Režissöör Peeter Brambat, idee: Vahur 
Laiapea, autorid Silvia Karro ja Peeter 
Brambat, operaator Arvo Vilu, heli: Jaak 
Elling ja Mati Jaska, montaaž: Kalle 
Käärik, muusika: Ardo R. Varres ja Tõnu 
Kõrvits, diktoritekst ja toimetaja Silvia 
Karro, produtsent Vahur Laiapea. Beta 
SP, 55 min 25 s, värviline. Koostööpartner 
AD Oeculos Film. O Ikoon, 2004. 


ETVs jooksnud saatesarja ,, Veere 
pääl” tarvis aastatel 2002 — 2003 salves- 
tatud materjalidest kokku pandud film 
»Vahtsõ ilma veere pääl” toob vaataja- 
ni pildi Eesti-Vene piiriga poolitatud Se- 
tomaa elust, läbivaiks teemadeks õige- 
usklike setode hingejõud ning füüsilise 
elukeskkonna lõhestatus. See film ei 
sündinud ilmselt meetodil, kus doku- 

mentalistil on peas üks kõigutamatu 
kontseptsioon, millele elust hakatakse 
tõendust otsima, filmivõtet enne välja- 
sõitu stsenaarselt paika pannes ning va- 
jadusel kohapeal üht-teist lavastades. 
Silvia Karro, Vahur Laiapea ja Peeter 
Brambat on mitu aastat mööda Seto- 
maad koos kaameraga ringi reisinud, 
naturaalselt üles võtnud seal toimuvat 
ning annavad nüüd talletatud kaadrite 
ja kohatud inimeste juttude põhjal näh- 
tut edasi. Materjali hulk, millest filmi 
jaoks valik tehti, on olnud aukartust ära- 
tav. 

Kaameraga külla tulnud võõrad on 
õigeusklike setodega leidnud ühise kee- 
le ja inimesed on neile end avanud. 
Autorid on osanud avastada ja näidata 
detaile ning panna need loos kõnelema. 
Endistest uhketest, kuid tänaseks tüh- 


 Vahtsõ ilma 
veere pääl”, 2004. 
Režissöör 

Peeter Brambat. 


» Vahtsõ ilma 
veere pääl”. 


jaks jäänud seto küladest on üles leitud 
vapustavalt häid natuure — toogem 
näiteks igavuse peletamiseks kaarte 
taguvad üle 90-aastased eidekesed Vene 
poole pealt Trubalt või külapärimusi 
kaustadesse üles tähendanud laulu- 
memm Maria Tõnison Trigina külast. 
Maria ka kõneles riimis, justkui lauldes, 
pajatades avalalt möödunud aegade 
seto külaelust. Mul tekkis ekraani ees 
kohe küsimus, mis saab või mis on saa- 
nud tema kirjutistest, kas need on jõud- 
nud inimesteni, kes neid hinnata mõis- 
tavad ning kes neist vähemasti kohaliku 
koduloo talletamise seisukohalt lugu 
oskavad pidada. Nende koopiad või 
väljavõtted neist võiksid Setomaa olus- 
tikupiltide huvilistele lugemiseks välja 
pandud olla kas või Trigina lähisel Obi- 
nitsa seto muuseumitares. 

Me näeme filmis ohtralt kiriklikke 
toiminguid ja kuuleme kõnelemas 
preestreid mõlemal pool piiri. See on 
põhjendatud, sest usk on setodele olu- 
line. Isa Rafael selgitab usu tähtust in- 
tervjuus asjaoluga, et setod võtsid omal 
ajal usu vastu südamega, mitte pelgalt 
vormiliselt. Südame sisse kaameraga 
piiluda pole kerge. Siinkirjutaja on näi- 


teks Uusvada külas trehvanud kuulma, 
kuidas memm heintesse kadunud nii- 


dukijupi leidmiseks salasõnu lausub ja 
heinatuustist risti abil saatanal kaela 
kahekorra käänab. Kui vanakuri detaili 
peidust kätte ei anna, siis jääbki tal kael 
sõlme. Mis toimub selle osalt paganliku, 
osalt kristliku rituaali ajal inimese hin- 
ges, oleks ekraanil vist raske seletada. 

Ühelt poolt peaks olema kohustuslik 
see film ära vaadata igaühel, kes Seto- 
maa teemadel kas ajakirjanduses, õlle- 
lauas või siis Riigikogus sõna võtma ja 
arvamust avaldama hakkab. Teisaltaga 
peab kõnealusest filmist arusaamiseks, 
ekraanil omas seto keeles kõnelevate 
inimeste ja pildisümboolika mõistmi- 
seks, olema Setomaast eelteadmisi. Ar- 
van, et terve elu Tallinnas elanud vaata- 
ja peab koos hea reisijuhiga olema eel- 
nevalt teinud Setomaal vähemalt ühe- 
päevase tiiru, et selle filmi sõnum pärale 
jõuaks. 

Ehk oleks filmile juurde andnud in- 
fograafika — Setomaa kaardi kasutami- 
ne, iga uue võttepaiga eel kaardil selle 
asukoha näitamine. Piirijoone ja külade 
paiknemise selgitamine oleks visuaal- 
selt veelgi paremini esile tõstnud ,, veere 

pääl” elamist. Võib-olla ei tehtud seda 
pelgusest filmi õhustikku või tempot 
rikkuda, võib-olla lihtsalt ei tuldud selle 
peale. Just kaardilt on näha, kuivõrd ro- 
bustselt on seto külad ära lõigatud Seto- 
maa ajaloolisest südamest Petserist, kui- 
das Seto usu- ja kaubanduskeskusest 
kiirtena külade poole suunduvad teed 
on piiril kraavidega katkestatud ning 
mõne kilomeetri kaugusele kalmistule 
sõiduks tuleb teha mitmekümne kilo- 
meetri pikkune ring Koidula või Luha- 
maa piiripunkti kaudu. 

Setodest kirjutades ei saa mainimata 
jätta keele teemat. On öeldud, et intelli- 
gentne Põhja-Eesti inimene saab tahtmi- 
se korral setode jutust aru küll. Olen ko- 
hanud nii neid tallinlasi, kelle puhul 
peab see paika, kui ka neid, kelle puhul 
mitte. Kui kõnealust filmi näidati teles, 
olid minu mäletamist möödatiitrid küll 
olemas, mis on hea. 

Siinkirjutajal tekkis muu seas ka kü- 
simus: miks oli filmi üldine toon valitud 
nõnda melanhoolne ja rõõmutu? See 
pole mõeldud etteheitena autoritele, 
igaühel on õigus oma kontseptsioonile. 
Pigem küsin nõnda, vaadates potent- 
siaalsete järgmiste setoteemaliste filmi- 
de tegijate poole. Kuigi filmis ,, Vahtsõ 

» Vahtsõ ilma 
veere pääl”. 


ilma veere pääl” näidati ka rõõmsaid 
sündmusi, näiteks laste ristimist ja mitut 
noort peret, jättis film mulje setodest kui 
paratamatult hääbuvast rahvakillust. 
Siinkirjutaja sellega täielikult ei nõustu, 
eriti mis puudutab Setomaa Eesti riigi 
territooriumile jäävaid alasid. Seal kan- 
dis paaril viimasel aastal ringi rännates 
olen märganud pigem entusiasmi, oma 
seto juured taas avastanud ja maale koli- 
nud noorte elulusti, renoveeritud tradit- 
siooniliste seto kindlustalude väravaid 
ning uhiuue laastkatuse saanud vanu 
hooneid. Seto külakirmased (külapeod) 
ontaas ellu ärkamas, taas kõlab neil laul 
ning tantsu tullakse sinna lööma lin- 
nastki. Meedia vahendusel on avalikku- 
se ees Setomaast loodud pilt kui häda- 
orust, kus kellelgi pole tööd, ainsaks ma- 
jandustegevuseks on salakaubavedami- 
ne; kus metsikult juuakse, kus pool ela- 
nikest on invaliidid, kus pärast praegus- 
te laulumemmede manala teele minekut 
kedagi kultuuri edasi kandmas pole. 
Need tõsised probleemid eksisteeri- 
vad ja neist ei tohi vaikida. Aga samas 
võiks rohkem esile tõsta ka hakkajaid 
noori peresid, vapustavaid kultuuriette- 
võtmisi, ka tavalisi muhedaid töömehi. 
Käesoleva aasta suvest meenub mulle 


 Vahtsõ ilma 
veere pääl”. 
Seto tüdruk 
Juuli Lõiv 
Petserimaalt. 


kohtumine ühe heatujulise piiri ääres te- 
gutseva autoremontijaga, kes auto moo- 
tori toimimist ja rikke põhjusi mulle ela- 
valt setokeelsete terminitega selgitas. 
See näitab keele elujõulisust. Nagu ka 
seto keeles rokkiva Värska koolipoiste 
ansambli ,,Zetod“ esiletõus. Mind val- 
dab mõnikord lausa kahjutunne, et ma 
ise seto pole. Aga ehk on mul siiski veidi 
lootust — vanavanaema oli Irboska kan- 
dist pärit... 


Kokkuvõtteks. Brambati-Laiapea- 
Karro meetod on hea, nad teavad, keda 
ja kuidas näidata. Setomaal materjali jät- 
kub, seepärast jään huviga ootama, kes 
ja kuidas taas kaameraga veere peale 
läheb ja kuidas setosid näeb. 


ARP MÜLLER (sünd. 15. IX 1978 Tartus) 
on lõpetanud 2003 Tartu Ülikooli ajakirjan- 
duse eriala. Töötab 2003. aastast , Kuku“ 
raadios. 

KIA KAETAS ELÄJIT, KAS SUSI? 


JAN RAHMAN 


» HUNT“. Autor-režissöör Priit Valkna, 
produtsent Artur Talvik, operaatorid 
Margus Malm ja Artur Talvik, montee- 
rija Tambet Tasuja, tootmisassistendid 
Hele Lilleorg ja Johanna Trass, konsul- 
tant Siim Pede, teksti luges Priit Valkna, 
muusika: Wimme Saari. Betacam SP, 28 
min, värviline. O Allfilm 6 ETV, 2003. 


»KAETAJAD“. Autor-režissöör Priit 
Valkna, produtsent Artur Talvik, operaa- 
torid Tauno Sirel, Priit Valkna ja Artur 
Talvik, monteerija Tambet Tasuja, assis- 
tendid Hele Lilleorg ja Kätlin Jensen- 
Tiigi, heli järelmontaaž: Oleg Davidovitch, 
teksti luges Priit Valkna, muusika: Wimme 
Saari. Betacam SP, 27 min 41 s, värviline. 
O Allfilm ETV tellimusel, 2004. 


Timahava, 2005. aastaga sügüse sai 
ma teedä säändse asja. Mi külän (kon 
ma olõ elänü õnnõ säidse aastakka, tuu- 
peräst viil pall'ond tiiä-ei) om kah hädä 
tuuga, et ku kiäki müü põrssit, või tulla 
põrssaostja, kaia suuri silmiga laudan 
ringi ja üteldä, et ,oi-oi, ma õks saa-ei 
osta, latsõ ei lupa“. A ummete oll” olnu 
vajja tulla haigide jalguga tuuperäst mi- 
tu kilomeetrit. Tuuperäst, et üteldä, et 
latsõ lupa-i põrssit võtta. 

Ma elä Luutsnigu kandist vast 70 
kilomiitret kavvõn, Võromaa tõõsõn ot- 
san, Kanepi kandin. Jutt vanamutist, kiä 
ei pea pall'os katte kilomeetrit maaha 
kävvü (telehvon om mõlõmbil, nii vana- 
mutil ku põrsamüüjäl olõman), tõi mul- 

lõ (kats päivä pääle mullõ antu tähtao 
lõppu) miilde asja, et olli lubanu kirota 
arvustusõ filmist , Kaetajad“. Ja viil olli 
ma lubanu kirota arvustusõ filmist 
Hunt“. Priit Valkna filmi mõlõmba, 
näütäse ja kõnõlõsõ Luutsniku kandist, 
tuu kandi inemiisi uskmisist, midä 
täämbädsel pääväl inämbän jaon Eestin 
egäpääväelon tunda-ei. 

Alosta sis pääle filmist , Kaetajad“. 
Tuu nakkas pääle hirmsa posimisega, 
keerutedäs pendlit ja kistutedäs kün- 
näld, kaias, kohe poolõ lätt toss. Mu 
meelest omgi tuu posija seo filmi üts 
tähtsämbit tegeläisi. Om olõman kiäki, 
kiä om kuigi kuulutanu, et timä mõist 
säändsel juhul, ku elläi om är kaetadu, 
kurja vällä aia. Et toogõ uma raha timä 
kätte ja sis timä avitas. 

Säänest juttu muidogi kiäki usu-ei. 
Võiolla et mõni , Pärnumaa“ miis õnnõ. 
Sääne sääl filmin omgi, keelepruugi ja 
olõki perrä muidogi või arvada, et timä 
esi om kül jo tanmail sündünü, a õks 
vanõmbidõ vai vanavanõmbidõ perrä 
Pärnu mehes jäänü. 

Ja tuu Pärnumaa miis sis peläs' nii 
hirmsahe, et eläjä kõik mugu otsõ anni. 
Kül tä sääd” egasugumaidsi viklu lauda 
ussõ taadõ pistü vai palot” , kaetaja“” 
rõivit vai muid asjo. Tälle olõs ma soovi- 
tanu viil urinoteraapiät, egä hummuk 
puul liitret umma lämmind kust henge 
ala, sis saava kindla pääle eläjä terves. 
Täpsembä retsepti saa mu käest kõva 
raha iist. 


Ja sis tuu tõnõ puul, sääne väega är 
hiitünü vanamutikõns, kiä kõnsl, et 
mullõ eläjä hirmsahe miildüse“. Vana- 
mutt oll küländ vagura olõmisega, ar- 
vas”, et selle et täl omma kortsu näon, 
selle külärahvas tedä kahjatsejäs pidä. 
Tuu mutikene arvas”, et hädä om tollõn, 
et tä juu-ei ja kisu-ei suitsu ja olõ-i nii- 
muudu tõisi küläinemiisiga üttemuudu. 
Selle kõnõlõsõ. 

Tegeligult sai kalamehe jutust jo sel- 
ges, mis tuu hädä tegeligult om. Mag- 
neesiumipuudus. 

Noh, mõista-ei ma sinnä midägi ma- 
no üteldä. Olkõ no nii, nigu omma. Ja 
panku umma rahha kohe tahtva. Ja kõ- 
nõlgu tõisi eläjist vai käügü lautu pite 
eläjit kitmän, mis mul tuust. Ma kõnõlõ- 
ei elost, kõnõl5 filmist. Ja tuu film om 
hää. Mulle hirmsahe miildüs. Ma naara 
tuu filmi man pea egä lausõ pääle. Ja 
tego olõ ei jalaga-perse naljuga, a intelli- 
gentsõ huumoriga ja tuu muule miildüs. 
Väega. Nii et sisulidselt om taa väega 
kõva film. Kujondusligult kah. Jalgrat- 
taga poodi mano sõitja, küläpildikese, 
kinäste kujondet vahekirä, Wimme 
muusika. Midä tah inämb tahta. Tegijile 
hindes viis. 

Tõõnõ film om ,Hunt“. Tuu om jäl 
Valkna tett ja jäl tuustsamast kandist. 
Tegelaisi om noidsammu ja om tõisi 
kah. Sääl om hoobis sääne asi, et üts 
mehekene om jäänü kuigi väega säänd- 
ses, mõistaki-ei üteldä, määndses. Ku 
liinan omma asotsiaali ja nail uma maa- 
ilm, sis midä piät tegema tuu maajoo- 
dik, kiä tõisiga läbi saa-ei. Tä jääs är kui- 
gi ütsindä, pooditagonõ rahvas tedä 
umas ei piä, kõrraligu inemise ammuki 
mitte. Sis tä jääs niimuudu ja unetedäs. 
A timä taht tähelepannu. Lask esi külä 
pääl valla jutu, et tahat, tii kukõrpalli ja 
olõ susi! Võtt hindäle nimes Hunt, selle 
etomeläni tiiä-ei kas Läti vai Eesti poo- 
lõ pääl ja tuuperäst tiiäki-ei kiäki õigõ- 
h5, kas täl mõnt dokumenti vai nimme 
inne olnuki om. 


Filmi tegijä muidogi läävä küländ 
ruttu õigõ raa päält är rappa. Nä otsva 
libasutt säält, kon tedä sukugi olla saa- 
ei — raamadukogost. Mõtsast piät ots- 
ma!!! Vai sis tõtõst Läti piiri veerest. 

Tuuperäst mulle tuu soe-filmiga tun- 
duski, et asi om tsipa nigu kunstlik ja 
näüdeldü. Ei olõ inämb tuud peris asja, 
nigu oll” kaetaja-filmin. Es olõ magnee- 
siumipuudust! 

Ku mõtlõma naada, sis taa inemise 
soes käümine vist peris Eesti kommõ 
olõ-ei, tuu om kostki Saksamaalt vast. 
Soomõn säänest asja ei pidävät olõma. 
Tähtsä om tä Eestin tuuperäst, et Kitz- 
berg om tä tähtsäs kirotanu. Ja arvada 
tuu asi, etinemise mõistva lukõ ja omma 
koolin pidänü tuud Kitzbergi raamatut 
lugõma ja filmi telekast kaema, om taale 
asjale niimuudu mõonu, et kõik tiidvä 
midägi kõnõlda-arvada. Vähemb tähtsä 
ei olõ ka tuu, et tuu libasoe asi om üle 
ilma tunnõt ja eestläse omma õks hir- 
mus uhkõ tuu üle, ku näil om kah midä- 
gi säänestsamma nigu Ameerika filmist 
nätä. Küsü-ei kiäki, kost taa sääne jutt 
mi maalõ tulnu om. 

Muidogi om susi hirmus tähtsä elläi, 
timä om tuu, kedä vanahalv pelgäs. Susi 
pidi olõma väe-elläi, vähämbält Krulli 
Hasso teedä. Ja timä om jo nii tark miis, 
et tedä või usku. Muidogi om ka muud 
vanarahva lorri, et kindla pääle om sutt 
mõnikõrd ka peris vanahalvas peetü, a 
tuud om arvada õks väega harva. Selge 
om tuu, et sutt omma inemise pelänü. 
Ja sääne salaperäline om susi õks kah 
olnu, harva inemisega kokko trehvänü. 

Üts väega hää soejutt om Kangro 
»Susi“, lugu marusoest, kiä mitu valda 
läbi juusk ja egäl puul inemiisi purõ. 
Sääl olõ-i tuud inemise soes muutumist, 
om selge pilt tuust, et inemise omma 
saanu nakkusõ ja sis pandas na kinni, 
lasta-ei tõisiga kokko. Olõ-i määnestki 
kukõrpallitamist vai midägi säänest. 

Niipall'o sis targutamiisi. Üts targu- 
tus viil tuust, mille säändse asja tääm- 

bädsel Võromaal õks kõnnõ all omma. 

Talliinan omma ,, Kroonika” ja rek- 
laamiagõntuuri. Ja PR-virma, miä loova 
säändse pildi, määnest tahtva luvva. 
Luutsnigu kandin piät inemine kuigi esi 
saama. Ja inemine taht õks noidsammu 
asju. Ku nuu Talna kerstitootsi näile 
mitte midägi ei ütle ja ku nää tiiä-ei, kiä 
om Sõõrumaa vai Meelis Lao, sis jääki- 
ei näil muud üle, ku tuusama asi uman 
maailman maaha mängi. Tulõva külän 
uma mõtsarüüvli, moodu-liisa, kahjat- 
sõja ja libasoe, selle et inemine taht kul- 
tuuri seen ellä. Taht, et timäst kõnõldas 
ja esi taht kõnõlda. Taht hinnäst näüdä- 
dä, siist ja säält. 

Priit Valkna filmi tutvustasõ tegeli- 
gult Võromaa üte nuka täämbäst päivä. 
Na andva edesi tuud kultuuri, miä om 
täämbä Võromaa perämeidsin nukkin. 
Tuu om sääne kattõmuudu kultuur — 
ütest külest om alalõ midägi vanna, a 
tõõsõst külest tulõ pääle kõik vahtsõnõ. 
Filmin om kolmõ muudu kiilt — põh'a- 
eesti kiil”, midä kõgõ inämb kõnõlõsõ 
sissetulnu: tiatritegijä ja hussiviinaga 
arstja Mare ja Pärnumaa miis Kalle. 
Tõõsõs keeles om segäkiil, midä kõnõ- 
lõsõ piä kõik tegeläse. Eestikeelitsit lau- 


Priit Valkna. 

sit tulõ sisse esiki kõgõ võrokeelitsemba 
vanamuti juttu, a om ka tõistpite — Ma- 
re ja Kalle jutu sisse tulõva jäl võrokee- 
litse sõna. A võrokeelitse tegeläse omma 
mõlõmban filmin selgehe katõkeelitse. 
Na mõistva häste nii võro ku eesti kiilt, 
hädä om õnnõ tuun, etnätii-ei noil kee- 
lil õks nii kimmäst vahet sisse. Tuupe- 
rästomma näide lause sakõstõ säändse, 
et jutt nakkas pääle eesti keelen, a sis 
tulõ hasart ja jutt nakkas nigu esihindäst 
juuskma ja kõnõlõja lätt koolin opitu 
keele päält imäkeele pääle üle. 

A nuu filmi ol8-es keelest, sääl es 
uurita kiilt. Tuuperäst olõ-ei ka mul tan 
vajja tuust keelest nii pikält mulista. 

Ummete om mõlõmbat filmi hää kaia, 
eriti viil sis, ku mõtõlda tuu pääle, et esiki 
tuu Eesti nukk om nüüd suurõ Euroopa 
üts osa. Tollõn filmin tulõ vällä tsipakõsõ 
tuud perisello, periskultuuri. Tuu, midä 
perämedse paarisaa aastaga sakslaisi 
perräahvmise-kultuuriga hirmsahe häö- 
tädä om püütü, a miä ummete kongi, ol- 
kõ sis vai kongi peris veeremaal, peris 
egäpäävädsen elon viil kõvva alalõ om. 
Tuu om kultuur, midä tasus uuri ja hoita. 
Aitjumma filmitegijile tuu iist, et nä 
määnsegi tüsükese tuust üles korssi. 


PRIIT VALKNA (sünd. 18. VII 1971 Tal- 
linnas) on lõpetanud 1993 Tallinna Peda- 
googikaülikooli lavastajana. Töötanud 
1994 — 2001 Pärnu Raadio peatoimetajana, 
2001 — 2005 Vene Draamateatris arendus- 
direktorina, praegu vabakutseline. Korralda- 
nud aastast 1994 veefestivali,, Watergate“. 
Teinud lühifilmid, Hunt“ (2003) ja, Kae- 
tajad“ (2004), lavastanud kontserteten- 
duse,,Concerto Contore“ (1999) ja teatri- 
tüki , Karlsson katusel“ (2002) , Endla” 
teatris. Tänavu oli ta Peeter Simmi män- 
gufilmi , Kõrini!“ II režissöör. 


JAN RAHMAN (sünd. 30. VII 1975 Võ- 
rus) töötab Võru Instituudis projektijuhina. 


SÜGAV OLIIV: ARVO JA OLGA 
LOOD EESTLASTEST 


RAUNO THOMAS MOSS 


Keeleõpetuslik seriaal ,a ja o“ kaheteist- 
kümnes osas. Idee autorid Sulev Keedus ja 
Arvo Kukumägi, režissöör ja operaator 
Sulev Keedus. Osades: fotograaf Olga Ma- 
kina ja näitleja Arvo Kukumägi, torupilli 
mängis Celia Roose, keeletoimetaja Ene 
Sepp, helirežissöör Ivo Felt, monteerija 
Kaie-Ene Rääk, kunstnikud Maret Kuk- 
kur ja Marili Sokk, operaatori assistent 
Kristin Raup, produtsent Reet Sokmann. 
Tootja F-Seitse OU. Beta SP, 12x26 min, 
värviline. O Mitte-eestlaste Integratsiooni 
Sihtasutus, 2003. 

Saate valmimist on toetanud Euroopa Liit. 
Kõik saatematerjalid leiate aadressil www. 
fseitse.ee/keel. Saated on müügil kolme VHS- 
kassetina. 


Kunst ja tarkus. Kas kunst arendab 
inimese teadmisi, on küsimusena filo- 
soofiline probleem ning, osana episteemi- 
lisest poleemikast, arenenud sünkroonis 
kunstidega kreeka ja ladina kultuuris. 
Platon väidab, et kuigi luule eesmärk on 
teadmisi arendada, siis tegelikult ta se- 
da ei tee, vaid produtseerib hulga pin- 
nalis-pettelisi kujutelmi teadmisest. 
Aristoteles, vastupidi, argumenteeris 
poeesias sisalduvate universaalide 
poolt. Epistemoloogilise küsimuse kõr- 
val aga tuleb tähele panna veel teist, es- 
teetilist küsimust. Kui kunstil on võime 
arendada teadmisi, siis kas see lisaväär- 


tustab vaadeldava teose kunstilist väär- 
tust? Klassikalises traditsioonis oleks 
vastus küsimusele jaatav.' Aristoteles 
vaatas kunstis teda ümbritsevat täis tä- 
hendust, ning seda mitte metafoorilisel 
tasandil, vaid otseses mõttes: välised 
jõud (meloodia, rütm, värvid, vormid, 
nende paigutus ehk kompositsioon) sõ- 
na otseses mõttes mõjutavad meid ja 
põhjustavad (Id afficere) meie hinge tõu- 
su või langemist, ärevust või rahu, mo- 
raalsust või ebamoraalsust. Piltide, heli- 
de, isikute (nende karakteristikute) kau- 
du, keda kunstnik näitab ja kujutab, me 
suuname erinevate soovide abil või vas- 
tumeelsustunnet tekitades teisi inimesi. 
Filmikunst, olles kunstidest ideoloogili- 
sim ning suurim reaalsustunnetusel 
mängija” ja sekundaarselt modelleeriv 
süsteem, läbi põimunud sotsiaalsete, 
esteetiliste, moraalsete jt veendumuste- 
ga, sünteetiline kunst? (sellest eelnev vii- 
de Platonile), on tänapäeval, pärast for- 
malismi tõusu, ainus, millisest rääkides 
ja mida vaadeldes ei pea häbenema, kui 
räägime nendest kahest, episteemilisest ja 
esteetilisest simultaanist. Seda vähemalt 
alljärgnevat silmas pidades. 
Integratsioon. Ladinakeelsest tüvest 
tulenedes tähendab see taastamist, osa- 
de ühendamist tervikuks ja ühtlusta- 
mist. Mitte-eestlaste Integratsiooni 
Sihtasutuse tegevuse aluseks on riiklik 
programm, mille eesmärk on mitmekul- 

“a ja o“. Autorid Sulev Keedus ja Arvo Kukumägi. Olga Makina. 


tuurilise Eesti ühiskonna arendamine 
(kultuuriline pluralism, tugev ühisosa, 
eesti kultuuriruumi säilitamine ja aren- 
damine, ühiskonna sotsiaalne ühtlusta- 
mine eesti keele oskuse kaudu jne). 
Keskse eesmärgiga kaude Eesti riigile 
lojaalse elanikkonna kujundamine.* 
Reaalsuses niisiis hulga võimaluste, 
uste” avamine projektide näol ja nende 
kaudu. Sulev Keeduse ja Arvo Kuku- 
mäe keeleõpetusliku seriaali ,,a ja 0” mõ- 
te avaneb selles raamistuses vaid osali- 
selt. Kuigi vormistus markeerib doku- 
mentaalsust, on juba esimestest kaadri- 
test peale kasutatud materjalis rohkem 
kunsti kui mõnes uuemas kunstilises 
filmis, mis Eestis valminud Sealjuures 
ei viita ma eksplitseeritud kaameratöö- 
le, montaažile, vaid sellele, mis jääb nen- 
de taha, võitlusele aja ja ruumiga; selle- 
le, et kogu sisu on püütud ehitada mee- 
nutuste ja sisekõne arendamiseks vaa- 
tajaga. Väljudes materjalist (siinkohal 
mõtlen ma väljumist suhtluskeele õpe- 
tamisest kui eesmärgist) ja muutes in- 
tegreerimise loomulikuks protsessiks, nii 
nagu see toimuks kahe inimese vahel. 
Familiaarse ja usaldusliku dialoogina. 
Tegelikult on see imelihtne. Vähe- 
malt kirjeldades võib see mõjuda primi- 

tiivsena, kuid tegelikkuses töötav kul- 
tuuristamine toimub matkimise, kopee- 
rimise kaudu — jäljendades, mis on 
meile niivõrd loomulik, et töötab ala- 
teadvusliku mehhanismina. Arvo Ku- 
kumägi ja Olga Makina funktsionee- 
rivad vaataja jaoks dihhotoomse paari- 
na. Vanem (elunäinum) ja noorem (aldis 
uutele kogemustele), mees ja naine, 
eestlane, kuid setu mees (V lugu), seega 
nagu venelane ka; kasvanud üles õige- 
usu kiriku toel, kuid on pagan (II lugu); 
lõpetanud Moskva kinokooli (X lugu), 
vagabundlik näitleja; sõidab helesinise 
unistuse — ,Moskvitšiga” (1 lugu); ja 
venelanna, kuid seoses vanaisa suvema- 
jaga on juured nagu Eestis ka, õigeusu 
kirikus hoiab end üleval pigem nagu 
kohmetu, kuid viisakas eestlane; elukut- 
seline fotograaf, reisib palju, näib, et ei 
hooli autost. 

Olulised on märgatavad sarnasuste 
ja erisuste printsiibid, peegliefekt, mis 
aitab luua ,sildu” kahe indiviidi vahel 
vaataja ehk keeleõppija mõtetes. Väli- 
mus, riietus, kehakeel, päritolu, töö jne, 
tingimata mitte siin toodud järjekorras, 
loovad meile kuvandi Arvo ja Olga isik- 
susest ning töötavad parameetritena, 
mille kaudu vaataja kujundab n-ö süm- 


paatia. Positiivne programm muukeel- 
sele keeleõppurile on siinkohal topelt- 
kodeeringuga. Üks räägib surmast, teise 
silmad räägivad elust; üks on teada ja 
tuntud eelmisele põlvkonnale, muutu- 
nud juba ,,märgiks” iseeneses (aspekt, 
mida see filmitöö veel tugevdab); teine 
on teada ja tuntud nooremale , sihtgru- 
pile”, kes teostab end praegu kõige in- 
tensiivsemalt. Mõlemad on isiksused, 
ühel või teisel moel ihaldusväärsed, 
kuid samas nii lihtsad ja inimlikud oma 
murede ja rõõmudega. Oma lugudega, 
mille kaudu nad meile nii lähedaseks 
saavad. 

Angloameerika kultuuriruumis 
võiks seda keeleõpetuslikku seriaali ja 
selles esitatud metoodikat nimetada 
printsiibilt väga lähedaseks issues-based 
education 'iga, mille tõlkimisel tekivad 
mõningad raskused. Taandagem see 
ainult siinses arutluses kasutatava ter- 
minina probleemipõhiseks õppeks. 
Meetodina eristub see õppurikesksest 
(Lowenfeld) ja distsipliinikesksest õp- 
pest (Clark, Wilson, Barrett) sellega, et 
õpetatav materjal elustatakse probleemi 
(issue) kaudu, mis võib seisneda kultuu- 
ri, rassi, soo, klassilise, etnilise, vaimse 
või füüsilise võimekuse, religiooni, sek- 


na ja 0“. Arvo Kukumägi ja Võrumaa Mare. 


suaalse orientatsiooni, vanuse või kogu- 
konna erisuste ja probleemsete vaate- 
punktide esitamises. Selle meetodi pool- 
dajad toovad välja positiivseid eesmär- 
ke, juba omandatud skeemide ja piiride 
»ümberkirjutamist” ja laienemist.* 
Välja kasvanud postmodernistlikest 
vaadetest, feministlikust teooriast ja 
kulturoloogiast, püüab see meetod kas- 
vatada õppureid (olgu lapsi, noorukeid 
või täiskasvanuid) adekvaatselt analüü- 
sima ja hindama kontekstilt raskesti 
haaratavaid, multikultuurilisi situat- 
sioone, ning seda ambivalentsetena mõ- 
juvate terminite või skeemideta. ,,Sel- 
leks, et meie ühiskond oleks õiglane ja 
demokraatlik, peavad lapsed mõistma, 
et see, kuidas nad toimivad, suhtlevad 
ja reageerivad sotsiaalsetele probleemi- 
dele, mis neid ümbritsevad, määrab sel- 
le, millises ühiskonnas me hakkame ela- 
ma.”” Eesmärgiks totaalne pluralism, 
saavutatud sotsiaalsete agentide kriitili- 
se teadvuse (critical consciousness) kor- 
rektse funktsioneerimise ja arendamise 
kaudu, muutub ükskõik milline õpeta- 
tav aine varjamatult poliitiliseks. , Pole 
tähtis, kes me oleme, kus me õpetame, 
mida, kuidas või kellelt me oleme otsus- 
tanud õppida; poliitilised uskumused ja 

kalduvused peegelduvad meie valiku- 
tes ja seisukohtades ja õpetamise ning 
hariduse käsitlusviisides.” * 
Probleemipõhine õpe tähendab õp- 
pejõu kadumist. Ehk küll mitte isikuna, 
kaob vaid õigus autoriteedile ning koos 
sellega õigus kehtestada kontsepte, os- 
kusi ja väärtusi, taksonoomiaid õige— 
vale teljel, mis identifitseeruvad ideo- 
loogiatena. Õppeprotsess tugineb prob- 
leemidele, narratiivi ja ,lugude” rää- 
kimisele, mida ühendatakse vastavalt 
õpitava materjali ainesega. Õpetaja ja 
õpilase vahelise tühimiku täidavad ja 
silla” nende vahel loovad ,lood” (sto- 
ries), nende lugude jagamine (sharing). 
Kõik selleks, et murda läbi meid ümbrit- 
sevast vaikimise kultuurist (culture of 
silence), et avada õpetatava materjali pii- 
rides uusi diskursusi. , Lugude kaudu 
näevad inimesed seotust — sidususi 
nende endi ja teiste kogemuste vahel 
ning sidususi kogemuse ja selle all pei- 
tuvate sotsiaalsete väärtushinnangute 
vahel.”? Inimesed õpivad teiste koge- 
mustest, nad kohendavad, analüüsivad 
ja katsetavad neid tulevikus, hoides 
silme ees varem kogetud ja meeltes tek- 
kinud kujutluspilte. Positiivsed näited 
elustavad ja annavad samalaadseid 

probleeme kogenutele juurde jõudu ja 
tahtmist ise mõelda, ise öelda, ise teha. 
Õppimine nagu töö tugigrupis ja õpeta- 
mine nagu töö tugigrupiga. 

Tõesti, Arvo ja Olga pole õpetajad. 
Nad on lihtsalt inimesed, kes näivad 
rääkivat oma lugu. Aga kuna narratiiv- 
ne pool on üles ehitatud niivõrd topelt- 
kodeerituna (nagu ,,Eesti Ekspressi“ ar- 
tikkel — mine võta nüüd kinni, kes siin 
keda paljastab, kes keda , vaatab”), siis 
kaob vaatajal kohati jalgealune alt ära: 
kas ta räägib nüüd niimoodi, sellepärast 
et mõtleb ja tunneb nii, või sellepärast, 
et režii seda ette näeb? Samas on paari 
külalise reaktsioonidest (reaktsioonid ja 
vastused küsimustele, kontrollimatu 
kehakeel) võimalik välja lugeda nii pal- 
ju segadust ja peataolekut kaamera 
(suutmata valida maski vahel) ning Ar- 
vo ja Olga ees, et see annab tagasi kogu 
seriaali hingestava jõu ja käivitava mõt- 
te. Ausus ja intelligentne otsekohesus on 
ainsad reeglid probleemipõhises õppes, 
mille rikkumisel peab ,,õpetaja” kohe 
sekkuma ning probleemi allika kõrval- 
dama, seda ennekõike juba eos, kui 
konflikti pole veel tekkinud, ja manipu- 
leerima õppuritega, suunates neid ta- 
gasi ülesande raamidesse (selles video- 


õppes on aga näiliselt õppematerjalina 
esitatud peatükkide külalised samuti 
ühed ,,õppuritest”, seda enam, et sinise- 
na ehk vigasena märgitud sõnu oli ja 
oleks pidanud kohati olema veel roh- 
kem eestlastegi kõnekeeles). 

See, mida ,,õpetaja” peab pidevalt te- 
gema, on enese hoidmine avatu ja ausa- 
na. Väliselt peab ,,õpetaja” olema valmis 
viskuma ambrasuurile (probleemõp- 
pes on kasulik, kui õpetaja on mõne- 
võrra alternatiivne, normidest kõrvale- 
kalduv, mõõdukalt ekstsentriline), see 
tekitab õppurites usaldust ja hoiab tähe- 
lepanu ning nii on kergem motiveerida 
neid tööle. Arvo ja Olga on mõlemat. 
Lihtsa inimese jaoks klassifitseeruvad 
nad kunstnikeks, üks näitleja, teine fo- 
tograaf. Mõlemad teevad aga lihtsale 
inimesele täiesti arusaadavat kunsti. 
Nendele pole põhjust ette heita hermee- 
tilist kontseptuaalsust või segast veider- 
damist keerukate mõistete taga, pigem 
vastupidi, neid valdab Pärnu Uue 
Kunsti Muuseumis (Chaplini Kultuuri- 
keskuses) lihtsa inimesega üsna sarnane 
emotsioonide tulv. Loomulikult on see 
sümpaatne, samal ajal naljakas ja kurb. 

Eelnevat silmas pidades näeme, et 
a ja 0“ haarab tõesti ,algust ja otsa” 


s 

(arvostolgani). Väisatud eestlasi ja nende 
lugusid on seinast seina, nii et nende 
vahel ei saagi muud seost luua kui rah- 
vuslikul baasil. Tubli enamik neist on 
varem juba filmides ja dokumentaalides 
nähtud. Võrumaa Mare meenub hoopis 
teisetoonilistest dokumentaalidest, Priit 
Valkna ,Hundist“ ja , Kaetajast“ (aru- 
saadavalt jäävad need konnotatiivsed 
väljad nautida ja äratundmisest rõõmu 
tunda paljuski vaid eestlasele), samasu- 
gust taaskohtumise rõõmu pakkus lee- 
be kõnega Anne Kirsipuu. Inimesed, 
kelle staatus ja elu ei sõltu kaamera ees 
olemisest, näisid loomulikumad, vaba- 
mad ja vestlus nendega, käima läinud, 
sundimatum (Milvi, Kai, veskiemand 
Mae), kuid niipea kui külastatavaks oli 
kohalik celebrity, näis kogu narratiivne 
osa lõigust kokku kukkuvat. Kas tõesti 
oligi vaja keeleõppes lorajutu peatükki? 
Samas, probleemipõhise õppe vaate- 
punktist on peatükk Anu Saagimiga 
ehk isegi omamoodi väärtuslik. Preten- 
deerimata millelegi sügavale, puudutab 
ta kõige sügavamat inimese väärtushin- 
nangutes ja eneseväärtustamises — või 
ei puuduta midagi. Kontekstis võetuna 
kombineerub kõik muidugi suhteliselt 
ülevaatlikuks pildiks (ja feministlikuks 

stuudiumiks). Keeleõpe pole kunagi ol- 
nud nii ideoloogiline kui siin, kuid seda 
pragmaatilises tähenduses. Olga posi- 
tiivne programm töötab, ta kehastab õn- 
nestunult seda, mida muukeelsed noo- 
red ihaldavad, igaüks erineval moel, 
kuid peamine — tõestada ennast eduka 
isiksusena. Siinkohal kerkivad küsimu- 
sed huvitavamast ja vastuolulisemast 
tüpaažist, mis ,jääb” eestlasele, — Arvo. 

Arvo on elu näinud, inimesi tundev, 
kaine mõistusega, oma , lugudega” 
mees. Arvo figuur on teejuhataja, kes 
avab eestlaste koduuksed ning annab 
külalisele võimaluse familiaarseks pil- 
guheiteks , teise” maailma. Aitab ületa- 
da arhetüüpset vastumeelsust teise, 
Võõra” suhtes. Neid vastuolusid siin- 
kohal esitatult ei leia, kuid see ei tähen- 
da, et need poleks kusagil aju , taga” 
peituvalt olemas. Aga siinse probleem- 
õppe narratiivid toetuvad üldinimlike- 
maile väärtustele: esivanematele, lapse- 
põlve lõhnadele, Tšehhovi armastami- 
sele, teatrile, kodu väärtustamisele, 
inimlikule õnnele ja väärikusele. Kuidas 
saaks motiveerida integreeruma, kui 
mitte näidates ja äratades igatsust ,pü- 
sivamate” eluväärtuste vastu, milleni 
jõudmiseks on vajalik kohanemine, isik- 
suse arendamine ja õppimine. Paljude 
peatükkide dialoogides implitsiitselt 
sees olev surm, mida tänapäeva ühis- 
kond nii kardab, austus mitte elu, vaid 
vaimu vastu, pöörab selle õppefilmi si- 
suliselt enamaks utilitaarsest keeleõppe 
materjalist. 

Loomulikult on see Arvo eksistent- 
sialism ja elukogemus, mis selle sisse 
toob ja seda kannab. Mõtted surmast, 
eksistentsist, selle kestmisest, elu and- 
misest (VII lugu), see lüke inimteadvuse 
sügavamatesse hirmudesse tekitab pa- 
rabooli, ning enam ei õpi me keelt, vaid 
inimlikkust. ,Proovib olla loomulik 
väärikas” ja , hinges toimub midagi hel- 
la” (VIIL lugu) on kui püüded visandada 
vaatajale-keeleõppurile samalaadselt 

näitlejaga emotsioone, mis kisuksid kõr- 
gemale argitööst, lihtsalt keele õppimi- 
sest ja praktiseerimisest. Võib-olla me 
kõik vaid mängimegi, ning kas me suu- 
daksime, oskaksime olla loomulikult 
väärikad? Kui palju läheb kellelegi vaja 
poes toitu ostes või migratsiooniametis 
pabereid ajades lauset , hinges toimub 
midagi hella”, siiski see teebki sellest 
materjalist kunstilise materjali. Kunsti- 
lise materjali, mitte kasutus või kunstli- 
kus tähenduses, vaid mõtlevat inimest 
saatvas, kõike ümbritsevas mõttes. Selli- 
sena läheneb see keeleõppe programm 
integratsioonile ja uue eestlase model- 
leerimisele ainumõeldavast aspektist — 
väärika inimlikkuse kaudu. Selle kul- 
tuuri kaudu, mis veel alles. 

Tulevik. Need, kes saavad, otsivad 
üles oma juured. Loovad oma rohkem 
või vähem illusoorse mälestuste võrgus- 
tiku (lapsepõlvehetked, vanemate päri- 
mus, helid ja lõhnad). On neid, kellel on 
see olemas. Arvo on setu mees (V lugu). 
See on osa tema inimsusest ja selle teos- 
tamisest muidu muutuvas ja pealtnäha 
ootamatuid vähikäike tegevas ühiskon- 
nas. Asjad ja inimesed ümberringi muu- 
tuvad, vahetuvad, tulevad ja kaovad, 
ning mida kiiremini tajutakse seda prot- 
sessi, mida totaalsem on pluralism, seda 
olulisem on ajaloo ja kultuurikontekstile 
(s.o haridusele) toetuv ühtekuuluvus ja 
solidaarsus. Kuivõrd on meil selleks 
jõudu? Kuivõrd suudaksime võtta prob- 
leemõppest selle, mis on selles head? 
Inimestena, eestlaste ja venelastena, ees- 
ti keelt rääkiva rahvusena Euroopas? 
Küsimus on selles, kuidas inimesed 
püüavad end seostada omavahel ja 
maailmaga. Seda ei tee Integratsiooni 
Sihtasutus ega üks keeleõppefilm, seda 
teevad inimesed. Seda teeme meie. 

Lõpus toimub midagi kummalist. 
Sünnib mõisteline ühend , sügav oliiv”. 
Võõras nii eestlasele kui venelasele. Väl- 
jaöeldu mõtte kummastavuse varjami- 
seks matkib Arvo humoristlikult veini- 


degustaatoreid: , Ma tunnetan seal 
eeterlikke õlisid, mis lähevad mu ajusse 
ja laiendavad mu veresooni” (XII lugu). 
Tavakeeles lori, kuid filmis psühholoo- 
giline katse, salvestus alateadvusest 
ülestõusvatest piltidest, mälestustest, 
helidest ja maitsetest ning nende seo- 
tusest sõnadega, kontseptidega. Viima- 
se peatüki eelviimane lõik võtab oma 
kummalise nihestusega kokku filmi al- 
guse. Arvo istub , Mercedese” roolis 
ning laseb oma autot pesta , Statoili” 
automaat-autopesulas. Meenutagem, et 
esimese osa esimene lõik algab Arvo 
monoloogiga kaevust vett ammutades 
— ,,See on kaev. [- - -] See on minu kaev. 
Kui ei ole vett, siis ei ole midagi.” (XII 
lugu) — ja oma helesinise unistuse esi- 
klaasi sääskede ja parmude laipadest 
pestes. Filmi alguses räägib Arvo keva- 
disest päevast ja lapsepõlve lõhnast, 15- 
pus eurolõhnast. , Mercedese” raadiost 
tulev reklaamtekst hirmutab talve tule- 
kuga. Arvost on filmis saanud tarbija, 
edukas skandinaavlane, enese ,vaba- 
dust” teostav indiviid: ,Ja kui ma üks- 
kord sellest autost ära tüdinen, siis soe- 
tan endale helikopteri ja tunnen ennast 
veel paremini ja veel paremini...” 

See kõik, koos viimases dialoogis 
Olgale kinnitatud lubadus , Pegasusse“ 
minna, tekitab sinna kohvile mineku 
suhtes eripäraselt fataalse atmosfääri 
ning mõjub filmi kontekstis hüsteerili- 
selt. Ärevust tekitavalt. Kas see on integ- 
ratsiooni triumf või põrumine? Mis see 
on? Kas me oleme tõesti nii jõuetud, et 
integreerumine tähendab meile enese- 
hävitust, , võõra” omandamist ja ,oma” 
unustamist? Kas meile antakse aimata 
tulevikku, keskmist eestlast? ,Sügavat 
oliivi” — hetkel mõttetut ja kummasta- 
vat mõistet, mis peidab eneses maail- 
mapilti, mis mõjub sama võõrastavalt, 
kui oleks 30-ndatel mõjunud , pakk 
piima”? 

EESTI KOTKAD“. Režissöör Rein Ma- 
ran, stsenaristid Rein Maran ja Urmas 
Sellis, operaatorid Tõnu Talpsep, Rein 
Maran ja Konstantin Knutov, muusika: 
Tuule Kann ja Gicu Rau, diktor Tõnu Mi- 
kiver, toimetaja ja monteerija Margit Ma- 
ran, konsultandid Ülo Väli, Asko Lõh- 
mus, Tiit Randla ja Eerik Leibak, töö- 
rühm: Harri Põldsam, Joosep Matjus ja 
Arbo Maran, AVID montaaži järeltöötlus: 
Tambet Tasuja ja Rainer Kask (Tri Ang- 
le OÜ), heli järeltöötlus: Tiina Andreas 
(Film Audio), produtsent Rein Maran, fil- 
mis on kasutatud Vladimir Ivanovski ja 
Sergei Plitkevitši fotosid. Betacam SP, 
51 min, värviline. O Gaviafilm, 2005. 


KOTKA SEIRE EESTIS“. Stsenarist ja 
režissöör Rein Maran, operaatorid Tõnu 
Talpsep ja Rein Maran, konsultandid Tiit 
Randla ja Urmas Sellis, AVID montaaži 
järeltöötlus: Tambet Tasuja ja Rainer 
Kask (Tri Angle OÜ), heli järeltöötlus: Tii- 
na Andreas (Film Audio), produtsentRein 
Maran. Betacam SP, 29 min, värviline. 
O Gaviafilm, 2005. 


Kes meist ei teaks, et puude kunin- 
gas on tamm, loomade kuningas karu 
ja lindude kuningas kotkas. Siiani ei ole 
ükski kolmest kuningast Rein Marani 
looma- ja loodusfilmide peategelane ol- 
nud. Kui meie teenekaim loodusfilmide 
tegija kunagi loomaliike tutvustavate 
dokumentaalfilmidega alustas, olid fil- 
mis ,Okaslinnus” (1971) peategelasteks 

hoopis väikesed ja argised metsasipel- 
gad. Vahepealsete aastakümnete jook- 
sul jäädvustas Maran lausa ilmutusliku 
värskuse ja sügavusega veidi suurema- 
te loomade — ämblike, rästikute, kärn- 
konnade elu. Siis tulid juba sissevaated 
päris suurte ja väärikate olendite, nagu 
laululuige ja ilvese maailma. Nüüd, 
kolmkümmend neli aastat pärast de- 
büüti , Okaslinnusega”, jõudis järg lõ- 
puks lindude kuningani. 

Tänavu 25. mail kinos , Sõprus” esili- 
nastunud filmi ,,Eesti kotkad” algus- 
kaadrid häälestavad vaatajat justkui ela- 
musfilmi lainele. Rohust kergitab end 
kühvelsarvedega hiidkasvu põdrapull. 
Järgnevad vaated ürgilmelisse lopsaka- 
te sõnajalgadega lodumetsa. Helitaus- 
taks lummavad vilepillihelid, mis kui- 
dagi sarnanevad ühtaegu nii euroopa 
vanamuusika kui ka indiaani vilepilli- 
ga. Siis aga tuuakse vaataja mõistusele. 
Asjalik diktorihääl annab märku, et tegu 
on ikkagi õppefilmiga. Alustatakse Ees- 
tis elavate kotkaliikide järjestikust tut- 
vustamist. Ei puudu sealtki tundeid är- 
gitavaid filmilõike. Saame näha, kuidas 
taevaall liugleb just nagu muinasjutuli- 
ne tiibadega lendkala. Tegelikult on see 
siiski kalakotkas, kel küünte vahel pea- 
aegu sama suur kalapurikas kui ta ise. 
Võime kaua kaasa elada paduvihmas 
oma pesapuul valvavale merikotkale. 
Tema liikumatust rahust ja täielikust 
ükskõiksusest vihma suhtes näib kiirga- 
vat ajatut tarkust. Umbes nagu sügavas 


meditatsioonis viibivast mungast, kelle 
meeleseisund on nii kirgas, et aeg ja 
koht kaotavad igasuguse tähtsuse. Sa- 
mas hiilib pähe loomulik küsimus, et 
millistes tingimustes pidi nende kaadri- 
te jäädvustamisel viibima operaator. 
Küllap ikka samades, mis kotkas: laus- 
vihmas, kiikuval puuoksal oma varjes 
lõpmata kaua konutades. Ilmselt pidi te- 
magi neis ebaharilikes oludes tundma 
end veidi nagu munk, kes kotka elu sa- 
laduste mõistmiseks lihasuretamisega 
peab tegelema. Omamoodi tähendust 
täis olid pikad sõnatud kaadrid, kus kal- 
jukotkas talvisel soomaastikul ronkade- 
ga jageleb. Mitme minuti jooksul pol- 
nud kuulda ühtegi diktori selgitavat sõ- 
na. Neid polnud tarvis, sest sündmustik 
rullus omasoodu looduslikul viisil vaid 
linnuhäälte saatel parajalt pingelisena, 
dramaatilise ja põnevana. 


, Eesti kotkad”, 2005. Režissöör Rein Mara 


a 


n. Madukotkas. 


Siiski on kogu kotkaste filmi põhi- 
rõhk suunatud selgelt asjaliku teabe ja- 
gamisele. Saame põhjaliku ülevaate 
meie viie pesitseva kotkaliigi, kalakot- 
ka, väike-konnakotka, suur-konnakot- 
ka, merikotka ja kaljukotka elust. Valge- 
vene filmimeeste abiga heidame pilgu 
isegi Eesti jaoks üliharuldase madukot- 
ka ellu. Madukotkast on Eestis küll va- 
hel lendamas nähtud, kuid tema viima- 
ne pesitsus on teada kolmekümne aasta 
tagusest ajast. Lõviosa filmist kulub sel- 
gitustele, mismoodi kodumaised kotka- 
liigid välja näevad, kus elutsevad, mida 
söövad ja millised ohutegurid neid äh- 
vardavad. Ilmneb, et väike-konnakotka 
ja merikotka käsi käib hästi, aga suur- 
konnakotkal kehvasti. Viimati mainitud 
liigi ühe suurema ohuteguri tutvustami- 
sel jõutakse juba välja päris teadusfilmi 
tasandile. Vaatajat viiakse kurssi hüb- 

riidkonnakotka probleemiga. Kotkastelt 
võetud vereproovide põhjal tehtud gee- 
nianalüüsid on tõestanud, et suur osa 
varem suur-konnakotkasteks peetud 
isendeid on tegelikult väike-konnakot- 
ka ja suur-konnakotka ristandid. Kuna 
suur-konnakotkad on Eestis niigi hää- 
buv sugu, võib hübriidide osatähtsuse 
kasv hääbumist veelgi kiirendada. 

Kaljukotka käsitluse juures näib, et 
nüüd hakatakse avama kotkaste teema 
tõeliselt kütkestavat ja olulist külge. 
Mainitakse, et kaljukotkas pole selle liigi 
päris rahvapärane nimi ja vanarahvas 
on teda tundnud rohkem maa- või laa- 
nekotka nime all. Siis teatatakse, et kot- 
kad on inimese jaoks ikka olnud võimu 
ja vägevuse sümboliks, et nad on ela- 
vaks sillaks müütilise ja tänapäeva maa- 
ilma vahel. Ühesõnaga, vaatajal tekib 
lootus, et nüüd võetakse käsile kotka tä- 
hendus pärimustes ja rahvausundis. Nii 
nagu Rein Maran neid lõimi väga meel- 
dejäävalt põimis oma varasematesse 
rästiku- või kärnkonnafilmidesse. Kot- 
kad pakuksid ju nendest olevustest 
märksa rikkalikumat ja värvikamat 
folkloorset ja usundilist algmaterjali. Pa- 
raku piirdub kotkaste filmis see temaati- 
ka mõne üldistava lausega. 


152 


Eesti kotkad“. 
Kaljukotkas. 


Mis teha. Kui on otsustatud teha as- 
jalik õppefilm, ei ole seal ilmselt ruumi 
kõikvõimalike inimlike ja tundeliste 
kõrvalepõigete jaoks. Loodusteemaliste 
kodumaiste õppefilmide seas on kotkas- 
te film muidugi silmapaistvalt kõrge ta- 
semega. Enamikust neist üle oma süve- 
nemise, operaatoritöö, komponeerituse 
ja haaravuse poolest. Meistriteos, mil- 
lest igal teabefilmi tegijal edaspidi ees- 
kuju võtta. 

Õppefilmis peab elamuslikkus para- 
tamatult jääma loodusteadusliku teabe 
jagamise varju. Allakirjutanul isiklikult 
on sellest siiski kahju. Kotkas tekitab ju 
isegi nende inimeste peades, kes oma 
silmaga teda looduses seiranud pole, nii 
kergesti igasugu kõrgelennulisi seoseid 
ja aupaklikke tundeid. Tavainimene ju 
ei tohigi tegelikult seda lindu looduses 
kuigi põhjalikult uurida ega iseseisvalt 
jälgida. Ranged looduskaitseseadused 
nõuavad kotka pesapaikade salasta- 
mist. Aga kui keegi kogemata pesa ligi 
satub, on tal keelatud ilma eriloata linde 
pesal häirida, filmida või pildistada. 

Filmi tegijatele sai osaks eriline privi- 
leeg, piiluda lindude kuninga magamis- 
tuppa ja seda jäädvustada. Lugenud ja 
kuulnud filmitegijate endi suust tun- 


»Eesti kotkad”. 
Suur- 
konnakotkas. 


deid ja läbielamisi, mis neile kotkaste 
filmi tegemisel osaks sai, hakkab kuida- 
gi kahju, et need seigad hoolikalt kaadri 
taha varjati. Filmi vändati kuuldavasti 
aastaid. Erinevate kotkaliikide pesade 
juurde rajati igal aastal uusi varjeid. 
Istuti kotkapesade läheduses lõputuid 
tunde, päevi ja nädalaid. Jälgiti kotka- 
rahva igapäevaelu toimetusi pisimate 
üksikasjadeni. Jagati kotkastega nii häid 
kui viletsaid päevi. Tõesti on vähe neid 
eestlasi, kes saanud nii kaua ja lähedalt 
piiluda lindude kuninga isiklikku ellu. 
Kui, siis vahest vaid Urmas Sellis, Einar 
Tammur ja veel mõned meie pühendu- 
numad kotkauurijad. 

Filmi ,,Eesti kotkad” esilinastuse jä- 
rel ,Sõpruse” kinos näidati sealsamas 
filmi ,Kotkaseire Eestis”. Selle jälgimi- 
ne oli mõneti elamuslikum kui kotkaste 
film ise. Film kõneles persoonidest, kes 
peaaegu poole sajandi jooksul innukalt 
kotkauurimise ja -kaitsega Eestis tegel- 
nud. Peategelaseks oli seal üks kotka- 
uurimise algatajaid Tiit Randla. Tema 
kõrval näidati eri põlvkondade inimesi, 
kes ligi poole sajandi jooksul kotkastega 
tegelemist oma südameasjaks pidanud. 
Kuni tänase ,Kotkaklubi” mitmete 
õige noorte liikmeteni välja. Kotkastele 


pühendunud meestes (huvitaval kom- 
bel pole selles seltskonnas vist ühtegi 
naist) paistis olevat midagi ühist. Kas 
muudab teatud looduse olendiga pika- 
ajaline suhtlemine ja tema elusse süüvi- 
mine inimest selle olendiga sarnaseks? 
Igatahes näis see erineva ea ja taustaga 
meestekamp kõik kuidagi kotkalikult 
isepäine, väärikas ja sõltumatu. Peaaegu 
nagu mingi indiaanihõimu salaühing, 
kes valinud oma tootemloomaks kotka. 
Paistab, et sedapuhku leiab film 
=Eesti kotkad” oma õige koha DVD-l, 
mida lõpptootena kavatsetakse luua. 
Sinna tahetakse koondada lisaks kot- 
kaid ja nende uurijaid käsitlevale filmile 
kotkaste kohta käiv mitmekülgne arvu- 
tis kasutatav teaduslik informatsioon. 
Vanameister Rein Maranilt, meie loo- 
dusfilmide kuningalt, loodaks aga edas- 
pidi näha järge Eesti looduse kuninglike 
olendite jäädvustamisel. Olgu nad siis 
heal tasemel õppefilmid, nagu ,Eesti 
kotkad”, või mis veelgi parem, sellised 
elamuslikud ja inimlikult sügavalt hin- 
gestatud teosed, nagu olid , Tavaline 
rästik” (1978) või , Nõialoom” (1981). 

Rein Marani fotod 


VAADE KÕRGELT KUPLITELE 


INDREK ROHTMETS 


7 KARULA RAHVUSPARK“. Režissöör 
Anne-Mari Neider, stsenarist Rein Kure- 
soo, operaatorid Ivar Toodo, Teet Konksi, 
Mare Albri, Ivar Murel ja Riho Västrik, 
tänud: Rein Hanson (, Osoon“), loodus- 
hääled: Veljo Runnel, heli järeltöötlus: 
Koit Pärna, muusikaline kujundus: Kadi 
Priske, produtsent Riho Västrik, tootja: 
OÜ Vesilind. Betacam SP, 26 min, 
värviline. O Karula Rahvuspark, 2005. 


Rein Kuresoo ja Anne-Mari Neideri 
maalitud portree Karula kandist, täpse- 
malt sealsest rahvuspargist, ei ole üle- 
aru pretensioonikas linateos. Üleliigsete 
taotluste puudumine lisabki filmile võ- 


lu. Et Karula sümboliks on kuplid ja 
kuppelmaastik, siis on autorid ikka ja 
jälle kasutanud aerovõtteid. Pilvepiirilt 
avaneb Karula lainetava küngastiku 
metsik ilu kõige paremini. 


Haruldused kaadris 

Karula Rahvuspark sündis kahe- 
teistkümne aasta eest, samal ajal kui 
loodi Soomaa Rahvuspark ja anti Vil- 
sandile Rahvuspargi staatus. Ümmar- 
guselt 11 000 hektaril kaitstakse seal nii 
ürgloodust kui ka pärandmaastikke. 
Vaheldusrikas pinnamood pakub Karu- 
las eluruumi väga erinevatele taime- 
kooslustele ja sellega ka loomadele. 
Sealt kandist pärit harulduste nimekiri 


» Karula Rahvuspark”, 2005. Režissöör Anne-Mari Neider. 

pole aga siiski kuigi pikk. Filmi tegijad 
on tähtsamad rariteedid ka kenasti üles 
võtnud, mis lisab nende tööle kahtlema- 
ta väärtust. Must-toonekurg jalutab hei- 
namaal ja väike-konnakotkas hoolitseb 
oma poegade eest. Õnnestumiste hulka 
võib kindlasti lugeda ka kuusemetsade 
elaniku, kolmvarvas-rähni ja värbkaku- 
pere tabamise ning lõigu innukalt hää- 
litsevast isasest rukkiräägust. Kindlasti 
on väga paljud juunikuu õhtutel ja 
öödel kuulanud rukkiräägu monotoon- 
set krääksumist, krääksujat ennast sil- 
mata on õnnestunud aga vaid vähestel. 
Üks Karula omapärasemaid harul- 
dusi on apteegikaan. Seda väljasuremis- 
ohus olevat vereimejat tutvustab filmis 
kaanikoja peremeheks tituleeritud EI- 
mar Susi. Selgub, et too pruuni triibu- 
mustriga uss aitab ravida rohkem hai- 
gusi, kui kümne sõrme peal kokku lu- 
geda annab. Karula järvekesed on ap- 
teegikaani jaoks tänases Eestis üks vii- 
maseid pelgupaiku. Järvedega on seo- 
tud ka üks haruldane kahepaikne, mu- 
dakonn, kelle tarbeks on viimasel ajal 
kaevatud kunstlikke kudemistiike. 


» Karula Rahvuspark”. 


Järved on tegelikult kuppelmaastike 
peaaegu niisama oluline koostisosa kui 
kuplid ise. Karula Rahvuspargi 40 järve 
hulgas on kõige suurem ja kuulsam 
Ähijärv, mis on kalastajate seas tuntud 
oma koharikkuse poolest. Teised on 
tunduvalt väiksemad ja seisavad ikka 
paarikaupa — suur ja väike kõrvuti. 


Inimene keset loodust 

Diktoriteksti kõrval kasutavad filmi 
autorid ka mitme loodusteadlase ning 
kohalike inimeste kommentaare. Saame 
teada, et Karula on üks Eesti metsase- 
maid piirkondi, kaks kolmandikku kup- 
listikust on seal metsade all, kusjuures 
märkimisväärse osa moodustavad ini- 
mesest suhteliselt vähe mõjutatud va- 
nad metsad. Kui vanad metsad vajavad 
säilimiseks raiekeeldu ja kaitserežiimi, 
siis põlised pärandmaastikud püsivad 
vaid tubli vaeva ja hoole toel. Kohalik 
talunik Jüri Drenkhau ütleb, et kui lase- 
me lagedad kuplid võssa kasvada, siis 
pole see enam meie Karula. 

Pärandmaastike juurde kuuluvad ka 
traditsioonilised taluhooned ja nende 

säilitamise ning taastamisega ka Karu- 
las tegeldakse. Nii on kuppelmaastike 
kõrval Karula sümboliks saanud ka 
heinamaad rohtu söövate hobustega, 
pikad laastukatusega palkhooned taga- 
plaanil. Igal aastal taastab rahvuspark 
oma jõududega mõne hoonekompleksi. 
Ehtsat võro keelt kuuleme filmi al- 
gusosas ja lõpuotsas. Vello Urbanik ro- 
nib redeliga ühe vägeva taropetäjä otsa 
ning kõneleb metsmesindusest, mis oli 
Karula mail kunagi levinud ja tähtis te- 
gevusala. Praegu on need puuhiiud veel 
vaid mälestusmärgid möödunud aega- 
dest. Filmi lõpus kangutab Jaan Pulk 
koos kaaslasega hobusel vana kulunud 
raua alt ja kommenteerib oma tegemisi 
ning Karula elu. Elu läheb edasi ja rah- 
vuspark seisab hea selle eest, et võima- 
likult traditsioonilisel viisil. Et ikka ho- 
bused sööksid koplis ja pikkrehtedel 
oleks ikka korralik laastukatus peal. 

Looduskeskne jutustus 

Karula Rahvuspargist vändatud fil- 
mi mõte on eelkõige selle Eestimaa met- 
siku nurga tutvustamine. Küllap seepä- 
rast ei leia vaataja sealt olulisi problee- 
mitõstatusi, ei tehta juttu ka võimalikest 
konfliktidest ja negatiivsetest arengu- 
suundadest. Nägemus Karulast kerkib 
meie ette just nagu kaunis maastik hom- 
mikuudust. Filmi rahulik jutustuslaad 
ja kütkestavate looduskaadrite rida 
äratab huvi selle rahvuspargi vastu, mis 
kindlasti on olnud ka autorite eesmärk. 
Ainsaks kaheldava reputatsiooniga te- 
gelaseks on kobras, kes teeb oma raie- 
tööd ülima hoolimatusega ja uputab 
maalilisi paiku. Ent hurjutamist ei pälvi 
ka tema. Küllap klaarib loodus ajapikku 
kõik ise ära, piirab kopra arvukust ja 
taastab liikuva tasakaalu. Ja filmi vaata- 
jalegi saab klaariks, et Karula teeb pa- 
nuse loodusele. 


“Karula 
Rahvuspark”. 


ANNE-MARI NEIDER (sünd. 13. VII 
1977 Antslas) on lõpetanud 1996 Tartu 
Kunstikooli kunstilise kujundamise, 1998 
Tallinna Sidekooli fotograafia ja 2002 Tal- 
linna Pedagoogikaülikooli telerežii eriala. 
Aastast 2001 töötab Eesti Televisioonis ja 
OÜs Vesilind režissööri ning toimetajana. 
Teinud mitmeid telesaateid Kanal 2-le ja 
ETV-le ning dokfilmid , Surnupealuu 
sõdurid“ (2004) ja , Karula Rahvus- 
park“ (2004). 


TAAGO TUBIN 


Olgugi et Taago Tubin (6. IV 1971) 
on põline võrulane ja Lõuna-Eesti juur- 
tega nii isa- kui emapoolse suguvõsa 
kaudu, pole ta oma seotust lõunaeesti 
kultuuriga väliseimago või kõnepruugi 
mõttes (teisisõnu — tallinlase jaoks taju- 
tavas vormis) iialgi kuigi atraktiivselt 
eksponeerinud. Mõistagi ei ole põhju- 
seks kõrkus, vaid lihtsalt orgaaniline, 
rõhutamisvajaduseta suhestumine ko- 
haliku kontekstiga, selle elujõulisuse 
enesestmõistetavus, mistõttu ei meeldi 
talle ka oma teatritegevust esmajoones 
mingi ,,võru asja ajamisega” seostada: 
kui lähed Lätti või Soome lavastama, siis 
pole ju see, et teed seal läti- või soomekeelse 
lavastuse, mingi sündmus omaette. Pärast 
Viljandi Kultuurikolledži teatrikateedri 
lõpetamist 1994. aastal on Tubin teinud 
paarkümmend lavastust. Väljaspool 
praegust põhitöökohta, Võru Teatriatel- 
jeed, on hetkel ,, Ugala” mängukavas ju- 
ba neljandat hooaega Andrus Kivirähi 
»Helesinine vagun”, , Vanemuises” tõi 
ta aga veebruaris lavale Katja Krohni 
suure kurja hundi”. 

Esimene võrukeelne lavastus, Jaan 
Lattiku ja Madis Kõivu tekstide põhjal 
loodud ,, Üts kõrd üts” sündis Võru Har- 
rastusteatris 1998. aastal, mil Tubin töö- 
tas Tartu Lasteteatris (ning mil võru- 
keelse teatritegemise ,stiilinäiteks” oli 
veel üksnes Ain Mäeotsa , Susi”). Laie- 
mat huvi hakati (nüüdse nimega) Võru 
Teatriateljee vastu tundma aga 2001. 
aasta suvel, mil Metsavenna Talus eten- 
dus võru keelde tõlgitud Andrus Kivi- 


rähi , Rehepapp”. Madis Kõivu ,Enno- 
la” valis kultuurisaade ,,OP” oma 2003. 
aasta lemmiklavastuseks. Hetkel viima- 
ne võrukeelne töö, Arthur Milleri , Ilma 
luuminõ £c muu äri” (Creation of the 
World 6 other Business) jõudis lavale 1. 
novembril. 

Ma ei mäleta küll, et oleksin lapsena 
mänginud mingisuguseidki teatrimänge või 
et vanemad oleksid teatrihuvi suunanud. 
Üks olulisemaid identiteedi kujundajaid oli 
sadulsepast vanaisa, kes töötas kodus, tegi 
autodele istmekatteid, polstreid ja lagesid. 
Töötuba oli huvitav, nahka vedeles igal pool. 
Tõeline värkstuba. Ja töötades vanaisa rääkis. 
Täiesti kordumatuid lugusid, mis olid küll 
tegelikult juhtunud, kuid igal asjal oli tugev 
fantaasiaannus juures. Meie õue peal seisis 
alati kaks-kolm autot: , Pobedad”, vanad 
» Volgad”, ,, Moskvitš 401-d” ja muud tolla- 
sed autod, millel ta võttis istmed maha ja 
pani puupaku seniks rooli taha, kus sain siis 
mängida. Kõigil neil tolleaegsetel põhiauto- 
del oli spetsiifiline lõhn, mida suudan siiani 
eksimatult eristada. Ja vanaisa lood... See 
iseseisvate maailmade loomine pärinebki 
kusagilt sealt. Ma ei mäleta ka, et mulle oleks 
meeldinud teatrit vaadata. Ma ei mäleta üh- 
tegi tentrielamust, isegi mitte teatriskäiku. 

Esimene asi, mis teatriga seoses meenub, 
on esimese klassi nääripidu, mille jaoks val- 
mistati ette näitemäng, see klassikaline naeri 
väljatõmbamise lugu. Kuna mina olin kõige 
pisem, pandi mind hiire ossa. Vanaema oli 
väga hea õmbleja ja ta tegi mulle täiskostüti- 
mi ja sametist sussid, mis olid parketil nii 
libedad, et kui ma lavale jooksin, libisesin 

Taago Tubin oktoobris 2005. 


niimoodi, et lükkasin kogu sellel naerist välja 
tõmbaval seltskonnal jalad alt ära, kõik olid 
siruli. Nii et esimene lavale ilmumine lõppes 
kaose tekitamisega. Kui üldse mingeid seo- 
seid otsida, siis märkis see ehk seda, et tee 
teatri juurde on ka edaspidi kulgenud läbi 
igasuguste viperuste, n-ö kõrvalt tulnuna 
ja ,süsteemiväliselt”. 

Kuigi Võru aktiivsel teatritegemisel 
on väärikas ajalugu nii harrastuslikus 
kui ka kutselises vormis (seda nii 
» Kandle” teatri kui hilisema Lõuna-Ees- 
ti Teatri päevil), oli taasiseseisvumisaeg- 
ses Võrus veelgi aktiivsem positsioon 
Muinsuskaitse Seltsi tegemistel ning va- 
badusliikumisel Vaba-Sõltumatu Noor- 
tekolonn Nr. 1, mille eestvedamisel leh- 
vis 1987. aastal esmakordselt avalikul 
üritusel ka sini-must-valge lipp. Tänu 
sellele seltskonnale (kuhu kuulus ka 
koolivend Ain Mäeots) ning ajalooõpe- 
taja Rait Laatsitile sai esmahuviks hoo- 
pis ajalugu. Paraku oli keskkooli lõpu- 
aastal 1989 see vaimustus üleüldine 
ning nõnda ei õnnestunudki esimesel 
katsel Tartu Ülikooli pääseda. Kavatsu- 
sega järgmisel aastal uuesti proovida jäi 
Tubin Võrru ja leidis tööd pottsepa 
õpilasena. 

Väga huvitav elukogemus, mis on omal 
moel kandunud ka mu teatritegemistesse. 
Ma töötasin suurepärase ahjumeistri Valter 
Leiese juures, kellel oli totaalne kunstniku- 
hing, mis ei lubanud korrata mitte ühtegi 
kaminat ja ahju, mida ta tegi. Alati suutis 
ta tellija ära veenda, et tingimata on vaja 
teha kuhugi veel üks orv, et siia saate panna 
asju või et see on väga ilus ja valgus hakkab 
peegelduma. Ta tahtis, et tal oleks huvitav. 
Kui ma mõtlen ka enda tööde peale, siis oma- 
ette eesmärgina ei taotle ma muidugi origi- 
naalsust, kuid ma püüan ikkagi vältida kli- 
šeesid, nii palju kui ma neid ära tunnen. Ma 
tahaksin samamoodi, et lavastused oleksid 
kihilised, võimalikult paljude orvadega... 

Kuna samal ajal juhendas ,, Kandle” 
juures Võru Noorte Näitetruppi värs- 
kelt Toominga stuudio lõpetanud Kalev 


Kudu ning puhtjuhuslikult oli üks tege- 
lane puudu, kutsuti teatritegemise juur- 
de ka Taago Tubin. 

See oli asi, mis avardas oluliselt meie kõi- 
gi maailmapilti, kes me seal umbes kümne- 
kesi olime. Me saime tohutu laengu. Kudu 
lavastas meiega Andre Gide'i , Halvasti 
aheldatud Prometheuse”, millega saime koo- 
liteatrite festivali vanema astme grand 
prix” ja mulle pudenes ka näitlejapreemia, 
mis andis hoogu veelgi juurde. Läksime pea- 
aegu kogu selle seltskonnaga lavakasse proo- 
vima ja kui sisse ei saanud, oligi loogiline 
jätk minna Viljandisse. 

Tollal oli Viljandi teatriõpe veel kujune- 
misjärgus ja süsteemitu, kuid mingil hetkel 
sündiski sellest tajumine, et tuleb täiel mää- 
ral kasutada olemasolevaid ressursse ja ise 
tööle hakata. Sellest ajast ongi mäletada pä- 
ris hea hulk öiseid proove, mil koolimaja oli 
vaikne, sest eriti paljud seda võimalust ei 
kasutanud. Esimene tõeline lavastusalane 
õppetöö oli Jean-Marie Gustave Le Clesio 
»Lugu ühest väikesest hullusest” Lembit 
Petersoni juhendamisel, valdavalt mono- 
tükk, kus väga tugevaks loominguliseks 
partneriks oli mulle Margo Mitt vanemalt 
kursuselt. 

Pärast Viljandi Kultuurikolledži 15- 
petamist võimaldas kateedrijuhataja 
Lembit Peterson jätkata õpinguid vaba- 
kuulajana EHI teatriõppetooli juures. 
Samuti andis Tubin selle Tallinnas ol- 
dud kahe aasta jooksul Vanalinna Hari- 
duskolleegiumi juures teatritunde. 
Koos tollase EHI teatrikursusega osales 
ta ka , Theatrumi” asutamisel. Järje- 
kordne juhuslik kohtumine Kalev Ku- 
duga ja õnnestunud roll tema lavastuses 
(Mrožeki ,Suvepäev”) tõi kaasa aga 
töölepingu Tartu Lasteteatris. 

Mul olid Toominga stuudio põhjal moo- 
dustatud Tartu Lasteteatrist väga head mä- 
lestused, üks mu esimesi tõelisi teatrielamusi 
oligi stuudio lõpulavastus ,, Laulik Hanra- 
han”. Ei nimetatud ju Tartu Lasteteatrit te- 
maalgusaegadel ilmaasjata Eesti kõige maa- 
gilisemaks teatriks, nii kaua kui Toominga 

antud impulss kestis. Kui mina sinna sattu- 
sin, oli see juba kustumas. Minu lavastaja- 
käekiri kujunes aga välja just seal. Pilt erine- 
vate mõjuväljade vahel läks kokku — Viljan- 
dis õpitu, EHI akadeemiline, vaimne, steriil- 
suseni puhastatud laad ja Toominga õpilas- 
test hoovav ürgsust ja lovesse langemist 
püüdlev, väe peale orienteeritud teater — 
kõik see moodustas mingi terviku. Väga pal- 
ju õpetas ka oma tunnetusliku lavanärviga 
Mart Kampus, kes suutis Tartu Lasteteatri- 
gi kunstilise juhina 1997 — 2000 taas röö- 
bastesse ajada. Igasugune ühe idee baasil 
tekkinud pühendunud tuumik väsib ära 
umbes viie aastaga. Siis peab tulema mingi 
uus värskendav puhang. Loodan väga, et 
endal õnnestub kuidagi sellest väsimusest 
hoiduda või siis asi lihtsalt õigel ajal ära 
lõpetada. 


Võru Harrastusteatrist Teatriatel- 
jeeks 

Kui me olime õppima läinud, mina Vil- 
jandisse ja Mäeots lavakasse, siis olime algu- 
ses väge täis ja veendunud, et lõpetame koo- 
lid, tuleme tagasi ja taastamegi Lõuna-Eesti 
Teatri, ,meie teeme selle ära”. Aeg-ajalt sel- 
lele ka vihjatakse, aga selliseid asju ei saa 
taastada ja eesti kultuurikontekstis ei ole ühe 
järjekordse institutsionaalse teatri järele ka 
mingit vajadust. Kutselisus ei ole eesmärk 
omaette, oluline on see, et tehtaks huvitavaid 
asju. Teatriateljee märgi all võib teha vaja- 
duse korral ka ainuüksi kutseliste tegijatega 
teatrit. See on projekti põhimõttel tegutsev 
teater, millel on praegu lihtsalt välja kujune- 
nud üks püsituumik, kellest valdav osa on 
asjaarmastajad, teisisõnu mittekutselised. 

Tegemist on kohaliku teatrikultuuri 
arengut võimaldava keskkonnaga, mille elus 
hoidmiseks on olulisel kohal erinevate kutse- 
liste tegijate, näitlejate, lavastajate, kunstni- 
ke, muusikute, valguskunstnike jt koostöö 
pühendunud huvilistega. Eeskujuks näiteks 
Poola Gardzienice teater samanimelises kü- 
las, mille eesmärk on olnud tähelepanu pöö- 
ramine humanistlikele ja vaimsetele väär- 
tustele, töötades sõna, liikumise, muusika 

ja teatri keskkonnaga rõhuga kohalikul kul- 
tuuril. Ning oluline on sealjuures loomeins- 
tinkti äratamine just ametlikust institutsio- 
naliseeritud kultuurist rikkumata inimestes. 
Mõtestades lokaalset, üritatakse liikuda glo- 
baalsele. Teatriateljee lavastustest on see lii- 
kumine aimatav näiteks Kõivu ,,Ennolas”, 
Kivirähi , Rehepapis”, Ruitlase ,, Vollis”. Ja 
teistpidi — globaalsele pütitakse anda koha- 
likku tähendust: Näiteks Saarikoski , Kauri 
põld” või Milleri , Ilma luuminõ 6 muu 
äri”. 


Kas teatrielus on palju ebaõiglust? 

Elu ongi ebaõiglane, selles ei ole midagi 
üllatavat ja seetõttu ei ole mõtet seda ka kiru- 
da. Väga paljud asjad on sellised, mida ei 
ole meie võimuses muuta. Selle asemel peak- 
sime püüdma tegelda nendega, mida me saa- 
me muuta. Me ei muuda maailma paremaks, 
kui me pidevalt viriseme ja kõike kritiseeri- 
me. Tegelikult saab teater siin väga palju 
ära teha, teatri üks ülesanne minu meelest 
ongi üritada teatud konventsionaalseid tä- 
hendusi ja väärtusi ümber mängida, et selle 
kaudu värskendada meie vaadet neile ja teha 
need sellega justkui uuesti meie enda omaks. 
Tihti tundub, et palju, isegi enamik asjade 
tähendusest ja väärtusest on läinud n-ö ini- 
meste käest ära. Selles on oma suur teene 
muidugi globaalsel reklaami- ja infoühis- 
konnal ning nende väärtuste sisseprogram- 
meerimisel nõnda, et meil ei ole enam kont- 
rolli ega suhtumist neisse. Teatril ja teatri- 
tegemisel on aga see võim neile asjadele 
uuesti pihta saada ja kui teater sellega tõsi- 
selt tegeleb, siis on ta juba võitnud enesele 
tagasi kõige väärtuslikuma — seeon Aeg. 


MADIS KOLK 

Võrumaal Luutsniku 
küla uskumuste 
filmiks tegija 
režissöör Priit Valkna ja 
operaator Arvo Vilu. 
Vt lk 140. 


»Kaetajad“”. 

Kae, lehm läts ullis, 
kiäki om timä kur'a 
silmäga är kaehtanu. 
Vt Ik 140. 


teater Kakskümmend aastat Toominga ja Vilimaa stuudio asutamisest. 


Teatriankeet 2004/ 2005 


muusika Kontserdid ja raamatud Arvo Pärdi sünnipäevaks. 
Merike Vaitmaa festivalist , NYYD 05“. 


kino Eesti Filmi Sihtasutuse ja Eesti Televisiooni sari ,, Eesti lood“. 

Ülal kunstnik, pillimees ja seto sootska Evar Riitsaar. 


